
Cuvânt înainte 

Culegere de povătuiri duhovniceşti, contemporană nouă - aşadar o dovadă că 
gândirea si trăirea creştină sunt nu numai cu putinţă, ci vii si lucrătoare în 
această epocă pe care Cuviosul Paisie, Stareţul Mănăstirii Neamţ, o numea, 
încă de acum trei veacuri, <vremile cumplite de acum> -, cartea de fată este, 
deopotrivă, un document al vieţii religioase româneşti de la cumpăna dintre al 



doilea mileniu si cel de-al treilea. înţelegerea deplină a acestor sfaturi către 
tineri, rostite de Părintele Arhimandrit Sofian, s-ar cuveni lărgită cândva prin 
referiri la filiaţia spirituală a Prea Cuviosiei sale, la ucenicia sa în vetre vestite 
ale monahismului nostru de dincolo si dincoace de Prut, prin mărturii despre 
Părinţii de un gând si o vieţuire cu dânsul din mănăstirile Cernica, Sfântul 
Antim sau Plumbuita, ca loan cel Străin, Daniil (Sandu Tudor), Petroniu, 
Benedict Ghius, Felix Dubneac, Damian Stogu si alţii. 

în anii imediat următori celui de-al doilea război mondial, în special până la 
întetirea prigoanei comuniste (dar si după aceea), se aflau în Bucureşti sfinte 
lăcaşuri cu viată liturgică intensă, cu slujitori de mare vrednicie; erau 
duhovnici îmbunătăţiţi care au împlinit împreună misiunea providenţială de 
îmbărbătare si îndrumare creştină a credincioşilor Bisericii noastre. 

Cursul vieţii duhovniceşti într-o comunitate creştină se aseamănă adesea 
firelor de apă, numite ponoare, când se strecoară pe sub pământ si izbucuri, 
când ies din nou la suprafaţă. 

Tradiţia rugăciunii neîncetate si a căutării căilor desăvârşirii părea să fi intrat 
la noi într-o perioadă de secetă în secolul al XlX-lea, după înflorirea 
învăţăturilor filocalice si a vieţuirii monahale din deceniile de aur ale reînnoirii 
isihaste de sub povata Cuviosului Paisie si a ucenicilor lui. Dar undele 
cristaline si dătătoare de viată ale Tradiţiei au ieşit din nou la lumină, curate si 
puternice, în anii dintre cele două războaie; ele au rodit în ogorul credinţei 
româneşti atunci când râvna trezvitoare a Părintelui Dumitru Stăniloae si a 
duhovnicilor din sihăstriile Carpatilor Ie-a deschis matcă nouă către cei 
însetaţi de <apă săltătoare întru viată vesnică>, din care cel ce va bea <nu va 
mai înseta în veac> (loan 4, 14). în ponoare, sub cele patru decenii de 
suspiciune si represiune oficială fată de orice manifestare de <misticism>, 
aceste izvoare de apă vie au fost păstrate limpezi în taina relaţiei dintre 
duhovnici si ucenici, arătându-si din nou puterea regeneratoare în Biserica 
Ortodoxă Română umilită, nedreptăţită, dar nebiruită. 



Care au fost resursele de Adevăr si Trăire ce au întărit creştinătatea 
românească în anii ei de încercare s-a văzut după decembrie 1989 din 
ridicolul ofensivei sectelor trimise pentru o <misiune> inutilă si absurdă într-o 
tară în care Cuvântul fusese predicat cu două milenii în urmă de Sfântul 
Apostol Andrei, întemeindu-se astfel una dintre cele mai vechi si mai 
puternice Biserici. S-a văzut, de asemenea, din cererea si răspândirea 
îmbelşugată a cărţilor mult timp interzise de cenzura ateistă, a acestor izvoare 
de învăţătură si vieţuire creştină pe care se întemeiase cu cinci veacuri în 
urmă însăşi cultura românească. S-a văzut, mai ales, din întoarcerea către 
Cuvântul dumnezeiesc a celor lipsiţi de puterea Lui ziditoare: cum ar fi tinerii 
studioşi ai acestei ţări, nu numai teologi, ci din toate ramurile cunoaşterii, 
dornici, pentru viata lor, de temei sigur si orientare nerătăcită, căutători ai 
Luminii care risipeşte întunericul si confuzia <veacului cumplit de acum>. 

Rostul providenţial al întâlnirii dintre poveţele iscusite ale Părintelui Sofian si 
setea de adevăr a tinerilor din Asociaţia Studenţilor Creştini Ortodocşi Români 
(ASCOR) apare din mărturisirea care încheie cartea de fată. în numele celor 
de un gând si o inimă cu el, care i-au încredinţat, pentru anii grei de început, 
problemele asociaţiei, cu intuiţie sigură si ascultare de ucenic, Tudor Popescu 
a cerut răspunsuri si soluţii iscusitului dascăl si chip de viată duhovnicească 
din Mănăstirea Sfântului Antim, Părintelui ale cărui cuvinte ziditoare de suflet 
împletesc firul tradiţiei paisiene cu experienţa grupului de rugăciune si 
reflecţie creştină <Rugul Aprins>. 

Prin această carte, o parte dintre studenţii bucuresteni preocupaţi de viata 
întru Hristos au ales să-i ceară cuvânt de mântuire Părintelui Sofian, întărit în 
lucrarea lui de învăţătura Părinţilor filocalici (împrospătată de Părintele 
Stăniloae si de pilda unui isihast al vremurilor noastre, venit chiar din infernul 
totalitar sovietic) si sporit prin încercările proprii din temniţele comuniste. 

în sfaturile Părintelui Arhimandrit, tinerii din ASCOR au aflat arme de apărare 
în lupta cu cel puţin patru capcane cu care se confruntă azi căutătorii 
Adevărului. Cartea de fată se adresează însă nu numai tinerilor, ci oricui îsi 



începe urcuşul duhovnicesc, pentru că, în acest domeniu, cei mai mulţi 
suntem abia la începutul drumului, indiferent de vârstă. 

Citind, să-i mulţumim Părintelui Stareţ pentru poveţele sale, cunoscând că 
recunoştinţa noastră i-o putem arăta într-un singur chip: împlinind cele pe 
care cu înţelepciune si cu dragoste ni le spune. 

Academician Virgil Cândea 



Scurte repere biografice 

- S-a născut la 7 octombrie 1912 în Basarabia, comuna Cuconestii-Vechi, 
judeţul Bălti; 

- la vârsta de 14 ani, în toamna anului 1926, intră ca frate la schitul Rughi- 
Soroca; 

- între anii 1928-1932 a urmat scoală de cântăreţi bisericeşti de la mănăstirea 
Dobrusa-Soroca; 

- seminarul monahal de la mănăstirea Cernica, între anii 1932-1940; 

- la 25 decembrie 1937, ca elev în seminar, primeşte tunderea în monahism, 
schimbându-si numele din Serghie în Sofian; 

- la 6 august 1939 este hirotonit diacon, în catedrala din oraşul Bălti de către 
înalt Prea Sfinţitul Mitropolit Tit Simedrea, pe atunci episcop de Bălti; 

- urmează Academia de Arte Frumoase din Bucureşti, între anii 1940-1945; 



- Facultatea de Teologie din Bucureşti între anii 1942-1946; licenţiat în 
teologie în octombrie 1946, cu lucrarea <Chipul Mântuitorului în iconografie>; 

- în 1945 este hirotonit preot pe seama mănăstirii Antim din Bucureşti; 

- între anii 1945-1950 participă la întâlnirile Rugului Aprins de la mănăstirea 
Antim; 

- la 15 iunie 1950 este numit stareţ al mănăstirii Antim; 

- între anii 1954-1958 este stareţ la mănăstirea Plumbuita din Bucureşti; 

- în anul 1958 este arestat si închis sub acuzaţia <de uneltire contra ordinii 
sociale prin activitate mistică duşmănoasă în cadrul organizaţiei Rugul 
Aprins"; este condamnat la 16 ani de muncă silnică, dar este eliberat în urma 
decretului general de graţiere din 1964; 

- în anul 1967 revine la mănăstirea Antim; până în anul 1998, când grave 
probleme de sănătate nu i-au mai permis, părintele arhimandrit si-a format cu 
răbdare, în scaunul spovedaniei, sute de ucenici, fiind numit, pe drept cuvânt, 
<apostolul Bucurestiului>. 



"Voi cine ziceţi că sunt Eu?" 



Când unii oameni nu găsesc răspuns la întrebarea Ta: "Voi cine ziceţi că sunt 
Eu?", atunci eu, Doamne, sunt fericit că pot să Te văd pe Tine, Dumnezeu- 
Om si Om-Dumnezeu. 



în scutecele sărace, pe paiele din ieslea grajdului întunecos din Bethleem, Te 
văd om! în glasul îngerilor, în lumina care îti învăluie locuinţa săracă, Te 
recunosc Dumnezeu! 

Când fugi în Egipt de frica lui Irod, Te văd om slab. Când, în Egipt, văd idolii 
din temple striviţi la pământ prin sosirea Ta, Te văd Dumnezeu atotputernic. 

Când în Nazaret, înaintea lui Dumnezeu si a oamenilor, creşti cu anii si cu 
înţelepciunea, Te văd om Care n-ai ajuns încă la vârsta desăvârşită. 

Iar când la doisprezece ani stai în mijlocul învăţaţilor din Templu, ascultându-i 
si întrebându-i, pe lângă uimirea cărturarilor mă uimesc si eu si mărturisesc 
înţelepciunea veşnică, ascunsă în omenirea Ta. 

Om eşti când Ti-e foame, om eşti când dormi în corabie. Dar când Te plimbi 
pe valuri, când porunceşti furtunii si vânturilor, când saturi cinci mii de oameni 
cu cinci pâini - Te văd Dumnezeu. 

Când Te cobori în râu si Te botezi, când Te plângi că nu ai nici o piatră unde 
să-Ti odihneşti capul, când Te laşi prins si legat, Te văd om, înconjurat de 
slăbiciuni omeneşti. 

Când însă cerul se deschide si de sus Dumnezeu Tatăl glăsuieste "Acesta 
este Fiul Meu cel iubit întru Care am binevoit", când aşterni la pământ pe 
călăii Tăi, când sub picioarele Tale pământul se cutremură, când soarele se 
întunecă, nesuferind să vadă răstignirea Ta, atunci Te văd Dumnezeu. 

Când Te văd mort pe cruce, văd pe omul durerilor. 

Om eşti în mormântul pecetluit. 

Când ieşi din mormânt, nestricând pecetile, eşti Dumnezeu. 



Cu aceşti ochi, cu această inimă, cu această credinţă, mă apropii si eu de 
ieslea săracă din Bethleem, care a fost leagănul Tău, Doamne. îmi plec 
genunchii cu păstorii cei simpli si cu magii cei înţelepţi si mă închin 
Dumnezeului meu, făcut Om pentru mine si pentru noi toţi. 

Bethleem, 1970 



Despre ceasul neaşteptat al morţii 

De multe ori moartea îi prinde pe oameni nepregătiţi! De ce Dumnezeu nu 
îngăduie să ne cunoaştem momentul morţii? Ce este bine să facem? 

Fraţi creştini, 

La porţile cetăţii Nainului - asa cum ne spune Sfântul Evanghelist Luca (7, 11- 
16) - se întâlnesc două convoaie de oameni: din cetate ieşea un convoi de 
îngropare, în care o mamă văduvă, cu inima sfâşiată de durere, petrecea la 
cimitir pe unicul său fiu, iar din afara cetăţii venea lisus Hristos, urmat de 
ucenicii Săi si de o mulţime de credincioşi. 

Domnul lisus, înduioşat de marea durere a sărmanei văduve, se apropie de 
ea si îi spune cuvintele: "Nu plânge!". Apoi, apropiindu-se de sicriul tânărului 
si unicului ei fiu, rosteşte dumnezeiestile Sale cuvinte: "Tinere, tie îti zic, 
scoală-te!". Iar cel mort până în clipa aceea s-a ridicat si a început a grăi. în 
marea tăcere care s-a aşternut atunci peste cele două convoaie, Mântuitorul I- 
a redat pe tânăr, viu, mamei sale. Biata mamă, poate, a mai plâns si după 
aceea, dar plânsul ei era plâns de bucurie, pentru că durerea încetase; iar 
mulţimea a fost cuprinsă de frică si toţi preamăreau pe Dumnezeu pentru 
această înviere din morţi, săvârşită în văzul tuturor. 



Fraţi creştini, 

Tânărul din Nain, mort când nu se aştepta, ne dovedeşte fiecăruia dintre noi 
că moartea fără de veste îi poate surprinde nu numai pe bătrâni si bătrâne, ci 
chiar si pe tineri. 

De obicei tânărul, si nu numai el, se gândeşte la toate, numai la moarte nu 
vrea să se gândească. Dacă îi aminteşte cineva despre aceasta, el râde cu 
dispreţ sau cu nepăsare, ca si cum nu va muri niciodată si deci nu se cuvine 
să-i întuneci viata cu asemenea gânduri. Ca si cum moartea este numai 
pentru alţii, nu si pentru el. 

Totuşi moartea vine pe neaşteptate si pentru copilul din leagăn, si pentru 
tânărul nepăsător, si pentru bătrânul înălbit de ani. 

Cartea Sfântă ne spune că ceasul morţii, la fel ca si "ziua Domnului vine asa, 
ca un fur noaptea" (I Tesaloniceni 5, 2). Stiti că tâlharul niciodată nu se 
anunţă când vine la furat. El apare când nu te aştepţi, când toţi dorm fără nici 
o grijă. Asa face de multe ori si moartea! Când omul crede că viata nu-i mai 
este ameninţată de nici o primejdie, când se scufundă în treburile obsnuite ca 
într-un somn adânc, tocmai atunci se apropie moartea, ca să-i curme 
rătăcirea vieţii. 



De multe ori moartea îi prinde pe oameni nepregătiţi! 

în cartea profetului Daniel din Biblie, ni se aminteşte visul regelui 
Nabucodonosor din Babilon. într-o noapte, acel falnic rege din Babilon a visat 
un copac uriaş, cu vârful până la cer si cu ramurile până la marginile 
pământului; frunzele copacului erau frumoase, iar roadele sale erau mari si 
gustoase si din ele se hrăneau seminţiile oamenilor si toate vieţuitoarelor. 
Dar, pe când copacul se înălţa tot mai falnic, un glas din cer s-a auzit zicând: 



"Doborâţi copacul si tăiati-i crengile, scuturaţi frunzele lui si împrăştiaţi roadele 
lui" (Daniel 4, 11). 

Regele Nabucodonosor s-a îngrozit. La cererea lui, profetul Daniel îi 
tălmăceşte visul, care însemna sfârşitul năprasnic al vieţii lui Nabucodonosor, 
ca pedeapsă pentru nedreptăţile sale. 

Dar visul, cu porunca de a "doborî copacul", mai înseamnă si sfârşitul jalnic al 
fiecărui om. Căci ce altceva este omul decât un pom sădit pe pământ - care, 
la porunca lui Dumnezeu, cade ca si lovit de trăsnet - ori un fir de iarbă cosit 
sau smuls din rădăcină? 

Se întâmplă uneori ca, în vecinătatea noastră, să cunoaştem un om îndestulat 
cu de toate, bine văzut de cei din jur, care îl privesc si îl laudă ca pe un pom 
frumos si plin de roadă. Ramurile neamului său se întind în lung si în lat, în 
rubedenii numeroase. Este sănătos si tânăr, toţi din jurul lui îi urează să 
trăiască mulţi ani. 

Dar, tocmai în clipa când parcă nici o umbră nu-i tulbură fericirea, deodată, 
răsună si pentru el cumplitul glas: "Doborâţi copacul!". Si porunca se 
împlineşte, iar moartea îl loveşte pe neaşteptate: sugrumat de cancer sau de 
o boală de inimă, zdrobit de un accident nedorit de nimeni sau lovit, sub o altă 
formă, de o moarte năprasnică. Cei din jur află cu uimire că cel plin de viată 
până acum câteva ore s-a stins din lumea de aici, pentru totdeauna. 

Câte întâmplări din acestea nu v-a fost dat să vedeţi în jurul dumneavoastră, 
în familiile dumneavoastră sau între cunoscuţi?! 

Ceea ce este mai dureros nu este numai faptul că moartea vine fără de veste, 
ci mai ales că ea îi surprinde pe oameni nepregătiţi pentru acest pas decisiv. 

Nu putem sti cât de pregătit sau cât de nepregătit de moarte a fost tânărul din 
Nain. Fiind însă unicul fiu al unei văduve, lipsit de îndrumarea si autoritatea 



tatălui său, poate îsi va fi adunat si el destule păcate ale tinereţilor sale până 
în ceasul neaşteptat al morţii. 

Acel tânăr însă a avut atunci ocazia unică de a se întâlni pe drumul către 
cimitir cu însuşi Stăpânul vieţii si al morţii, cu lisus Mântuitorul Care, înduioşat 
de lacrimile mamei, îl cheamă pe tânăr iarăşi la viata aceasta pământească. 

Fără îndoială că acel tânăr a văzut dincolo un peisaj de neuitat, încât tot restul 
vieţii si l-a trăit cu mai multă luare-aminte decât toţi ceilalţi tineri de vârsta lui. 
Dar câţi tineri pot avea experienţa uluitoare a tânărului văduvei din Nain? 
Aproape nici unul! 

Totuşi, câţi tineri, si nu numai tineri, din vremea noastră, nepregătiţi de 
moarte, îsi continuă viata în dezordine, cu nepăsare, ca si cum n-ar muri 
niciodată? 

Si, dacă s-ar putea lega un dialog cu un astfel de tânăr după ce a trecut 
pragul celeilalte lumi, l-ai putea întreba: 

Ce-ai făcut, tinere? Te-ai nenorocit pentru totdeauna! Pentru că sufletul tău 
era plin de păcate: de părinţi n-ai ascultat, de Dumnezeu nu te-ai temut, ci 
adeseori L-ai înjurat si L-ai tăgăduit, de rugăciune nu te-ai îngrijit, de desfătări 
nu te-ai ferit, la urmările faptelor tale celor rele nu te-ai gândit, la suflet si la 
judecata lui Dumnezeu n-ai cugetat. 

Te-ai nenorocit pentru veşnicie, pentru că pomul vieţii tale nu numai că s-a 
tăiat fără de veste, dar se va si arunca în foc. 

Drept răspuns, tânărul, după ce a gustat puţin din moarte si a văzut ce este 
dincolo, nu va mai râde cu dispreţ, ci se va căi cumplit pentru lipsa lui de 
seriozitate si de înţelepciune, dar atunci va fi prea târziu. 

Asemenea surprize cumplite se pot întâmpla oricui, oriunde si la orice vârstă. 



De ce Dumnezeu nu îngăduie să ne cunoaştem momentul morţii? 

Poate fiecăruia dintre dumneavoastră i-a venit cândva în gând întrebarea 
aceasta: de ce oare Dumnezeu n-a lăsat vreun semn anumit după care să 
putem cunoaşte sosirea morţii si să ne putem pregăti în acest fel din vreme? 

La această întrebare ne răspunde un Sfânt Părinte: "Dumnezeu n-a voit să 
cunoaştem ceasul cel din urmă al vieţii noastre pentru ca fiecare ceas să-l 
socotim ca fiind cel din urmă si deci oricând să fim pregătiţi!". 

însuşi Mântuitorul ne sfătuieşte astfel în pilda celor zece fecioare atunci când 
spune: "privegheaţi, că nu stiti ziua, nici ceasul când vine Fiul Omului" (Matei 
25, 13). 

Totuşi, să ne închipuim că am sti dinainte ziua si ceasul când vom muri. Ar fi 
oare ştiinţa aceasta spre binele sufletelor noastre? Nicidecum. O asemenea 
descoperire nu ne-ar fi de folos si cred că o groază cumplită ar cuprinde 
sufletele oamenilor. 

De frică, unii si-ar pierde minţile. Alţii, dintr-o pornire de deznădejde, ştiind că 
numai atât de puţin mai au de trăit, si-ar cheltui viata în cele mai urâte plăceri. 

Nu se poate sti câţi dintr-o sută s-ar mai gândi atunci la suflet si la judecata 
din urmă. 

De aceea, mai bine este asa cum a rânduit Dumnezeu, să nu ne cunoaştem 
ceasul sfârşitului nostru, dar să fim gata oricând a da socoteală de faptele 
noastre fără să ne fie ruşine de felul în care ne-am trăit viata. 



Ce este bine să facem? 

Fraţi creştini, 

De moarte nimeni nu poate scăpa. Toţi suntem datori să plătim acest tribut 
obştesc, atunci când va rândui Dumnezeu pentru fiecare dintre noi. 

Dacă ceasul morţii ne este necunoscut si suntem îndemnaţi să priveghem si 
să ne pregătim ca pentru cel mai mare si ultimul examen din viata noastră 
pământească, atunci această aşteptare a clipei din urmă nu trebuie să fie o 
stare pasivă, de nelucrare, plină de groază, ci, dimpotrivă, trebuie să fie o 
aşteptare senină, însoţită de muncă statornică, plină de hărnicie si de voie 
bună. Să avem însă, în acelaşi timp, o grijă neîncetată pentru a ne păstra - pe 
cât se poate - sufletul cinstit, inima curată si trupul neîntinat de patimi, ştiind 
că trupul împreună cu sufletul nostru sunt locaşul Duhului Sfânt din noi. 

Să medităm asupra faptului că toate trec, toate curg, iar noi odată cu ele 
străbatem drumurile vieţii. Asa precum toamna se despoaie copacii de frunze 
si seva lor începe să se împuţineze, asa si viata noastră scade în fiecare an, 
în fiecare lună si în fiecare oră. 

Floarea tinereţii se vestejeşte, lumina bucuriilor pământeşti se stinge, 
bătrâneţea cea grea se apropie, prietenii mor, cei de aproape se depărtează 
si ne părăsesc... 

Mormintele celor dragi zac fără de glas, doar sufletele unora dintre morţii 
noştri au ajuns în mâna lui Dumnezeu. 

Asa trece viata noastră, asa trecem fiecare dintre noi, ca nişte umbre pe fata 
pământului, până când nu ne mai vede nimeni, până când aproape toţi ne 
uită, ajungând nişte morţi uitaţi de orice inimă... 

Drept aceea: 



- să ne sfinţim viata prin Sfintele Taine, lăsate de Dumnezeu oamenilor; 

- să trăim în bună înţelegere unii cu alţii; 

- să nu ne bârfim între noi, să nu ne înşelăm unii pe alţii, să nu ne invidiem si 
să nu ne urâm unii pe alţii, ci dimpotrivă să ne sârguim a trăi ca fraţii, fiind cu 
toţii fii ai aceluiaşi Părinte Ceresc pe Care îl numim Tatăl nostru; 

- să ne ostenim a ne trăi vremelnica noastră viată asa după cum ne îndeamnă 
Sfântul Apostol Pavel: "îngăduindu-vă unii pe alţii si iertând unii altora, dacă 
are cineva vreo plângere împotriva cuiva; după cum si Hristos v-a iertat vouă, 
asa să iertaţi si voi. 

Iar peste toate acestea, îmbrăcati-vă întru dragoste, care este legătura 
desăvârşirii. 

Si pacea lui Hristos, întru care ati fost chemaţi, ca să fiţi un singur trup, să 
stăpânească în inimile voastre" în veci. Amin (Coloseni 3, 13-15). 

Duminica a XX-a după Rusalii, 19 X 1985 



Valoarea sufletului 

Sufletul rămâne o mare Taină -Chipul lui Dumnezeu în om- 

"Putem pierde orice, afară de suflet, căci dacă ne rămâne acesta încă n-am 

pierdut nimic" 

Suntem atenţi cu adevărat la dorurile sufletului? 



"Ce-i foloseşte omului să câştige lumea întreagă, dacă-si pierde sufletul? 
Sau ce ar putea să dea omul, în schimb, pentru sufletul său?" (Marcu 8, 36- 
37) 



Fraţi creştini, 

în aceste cuvinte puţine si simple, dar pline de înţeles adânc, Mântuitorul ne 
aduce aminte de preţul si valoarea fără seamăn a sufletului nostru. 

Ce este oare sufletul omenesc si de ce este el asa de scump înaintea lui 
Dumnezeu, încât nimic din lumea aceasta nu-i vrednic de el? 

Ce este acest suflet al nostru, dacă însuşi Cerul se bucură când un suflet 
rătăcit se întoarce la Dumnezeu (Luca 15, 7) si dacă însuşi Dumnezeu a luat 
trup omenesc si S-a jertfit pentru mântuirea si fericirea lui? 



Sufletul rămâne o mare Taină 

Ca să ne putem da seama ce este sufletul si ce însemnătate are el pentru 
viata noastră pământească, cel mai simplu este să comparăm cadavrul unui 
om mort de curând cu trupul unui om viu. Si cadavrul are oase, muşchi, nervi 
si sânge; dar nu se mişcă, nu simte, nu vorbeşte si nu gândeşte ca omul viu. 

Ce-i lipseşte oare? 

îi lipseşte puterea aceasta tainică si nevăzută insuflată de însuşi Dumnezeu 
în făptura primului om, putere care pune în mişcare trupul si pe care o numim 
suflet. 

Sufletul este si va rămâne pentru viata de aici o mare taină, ascunsă 



vremelnic în trupul omenesc. El a fost comparat cu un diamant ceresc de 
mare preţ. 

Dacă privim prin el făpturile si lucrurile lumii, toate strălucesc cu o frumuseţe 
care întrece toate frumuseţile acestei lumi. Dacă privim prin el mormintele, ele 
se deschid si morţii se văd ca si viii. Dacă privim prin el Cerul, cu lumea 
duhurilor înţelegătoare, toate se luminează si vedem plinătatea împărăţiei 
vieţii. 

Toţi oamenii ar dori să descopere această mare taină si să pipăie acest 
diamant ceresc. Dar sufletul nu se poate vedea si nu se poate pipăi. Zadarnic 
îl vom căuta în muşchi, în sânge, în oase, în nervi, în creier, în inimă sau în 
orice altă părticică de materie. 

Căci, deşi el există si în corp si în afară de corp - asa cum există un cântec în 
disc sau un gând în minte -, sufletul fiind imaterial nu se poate vedea si nici 
pipăi. 

El este duh aşezat de Dumnezeu în om si este partea prin care fiinţa noastră 
se înrudeşte cu însuşi Creatorul întregului univers. Căci sufletul este duh, asa 
cum Duh este si Dumnezeu (loan 4, 24). 



Chipul lui Dumnezeu în om 

Când a fost plăsmuit omul cel dintâi a zis Dumnezeu în sfatul Sfintei Treimi: 
"Să facem om după chipul si după asemănarea Noastră" (Facere 1, 26), iar 
mai apoi citim că "a făcut Dumnezeu pe om după chipul Său" (Facere 1, 27). 
Tot la începutul Scripturii aflăm că "luând Domnul Dumnezeu ţărână din 
pământ, a făcut pe om si a suflat în fata lui suflare de viată si s-a făcut omul 
cu suflet viu" (Facere 2, 7). 

Sufletul este deci chipul lui Dumnezeu în noi după fire, după har si după 



slavă. 



După fire, sufletul omenesc este asemenea Tatălui în ceea ce priveşte 
mintea, care este izvorul cunoştinţei; este asemenea Fiului în ceea ce 
priveşte Cuvântul lăuntric aşezat în noi de la Botez si Care este începutul 
înţelepciunii; si este asemenea Duhului Sfânt în ceea ce priveşte libertatea 
voinţei, care este rădăcina tuturor bunătăţilor. 

După har, sufletul poate fi asemenea Fiului lui Dumnezeu, pentru că prin taina 
Sfântului Botez sufletul primeşte darul înfierii, devenind si el fiul lui Dumnezeu 
după har. 

După slavă, sufletul este asemenea cu însuşi Dumnezeu prin puterea luminii 
dumnezeieşti revărsată asupra sa, asa cum spune Sfântul Evanghelist loan: 
"Iubiţilor, acum suntem fii ai lui Dumnezeu si ce vom fi nu s-a arătat până 
acum. Ştim că dacă El se va arăta, noi vom fi asemnea Lui, fiindcă îl vom 
vedea cum este" (I loan 3, 2). 

Deci cel care vrea să afle ce este sufletul, să ştie că este marea operă a 
Sfatului lui Dumnezeu. Este întipărirea vie a Sfintei Treimi în fiinţa 
omenească. 

în împărăţia lui Dumnezeu nu este altceva mai frumos, mai scump si mai 
plăcut decât vederea Fetei lui Dumnezeu, "spre care si îngerii doresc să 
privească" (I Petru 1, 12). Ei nu se mai satură uitându-se la dumnezeiescul 
chip, ca la un izvor nesfârşit de frumuseţe si de lumină. Cineva spunea: dacă 
Chipul sau Fata lui Dumnezeu s-ar arăta o singură clipă în iad, iadul ar ajunge 
Rai; iar dacă o singură clipă Fata lui Dumnezeu nu s-ar mai arăta în Rai, 
acesta s-ar preface în iad. Să nu uităm că sufletul omenesc este după chipul 
acestei fete dumnezeieşti. De aceea sufletul este odorul cel mai scump 
înaintea lui Dumnezeu. 

în suflet stă toată puterea, toată valoarea fiinţei omeneşti, tocmai pentru că el 



este făcut după chipul lui Dumnezeu si în vederea unei nesfârşite asemănări 
cu El. 



"Putem pierde orice, afară de suflet, 
căci dacă ne rămâne acesta 
încă n-am pierdut nimic" 

în suflet stă toată superioritatea fiinţei umane fată de restul vieţuitoarelor, în el 
se află tot ceea ce face din om stăpânul universului. în suflet stau raţiunea 
sau mintea, priceperea si judecata, cu ajutorul cărora omul pătrunde tainele 
naturii si o cucereşte spre folosul său. Prin darul vorbirii oamenii se înţeleg si 
se apropie unii de alţii, iar prin darul creării valorilor de artă si prin celelalte 
daruri spirituale, omul se ridică deasupra tuturor celorlalte făpturi de pe 
pământ. 

Obârşia sufletului este Dumnezeu, iar locaşul lui este omul. Măreţia, valoarea 
si nobleţea sufletului stau deci în originea sa dumnezeiască. 

Pentru mântuirea acestui suflet a trimis Dumnezeu pe însuşi Fiul Său în lume. 

Pentru sufletul omului a pătimit Mântuitorul pe Golgota si Si-a vărsat scump 
Sângele Său pe cruce. 

Pentru el a întemeiat Domnul Biserica Sa pe pământ. 

Pentru el au fost făcute toate frumuseţile lumii acesteia. 

Pentru el există împărăţia Cerurilor si toate bunătăţile vieţii veşnice, pe care 
ochiul nu Ie-a văzut, urechea nu Ie-a auzit "si la inima omului nu s-au suit" 

(I Corinteni 2, 9). 



Nu există deci pe pământ vreun lucru mai valoros decât sufletul. Dacă am 
pune într-o balanţă, de o parte, lumea întreagă cu toate bogăţiile, frumuseţile 
si plăcerile ei, iar de cealaltă parte un singur suflet omenesc, balanţa va 
înclina spre partea acestuia din urmă. Mântuitorul însuşi ne spune foarte clar: 
"Ce-i foloseşte omului să câştige lumea întreagă, dacă-si pierde sufletul?" 

Putem agonisi toate bogăţiile pământului, putem dobândi toată slava si 
admiraţia lumii întregi, putem să ne însuşim înţelepciunea si ştiinţa tuturor 
neamurilor si a tuturor înţelepţilor, dar dacă ne-am vândut sufletul diavolului 
sau l-am lăsat să se pângărească prin păcat si să meargă în iad, am pierdut 
totul. Căci toate celelalte nu au nici o valoare înaintea lui Dumnezeu, dacă nu 
dobândim mântuirea. 

Sau altfel spus, putem pierde orice, afară de suflet, căci dacă ne rămâne 
acesta încă n-am pierdut nimic. Toate se pot reface, se pot dobândi la loc, 
afară de suflet. 

Dar cum putem pierde sufletul? Piere el, oare, prin moarte? 

Nu, pentru că sufletul este nemuritor si trăieşte veşnic chiar după moartea 
trupească. Ceea ce omoară sufletul este păcatul, iar primejdia care-l 
ameninţă pe lumea cealaltă este iadul. 



Suntem atenţi cu adevărat la dorurile sufletului? 

Fraţi creştini, 

Dacă sufletul este lucrul cel mai de preţ al fiinţei noastre, cea dintâi si cea mai 
mare grijă a noastră trebuie să fie grija fată de suflet si fată de mântuirea lui. 
Sufletul trebuie să fie centrul de greutate al tuturor preocupărilor si 
străduinţelor noastre. 



Bine si firesc este să ne îngrijim si de cele ale trupului: de mâncare, de 
îmbrăcăminte, de adăpost si de celelalte. 

Dar în primul rând Sfânta Evanghelie ne îndeamnă să ne ocupăm de suflet, 
de hrana si de mântuirea lui: "Au nu este sufletul mai mult decât hrana si 
trupul decât îmbrăcămintea? (...) Căutaţi mai întâi împărăţia lui Dumnezeu si 
dreptatea Lui si toate acestea se vor adăuga vouă", ne învaţă Mântuitorul 
(Matei 6; 25, 33). Iar atunci când a fost ispitit de diavol, Domnul Hristos a 
spus: "Nu numai cu pâine va trăi omul, ci cu tot cuvântul care iese din gura lui 
Dumnezeu" (Matei 4, 4). Adică pâinea este într-adevăr trebuincioasă pentru 
hrana trupului, dar ea nu îndestulează, nu satură întreaga fiinţă a omului. Căci 
omul are si un suflet, iar sufletul acesta are si el nevoie de hrana si de băutura 
lui, pe care dacă nu i-o dai, tânjeşte si slăbeşte, ca si trupul lipsit de pâine si 
apă. 

într-una din Fericiri, Mântuitorul fericeşte pe "cei ce flămânzesc si însetosează 
de dreptate"; deci există si o altă foame decât cea de după pâine si o altă 
sete decât cea după apă. Sufletul flămânzeşte si însetează ca cerbul după 
izvoarele apelor; el însetează după adevăr, bine si frumos, ca planta după 
lumina si căldura soarelui. El nu poate creste si nu se poate dezvolta decât 
sub razele binefăcătoare ale iubirii si ale bunei înţelegeri între oameni. 
Sufletul nu se adapă decât cu apa limpede a lacrimilor pocăinţei si rugăciunii, 
nu se simte bine decât în aerul curat al faptelor bune si al harului 
dumnezeiesc aflător în Biserică. 

Pentru curăţirea lui sufletul are apa Botezului si a pocăinţei; pentru hrană si 
întărire are masa dumnezeiască a Sfintei împărtăşanii; pentru sfinţire si 
desăvârşire are în această viată Biserica si pe slujitorii ei sfinţiţi, iar pentru 
plata ostenelilor lui de pe pământ, Dumnezeu i-a pregătit în cealaltă lume 
fericirea Raiului. 

Dar, fraţi creştini, oare cum ne purtăm noi cu sufletul nostru? 



Nu cumva l-am detronat din locul de mare cinste în care l-a aşezat Dumnezeu 
înlăuntrul fiinţei noastre? Nu cumva l-am izgonit la marginea preocupărilor, a 
grijilor si a frământărilor noastre de toate zilele? Suntem noi atenţi cu adevărat 
la întrebările, la neliniştile, la nevoile si la dorurile lui către lumină, către 
curăţie, către frumuseţe si adevăr? 

Rămâne să răspundă fiecare, în chip cinstit, cum se poartă cu propriul său 
suflet, de care - să ştie bine! - va da seama înaintea lui Dumnezeu Care i l-a 
încredinţat! De obicei nu ne oboseşte niciodată necontenita trudă si alergare 
după cele de trebuinţă pentru îndestularea trupului; pentru asemenea 
preocupări găsim si timp, si bani, si energie, si bună dispoziţie. 

Când însă este vorba de cele necesare pentru suflet, ne apar în cale mii de 
piedici. Nu avem timp să mergem la biserică si nici măcar să ne aplecăm ochii 
asupra unei pagini din Cartea Sfântă. Nu avem bani ca să ajutăm pe săracii 
care au nevoie de sprijinul nostru si nu avem nici energie, nici voinţă pentru a 
ne împotrivi ispitelor si patimilor care ne asaltează. 

Ne alarmăm la cel mai mic semn de boală a trupului si alergăm îndată după 
doctori, după leacuri, dar suntem nepăsători la tremurul si la suferinţa 
sufletului slăbănogit de nehrană si lăsat în paragină. Ne întristăm foarte mult 
când pierdem o sumă de bani, un petic de pământ, o haină sau un prieten 
bun, dar nu ne sinchisim defel când pierdem sufletul, întinându-l cu noroiul 
minciunii, al răutăţii si al desfrânării, al beţiei si al celorlalte patimi. 

Cu cât însă vom neglija, vom uita sau vom dispretui mai tare sufletul si 
nevoile lui, cu atât viata noastră va fi mai zbuciumată si mai nefericită. 

Ca să nu ajungem asa, să ne rezervăm măcar o parte din energia si puterea 
de muncă, din agonisita si din timpul nostru pentru sărmanul suflet, pentru 
această comoară tăinuită, ascunsă de Dumnezeu înlăuntrul fiinţei noastre. Să 
ne aducem aminte de el cât mai des. Să-I eliberăm pe cât se poate din robia 
nedreaptă si apăsătoare a trupului, a grijilor pătimaşe. 



Să-i dăm înapoi dreptul de întâietate, rangul de cârmaci si centru al fiinţei, al 
vieţii si al preocupărilor noastre. Să-I ferim mai ales de tina păcatelor, căci 
sufletul este chipul lui Dumnezeu în noi. 

Purtăm în noi icoana Lui. Iar când păcătuim e ca si când aruncăm în noroi 
icoana lui Dumnezeu. 



Să-I curăţim de păcate prin baia lacrimilor lăuntrice ale pocăinţei si ale 
mărturisirii adevărate; să-l hrănim cu lumina cunoştinţelor folositoare, cu 
simţămintele curate de milă, de dreptate si iubire, ce înnobilează inima; să-l 
îmbărbătăm cu voinţa dârză de a face numai binele, care oteleste caracterul; 
să-l întărim cu rugăciunea, care ne pune în legătură cu Dumnezeu; să-l 
hrănim cu hrana cerească a Sfintei împărtăşanii, ce ne uneşte pe deplin cu 
Hristos, Mântuitorul nostru. 

Să ne apropiem, aşadar, cât mai mult de noi înşine, de sufletul nostru si să-l 
îndemnăm la trezvie si la săvârşirea tuturor faptelor bune, soptindu-i în taină 
aceste cuvinte de sfântă îmbărbătare: 

"Suflete al meu, suflete al meu, scoală, pentru ce dormi? 

Sfârşitul se apropie si te vei tulbura, ci te deşteaptă, ca să se milostivească 
spre tine Hristos Dumnezeu, Care pretutindenea este si toate le plineşte". 
Amin. 

21 septembrie 1969 



învăţături despre smerenie 



Arma cea mai puternică împotriva diavolului - 

Ce este smerenia? - Smerenia sfinţilor - Exemplul 

Mântuitorului - Falsa smerenie - Cumpătarea - 

"Nu dăznădăjdui!"- "Trăim într-o epocă foarte primejduită si de aceea trebuie 

să fim tari, să fim smeriţi' 

' - Cea mai smerită făptură umană 

Bună seara. Ne bucurăm că în această frumoasă zi, în care sărbătorim Buna- 
vestire, îl avem în mijlocul nostru pe părintele arhimandrit Sofian Boghiu, 
stareţul mănăstirii Antim. Tinerii din ASCOR si Liga Tineretului l-au rugat mult 
pe Prea Cuviosia sa să ne vorbească în acest post al învierii si îi mulţumim 
Părintelui Sofian pentru că a acceptat invitaţia noastră. Părintele stareţ a ales 
să vorbească în seara aceasta despre smerenie. Părinte, vă ascultăm. 

- Mă bucur că ceea ce am să vă spun în seara aceasta este sub patronajul 
Mântuitorului si al Maicii Domnului, în această zi de Bună Vestire a întrupării 
lui Dumnezeu în lume. Si Mântuitorul, si Maica Domnului au fost si sunt 
mereu smeriţi. Dumnezeirea lui lisus Hristos e slavă dumnezeiască; ea se 
coboară pe pământ într-un trup omenesc, aleasă fiind pentru această lucrare 
cea mai smerită fiinţă de pe globul pământesc; astfel are loc începutul 
împăcării lumii cu Dumnezeu, prin întruparea Domnului lisus Hristos. 

Asa cum s-a anunţat, doresc să vorbesc, cu ajutorul lui Dumnezeu, despre 
cea mai înaltă virtute creştinească: smerenia. Smerenia este foarte bună si 
foarte necesară si pentru societatea în care trăim, dar mai ales pentru fiecare 
persoană în parte ca să putem fi primiţi în împărăţia lui Dumnezeu. Fără 
smerenie, spun Sfinţii Părinţi, nu se poate intra în Cer, în împărăţia vieţii 
veşnice. 

Pentru acest subiect i-am consultat pe Sfântul loan Scărarul, în volumul IX al 



Filocaliei si pe Sfântul Dorotei al Gâzei (Gaza e un oraş din Tara Sfântă, în 
sud, către Marea Mediterană). 



Arma cea mai puternică împotriva diavolului 

Zis-a avva Antonie cel Mare: "Am văzut toate cursele vrăjmaşului întinse pe 
pământ si suspinând am zis: Oare cine poate să le treacă pe acestea? Si-am 
auzit glas zicându-mi: smerenia!". Astfel de curse semănate pe pământ, pe 
care Ie-a văzut Sfântul Antonie cel Mare, sunt si astăzi mereu întinse de 
vrăjmaşul diavol împotriva oamenilor ca să-i încurce în calea lor către 
Dumnezeu, către mântuire. 

Si la întrebarea Sfântului Antonie: "Cine poate să treacă nevătămat prin 
aceste curse?", oare de ce nu ne-a recomandat Mântuitorul Hristos 
rugăciunea, postul, milostenia, credinţa sau alte fapte bune, ci a recomandat 
smerenia? Pentru că toate celelalte fapte bune sunt scumpe si de folos nouă, 
creştinilor, dar cea mai puternică armă împotriva curselor diavoleşti este 
smerenia. Asa cum cea mai vicleană armă a diavolului împotriva noastră este 
mândria. Si, Doamne, câtă mândrie este astăzi pe globul pământesc! 

Foarte rare sunt fiinţele care să fie smerite cu adevărat. Smerenia autentică, 
spun Sfinţii Părinţi, este singura virtute care nu poate fi infectată sau umilită 
de diavol. De ce? Pentru că este plină de har dumnezeiesc. 

Vrăjmaşul diavol, tatăl minciunii si al mândriei, se amestecă în toate faptele 
bune si le deformează. Vrea cineva să postească? I se şopteşte de către 
vrăjmaşul diavol că, dacă posteşte, va slăbi, nu va putea munci si nu va putea 
învăţa. Si îi fură postul. Vrea cineva să se roage? Diavolul îi risipeşte mintea, 
îi aduce imagini spurcate sau îi aduce somn si oboseală si astfel îi fură 
rugăciunea. Vrea cineva să facă milostenie? Diavolul îi aduce frică de sărăcie, 
îi aduce zgârcenia si ura de săraci si asa este înşelat de diavol, acest tată al 
minciunii, răpindu-i faptele bune. 



Ce este smerenia? 

Smerenia însă, cu ajutorul Bunului Dumnezeu, strică toate cursele satanei. 
Smerenia împreună cu dragostea sunt puternice pentru că izvorăsc din însăşi 
persoana Mântuitorului Hristos, Care ne îndeamnă: "învătati-vă de la Mine că 
sunt blând si smerit cu inima si veţi găsi odihnă sufletelor voastre". 
Dumnezeu, pacea noastră, este însăşi dragostea plină de smerenie, care 
ocroteşte creatura Sa fată de duşmanul diavol, duşman de moarte al omului - 
asa cum este numit de însuşi Mântuitorul -, diavolul fiind ucigaş de oameni 
dintru început. Fericit este, fraţilor, cel ce are smerenie; smerenia nu se 
mânie, nici nu poate să mânie pe cineva. Smerenia nu bârfeşte, nu osândeşte 
pe nimeni, nu dispreţuieşte. Omul smerit nici în gând nu dispreţuieşte pe 
colegul său. Si dacă-l vede pe acesta greşind, ori că are vreun defect sau mai 
multe, cuviincios, între patru ochi, îi atrage atenţia cu grijă ca să nu-l 
jignească, să nu-l ruşineze; în acest fel caută să-l îndrepte, să-l ajute cu 
adevărat. Aceasta este smerenia. 

Câte tulburări nu sunt în lume din cauza lipsei acestei smerenii, a acestei 
virtuţi dumnezeieşti! 

Si câtă pace, câtă liniştire ne aduce cu sine smerenia atunci când corabia 
vieţii noastre este cuprinsă de furtuna necazurilor si a durerilor! Nimic nu 
poate birui o asemenea virtute pentru că orice lucru supărător i s-ar întâmpla 
celui smerit el se judecă îndată pe sine si se învinovăţeşte. 

Nu rabdă să fie învinovăţit cineva din pricina sa, nu rabdă să fie aruncată vina 
asupra altcuiva. El îsi ia răspunderea în cazul respectiv. Si asa trece prin viată 
netulburat, fără supărare si cu toată odihna. 

Există două smerenii, precum si două mândrii. 



Cea dintâi mândrie este când cineva dispreţuieşte pe aproapele său, 
socotindu-l ca fiind un om de nimic, iar pe sine ca fiind mai presus decât el. în 
cazul în care va continua cu acest dispreţ si, dacă nu se va trezi repede si nu 
se va sârgui să scape de o asemenea patimă, va veni încetul cu încetul si a 
doua mândrie prin care omul se trufeste si se împotriveşte lui Dumnezeu si 
pune pe seama sa isprăvile săvârşite, nu pe seama lui Dumnezeu Care ne 
spune: "Fără Mine nu puteţi face nimic". 

Sunt, de asemenea, si două smerenii. Smerenia cea dintâi constă în a socoti 
pe aproapele său mai înţelept decât sine si întrecându-l pe el în toate; a se 
socoti pe sine mai prejos decât toţi. Ce greu este acest lucru: a renunţa la 
orgoliul nostru, la mândria noastră si a ne umili din toată inima! E foarte greu, 
dar foarte preţios înaintea lui Dumnezeu. Iar a doua smerenie constă în a 
pune pe seama lui Dumnezeu toate faptele noastre bune. Aceasta este 
smerenia desăvârşită a sfinţilor. Aceasta se naşte în chip firesc în suflet prin 
împlinirea poruncilor dumnezeieşti. 

Smerenia sfinţilor 

în volumul I din Filocalie este următorul cuvânt: <în împlinirea poruncilor se 
ascunde Dumnezeu>. Citim, de asemenea, în cele nouă Fericiri - Fericirea a 
şasea - si acest cuvânt: "Fericiţi cei curaţi cu inima că aceia îl vor vedea pe 
Dumnezeu". Se întâmplă cu cel smerit ca si cu pomul. Când pomii poartă rod 
mult, rodul încovoaie ramurile si le trage în jos, iar cel ce nu poate să facă rod 
se înaltă si stă drept. Asa este si cu sufletul: când se smereşte, aduce rod. Cu 
cât aduce rod mai mult, cu atât se smereşte mai mult. 

De aceea sfinţii, cu cât se apropiau mai mult de Dumnezeu, cu atât se vedeau 
pe ei însisi mai păcătoşi. Asa îl auzim pe Avraam. Când L-a văzut pe Domnul, 
s-a numit pe sine pământ si cenuşă. Proorocul Isaia, când a fost chemat în 
misiunea sa de prooroc, a exclamat: "Vai mie, sunt necurat". Când profetul 
Daniel era în groapa cu lei, a mers Avacum proorocul la el cu mâncare, din 
partea lui Dumnezeu, zicându-i: "Primeşte mâncarea aceasta, pe care ti-a 



trimis-o Dumnezeu". Ce-a spus atunci Daniel? <Si-a adus aminte Dumnezeu 
de mine?> El, care era un sfânt mare al Vechiului Testament, "bărbatul 
doririlor", cum îl numeşte Scriptura. Vezi câtă smerenie a avut în inima lui 
când era în groapa cu lei? De aceea fiarele nu l-au vătămat. Si nu numai o 
dată, ci si a doua oară când a venit proorocul cu mâncare de la Dumnezeu, s- 
a minunat si a zis din nou: "Si-a adus aminte Dumnezeu de mine?". 

Priviţi smerenia sfinţilor, în ce sfinţire se aflau inimile lor! Nici când erau trimişi 
de Dumnezeu în ajutorul oamenilor, cei cu adevărat smeriţi nu primeau, 
fugind de prilejul de a fi slăviţi. Astfel, Moise i-a zis lui Dumnezeu, când a fost 
chemat să scoată poporul din robia Egiptului: "Mă rog Tie, Doamne, trimite pe 
altul în locul meu, mai puternic, că eu sunt slab la glas si zăbavnic cu limba" 
(Moise era gângav). Profetul leremia a zis: "Sunt prea tânăr pentru misiunea 
pe care mi-o dai, Doamne". Si, simplu spunând, fiecare dintre sfinţi avea 
această smerenie dobândită în urma împlinirii poruncilor lui Dumnezeu. 

Nimeni nu poate să spună prin cuvânt cum se naşte în suflet această 
smerenie, dacă nu o află omul prin încercare, prin faptă. Ea trebuie trăită. Să 
te smereşti cu adevărat, la momentul potrivit si, astfel, capeţi această virtute. 
Numai din auzite sau din pagini de literatură bisericească nu poţi dobândi 
smerenia. Citind numai, se scutură de pe noi ce am reuşit să adunăm cu 
destulă trudă si rămânem tot goi, si tot săraci, si tot mândri, si tot neştiutori. 

Când avva Agaton din Pateric era să se sfârşească, aflându-se pe patul de 
moarte, l-au întrebat pe el fraţii: "Părinte, te temi si tu de judecata lui 
Dumnezeu?"; iar el a zis: "Am făcut tot ce am putut ca să păzesc poruncile, 
dar om sunt si eu. De unde să ştiu dacă lucrul meu a plăcut lui Dumnezeu? 
Căci alta este judecata lui Dumnezeu si alta cea a oamenilor", lată cum 
Sfântul Agaton ne-a deschis ochii ca să pricepem câte ceva din taina 
smereniei. 

Cu alt prilej, un frate a întrebat pe un bătrân: "Ce este smerenia, părinte?" Si 
a zis bătrânul: "Smerenia este un lucru mare si dumnezeiesc, iar la smerire se 



ajunge prin ostenelile trupeşti în cunoştinţă si prin a se socoti cineva mai 
prejos decât toţi si a se ruga totdeauna lui Dumnezeu." Cine împlineşte 
aceste trei poveţe dobândeşte această mare taină, taina smereniei, care este 
o virtute dumnezeiască si de neînţeles. 

Exemplul Mântuitorului 

în încheiere, adaug si această precizare: Sfinţii Părinţi sunt unanim de acord 
că, prin întruparea Sa (fapt unic în tot Universul), Fiul lui Dumnezeu este cu 
adevărat modelul smereniei. Prin întrupare, trăind viata Sa pământească plină 
de umilinţă, plină de smerenie si sfârşind prin moartea pe cruce, prin toate 
aceste fapte, Mântuitorul rămâne, pentru veşnicie, adevăratul model al 
smereniei. 

Acum, după 2000 de ani de la întruparea Sa, Domnul lisus, prezent în Cer si 
pe pământ, continuă să fie iubit, dar si hulit, înjurat si tăgăduit. Maica Sa, 
Sfânta Fecioară Măria, de asemenea, continuă să fie hulită si tăgăduită. 
Gânditi-vă la sectanţi, cât o smeresc, cât o umilesc pe Maica Domnului, 
această sfântă a sfintelor, această Sfântă Fecioară care a întrecut în curăţie 
pe îngeri, după cum se spune: cea <mai cinstită decât heruvimii si mai mărită, 
fără de asemănare, decât serafimii> - asa îi cântăm Maicii Domnului. Pe 
aceasta duşmanii ei o neagă si aduc fel de fel de hule împotriva ei. Iar Maica 
Domnului, bună fiind, smerită fiind, îi iartă si îi aşteaptă să se întoarcă la calea 
cea bună! 

în sfânta Sa smerenie, smerenie plină de dragoste, Domnul nostru lisus 
Hristos ne iartă, ne rabdă si continuă să ne iubească; asa cum a iertat pe 
ucigaşii Săi de pe cruce. Pe El să-L rugăm, din adâncul inimilor, ca să stingă 
răutatea si mândria din sufletele noastre si să aprindă în noi candela sfintei 
Sale smerenii plină de dumnezeiască dragoste. Atât... în rest, urmează ca 
fiecare dintre noi - si dumneavoastră bărbaţi si femei, studenţi si studente - să 
punem în aplicare această dumnezeiască virtute a smereniei. Aceasta îi place 
lui Dumnezeu mai mult decât orice. Dumnezeu si Maica Sfântă să ne ajute! 



- Mulţumim părintelui Sofian. în continuare, în a doua parte a acestei întâlniri, 
vă rugăm să îi adresaţi întrebări părintelui stareţ. 

Pentru început, o primă întrebare: faptul că astăzi, în România, aproape toate 
merg rău, se datorează si lipsei noastre de smerenie? 

- Sunt convins! 

Dacă cei de care depinde starea fericită a tării noastre ar gândi mai sincer si 
cu mai multă bună-cuviintă, s-ar putea schimba multe lucruri în România. Dar 
nu depinde numai de ei îndreptarea lucrurilor. Trebuie o colaborare în această 
muncă obştească, chiar dacă, de obicei, celor care conduc le este bine, iar 
celorlalţi le este rău. în clipa când ieşeam de la mănăstirea Antim m-au 
întâmpinat poate zece săraci, si mai în vârstă, si copii, cerându-mi bani pentru 
pâine. Asa am ajuns, cu acest Bărăgan plin de grâne si Moldova la fel: să n- 
avem pâine! 

Dacă nu avem pâine, să avem credinţă si smerenie înaintea lui Dumnezeu si 
să cerem pâinea noastră cea de toate zilele. Aceasta este, în primul rând, pe 
înţelesul nostru, al tuturor, pâinea de fiecare zi, dar este mai presus de toate 
pâinea împărtăşaniei, pâinea Sfintei Euharistii. Aceasta este pâinea cea spre 
fiinţă, spre existentă. 

Câţi din cei care sunt aici s-au spovedit sau se spovedesc si câţi se 
împărtăşesc? Unii nu se pot împărtăşi decât mai rar, din cauza unor crime 
ascunse, din cauza unor păcate tăinuite, care până la urmă ţipă: avorturile. 
Cine este ucigaş de fiinţe nevinovate si fără apărare nu se poate împărtăşi 
imediat, pentru că îsi spurcă trupul, acest templu al Duhului Sfânt din noi, îl 
spurcă. Acolo locuieşte Dumnezeu de la Sfântul Botez si, alungând pe 
Dumnezeu din noi, rămânem goi, numai cu diavolul, din cauza păcatelor 
noastre. 



Si de aceea, răspunsul la prima întrebare este că smerenia, dragostea si 
sinceritatea ne sunt de foarte mare folos, pentru a se putea îndrepta viata 
noastră si a societăţii româneşti în general. 

Falsa smerenie 

- Vă rugăm să ne vorbiţi despre falsa smerenie. 

- La noi în mănăstire este cineva care face câteva plecăciuni - asa, când este 
într-o toană foarte bună - si, dacă-l mai zgândări puţin, spune: "lartă-mă, 
părinte, că am făcut un gest de smerenie bizantină", adică un gest de 
smerenie falsă. Sunt unii care mimează smerenia: sunt tăcuţi, cuviincioşi, 
respectuoşi, dar te lucrează pe ascuns; te vorbesc de rău, te hulesc si 
răutatea ascunsă din inima lor alungă acest duh al Mântuitorului Care zice: 
"învătati-vă de la Mine, că sunt blând si smerit cu inima>. E vorba aici de o 
smerenie interioară, plină de sinceritate, de curăţie. Smerenia aceasta, numai 
a gurii, nu are nici o valoare, dimpotrivă, înjoseşte virtutea smereniei. Sunt 
falsuri dintr-acestea - să mă ierte cine mă aude si nu-i convine - si în politică: 
politicianul promite foarte generos, dar după aceea face tot ce ştie el. Dar 
acesta este un domeniu pe care-l cunoaşteţi foarte bine si nu-i nevoie să-l mai 
discutăm. 

- în zilele noastre, a fi smerit nu echivalează cu a te lăsa călcat în picioare? 
Cum rămâne atunci cu demnitatea noastră de creştini? Cum trebuie procedat 
pentru a nu face confuzie între aceste lucruri? 

- Ştiu că este un gând răspândit între creştini după care smerenia este 
umilinţă netrebnică. Nu trebuie să uităm însă că, pe Cel care S-a smerit pe 
cruce, cu mâinile si picioarele găurite de cuie si cu suliţa împunsă în coastă, 
în Vinerea Mare, smerirea cea adevărată, dumnezeiască, L-a ajutat să 
învieze din morţi. 



Smerenia este o mare demnitate sufletească. Dumneavoastră stiti, fără să vă 
mai spun amănunte, că un om mândru, plin de sine, orgolios, se bate cu 
pumnul în piept, iar ceilalţi nu mai există pentru el. O părere pe care i-o spui 
nu o primeşte; eu sunt un prost, el e foarte deştept. Pe asemenea oameni nu 
prea îi aveţi la inimă, asa cred. Sunt si în familii, sunt si în universităţi si în 
toate instituţiile omeneşti asemenea persoane, care se supraevaluează. Dar 
există si persoane care răspund cuviincios, smerit, în orice împrejurare. Si pe 
cine alegeţi? Eu cred că alegeţi pe un om cu bună-cuviintă. Ai încredere în el, 
e serios si tot ce produce el e valoros. Sunt popoare, de pildă poporul 
german, care fac nişte lucruri plăcute, totdeauna lăudate, pentru că pun în ele 
cinste si conştiinciozitate, nu uşurătate; si îi preţuim, pentru că sunt nişte 
oameni serioşi si nişte oameni cinstiţi sufleteşte. 

Un act de smerenie măruntă - asa cum mărunţi suntem si noi -, de bună- 
cuviintă si de seriozitate este sinceritatea. 

Asa este omul: când este smerit, este si sincer, este si conştiincios, iar ceea 
ce face el dăinuieşte. Pe când la oamenii mândri si lucrul lor e superficial, 
făcut în grabă si cu lipsă de vrednicie, de seriozitate. Ei nu cred în nimic, nu 
cred în Dumnezeu sau, chiar dacă mai cred, se închină de formă. Un om 
smerit e un om care tine legătura cu Dumnezeu prin rugăciune. Si Dumnezeu, 
fiindcă este smerit si plin de dragoste, îl inspiră pe cel smerit ca în toate să fie 
pe cât se poate de împlinit. Aceasta însă rămâne pentru fiecare să 
experimenteze în propria sa viată. 

- Sfânta Scriptură si Sfinţii Părinţi spun că, atunci când ne rugăm, Duhul Sfânt 
se roagă în noi. Cum să înţelegem acest lucru? 

- Să înţelegem cum scrie. în fiecare dintre noi, de la Botez, este împărăţia lui 
Dumnezeu sălăşluită în inima noastră duhovnicească. în capitolul al treilea de 
la I Corinteni, Sfântul Apostol Pavel ne întreabă, ca si cum e un lucru pe care 
trebuie să îl cunoaştem fiecare foarte bine: "Nu stiti, oare, că voi sunteţi 
templu al lui Dumnezeu si că Duhul lui Dumnezeu locuieşte în voi?". Adică 



Duhul Sfânt este în noi. Nu numai El, ci si Sfânta Treime, toată împărăţia lui 
Dumnezeu este în noi. Marea liturghie lăuntrică acolo se săvârşeşte. Liturghia 
din afară este imitaţia celei dinlăuntru si a celei dumnezeieşti din ceruri. Asa 
că Duhul Sfânt din noi se roagă si ne îndeamnă la rugăciune. 

O, de-am înţelege noi acest strigăt si acest impuls, acest îndemn al Duhului 
Sfânt din noi. Cât ne cheamă, cât ne îndeamnă, cât ne întăreşte! Să ne 
rugăm si să ţinem legătura cu Dumnezeul părinţilor noştri! Aşadar, Duhul 
Sfânt se roagă în noi, după cum spune fericitul Sfânt Apostol Pavel. 

- Teoretic ştim cât este de folositor să fim smeriţi. Cum să facem să si simţim 
acest lucru? 

- E o problemă foarte grea si foarte necesară. în Pateric un frate l-a întrebat 
pe un avvă: "Părinte, ce este smerenia?" Si părintele bătrân i-a răspuns: 
"Smerenia este dumnezeiască si nu se poate dobândi decât prin lucrare, prin 
lucrarea poruncilor, plinirea poruncilor". 

Dacă vrem să fim smeriţi, să ţinem rânduielile creştine. Când vă întâlniţi 
acasă cu Noul Testament, citiţi predica de pe munte a Mântuitorului care se 
află în capitolele V, VI si VII de la Evanghelia după Matei. Acolo este vorba 
despre smerenie, e vorba despre post, e vorba despre generozitate, dăruire, 
e vorba despre păzirea în curăţie a trupului, a acestui templu al Duhului Sfânt. 
Mulţi, începând din tinereţe, îsi pervertesc trupul, dragi tineri si vârstnici, îsi 
pervertesc trupul si au acest răspuns pentru părinţii sau prietenii lor: "Lasă-mă 
să-mi trăiesc viata". Ce-i viata pentru ei? Petrecere, desfrâu, lux si necredinţă. 
Nu au nevoie de Dumnezeu. 

Ca să fii smerit, v-am spus ce condiţii ni se cer, dar depinde de fiecare dintre 
noi să le împlinim. Spune părintele din Pateric: ostenelile trupului contează 
foarte mult pentru dobândirea smereniei. Adică postul, metaniile, asceza 
aceasta trupească si sufletească, păzirea ochilor să nu vadă deşertăciunile 
vieţii, păzirea gurii să nu spună vorbe rele - "pune, Doamne, pază gurii mele 



si usă de îngrădire împrejurul buzelor mele>, asa cum se cântă la slujba de 
seară. 

- Vă rugăm să comentaţi un citat din Sfântul Siluan Athonitul: "Noi nu suntem 
smeriţi si de aceea ne chinuim pe noi înşine si pe cei care trăiesc împreună 
cu noi". 

- Sfântul Siluan a scris o carte care circulă mult în lumea creştină. Când am 
citit-o, am simţit cum mă luminez. Se găseşte în această carte însăşi esenţa 
scopului vieţii: a trăi în Duhul lui Dumnezeu. Asa cum spune el, dacă trăim 
această smerenie si această dragoste si bunătate la care ne îndeamnă 
Mântuitorul, noi înşine, fiecare dintre noi suntem mulţumiţi, plini de viată, plini 
de doriri bune, de muncă si avem relaţii personale autentice cu ceilalţi 
oameni, relaţii întemeiate pe o dragoste adevărată. 

Dacă nu urmăm calea lui Dumnezeu ne purtăm ca nişte duşmani unii fată de 
alţii. Sunt în familiile noastre persoane care, de douăzeci sau treizeci de ani, 
nu-si vorbesc, deşi provin din aceeaşi mamă si din acelaşi tată. Sunt 
persoane care de douăzeci-treizeci de ani nu s-au spovedit si nu s-au 
împărtăşit. Nu se poate ca în asemenea vase de lut, mânjite de toate 
păcatele, să rodească smerenia sau fapta cea bună. Trebuie întâi curăţit 
acest vas de lut (asa este numit trupul de către Sfântul Pavel: vas de lut). 

Asta suntem noi. Pentru trupul nostru facem totul în viată, chiar si sacrilegii. 
Facem totul ca să fie întreţinut acest vas de lut din care, într-o bună zi, 
cedează ceva; iar acest aparat extraordinar de meşteşugit, alcătuit de 
Dumnezeu, această maşină unică mai presus de orice maşină sofisticată din 
lume, se stinge, se topeşte si aleargă la ea şobolanii si şerpii si toate jivinele 
pământului ca să se hrănească cu ceea ce noi, cu preţul vieţii noastre, am 
adunat si am pus în acest cort de lut, în acest trup omenesc. 

De aceea, fraţi creştini, nu sunt pentru defăimarea trupului, pentru că acesta 
poartă întru el harul lui Dumnezeu, poartă Sfânta Treime. Trupul acesta pe 



care-l purtăm toată viata, pe toate străzile, va învia împreună cu sufletul 
nostru. Astfel încât trupul nu trebuie urgisit, el are nevoie si de asceză, dar 
trebuie să fie si îngrijit. 

Asa să străbatem această viată pământească, ţinând seama si de trup, si de 
suflet, însă trupul să fie pe al doilea plan, deoarece atunci când vom muri, 
trupul va rămâne tărânei. Sufletul va avea prioritate, el va fi judecat întâi de 
Dumnezeu, pentru ca la sfârşitul istoriei, în Ziua de Apoi, să fie judecat si 
trupul împreună cu sufletul, primind atunci răspuns si răsplată pentru toată 
viata noastră. 

- Risipirea gândurilor este un semn al mândriei? Cel smerit are vreodată 
gândurile risipite? 

- Cel smerit are si el gânduri risipite, după cum spune si Sfântul Agaton: "Sunt 
om". Asa si noi, suntem oameni si gândul ne zboară. La acest zbor contribuie 
foarte mult si diavolul. Diavolul are un singur gând, extraordinar de important: 
să nu ne lase să ne rugăm. întreaga lui osteneală este pentru a tăia această 
legătură dintre noi si Dumnezeu. Atunci e satisfăcut si atunci ne împinge în 
risipirea gândurilor. 

Cel smerit, care are permanent în el Duhul lui Dumnezeu, fără îndoială că, 
atunci când se simte înstrăinat de Dumnezeu, îsi dă seama îndată, se mustră 
imediat în conştiinţă, oriunde se află si cere de la Dumnezeu si de la Maica 
Domnului ajutor ca să depărteze din inima si din viata lui acest nor de 
gânduri. Are si el gânduri, ca orice om, dar ia repede măsuri pentru a se 
elibera de ele. Pe când, în cazul celui mândru, asta-i pâinea lui: gânduri 
pătimaşe, fel de fel de amintiri, fel de fel de imagini si - mai ales în viata pe 
care o trăim acum - filmele de la televizor, acele filme de după miezul nopţii. 

Eu nu am televizor si nici nu o să am vreodată. Nu vreau asa ceva si n-am 
timp să mă uit. Dar se plâng mulţi, nu numai vârstnici, dar si tinerii se revoltă 
împotriva acestor gânduri, împotriva acestor imagini ticăloase, păcătoase, pe 



care le aduce televizorul în viata lor sufletească. Nu le uită. Li se lipeşte de 
minte câte o imagine spurcată si nu mai pot scăpa de ea. Parcă a uitat-o, dar 
când face rugăciune, chiar când e în biserică, în centrul Sfintei Liturghii, îi vine 
această plăcintă - iertati-mi cuvântul -, această imagine urâtă, îl murdăreşte si 
îl spurcă pe dinăuntru. 

Asa încât smeritul se roagă să-l scape Dumnezeu de aceste risipiri, de 
această înstrăinare de Dumnezeu. Cel mândru se complace în astfel de 
lucruri; sfatul meu este să nu se mai complacă în asemenea gânduri 
ruşinoase. Eu le spun: "dragă tinere student care ai asemenea imagini 
spurcate si te desfătează aceste filme erotice si parcă ai sta numai lângă ele, 
aceasta este o irealitate, este o înşelare, este o imagine mincinoasă acolo, 
undeva, pe ecran. Gândeste-te! Sunt tineri căsătoriţi, foarte mulţi, care îsi 
ating acest scop pe care băiatul sau fata îl urmăresc, acest lucru murdar, într- 
un fel". Este bine să depărteze asemenea năluciri care-l mânjesc si să se 
gândească la faptul că, după căsătorie, care este făcută cu binecuvântarea lui 
Dumnezeu, vor trăi toată viata împreună, bărbat si femeie. 

Totuşi, dacă fericirea omenească ar consta numai în această legătură 
trupească, nu s-ar întâmpla atâtea divorţuri în lume, atâtea despărţiri si chiar 
crime între tinerii care s-au căsătorit. Unde-i "fericirea" după care ai alergat 
toată viata, până la căsătorie? Unde-i ceea ce ti s-a spus în film, arătându-ti 
numai lucruri foarte plăcute si înfloritoare pe dinafară? Erau nişte minciuni. 
Adevărata viată este atunci când te căsătoreşti, când ai copii, când te rogi, 
când îti înveţi copiii să se roage, să postească si ei, să fie cuviincioşi, sinceri 
si prietenoşi cu cei din jur. De asta are nevoie lumea de astăzi, de această 
prietenie sinceră, de această dragoste sinceră, pe lângă minciuna si trufia 
care ne copleşesc. 

Cumpătarea 

- Cum se poate practica smerenia în căsătorie? 



- Foarte uşor. în primul rând, soţul si soţia să fie cuviincioşi unul fată de altul, 
să nu se jignească unii pe alţii, să fie de acord în creşterea copiilor. Se 
întâmplă în familii ca tata să-si iubească copiii într-un anumit fel, respectându- 
le toate gusturile si să-i facă astfel obraznici. Mama caută să-i înveţe să se 
roage, să postească, să nu spună vorbe de ruşine. Or, copilul ascultă, e 
foarte inteligent si foarte atent, primeşte si priveşte în jurul lui, iar acest 
dezacord între mamă si tată este un dezastru pentru el. 

Asa încât smerenia înseamnă în primul rând bună-cuviintă si respect reciproc 
între sot si soţie; înseamnă lupta împotriva mândriei. Acest lucru trebuie 
transmis în familie si, dacă se poate, nu numai copiilor. Copiii sunt influenţaţi: 
ceea ce văd în casă, aceea fac în viata lor. 

Mai sunt însă si nepoţi, strănepoţi, cumnaţi si cumnate care au nevoie de 
această virtute dumnezeiască, de această smerenie, care înseamnă, între 
altele, si buna-cuviintă fată de celălalt. Să nu spui ceva prin care să-l umileşti 
pe celălalt, să-l ruşinezi, ci să încerci să-l ajuţi cu adevărat. Dacă îi spui sincer 
nişte lucruri, el simte, te aude si te respectă. Dacă îi spui cu un aer de 
învăţător, atunci te înghite, dar nu respectă ceea ce-i spui. De aceea, 
sinceritatea si buna-cuviintă sunt primele virtuţi care întăresc si susţin virtutea 
smereniei într-o căsnicie. 

- Unii Sfinţi Părinţi consideră că vârful virtuţilor ar fi dreapta socoteală. 
Aceasta si pentru că o smerenie înţeleasă greşit se poate transforma într-o 
lipsă totală de atitudine. Ce ne puteţi spune? 

- Sfântul Siluan Athonitul ne îndeamnă să ne apropiem de această idee a 
Sfinţilor Părinţi, care se găseşte si în Filocalie: aceea a dreptei socoteli. 
Dreapta socoteală sau echilibrul în viata noastră înseamnă a merge pe o cale 
dumnezeiască, pe calea de mijloc. Acest echilibru al vieţii să-l avem 
totdeauna în fata noastră. Pentru că se întâmplă să fie abateri la stânga sau 
la dreapta. Cineva care este evlavios si doreşte să facă voia lui Dumnezeu si 
să plinească poruncile se angajează în post, în rugăciune, în milostenie, în 



asprimea vieţii si este foarte bine. Dar să meargă pe o cale echilibrată. 

Pentru că sunt unii care postesc, postesc foarte aspru, chiar post negru; si el 
lucrează într-un mediu toxic si mănâncă, de pildă, fără ulei, acuma în Postul 
Mare. Maşina aceasta omenească are însă nevoie de material pentru 
întreţinerea ei. Dacă asuprim trupul prea tare, ne îmbolnăvim, cerem ajutorul 
doctorului si el ne dă regim de spital. Din cauza unei asemenea boli pe care o 
are un postitor exagerat, el trebuie să mănânce mâncăruri în afara postului, 
mâncăruri de carne si celelalte. Asta fiindcă, în loc să postească două zile pe 
săptămână, miercurea si vinerea post mai aspru si în celălalt timp al 
săptămânii să postească normal, cumpătat, el a exagerat. Si atunci în loc să 
tină asa întregul post, mănâncă de dulce în Vinerea Mare. Aceasta reprezintă 
nedreapta socoteală, înţelegerea strâmbă a acestei vieţi duhovniceşti. 

Sau în ceea ce priveşte rugăciunea. Sunt persoane care se roagă foarte mult. 
Nu ştiu câte acatiste de-a lungul unei zile, însă uneori uită si ce acatist au citit. 
Si spune "Tatăl nostru" si, la un moment dat, îl mai spune încă o dată. Uită că 
l-a spus. Asa de risipită este mintea lui. Aceasta nu mai este dreaptă 
socoteală. Dreaptă socoteală este acest echilibru, această observare 
permanentă a sufletului nostru; înseamnă a ne stăpâni, a avea în mână toată 
fiinţa noastră. Când rătăcim, căutăm îndată să ne întoarcem pe calea cea 
bună. Aceasta ar fi dreapta socoteală la care ne îndeamnă Sfinţii Părinţi. 

Aceştia spuneau după cum practicau si ei în viata lor particulară. Sfântul 
Antonie, care era un maestru duhovnicesc, spunea: Fraţilor, am cunoscut 
mari postitori care, neavând cunoştinţă de pilde duhovniceşti, au postit până 
când n-au mai putut să trăiască din cauza îmbolnăvirii. Am văzut rugători cu 
minte risipită, care n-au avut nici un folos din rugăciunile lor. Am văzut oameni 
milostivi, care si-au risipit toată averea lor dându-o la săraci si mai pe urmă s- 
au mândrit si-au pierdut tot. Si tot el adaugă că cea mai mare virtute este 
dreapta socoteală, echilibrul în viata noastră, în fiecare zi din viata noastră. 

Să dăm tuturor ceea ce li se cuvine si, în primul rând, nouă, acestui om 



lăuntric, care are nevoie si el de hrană si hrana noastră, asa cum spune 
Mântuitorul, nu este numai pâinea, ci este cuvântul lui Dumnezeu. Adică un 
om are nevoie si de pâinea aceasta pentru viata lui fizică, dar are nevoie si de 
pâinea cea spre fiinţă, pe care o cerem în "Tatăl nostru" ca să putem continua 
o viată cumpătată, în vederea mântuirii. 

- Naţionalismul creştin poate fi acuzat de lipsă de smerenie? 

- Dacă eşti sincer, nu. Pentru că suntem datori să iubim pe aproapele nostru. 
Aproapele nostru, spune Mântuitorul, este oricine, chiar un duşman; dar 
aproapele nostru este, în primul rând, fratele meu, sora mea de sânge. Iubind 
pe aceşti apropiaţi ai mei, iubesc si neamul meu, poporul meu. Si atunci, dacă 
iubesc (în sensul profund creştin) poporul meu, mă numesc naţionalist. Dacă 
este sinceră această afirmaţie, atunci smerenia nu ar trebui să ne lipsească. 

La Voronet - cred că ati fost fiecare pe acolo - un perete întreg de sus până 
jos înfăţişează Judecata Viitoare. Si acolo, între altele, sub toate elementele 
acestei Judecăţi, este si învierea neamurilor, venirea neamurilor la Judecata 
lui Dumnezeu. Vin grupaţi: evreii, turcii, românii, vin toţi la Judecată, pe 
neamuri. 

Atunci ne vom întreba: dacă un conaţional de-al meu, fiind călugăr, meseriaş 
sau politician, a făcut nişte fapte bune, eu de ce n-am putut să fac? Aceleaşi 
condiţii au fost si pentru mine. 

Prin urmare, la Judecata viitoare se va avea în vedere si această grupare pe 
neamuri. în cadrul acesta al neamului de-a lungul istoriei vom fi fiecare 
judecaţi. Neamul românesc are si sfinţi foarte mulţi, avem si oameni de bună- 
credintă, foarte cuviincioşi, avem însă si criminali. Fiecare îsi va primi răspuns 
si răsplată după cum si-a dus viata pământească. 

- Papa de la Roma, crezându-se infailibil, are smerenie? 



- Eu nu mă gândesc la actualul papă, mă gândesc istoric. Istoric, papalitatea 
a avut si sfinţi. Sfântul Grigore, de pildă, Grigore Dialogul, care a făcut o 
liturghie ce se slujeşte numai în Postul Mare. Si a fost sfânt si papă. 

Asa că eu nu acord importantă acestei calităţi politice sau omeneşti - că este 
infailibil, că el nu greşeşte niciodată. Asta numai Dumnezeu o poate spune; 
totuşi a nu greşi niciodată, omeneşte vorbind, este o minciună. Asta nu o 
spun eu, o spune Sfântul loan Evanghelistul în prima sa epistolă: "dacă zicem 
că păcat nu avem, ne amăgim pe noi înşine si adevărul nu este întru noi". 
Suntem păcătoşi, greşim, dar avem si această posibilitate de îndreptare. 

Dacă Sfântul Părinte - cum i se spune - nu greşeşte, Dumnezeu să-l 
binecuvânteze si să-l ajute să nu greşească, să fie cu adevărat infailibil, adică 
fără greşeală. însă din câte ştim, numai Mântuitorul a fost fără greşeală, fără 
păcat. A avut toate cele omeneşti ca si fiecare dintre noi, însă nu a avut 
păcate. <Cine dintre voi mă vădeşte de păcat?> spune Domnul Hristos. 
Foarte mulţi duşmani a avut Mântuitorul si puteau să-L arate cu degetul, dar 
nu găseau nici un păcat la El. Era fără păcat. El era infailibil. De papă nu 
răspundem. 

<Nu deznădăjduit 

- Părinte arhimandrit, vă rugăm mult să comentaţi cuvintele pe care Ie-a auzit 
Sfântul Siluan: "Tine-ti mintea în iad si nu deznădăjdui". 

- Nu prea ştiu să răspund... Ce înseamnă a tine mintea în iad si a nu 
deznădăjdui? Această expresie n-am mai întâlnit-o la Sfinţii Părinţi, decât la 
Sfântul Siluan Athonitul. Pentru mine, mi-am explicat-o asa: în această viată, 
adeseori iadul este în inima fiecăruia - când avem scandaluri în familie sau la 
serviciu, viata noastră seamănă atunci cu iadul. Dacă eşti într-o asemenea 
atmosferă, într-o asemenea situaţie, să nu deznădăjduiesti! Dumnezeu este si 
acolo, Dumnezeu te poate scoate si dintr-un asemenea iad. Dacă nu 
deznădăjduim, dacă nu ne descurajăm în aceste neputinţe omeneşti si dacă 



avem - prin rugăciune - această legătură trainică si permanentă cu 
Dumnezeu, ne putem mântui. 

Dar vă puteţi mântui si prin nedezlegarea acestei probleme, a acestei 
întrebări. Vă puteţi mântui. Fiţi smeriţi cu adevărat si veţi dobândi dragoste; 
dragoste smerită să aveţi si vă asigur că vă veţi mântui. Asta cred eu acum si 
pentru mine. 

- Cum ati învăţat si cum ati exersat smerenia în iadul închisorilor comuniste? 

- în închisorile comuniste, unde am stat câţiva ani, toţi cei care erau în celulă 
cu mine se rugau, se pocăiau, îsi depanau păcatele, regretau; erau nişte 
oameni aflaţi pe calea aceasta, a pocăinţei. Erau smeriţi, cuviincioşi si duceau 
o viată creştină. Vă spun cinstit că adeseori m-am simţit mai bine în 
închisoare decât afară. De mic sunt în mănăstire si aici am avut tot ce mi-a 
trebuit pentru viata trupească si sufletească. 

în închisoare era cam aceeaşi situaţie; aveam strictul necesar ca să putem 
trece de la o zi la alta. Era acolo o viată cu preocupări duhovniceşti. Se 
învăţau pe de rost texte din Sfânta Scriptură, atunci când în închisoare nu era 
voie să intre o fiţuică de hârtie sau un vârf de creion. Pe talpa bocancului, 
unsă cu spumă de săpun, se scria cu o grifă (care era furată de afară, o dată 
pe când fusesem scoşi la aer curat). Si asa se scria un text din Evanghelia lui 
Matei, un text din Evanghelia Sfântului loan, din epistola Sfântului lacob. Si 
cum se aflau aceste texte? Cioc, cioc, cioc, cu alfabetul Morse, prin perete. 
Erau puşcăriaşi mai vechi, care apucaseră vremurile când în închisoare intra 
si Biblia si aceştia au învăţat atunci texte din ea; au învăţat aceste lucruri 
sfinte si le transmiteau pe calea auzului, prin alfabetul Morse în perete si asa 
se puteau învăţa. Scriau câte un text scurt învăţat pe de rost după ce îl scriau 
fiecare mai întâi pe tabla inimii si a memoriei. Aceste texte sfinte, cu aceste 
mijloace foarte sărace. 

Era o atmosferă creştină în închisoare. Toate insultele de la anchete erau 



bobârnace pentru a ne curăti de mândrie. Erai smerit de nevoie, dar ni se 
cere să fim smeriţi de bună voie; dacă nu suntem smeriţi de bună voie, ne 
smeresc alţii din afară, ne insultă si ne spun fel de fel de cuvinte grele. Asa 
încât era o atmosferă smerită în închisoare. Smerită de nevoie, dar si de voie, 
pentru că, în necazurile de acolo, aproape fiecare simţea vie în inima sa 
pacea lui lisus. 

- Referitor la situaţia din închisoare si nu numai, care ar fi diferenţa între a fi 
smerit si a fi umilit? 

- Se ajută una pe alta. Dacă, din cauza mândriei, nu ne convine să fim umiliţi, 
e una; si e o suferinţă, pentru că nu acceptăm, nu acceptăm umilinţa. Să mă 
facă cineva prost si toate celelalte... si eu să nu reacţionez, să nu mă apăr. 
însă numai în momentul în care acceptăm aceste umilinţe din afară am ajuns 
la smerenie. Dacă nu le accepţi, e o suferinţă pentru tine. 

între umilinţă si smerenie este o apropiere, pentru că prin umilinţă vine 
smerenia, dacă umilinţa este acceptată din interior. Mântuitorul a fost umilit, a 
fost umilit de oameni; dar a fost si smerit prin dumnezeirea Lui, izvorul 
smereniei si al dragostei Lui. Dacă nu este acceptată umilinţa, apare o revoltă 
în noi. Dacă este acceptată umilinţa, devine smerenie si atunci e unită si cu 
rugăciunea si te rogi pentru duşmanul tău care te-a umilit. Dacă ajungi la 
această stare, ai smerenia si o porţi înaintea lui Dumnezeu. 

- Părinte, cum putem renunţa la orgoliul intelectual? 

- Orgoliul intelectual este un fel de nebunie. Pentru că ti se pare că toţi se 
învârtesc în jurul tău, că tu eşti stâlpul de lumină pentru toată omenirea, si 
trecută, si viitoare. Acesta e orgoliul cu gradul cel mai înalt. E o mare prostie, 
pentru că totdeauna au fost oameni mai învăţaţi decât mine, mai pricepuţi 
decât mine, mai frumoşi decât mine, mai înţelepţi decât mine; mulţi alţii, dintre 
contemporani si din istorie, au fost în trecut si apar în viitor. încât a mă face 
pe mine centrul inteligentei, centrul centrelor, asta este o lipsă de bună- 



cuviinţă în primul rând. Si e bine să-si revină o astfel de persoană. Poate că 
nu de doctor are nevoie, ci este bine să mai postească, să se mai roage lui 
Dumnezeu, să mai citească nişte lucruri duhovniceşti, să-si dea seama pe ce 
lume este. Si, dacă e sincer în acelaşi timp, se vindecă; dar, dacă nu urmează 
calea lui Dumnezeu, moare nebun. 

- Poate greşesc, dar mi se pare că unii oameni au o predispoziţie mai mare 
spre smerenie. Ce părere aveţi? 

- Sunt de acord cu idea si îi felicit pe oamenii aceştia, numai să fie cu 
adevărat smeriţi. Această virtute apropie desăvârşirea sfinţeniei. Sfinţii au fost 
cu adevărat mari nevoitori, nu puneau nimic pe seama lor, ci pe seama lui 
Dumnezeu. 

Mie îmi este frică de oamenii care socotesc smerenia laşitate. E o mare 
demnitate smerenia, o demnitate la care ne îndeamnă si Mântuitorul. Maica 
Domnului, această fiinţă pământeană, care este mai presus decât toate 
femeile si decât toate fetele din lume, este cea mai smerită făptură a lui 
Dumnezeu. Maica Domnului! Iar ea a fost preabinecuvântată de Dumnezeu 
să nască pe lisus Hristos, ca să ne aducă adevărata învăţătură, adevărata 
pâine a vieţii, prin care să existăm. Deci smerenia aceasta cât de putină este, 
numai să fie corectă, e foarte bine venită, ea ne apropie de smerenia si 
desăvârşirea sfinţilor. 

- Pentru a-i învăţa pe ucenici smerenia, unii bătrâni folosesc asprimea. Este 
corectă această metodă? 

- Sunt nişte excepţii. Sunt, de pildă, păcătoşi, în Pateric si în viata de toate 
zilele, care vor să se pocăiască si nu-i lasă cineva dinlăuntru. Si atunci îsi mai 
dau nişte palme. Când eşti acasă singur cu tine, îti aduci aminte de păcatele 
tale si, ca să nu te pedepsească Dumnezeu, te pedepseşti tu. 

în Pateric sunt câteva cazuri dintr-acestea: se pedepsesc bătându-se, 



autobătându-se. Spre exemplu, un tânăr voia să se poată ruga cu lacrimi. Si 
le cerea si nu veneau - era împietrit. Si atunci a lăsat cămaşa si, cu un şervet 
ud, făcut frânghie, se lovea peste spinare: "Nu vrei să plângi? îti dau eu tie 
lacrimi ca să plângi", vorbea el cu sine însuşi. Asa că sunt asemenea cazuri, 
asprimi ale smereniei. 

Dacă îti dă Dumnezeu lacrimi, dacă îti dă această căinţă pentru păcatele tale, 
ai căpătat smerenia. însă trebuie menţinută după aceea. E greu si de 
întreţinut smerenia. Dacă nu o cultivi, se stinge. Cine ştie ce ispite dau peste 
tine si rămâi cum ai fost mai înainte! Ca si cu rugăciunea lui lisus; dacă este 
spusă continuu, cu smerenie si cu asceză, cu stăpânire de sine, se prinde de 
inima, de viata noastră, dar dacă nu o mai practicăm, se stinge, încetează. 

"Trăim într-o epocă foarte primejduită si de aceea trebuie să fim tari, să fim 
smeriţi" 

- Dacă puteţi să daţi o definiţie a smereniei pentru un tânăr... Si care sunt 
metodele pentru a ajunge la smerenie? 

- Definiţia smereniei este aceeaşi si pentru un tânăr, si pentru ceilalţi creştini. 
Din tot ceea ce am spus până acum se poate extrage definiţia smereniei. Un 
tânăr, ca să poată să se smerească, ar trebui să-si facă mai des examen de 
conştiinţă, cum făceau creştinii din trecut. în fiecare seară creştinul se 
gândea, începând de dimineaţă si până atunci, ce-a făcut bine si ce-a făcut 
rău si constata că a făcut mai mult rău decât bine. Azi asa, mâine asa, si 
atunci începea să se cunoască pe sine, să cunoască că în el domină mai mult 
păcatul si răul decât binele si virtutea. Si atunci, dacă-i om serios acest tânăr, 
se angajează pe o cale sinceră a binelui. 

Pentru că binele, dragi ascultători, binele este necesar si în viata aceasta si e 
de folos societăţii, dar si în viata de dincolo. Sfântul Pavel spune că în 
împărăţia lui Dumnezeu nu intră nimic necurat. Trebuie să ne purificăm, să 
aruncăm tot noroiul de pe noi, tot balastul acesta al păcatelor, să ne curăţim zi 



de zi ca să ajungem nişte oameni, în primul rând. Scris cu O mare: Oameni. 
Asta vrea să ne facă Scriptura, Dumnezeu: să fim oameni cu adevărat, să 
avem în noi omenia. Smerenia se poate asemăna cu omenia. 

Din păcate, în lumea de astăzi este foarte putină omenie. Fiecare e hrăpăreţ, 
trage la sine să fie plin de cât mai multe milioane si altul nu are nici de pâine. 

Asa încât, acest tânăr să se gândească si la toate lucrurile pe care le-am 
spus. A trăi viata zadarnic, a o trăi în patimi, în desfrâuri, în beţii, în petreceri 
fără rost este o pierdere de timp si pierderea veşniciei, veşnicia fericirii pentru 
care suntem creaţi. Domnul nu ne-a făcut pentru iad, ne-a făcut pentru Rai, 
dar pentru Raiul unde nimic necurat nu intră. Urmează ca în această viată să 
trăim în asa fel încât să ne pregătim zi de zi pentru zorii vieţii veşnice, care e 
plină de lumină, de bucurie, de sfinţenie si de pacea lui Dumnezeu. 

- Părinte, credeţi că sunt exagerate afirmaţiile care susţin că astăzi sunt destul 
de evidente semnele vremurilor de pe urmă? 

- Poate sunt exagerate într-un fel. E vorba de Antihrist, de numărul lui, de 
anumite lucruri care vor veni. Mai întâi anul 2000. A trecut un mileniu si vine 
acum cestălalt, al doilea, iar lumea se aşteaptă la un cataclism, la ceva 
asemănător iadului. Un astfel de cataclism a început astă-noapte în Serbia. 

Noi nu ştim ce gânduri are Dumnezeu cu acest sfârşit al lumii. Chiar apostolii 
l-au întrebat pe Domnul lisus Hristos: <Spune-ne nouă când vor fi acestea si 
care este semnul venirii Tale si al sfârşitului veacului?>; Mântuitorul Ie-a 
răspuns: <de ziua aceea si de ceasul acela nimeni nu ştie, nici îngerii din 
ceruri, nici Fiul, ci numai Tatăl>. El ca om, lisus Hristos ca om, nu ştia când va 
fi sfârşitul lumii. în a doua sa epistolă, Sfântul Apostol Petru scrie că, dacă se 
amână acest timp al sfârşitului lumii este pentru că Dumnezeu vrea să poată 
câştiga mai mulţi credincioşi pentru împărăţia Sa. Printre cei care se 
zămislesc si care nu sunt ucişi prin avort sau alte mijloace, cine ştie ce sfinţi 
ne va rândui Dumnezeu. Asa încât, dacă Mântuitorul nu-si permite să le 



răspundă apostolilor, cum pot să-mi permit eu? Aceasta este o taină a lui 
Dumnezeu. 

însă sfârşitul lumii pentru mine si pentru fiecare dintre dumneavoastră este 
atunci când mor eu si când muriţi dumneavoastră. Atunci totul este sfârşit. 
După moarte nu putem face nici o faptă bună. Murim pentru totdeauna. Cred 
că acesta este răspunsul. Sfârşitul lumii, de fapt, e sfârşitul nostru. Până 
atunci însă trebuie să ne pregătim ca să ne facem vrednici cât de cât pentru 
ce ne aşteaptă în veşnicie. 

- Legat de întrebarea anterioară, din experienţa dumneavoastră ca duhovnic, 
cum puteţi aprecia în momentul de fată starea spirituală a românilor sau în 
general a umanităţii, comparativ cu alte perioade? Unele afirmaţii referitoare 
la sfârşitul lumii pleacă de fapt si de la felul cum este percepută atmosfera 
spirituală din zilele noastre. 

- Despre Antihrist, de pildă, vorbesc Sfântul Pavel si Sfântul loan 
Evanghelistul. însă, de-a lungul istoriei, fără îndoială că au fost vremuri mai 
evlavioase, cu mai multă credinţă. Mă gândesc la Evul Mediu; între cei de 
atunci, în mijlocul lor, creşteau mulţi sfinţi, dar erau si mulţi oameni răi. 
Proporţia însă a celor buni parcă era mai mare decât a celor răi. Diavolul îi 
vâna si atunci pe creştini, îndemnându-i spre pieire. Dar parcă acum, în 
vremea noastră, diavolul a căpătat foarte multă putere în conştiinţele 
oamenilor lipsite de evlavie si de Dumnezeu. 

Am aflat, nu de mult, că în America de pildă, într-un oraş, e un templu al 
diavolului cu sase etaje. Un templu al diavolului! Sunt satanisti - îi ştim - în 
societatea noastră de astăzi, satanisti care au nişte jurăminte, un învăţământ 
si un crez al lor cu totul potrivnic creştinismului. 

în vechime erau păgânii si aveau temple, cum sunt acum, de pildă, templele 
masonice. Cine a fost în America a văzut că în orice oraş e o biserică a 
Bunei-Vestiri, apoi un templu masonic, o biserică a înălţării, apoi un templu 



masonic; există multe temple masonice pe străzile sau pe marile bulevarde 
ale Americii. Masonii nu sunt prietenii creştinilor, sunt duşmanii lor. Acum sute 
si sute de ani erau templele păgâne, dar venea creştinismul năvală peste 
aceste temple. Ori le dărâmau, ori le pustiau de credincioşii lor, care treceau 
la creştinism. Acum sunt aceste instituţii care vor răul total al creştinilor; si în 
primul rând este diavolul cu templele lui. 

Asa că trăim într-o epocă foarte primejduită si, de aceea, mai ales acum 
trebuie să fim tari, este foarte necesar să fim smeriţi. Diavolul este mândru, pe 
când Dumnezeu este smerit. Si în numele mândriei diavolul cucereşte, pentru 
că omului îi place să fie mândru, nu să fie smerit. Si atunci trec foarte mulţi - 
cu duiumul trec - de partea diavolului si se întăreşte împărăţia lui. De aceea 
trebuie să ne păzim pe noi înşine, dar si pe cel de lângă tine să-l păzeşti, să-l 
ajuţi să meargă pe calea lui Dumnezeu, care este calea vieţii. Cealaltă este 
calea morţii, a întunericului, a nimicniciei. Atât pot să vă spun. 

- în mass-media românească ni se spune că masoneria este totuşi o 
organizaţie filantropică care doreşte binele umanităţii. Pe cine să credem? 

- Ei fac si bine, dar nu ştim ce rău se ascunde în acest bine. De pildă... tot la 
biata Americă mă gândesc. Am fost acolo pentru ochi - sunt bolnav de ochi - 
si, deşi ochii erau bolnavi, am văzut magazine foarte bogate, de câte o sută 
de metri lungime sau mai lungi, cu de toate: de la ac până la elicopter; într-un 
magazin american găseşti si bunuri, bucate, fructe, toate bunurile materiale. 
Tot acolo este însă si templul diavolului, acolo sunt si demonizati sau 
satanisti, acolo sunt si templele acestor masoni. Asa încât sunt amestecate 
lucrurile. Bietul peste, săracul, din ape, din ocean, se agată si el de o bucăţică 
de pâine sau de ceea ce e acolo în undită si-o mănâncă cu lăcomie, fiindcă 
este flămând; si îi rămâne undita în gât si îl trage pescarul afară si îl pune la 
frigare. 

Cam asa sunt aceste bunuri pământeşti care ne îmbie. Cine ni le oferă vrea 
să ne închidă mintea, iar ochii să ne rămână numai la ele. Si sufletul, care 



este de o valoare extraordinară - "ce ar putea să dea omul, în schimb, pentru 
sufletul său?, întreabă Mântuitorul -, aşteaptă ca un cerşetor, nu se ocupă 
nimeni de el, stă ca într-o temniţă în acest trup al nostru. Nu e bine ce facem. 
Să nu ne mărginim numai la bunurile materiale, pentru că acestea hrănesc 
doar trupul care după aceea devine mâncarea viermilor. Iar sufletul - care va 
rămâne în veşnicie si se va uni cu trupul înviat - este gol de fapte bune, gol de 
virtuţi, gol de Dumnezeu. De aceea, să nu ne amăgim ca pestele care, pentru 
o bucăţică de hrană, îsi pierde viata. 

Cea mai smerită făptură umană 

- întrucât astăzi este sărbătoarea "Bunei-Vestiri" vă rugăm să ne vorbiţi 
despre smerenia pe care a arătat-o Maica Domnului, atunci când a răspuns 
Arhanghelului Gavriil: "Fie mie după cuvântul tău". 

- Vă răspund, dar văd că vin mereu transporturi de întrebări din sală si lângă 
mine e o coală întreagă cu alte întrebări. Mă gândesc dacă nu cumva aveţi si 
alt program. 

Este aici un părinte din Basarabia care vrea să plece la laşi si trenul este pe 
la 9.00; dar, pentru că e vorba de Dumnezeu, de Sfânta Fecioară si de 
mântuirea noastră, de smerenie, această mare virtute, am să încerc să 
răspund. 

Maica Domnului, cum am mai spus, este făptura umană care a avut sfinţenia 
vieţii si smerenia, în cel mai înalt grad. Sfânta Fecioară a învăţat smerenia în 
templu. Până la vârsta de 14 ani, Maica Domnului a stat în templul din 
Ierusalim, sub îndrumarea bătrânilor preoţi de acolo si a bătrânelor. Asa a 
dobândit smerenia, teoretic, în primul rând, dar după aceea s-a conformat 
tuturor rânduielilor si a dobândit smerenia inimii, smerenia cea adevărată. 

Când Arhanghelul Gavriil îi spune Maicii Domnului că va naşte un fiu, în 
smerenia ei, spune: "Dar cum se poate asta? Eu nu ştiu de bărbat". Iar 



Arhanghelul îi răspunde: "Duhul Sfânt se va pogorî peste tine si puterea Celui 
Preaînalt te va umbri". Si atunci ea, în umilinţa ei, deşi avea acest impediment 
în inima ei sfântă si curată, îi spune acel accept, acel da: "Fie mie după 
cuvântul tău!". A acceptat acest lucru care era imposibil după toată logica 
omenească: ca o femeie să nască fără de bărbat. Aici e smerenia ei. 

Mai tîrziu Maica Domnului îsi dă seama că slujeşte lui Dumnezeu si mântuirii 
oamenilor si rosteşte acea cântare de mulţumire: "Măreşte suflete al meu pe 
Domnul", si cu toate celelalte stihuri care se cântă în Biserică. Ştia ce rod va 
aduce această smerenie a ei, acest accept al ei; ştia câtă bucurie va fi pentru 
lume si câtă smerire va fi pentru ea. A fost si ea huiduită si necăjită toată 
viata, însă primeşte cu modestie Vestea cea Bună si aduce pe lume, ca rod al 
smereniei sale, pe lisus Hristos, Fiul Tatălui ceresc. Aici este marea smerenie 
a Maicii Domnului. 

- Oare dacă ne gândim vreodată că ne-am smerit, nu ne mândrim atunci? 

- Cel care este cu adevărat smerit nu se gândeşte la aceasta: "Vai, ce smerit 
sunt!" - râd si curcile de noi. Dacă eşti smerit cu adevărat, nu-ti vine acest 
gând, pur si simplu nu-ti vine. 

Sfinţii întotdeauna îsi văd cele mai mici păcate. O bătrână de la tară, la 
spovedanie, spunea: "Părinte, am un păcat: venea un pui de la cloşcă lângă 
mine si am dat asa cu mâna si l-am lovit pe înger si tare mă mustră 
conştiinţa". Fiindcă a îndepărtat un pui de la cloşcă i s-a părut că a făcut un 
păcat. Această femeie era o fiinţă curată la suflet, smerită cu adevărat. Asa 
sunt sfinţii. Cele mai mici pete de pe conştiinţa lor sunt pentru ei mari păcate, 
încât atunci când vine acest gând - "sunt smerit", numai smerit nu eşti. Sau 
sunt frumoasă, sau sunt deşteaptă, sau ce haine am eu si se uită în oglindă 
toată ziua. Astea sunt semnele mândriei acesteia prosteşti. 

- Părinte, vă rog să-mi spuneţi cum să mă port cu o persoană care respinge 
sfaturile pentru credinţă cu multă agresivitate verbală? E bine să insist sau să 



tac si să mă rog? 

- Să vă rugaţi pentru el. 

- Ce se întâmplă cu cei care spun: "Eu ştiu că Domnul mă iubeşte si mă ajută, 
căci ori de câte ori am avut nevoie mi-a ajutat> - si nu fac totuşi nimic pentru a 
se apropia de Dumnezeu? Ei cum pot fi ajutaţi să înţeleagă că drumul către 
Dumnezeu trece prin smerenie? 

- Dacă trăiesc o viată corectă în conştiinţa lor, se întâlnesc cu smerenia. 

- Acum câteva sute de ani, în vremuri grele ca cele de acum, se cerea 
poporului un plus de pocăinţă, care ducea la smerenie. De ce nu se mai face 
asa ceva si astăzi? 

- Pentru sărăcia smereniei. 

în anul 1947 tara noastră a fost bântuită de o foamete, foamete de jos până 
sus. Pe atunci era un biet muncitor, chiar la noi la mănăstire - se făceau nişte 
turle acolo la biserica mare -, mos lacob i se spunea. Căra cu roaba material 
de construcţie. Si-I întreb: "Mos lacob, ce mai faci?" Si el plângea: "Uite, nu 
mai pot de foame. Primesc salariu 400.000 de lei - în '47 - si nu-mi ajunge 
decât pentru un kilogram de mălai. Da' n-am cu ce-l mânca. Si nu pot să-mi 
fac serviciul meu". Asa sărăcie este si astăzi ca atunci, dar în smerenie. De 
aceea nu se poate împlini ceea ce doreşte întrebătorul. 

- Părinte, ce înseamnă smerenia dinlăuntru si smerenia din afară? 

- Da, e o mare deosebire; ca între trup si suflet. Smerenia dinlăuntru e 
smerenia Mântuitorului, smerenia inimii; smerenia din afară sunt plecăciunile 
acestea false si cuvintele de felicitări false - te felicită în fată si pe la spate te 
înjură: "ce prost e ăsta!" Si când a spus asa, s-a deosebit de smerenia 
aceasta a inimii, care este statornică. Smerenia inimii e smerenia de 



totdeauna. Cealaltă, din afară, este foarte falsă, mincinoasă. 

- Părinte, vă rugăm să ne spuneţi dacă greutatea de a mărturisi păcatele la 
spovedanie se datorează mândriei sau mai sunt si alte cauze si cum se poate 
lupta cu această dificultate? 

- Cum se poate lupta? Dacă, de pildă, vine un bolnav la doctor si pe el deşi îl 
doare ficatul, îi spune doar: "Domnule doctor, am nişte simple ameţeli"; iar 
doctorul îi dă aspirină. Dar dacă spune: <Domnule doctor, sunt nenorocit - de 
pildă, este epileptic - cad fără să-mi dau seama, mă zvârcolesc, mă lovesc, 
mă doare după aceea; ce să fac?", atunci doctorul îi aplică tratamentul unui 
epileptic si îl ajută. Dar, dacă este nesincer fată de doctor, e nesincer fată de 
propria lui conştiinţă si nu poate fi ajutat. 

La fel se întâmplă si cu cel care merge cu nesinceritate la doctorul de boli 
sufleteşti, adică la preotul duhovnic. Faptul că se spovedeşte este pierdere de 
timp. La spovedanie trebuie să vii cu lacrimi, să-ti asculţi conştiinţa care este 
încărcată cu fel de fel de lucruri nedemne de om: fapte urâte, primejdioase 
pentru aproapele meu, pentru familie, pentru mine însumi, pentru sufletul 
meu; mă duc la spovedanie încărcat de această căinţă si mă mărturisesc lui 
Dumnezeu care e martor atunci lângă duhovnic. Apoi Dumnezeu îl inspiră pe 
preot ca să spună ce trebuie celui care se spovedeşte si în acest fel îl ajută 
pe credincios să se poată vindeca, primind răspunsul potrivit pentru starea lui 
de moarte. 

- Cum să scăpăm de gândurile rele? 

- Cu efort personal, adică să le alungi. Cum le alungi? Deschizi o carte, un 
album, te uiţi la un obiect, începi să te gândeşti la el, să rupi gândul cel 
păcătos. Nu poţi asa uşor, atunci trebuie să te căiesti mai mult: "Doamne, 
sunt înaintea Ta Care le ştii pe toate si mă vezi asa cum sunt. Ajută-mă, 
Doamne, să alung acest nor de gânduri din viata mea". Si se întâmplă ceva 
atunci. Dar trebuie să fii plin de căinţă si de voinţă ca să te scuturi, să te cureţi 



de aceste gânduri nemernice. 

- Dacă rugăciunea inimii nu reuşeşte, este bine să continuăm, adică să o 
spunem mecanic? 

- Nu este bine să o spunem mecanic fiindcă asta înseamnă că suntem 
nesinceri cu noi înşine. în rugăciunea inimii este angajat lisus Hristos fată de 
noi. Si atunci, deci, este foarte folositor să ne rugăm cu atenţie la fiecare 
cuvânt pe care îl spunem înaintea lui Dumnezeu. Si chiar dacă nu avem 
răspunsul imediat, trebuie să avem răbdare si trebuie să ştim că răspunsul la 
rugăciunea inimii este acela clasic de coborâre a mintii în inimă. Adică ceea 
ce gândeşti aceea să si simţi. 

Dacă spui cu atenţie rugăciunea, faptul că chemi numele lui lisus Hristos în 
viata ta, aceasta te ajută mult; îti dă spor de credinţă, spor de evlavie, spor de 
omenie, spor de întoarcere către tine, umilit, cu căinţă. Pentru că e vorba de 
Numele lui lisus care este un nume plin de putere. Chemat în noi, lucrează. 
Până să se coboare mintea în inimă este un drum mai lung, dar, chemându-l 
totuşi cu atenţie, cu luare-aminte si cu smerenie, acest nume lucrează în noi 
si ne ajută să sporim duhovniceste. 

Conferinţă ţinută în 

Aula Universităţii din Bucureşti, 

25 III 1999 



O scurtă meditaţie 

"Nu mă voi teme de mii de popoare, 



care împrejur ma împresoară . 
(Psalmi 3, 6) 



Nu mă voi teme - zice psalmistul - de zeci de mii de noroade, având, 
Doamne, sprijinul si ajutorul Tău; împresurători, numeşte David - literal - pe 
Abesalom si pe ajutătorii lui care îl duşmăneau, iar anagogic - pe diavoli, căci, 
după Sfântul Maxim Mărturisitorul, diavolii ne înconjoară în vrăjmăşia lor si ne 
dau război în patru feluri: 

1) din fată, când ne dau nădejdi de norociri si de bunătăţi deşarte; 

2) din spate, când vor să ne spurce sufletele cu aducerea-aminte a păcatelor 
noastre trecute, mai ales a celor trupeşti; 

3) din dreapta, când ne ajută pe ascuns a face faptă bună peste măsură cu 
scopul de a ne arunca în slava deşartă; 

4) din stânga, când ne silesc să facem vreun păcat greu întru cunoştinţă. 



Orbirea sufletească 

Cum apare orbirea sufletească? - Nu trebuie să uităm 
de ochii sufleteşti! - "Sârguieste dar si te pocăieste" 

Fraţi creştini, 

Multe boli si multe suferinţe chinuiesc viata oamenilor. Dar cea mai grea 
suferinţă pare a fi orbirea. Neputând munci ca să poată trăi, de obicei, orbii 
cerşesc. Dintre toate categoriile de cerşetori din lumea aceasta, orbii 



impresionează în chip deosebit pe cei care trec pe lângă ei. Oricât de zgârcit 
sau oricât de pornit ar fi cineva împotriva cerşetorilor, este cu neputinţă să nu- 
I înduioşeze cât de puţin mâna întinsă a unui orb. 

Ceva asemănător s-a petrecut cu orbul din lerihon - al cărui nume era 
Bartimeu, după cum aflăm din Evanghelia scrisă de Sfântul Marcu. El şedea 
jos, la marginea drumului si cerea milostenie. Şedea lângă drumul care venea 
din lerihon si mergea spre Ierusalim. Pe această cale trecea multă lume si 
cred că erau destui care îl ajutau. Si totuşi el continua să rămână un 
nenorocit, oricâtă milostenie ar fi adunat. 

Nenorocirea lui consta în faptul că el nu-l vedea nici pe cel care îi dădea 
milostenia, nu vedea nici ceea ce-i dădea, nu-si vedea nici propria mână în 
care i se punea milostenia, nu se vedea nici pe sine însuşi. Măcar pentru 
asemenea pricini putem spune că orbirea trupească este o stare dintre cele 
mai nenorocite din viata unui om. 

Omul are ochi nu numai trupeşti, ci si ochi sufleteşti. Cei trupeşti sunt 
asemănători cu ochii altor vietăţi de pe pământ: cai, lupi si multe altele. Ochii 
cei sufleteşti însă se aseamănă cu ochii îngerilor si cu ochii lui Dumnezeu. 

Deci, pentru că omul are două feluri de ochi, trupeşti si sufleteşti, apoi si 
orbirea omului poate fi tot de două feluri: trupească si sufletească. Orbirea 
trupească poate fi din naştere, din pricina unui accident sau din pricina unei 
boli. Din pricina orbirii trupeşti nu putem vedea lumea aceasta materială si nici 
pe noi înşine, nu putem merge fără călăuză si nu ne putem bucura de lumina, 
de culorile si de toate frumuseţile lumii văzute. 

Orbirea sufletească este însă cu mult mai primejdioasă decât cea trupească 
si un asemenea orb este mai nenorocit decât orbul Bartimeu din Sfânta 
Evanghelie de astăzi. Dacă orbul trupesc nu vede soarele cel fizic, lumina lui, 
orbul sufletesc nu-L vede pe Soarele dreptăţii si Părintele luminilor, cu 
strălucirea harului Său. Nu recunoaşte pe Cel care îi dă bunătăţi nepieritoare: 



viată, suflet, nemurire si nu se vede nici pe sine însuşi asa cum este cu 
adevărat. 



Cum apare orbirea sufletească? 

Ne putem întreba: de unde vine această orbire sufletească? 

Ne va părea, poate, neplăcut răspunsul, dar acesta este adevărul: orbirea 
sufletească ne vine, fraţilor, prin ochii trupului. Ochii sunt cei doi luminători ai 
fetei, dar si două punţi prin care păcatul este adus din afară înlăuntrul 
sufletului. 

După Sfântul Vasile cel Mare "ochii sunt cele două mâini netrupesti întinse 
înainte, cu care sufletul atingându-se de departe de acelea pe care nu le 
poate atinge cu mâinile trupului, le cuprinde cu ochii si le aduce la sine". Dacă 
privirile ochilor sunt nestăpânite, ele îndeamnă sufletul la gânduri urâte si la 
fapte necuviincioase. 

Privind cu patimă la frumuseţe străină, chipul acelei frumuseţi coboară din 
minte în inimă si acolo, în cămara inimii duhovniceşti, unde trebuie să fie 
necontenit locaşul lui Dumnezeu si împărăţia Lui, acolo coboară întunericul si 
se săvârşeşte păcatul. în această privinţă Mântuitorul ne învaţă: "Luminătorul 
trupului este ochiul; de va fi ochiul tău curat, tot trupul tău va fi luminat. Iar de 
va fi ochiul tău rău, tot trupul tău va fi întunecat" (Matei 6, 22-23). Iar în alt loc 
ne spune asa: "oricine se uită la femeie, poftind-o, a si săvârşit adulter cu ea 
în inima lui" (Matei 5, 28). Sau invers, femeia care se uită cu poftă la bărbat a 
si săvârşit păcatul în inima ei. Si păcatul întunecă ochii cei dinlăuntru, iar omul 
devine înnegurat si orb. 

Biblia, această carte de căpătâi a omenirii, ne oferă multe pilde de orbire 
sufletească încă de la începutul lumii. Voi aminti câteva exemple. 



Astfel, în cartea Genezei aflăm că femeia - prima femeie din lume - a văzut că 
rodul pomului cunoştinţei binelui si răului era plăcut la vedere si bun la 
mâncare; si a luat, a mâncat si a dat si bărbatului său (Facere 3, 6). Si cu 
adevărat li s-au deschis ochii, însă nu ca la îngeri sau ca la Dumnezeu, cum îi 
amăgise şarpele, ci li s-au deschis ochii ca la cei păcătoşi si au văzut că sunt 
goi (Facere 3, 5). Li s-au deschis ochii, dar li s-a închis Raiul (Facere 5, 7). 

Mai departe, tot în cartea Genezei, citim că "fiii lui Dumnezeu, văzând că 
fiicele oamenilor sunt frumoase, si-au ales dintre ele soţii, care pe cine a voit. 
(□) Văzând însă Domnul Dumnezeu că răutatea oamenilor s-a mărit pe 
pământ si că toate cugetele si dorinţele inimii lor sunt îndreptate la rău în 
toate zilele, l-a părut rău si S-a căit Dumnezeu că a făcut pe om pe pământ" 
(Facere 6; 2, 5-6). 

Pentru orbirea sufletească si pentru păcate cumplite, au fost nimicite cu foc 
cetăţile Sodoma si Gomora si acoperite de apa Mării Moarte (Facere 19, 16- 
26). 

Din pricina ochilor trupului a fost orbit Samson care, văzând pe Dalila, a poftit- 
o si astfel, orbind cu sufletul, a fost biruit de o femeie tocmai el, acela pe care 
nu-l puteau învinge mii de oameni (Judecători 16). 

Orbit a fost Olofern de ludita, care, cu gătelile ei, i-a luat ochii, cu frumuseţea 
ei i-a robit inima, iar cu sabia i-a tăiat capul (ludita 13). 

Orbit de pofta ochilor a fost împăratul David văzând pe Batseba, soţia lui Urie 
si, tot asa, cei doi bătrâni din Babilon, văzând pe Suzana la baie. Orbit a fost 
Irod privind pe Salomeea, fiica Irodiadei, jucând si chiar înţeleptul Solomon a 
fost orbit sufleteşte de femeile străine si a greşit si el înaintea lui Dumnezeu 
(III Regi 11,3-4). 

Asemenea exemple sunt foarte multe în Sfânta Scriptură si, fără îndoială, cu 
mult mai multe în viata oamenilor, de-a lungul istoriei. 



Prin aceste ferestre deschise ale ochilor noştri, odată cu ispitele citate din 
Biblie, intră în noi valuri întregi de alte amăgiri si pofte ca: mândria, lăcomia 
după avere si lux, invidia, mânia, beţia, spectacole ce tulbură închipuirea s.a. 
Pe rând sau toate laolaltă, întunecă lumina cea dinlăuntru a sufletului si 
zguduie întreaga viată a omului. 

Nu trebuie să uităm de ochii sufleteşti! 

Omul nu este făcut de Dumnezeu numai pentru această lume a pământului. 
Ci această lume este pentru noi numai un câmp de luptă, un stadion de 
încercare a puterilor sufleteşti si trupeşti, din care creştinul - făcând bine si 
răspândind lumină în jurul lui - încearcă să iasă biruitor pentru ca să merite 
premiul, adică fericirea vieţii viitoare si nesfârşite. 

Pentru a ne descurca în această lume, ne sunt daţi si ochii aceştia trupeşti, ca 
să vedem pe unde mergem, să ne informăm si să cunoaştem realităţile de aici 
si să ne bucurăm în chip nevinovat de toate lucrurile bune si frumoase care 
ne înconjoară. 



Dar nu numai atât. Aceşti ochi trupeşti ne sunt daţi si ca să-i ţinem mereu în 
legătură cu ochii cei luminoşi ai sufletului nostru, prin care putem înţelege 
rostul cel adevărat al existentei si în acest fel să putem cunoaşte pe însuşi 
Stăpânul vieţii, pe Cel care a zis: "Eu sunt Calea, Adevărul si Viata". 

De aceea, pe lângă multele griji ale vieţii noastre pământeşti, să nu uităm 
niciodată de văzul cel dinlăuntru, de ochii cei sufleteşti, ca nu cumva să fie 
umbriţi sau întunecaţi de patimi, ci să fie curaţi si luminoşi ca ochii pruncilor 
sau chiar ca ochii îngerilor. Si dacă se spune despre unele lucruri sau fiinţe că 
ne sunt dragi ca lumina ochilor, apoi cu atât mai mult trebuie să ne fie dragă 
lumina sufletului nostru, partea aceasta din noi care dă sensul si esenţialul 
fiinţei omeneşti. 



"Sârguieste dar si te pocăieste" 

Mare primejdie este pentru fiecare dintre noi atunci când suntem cu sufletul 
bolnav, când suntem orbiţi de patimi si nu ne dăm seama că suntem bolnavi. 

"Dacă ati fi orbi n-ati avea păcat. Dar acum ziceţi: Noi vedem. De aceea 
păcatul rămâne asupra voastră", le zice Mântuitorul fariseilor (loan 9, 41). Cu 
alte cuvinte, lisus le spune: "Dacă v-ati recunoaşte orbi, n-ati avea păcat, 
pentru că M-ati ruga să vă vindec. Dar voi pretindeti că vedeţi adevărul, când 
de fapt sunteţi orbi si nu voiţi să fiţi vindecaţi de Mine". 

Când omul îsi dă seama că este bolnav cere un sfat de la cineva, aleargă la 
doctor, se roagă lui Dumnezeu - face ceva ca să scape de boala care îi 
ameninţă sănătatea. Dar dacă rămâne nepăsător, boala progresează si într-o 
bună zi cade la pat si moare. Tot asa se întâmplă si cu boala cea dinlăuntru, 
cu orbirea sau chiar cu moartea sufletului. 

Pentru mulţi dintre noi se împlineşte cuvântul din Apocalipsă, în care 
Dumnezeu ne spune asa: "Ştiu faptele tale, că ai nume, că trăieşti, dar eşti 
mort. Priveghează si întăreşte ce a mai rămas si era să moară" (Apocalipsă 3, 
1-2). 

Care sunt aceste fapte ucigătoare pe care le avem si le purtăm cu noi, care 
ne întunecă sufletul încât ajungem să murim, deşi suntem încă în viată? Le- 
am amintit de curând: trufia, invidia, mânia, beţia, desfrâul, lăcomia, lenea, 
superficialitatea, necredinţa, lipsa de dragoste, osândirea pe nedrept a 
semenilor noştri etc. 

Câte familii nu se destramă din pricina patimilor si a încurcăturilor neîngăduite 
pe care le are unul sau altul dintre soţi?! 



Câte soţii nu-si plâng amarul căsniciei când soţul vine acasă târziu si beat, 
face scandal, îi sperie si îi bate pe ea si pe copii, iar mai apoi îsi părăseşte 
familia si se încurcă cu alta?! 

Câţi creştini nu se roagă lui Dumnezeu numai când dă peste ei câte un necaz, 
iar când le merge bine uită si de Dumnezeu, si de suflet si duc o viată urâtă si 
străină de orice bine?! 

Asemenea fapte, fraţi creştini, sunt ca nişte umbre negre, umbre grele, care 
învăluie sufletul si conştiinţa noastră, îmbolnăvindu-ne de moarte. 

în încheiere am să citez - tot din cartea Apocalipsei - cuvintele lui Dumnezeu 
care ni se potrivesc, în măsuri diferite, fiecăruia dintre noi: 

"Ştiu faptele tale; că nu eşti nici rece, nici fierbinte. O, de ai fi rece sau 
fierbinte! Astfel, fiindcă eşti căldicel - nici fierbinte, nici rece - am să te vărs din 
gura Mea. Fiindcă tu zici: Sunt bogat si m-am îmbogăţit si de nimic nu am 
nevoie! Si nu ştii că tu eşti cel ticălos si vrednic de plâns, si sărac si orb si gol! 

Te sfătuiesc să cumperi de la Mine aur lămurit în foc, ca să te îmbogăţeşti, si 
vesminte albe ca să te îmbraci si să nu se dea pe fată ruşinea goliciunii tale, 
si alifie de ochi, ca să-ti ungi ochii si să vezi. 

Eu pe câţi îi iubesc îi mustru si îi pedepsesc; sârguieste dar si te pocăieste. 

lată, stau la usă si bat; de va auzi cineva glasul Meu si va deschide usa, voi 
intra la el si voi cina cu el si el cu Mine" (Apocalipsă 3, 15-20). 

Să ne ajute Bunul Dumnezeu ca să ne vedem propriile păcate, să ne eliberăm 
si să scăpăm de ele; să-L rugăm să ne dăruiască lacrimi de pocăinţă si "alifia" 
cea duhovnicească a harului Său, ca să vindece deplin boala ochilor noştri 
sufleteşti si să lumineze cu lumina Sa lăuntrul nostru întunecat de patimi; 
Mântuitorul nostru Cel mult dorit să ne dăruiască vesmintele cele albe ale 



nevinovăţiei trupeşti si sufleteşti, ca să-L putem cunoaşte cu adevărat pe 
Dumnezeu si să-L putem primi pe marele doctor si tainicul si cerescul oaspete 
- lisus Hristos. El aşteaptă la usa inimii fiecăruia dintre noi si este gata să ne 
ajute si să ne vindece de toate neputinţele noastre. 

Să-L poftim să vină la noi, în viata noastră, în inima noastră, în familia si 
societatea noastră. 

Să-L poftim cu smerenie si dragoste, zicând: Vino, Doamne lisuse, vino si la 
noi! Amin! 

22 I 1984 



Puterea rugăciunii 



Rugăciunea curată - împlinirea si foloasele rugăciunii n Esenţa vieţuirii 
creştine - Rugăciunea inimii este de mare actualitate în viata modernă - 
împărăţia lui Dumnezeu este în noi - "Unde este comoara voastră, acolo este 
si inima voastră" 

Sărbătorim în chip deosebit ziua de astăzi; păstorul nostru sufletesc, Prea 
Fericitul Părinte Patriarh, împlineşte acum zece ani de patriarhat. De 
dimineaţă, după ce s-a slujit Sfânta Liturghie la Catedrala Patriarhală (precum 
si la Biserica Sfântul Grigorie Palama din Politehnică), s-au ţinut mai multe 
cuvântări importante care au arătat toată truda, tot amarul si toate roadele 
frumoase apărute în aceşti zece ani, prin grija, prin echilibrul, prin 
înţelepciunea Părintelui Patriarh Teoctist. Cu acest prilej, vă rog să închinaţi 
un gând si o rugăciune în seara aceasta pentru anii ce vin. Dumnezeu să-l 
ocrotească si să-l tină în fruntea Bisericii, pentru că este un bun si adevărat 



părinte sufletesc. Să-i urăm cu adevărat, din toată inima, să trăiască întru 
mulţi si fericiţi, rodnici ani. 

Prea Fericitul Părinte Patriarh înconjurat de tineri 

de la filialele ASCOR si ale Ligii Tinerilor Creştini Ortodocşi Români, 
noiembrie 2001 

în afara acestei sărbătoriri a Părintelui Patriarh, ziua de 14 noiembrie ne 
prilejuieşte si un alt motiv de bucurie: prăznuirea Sfântului Grigorie Palama, 
teologul rugăciunii. într-o vreme foarte grea pentru practicarea rugăciunii lui 
lisus - când erau multe nedumeriri si multe critici nedrepte referitoare la o 
asemenea lucrare - apare acest mare teolog din partea lui Dumnezeu, care, 
prin înţelepciunea sa, prin harul Sfântului Duh mai ales, a lămurit foarte bine 
ce reprezintă această rugăciune care duce la unirea omului cu Dumnezeu. 

De ce este aşezată această pomenire a Sfântului Grigorie Palama la început 
de post? După cum stiti, de mâine dimineaţă intrăm în postul dinaintea 
Naşterii Mântuitorului. Si în post avem nevoie de multă rugăciune, la fel cum 
si rugăciunea este ajutată mult de post. Fără o comuniune între aceste două 
practici, viata noastră duhovnicească schioapătă. 

Aşadar astăzi, la invitaţia fraţilor studenţi din ASCOR - mi-s fraţi sufleteşti -, 
iată-mă aici, în fata dumneavoastră, încercând să spun câteva cuvinte despre 
rugăciune. 

Onorată asistentă, Sfântul Apostol Pavel vorbind despre importanta rugăciunii 
ne dă acest sfat: "Rugati-vă neîncetat". După cum stiti, Dumnezeu este duh si 
este prezentă: "Eu sunt Cel ce sunt", spune Dumnezeu proorocului Moise în 
fata rugului din Sinai. Si nu există o bucurie mai mare decât această 
comuniune a noastră cu Dumnezeu Cel Viu, prin rugăciune. 

Rugăciunea curată 



Ce este rugăciunea? Ştim cu toţii. Când am început cuvântul de aici, eram 
deja în rugăciune. Se cânta Paraclisul Maicii Domnului de la mănăstirea 
Putna. în "Filocalie" citim că rugăciune înseamnă vorbirea mintii noastre cu 
Dumnezeu. 

Când ne rugăm, când îi spunem păsurile noastre lui Dumnezeu si îi cerem să 
ne ajute în necazuri, se cuvine să depărtăm din minte toată grija cea 
lumească - asa cum se cântă în timpul Liturghiei, la Heruvic - si să cugetăm 
numai la El. Vorbim cu însuşi Dumnezeu! Nu este bine să ne rugăm doar cu 
buzele, iar mintea să fie departe de cuvintele rugăciunii. Asta înseamnă 
necuviinţă si păcat. "Cum puteţi pretinde lui Dumnezeu să ia aminte la 
rugăciunile voastre - ne întreabă un Sfânt Părinte - dacă voi înşivă nu luaţi 
aminte la rugăciunile voastre? Nu stiti ce spuneţi!" 

Rugăciunea făcută cu evlavie, cu inimă curată, cere o anumită pregătire, fraţi 
studenţi, cere supravegherea simţurilor noastre. Moise proorocul n-a putut să 
se apropie de rugul aprins din Sinai decât după ce si-a depărtat toată 
încălţămintea din picioarele sale. "Dezleagă toată încălţămintea din picioarele 
tale - spunea Dumnezeu din rug - pentru că locul pe care te afli este sfânt." 
Aproape orice loc unde ne rugăm este sfânt, deoarece Dumnezeu e de fată 
într-un chip tainic. De aceea suntem si noi gata ca acest reflector lăuntric al 
vieţii noastre să fie deschis pentru convorbirea mintii cu Dumnezeu. Ne 
străduim ca, înainte de a începe rugăciunea, să izgonim din inima noastră 
orice gând pătimaş, căci inima noastră este templu al Duhului Sfânt, cum ne 
spune marele Apostol Pavel. 

Este folositor să-i acordăm rugăciunii cinstea cuvenită si astfel să ascultăm pe 
Mântuitorul care ne îndeamnă: "Iar tu când te rogi, intră în cămara ta, închide 
usa si roagă-L pe Tatăl tău, care este în ascuns". Totdeauna este Dumnezeu 
de fată, însă este ascuns de ochii trupeşti. Cămara este inima, simţurile sunt 
poarta. De aceea ele trebuie bine zăvorâte, căci prin acestea vine sminteala 
în timpul rugăciunilor. 



Rugăciunea trebuie făcută cu stăruinţă, după cum avem multe exemple în 
Sfânta Evanghelie. Să ne aducem aminte de acea femeie păgână, acea 
canaaneancă care striga disperată în urma Mântuitorului ca să-i vindece fiica 
îndrăcită. Deşi Mântuitorul pare că nu o aude, până la urmă îi vindecă fiica si 
încă de la distantă. Să ne aducem aminte de Bartimeu, acel orb din lerihon. 
Lumea îi cerea să tacă, dar el, dimpotrivă, striga si mai tare. Si lisus, Care l-a 
auzit, i-a tămăduit orbirea lui. 

Ne putem întreba: când împlineşte Dumnezeu mai repede rugăciunile 
noastre? Răspunsul poate fi dat în mai multe chipuri. O cale sigură este 
atunci când rugăciunea noastră este însoţită de post, de milostenie si viată 
fără prihană. Milostenia si postul sunt aripi care înaltă rugăciunea, asa cum 
am spus la începutul întâlnirii. Aceste trei fapte bune - rugăciunea, postul si 
milostenia - se întrepătrund si se ajută între ele pentru folosul nostru. 

De asemenea rugăciunile noastre sunt foarte repede ascultate când chemăm 
în ajutor pe Maica Domnului si pe sfinţii (prietenii) lui Dumnezeu si când 
aceste rugăciuni sunt făcute de mai mulţi credincioşi împreună. Sfântul 
Apostol Petru a fost închis de Irod în temniţă, cu picioarele în butuci, iar 
rugăciunile neîncetate, făcute de mulţi credincioşi pentru dânsul înaintea lui 
Dumnezeu, au fost atât de puternice încât Dumnezeu a trimis un înger din 
Cer si în chip minunat l-a eliberat pe Sfântul Petru din temniţă. Asa se 
întâmplă adeseori ca Dumnezeu să răspundă rugăciunilor noastre. 

împlinirea si foloasele rugăciunii 

Sunt însă destul de multe cazuri când Dumnezeu nu împlineşte rugăciunile 
noastre. Din ce motiv? Pentru că mulţi, asa cum am spus, se roagă numai cu 
buzele, iar mintea lor colindă pretutindeni. Ne zboară atenţia de la cuvintele 
rugăciunii. Mântuitorul nostru îi mustră pe cei care au o astfel de rugăciune, 
zicând: "poporul acesta Mă cinsteşte numai cu buzele, iar inima lui e departe 
de Mine." 



De asemenea, Dumnezeu nu ne ascultă rugăciunile atunci când, fără să 
conştientizăm, cerem ceva care ar putea fi nefolositor pentru propria noastră 
viată. Astfel, o persoană pe care o cunosc, fiind în închisoare, cerea mereu să 
fie scoasă la muncă; tot în închisoare, însă la muncă, afară, sub cerul liber. 
Pentru că viata în celulă devenise foarte grea si insuportabilă. Dumnezeu 
amâna mereu răspunsul la cererea lui. Mai târziu s-a convins însă de ce nu-i 
era ascultată rugămintea: unii dintre cei care plecaseră la munca câmpului - 
sub presiunile închisorii, la munca silnică - au murit acolo, în baltă sau la 
câmp, sau în deltă. Iar mulţi, aproape toţi, s-au întors bolnavi la celulele lor din 
temniţă. Asa încât Dumnezeu nu i-a ascultat cererea atunci când se ruga, 
pentru că putea să moară acolo. 

Asa se întâmplă în unele cazuri atunci când îi cerem un lucru lui Dumnezeu si 
nu-l primim. Dumnezeu, Care ştie precis tot cursul vieţii noastre de când ne 
nastem si până murim, ştie ce ne trebuie si ce nu ne trebuie, ce ne este de 
folos si ce nu ne este folositor. De aceea, prin atotstiinta si atotîntelepciunea 
Lui, face asa cum este mai bine pentru viata noastră. Chiar păcătoşi cum 
suntem, Dumnezeu tot ne iubeşte si ne vrea binele. Si în anumite împrejurări 
Dumnezeu vrea să ne ajute, neascultând rugăciunile noastre care sunt 
păgubitoare pentru suflet. 

Ce trebuie să-l cerem lui Dumnezeu în rugăciunile noastre? Pentru că mulţi 
cer lucruri netrebnice. Să-l cerem sănătate trupească si sufletească, să cerem 
luminarea mintii si înţelepciune, pentru a nu greşi calea către Dumnezeu, să-l 
cerem bunătate sufletească si smerenia inimii. Să-l cerem dreaptă socoteală 
în tot ce facem si convingerea că atunci când vom muri, vom da seamă 
înaintea Judecăţii lui Dumnezeu de felul cum ne rânduim viata pe pământ. Să 
cerem râvnă pentru citirea Sfintelor Scripturi, înţelegerea lor si împlinirea 
poruncilor lui Dumnezeu. Să-l cerem lui Dumnezeu ceea ce vine din El si 
ceea ce El si numai El ne poate da; adică să-l cerem harul Duhului Sfânt si 
mântuirea sufletelor noastre. Să-l cerem marele dar de a ne vedea păcatele. 
Să-l cerem ajutor ca în toată viata noastră să căutăm mai întâi împărăţia lui 
Dumnezeu si dreptatea Lui si toate celelalte să ni le adauge nouă. Acestea 



toate să I le cerem lui Dumnezeu în rugăciunile noastre. 

Ce se întâmplă cu cel care nu se roagă? Din păcate sunt mulţi oameni care 
nu se roagă, ei socotesc netrebnică această practică. Cel care nu se roagă se 
poticneşte însă foarte uşor si cade în păcat. Cel care nu se roagă nu este 
puternic în lupta cu stihiile vieţii. El este ca un ostaş fără armă, ca o pasăre 
fără aripi sau ca o trestie care se pleacă încotro bate vântul, numai către 
Dumnezeu nu se pleacă să-L întrebe si să-l slujească. "Este ca un peste pe 
uscat", ne spune Sfântul loan Gură de Aur. 

Iar Sfântul Ambrozie al Mediolanului adaugă: "Cel care nu se roagă zace în 
împărăţia materiei, nu este scris în cartea vieţii din ceruri si nu are loc în 
împărăţia lui Dumnezeu. La Judecata lui Dumnezeu, de care nu scapă 
nimeni, lui i se va spune: Nu te cunosc pe tine! si e vai de cel ce va primi 
acest răspuns. > 

Care sunt foloasele rugăciunii? Prin rugăciune se poate dobândi de la 
Dumnezeu orice îi cerem. Numai să fie vrednice de Dumnezeu rugăciunile 
noastre. Trebuie ca rugăciunea să fie făcută cu inimă curată, cu stăruinţă si 
cu smerenie. însuşi Mântuitorul lisus Hristos ne făgăduieşte împlinirea 
rugăminţilor noastre, atunci când zice: "Toate câte veţi cere, rugându-vă cu 
credinţă, veţi primi". Si iarăşi: "Cereţi si vi se va da". 

Cine se roagă din toată inima, adâncind cuvintele rugăciunii, pe lângă 
împlinirea cererilor sale, dobândeşte pacea lăuntrică, pe care nu o poate dărui 
lumea - acea pace făgăduită de Domnul lisus Mântuitorul Care spune: "Pace 
vă las vouă, pacea Mea o dau vouă, nu precum dă lumea vă dau Eu>. Si în 
acest fel simţim o siguranţă, simţim că nu suntem singuri pe lume - numai cu 
oamenii, ci cu noi este Dumnezeul părinţilor noştri Care ne ocroteşte si ne 
apără în viata pământească. 

Se întâmplă câteodată ca Dumnezeu să nu împlinească numaidecât 
rugăciunile noastre, după cum am spus. Sfânta Monica - mama Fericitului 



Augustin - 18 ani s-a rugat lui Dumnezeu ca să se întoarcă fiul său la 
credinţă. Stăruinţa ei în rugăciune l-a plăcut lui Dumnezeu. Si El a ascultat-o 
cu adevărat, întorcând pe fiul ei la calea mântuirii, dar nu oricum, ci înzestrat 
cu toată frumuseţea trăirii creştine mlădiate de harul dumnezeiesc. întrucât nu 
ştim dacă toate cererile noastre ne sunt de folos, totdeauna este bine să 
încheiem rugăciunea cu aceste cuvinte: □ Doamne, Care ştii toate, ajută-ne 
ca rugăciunea pe care o facem înaintea Ta să se împlinească după voia Ta 
cea sfântă. Doamne, facă-se voia Ta în viata noastră. 



Esenţa vieţuirii creştine 

Onorată asistentă, pe lângă toate aceste probleme despre care am vorbit 
până acum, mai există un fel de rugăciune de chemare a numelui Domnului, 
numită rugăciunea lui lisus, rugăciunea mintii sau rugăciunea inimii. Trăirea 
profundă a acestei rugăciuni este însăşi esenţa vieţuirii creştine. 

Este o rugăciune plină de putere - care vine de la Mântuitorul nostru si de la 
Sfinţii Apostoli - si este cuprinsă în aceste cuvinte: Doamne lisuse Hristoase, 
Fiul lui Dumnezeu, miluieste-mă pe mine, păcătosul. Această rugăciune este 
scurtă si de aceea poate fi spusă oriunde si oricând, stând sau mergând. 

Chipul nefăcut de mână al Mântuitorului 

în lumea modernă (în această grabă a vieţii când nu avem timp de rugăciune 
îndelungă în camera noastră, în fata icoanei si a candelei aprinse) putem 
spune această rugăciune, în orice loc si în orice timp din viata noastră: si la 
scoală, si în magazin, în fabrici, în atelier, putem rosti această rugăciune în 
taina inimii noastre. Iar lisus Hristos, Care este prezent în viata noastră 
totdeauna, ne ascultă această rugăciune care este închinată numelui Lui, plin 
de putere. Am auzit pe mulţi spunând că rugăciunea lui lisus le este 
cunoscută. Ştiu multe persoane, tineri si mai în vârstă, care spun această 
rugăciune, chiar sunt avansaţi în această rugăciune. M-am bucurat foarte mult 
ori de câte ori am aflat că există asemenea credincioşi. 



în Sfânta Scriptură întâlnim următoarele cuvinte ale Mântuitorului: "Orice veţi 
cere de la Tatăl în numele Meu voi face, ca să se mărească Tatăl în Fiul". Si 
iarăşi: "De veţi cere ceva în numele Meu, Eu voi face". Această rugăciune se 
numeşte Rugăciunea lui lisus, pentru că în mijlocul ei este numele Domnului 
nostru lisus Hristos, nume plin de putere, asa cum am spus. Se numeşte 
rugăciunea mintii deoarece, în prima ei fază, se rosteşte cu mintea; si a inimii, 
pentru că, după multă vreme de rostire atentă, rugăciunea se coboară în 
inimă, în centrul fiinţei noastre. 

Rugăciunea lui lisus se poate rosti în două feluri: asa cum vorbim (cum 
vorbesc eu acum) sau în gând; ori în ritmul respiraţiei - când stăm pe un 
scăunel, avem capul puţin aplecat spre stânga si cu două degete de la mâna 
dreaptă ţinute uşor peste haină deasupra locului inimii, rostim rugăciunea 
aceasta, tare, şoptit sau în gând. 

Rugăciunea de chemare a numelui Domnului se cere a fi rostită neîncetat, 
ziua si noaptea, în orice loc si în orice lucrare ne-am afla. Practic însă, mai 
ales pentru începători, este greu a fi rostită neîncetat si de aceea ea poate fi 
rostită alternativ cu alte rugăciuni din Ceaslov. 

Atât pentru călugări, cât si pentru mireni este bine ca rugăciunea mintii să fie 
rostită de cel puţin trei-patru ori pe zi, câte cincisprezece minute de fiecare 
dată. 

încă un lucru trebuie să avem în vedere: când rostim rugăciunea să fim atenţi 
ca fiecare cuvânt al rugăciunii să cadă pe locul inimii duhovniceşti - aici, unde 
v-am arătat cu cele două degete, deasupra inimii de carne, deasupra inimii 
fiziologice. Acest loc ("descoperit" de Sfinţii Părinţi care erau mari rugători si 
aveau rugăciunea neîncetată) este centrul duhovnicesc al fiinţei noastre si se 
află puţin deasupra inimii carnale. 

Rugăciunea lui lisus se cuvine să fie făcută cu binecuvântarea si sub 



supravegherea duhovnicului, care, de obicei, o si practică. Ea are menirea să 
ne ajute să ne curăţim mintea si inima de gânduri si de pofte netrebnice; 
chemarea deasă a numelui Domnului arde ca un foc ceresc toate necurătiile 
noastre interioare. 

Scopul ultim al acestei sfinte rugăciuni este de a coborî mintea în inimă, de a 
unifica aceste două centre ale fiinţei omeneşti - mintea si inima - realizând un 
acord desăvârşit între ele. De obicei omul gândeşte ceva, dar simte altceva. 
Când vorbeşte de bine pe celălalt care stă în fata lui, în mintea, în inima lui, în 
adâncurile lui îl huleşte. Când unim aceste centre - mintea si inima - ele devin 
o unitate duhovnicească si atunci omul este întreg, asa cum l-a făcut 
Dumnezeu: om deplin. Prin rugăciunea inimii se realizează acest ideal sfânt al 
vieţii noastre omeneşti. 

Până să atingem însă acest ultim scop de înnobilare, de sfinţire a noastră 
lăuntrică, de ridicare a fiinţei noastre omeneşti sfâşiate de patimi, avem 
nevoie de o severă lucrare de despătimire, de luptă cu noi înşine - care nu 
este deloc uşoară - de izgonire a răului din minte si din inimă si de adunare a 
mintii care se risipeşte mereu în timpul rugăciunii, cum am mai spus. Dacă nu 
am fi ajutaţi de sus în aceste eforturi, lupta noastră cu noi înşine ar fi aproape 
zadarnică. Dar, spre mângâierea si întărirea noastră, avem în ajutor 
experienţa si sfaturile Sfinţilor Părinţi, aflate în Vieţile Sfinţilor si în toată 
această literatură patristică. 

Dacă vrem să mergem pe calea despătimirii, vom avea ajutorul Mântuitorului 
nostru lisus Hristos, prin chemarea sfântului Său nume, rostind cât mai des, 
pe drumul vieţii noastre, rugăciunea care am spus-o: Doamne lisuse 
Hristoase, Fiul lui Dumnezeu, miluieste-mă pe mine, păcătosul. 

Si chiar dacă marea bucurie a coborârii mintii în inimă întârzie - aceasta se 
produce numai cu ajutorul lui Dumnezeu si când vrea Dumnezeu -, strădania 
noastră sinceră si statornică prin chemarea deasă a numelui Domnului ne 
este de mare folos; prin această rugăciune - slăbănoagă asa cum este ea - 



dobândim simţul prezentei lui Dumnezeu în viata noastră. Simţim că nu 
suntem singuri, numai cu oamenii, simţim că El este de fată, simţim ajutorul 
Lui real în viata noastră. în răbdarea ispitelor si a necazurilor simţim cum 
această rugăciune ne întăreşte în credinţă, ne sporeşte dragostea fată de 
Dumnezeu si fată de aproapele. Ne luminează mintea să înţelegem, să 
adâncim, să ne placă Sfintele Scripturi. Ne ajută să simţim că bucuriile cereşti 
sunt infinit mai mari si mai frumoase decât bucuriile pământeşti. 

Toate aceste binefaceri cereşti sunt ca o arvună pentru intrarea noastră în 
comuniune cu Mântuitorul Hristos, cu harul lui Dumnezeu, gustând câte puţin 
în această lume din bucuriile si viata fericită de dincolo, pe cât este cu putinţă 
nouă, oamenilor. 

Să ne ajute Bunul Dumnezeu să atingem si acest sfânt ideal de unire a mintii 
cu inima, de fapt de unire a noastră cu Dumnezeu. Atunci lupta cu noi înşine 
se uşurează, sfânta rugăciune se rosteşte neîncetat în inimă, ziua si noaptea, 
după cuvântul din Cântarea Cântărilor: "Eu dorm, dar inima mea veghează"; 
iar bucuriile duhovniceşti întrec orice bucurii pământeşti si dragostea lui 
Dumnezeu fată de cine păstrează poruncile si cheamă neîncetat numele său 
este cu adevărat mare, cu greu de tălmăcit prin cuvinte omeneşti. Până atunci 
însă să rostim cu smerenie, cu stăruinţă si cu dragoste, cu timp si fără timp, 
cu încredere în Dumnezeu si cu dor, această sfântă rugăciune: Doamne 
lisuse Hristoase, Fiul lui Dumnezeu, miluieste-mă, pe mine, păcătosul. Amin. 

Rugăciunea mintii este de mare actualitate în viata modernă 

Mulţumim părintelui Sofian pentru aceste cuvinte atât de folositoare. Aşteptăm 
întrebările dumneavoastră. Până atunci, o primă întrebare: în "Jurnalul 
fericirii", părintele Nicolae Steinhardt spune că mulţi oameni cred că, atunci 
când se roagă, se roagă pentru a-i asculta Dumnezeu, dar în realitate este 
exact invers. Omul când se roagă, începe el să-L asculte pe Dumnezeu. Ce 
ne puteţi spune despre aceste afirmaţii? 



E adevărat că oamenii atunci când se roagă aşteaptă ceva de la Dumnezeu, 
un ajutor pe care nu-l poate da decât El. De multe ori rugăminţile, cererile 
noastre către oameni sunt zadarnice. însă, dacă începem să ne rugăm, 
începem si să înţelegem mai bine sfaturile lui Dumnezeu în viata noastră, 
ceea ce este un mare folos, un adevărat câştig pentru noi. Că Dumnezeu 
niciodată nu ne învaţă de rău, ci totdeauna spre folosul nostru. 

- Ce ne puteţi spune despre puterea de rugăciune pe care au avut-o unii 
oameni în închisori? 

- în închisori eram asa de bine păziţi, asa de constrânşi, că nu ne puteam 
gândi decât în sus, pe verticală, la Dumnezeu. De obicei omul se roagă cu 
putere când este în necazuri. Si închisorile erau cu adevărat nişte mari 
necazuri. Rugăciunile celor din temniţele comuniştilor erau primite de 
Dumnezeu; cu toată mizeria, cu toată răutatea comandată împotriva 
sărmanilor deţinuţi, aveau toţi o seninătate si o bucurie care nu puteau să vină 
decât de sus, de la Dumnezeu. 

Rugăciunile din închisori erau nişte rugăciuni asemănătoare cu ale Sfinţilor 
Părinţi din pustiu sau cu ale atâtor martiri arşi pe rug, care, atunci când focul 
clocotea sub ei, erau veseli si mulţumeau lui Dumnezeu pentru această jertfă 
pe care o aduceau înaintea sfinţeniei Sale. Cam asa erau si aceste rugăciuni 
din închisori, pentru foarte mulţi dintre deţinuţii politici. Pentru noi, cei de 
acum, zbuciumul lor, modul lor de viată ne sugerează gândul că este bine să 
ne smerim, să ne ostenim, să ducem o viată ascetică - pe cât e posibil - prin 
post, prin rugăciune, prin metanii, prin iertarea insultelor pe care le primim în 
viată, prin răbdare fără cârtire si atunci rugăciunile noastre sunt primite 
înaintea lui Dumnezeu, asa cum au fost cele din închisorile comuniste. 

- în condiţiile actuale de viată, cum putem primi darul rugăciunii inimii, ştiut 
fiind că împrăstierea mintii la creştinii de astăzi este mult mai mare decât a 
celor de odinioară? 



- Este adevărat ce spuneţi, asa este; viata de astăzi e zbuciumată, fără 
astâmpăr, o viată plină de mişcare. Rugăciunile pustnicilor erau nişte 
rugăciuni de toată ziua si noaptea. Spune un sfânt din Filocalie că se ruga de 
dimineaţă până seara si când obosea rugându-se, citea toată Sfânta 
Scriptură. Viata lui era o viată angajată permanent în legătura cu Dumnezeu; 
el avea o rugăciune statică, o rugăciune care îl obliga să stea pe loc. 

Pentru viata modernă, parcă Dumnezeu a rânduit această rugăciune scurtă: 
"Doamne lisuse Hristoase, Fiul lui Dumnezeu, miluieste-mă pe mine 
păcătosul", cum am spus-o si cum o stiti; sau măcar limita rezumatului 
acesteia: "lisuse, miluieste-mă". Oricât de grăbiţi am fi în viata aceasta de 
toate zilele - poate suntem la lecţii, ascultăm un curs la universitate, sau 
suntem la atelier, ori în fabrică, sau pe drum, sau comunicăm cu cineva - 
putem spune totuşi din când în când "lisuse, miluieste-mă". Pe de o parte 
<lisuse> - care luminează planul acesta al vieţii noastre creştine, Dumnezeu 
cu toată împărăţia Lui si, pe de altă parte, "miluieste-mă" - starea noastră de 
jos, starea de mizerie, de nevoie în care ne aflăm adeseori. Măcar aceste 
cuvinte să le rostim de-a lungul vieţii. 

în concluzie, putem spune că în viata modernă, cu toată graba ei si cu tot 
neastâmpărul nostru, ne putem hrăni din această rugăciune într-un chip cu 
adevărat mulţumitor. 

- Vă rugăm să ne spuneţi câteva cuvinte despre gruparea duhovnicească de 
la mănăstirea Antim care s-a numit <Rugul Aprins> si despre rolul pe care l-a 
avut rugăciunea inimii pentru cei care au fost acolo. 

- Această mişcare duhovnicească a "Rugului Aprins> a luat naştere în timpul 
stăpânirii comuniste. Pe stradă si în viata de toate zilele era un zbucium si un 
efort din partea unor puteri vrăjmaşe pentru a schimba tot ce era vechi, 
aşezat, frumos, statornic, cu o modă nouă, pe care o ştim si-am trăit-o. 

în acest zbucium, la Mănăstirea Antim, în bibliotecă, se vorbea despre 



rugăciunea lui lisus, despre această lucrare lăuntrică bazată pe Tradiţia 
Sfântă, pe practica Sfinţilor Părinţi, pe toată experienţa ascetică de două mii 
de ani. Timp de vreo sase ani, începând din 1945, s-au organizat conferinţe în 
fiecare duminică. 

Această lucrare obştească era foarte plăcută. Din păcate însă, ea se 
desfăşura într-un cerc restrâns, întrucât nu se putea extinde prea mult din 
cauza zarvei din afara vieţii noastre mănăstireşti. 

Erau mari personalităţi care ne ocroteau precum părintele Stăniloae, părintele 
Benedict Ghius, profesorul Alexandru Mironescu, medicul Vasile Voiculescu, 
scriitorul Ion Marin Sadoveanu. 



Participa mult tineret, mulţi studenţi care după aceea, săracii, au suferit în 
închisoare. Veneau setosi să afle si ei ceva despre această viată lăuntrică. 

Si plecau foarte bine hrăniţi sufleteşte. După ce conferenţiarul îsi termina 
cuvântul, erau întrebări din public; fel de fel de întrebări, cum sunt întrebat eu 
acum. Si răspundeau cei care voiau si puteau să răspundă. Era un dialog, o 
ţesătură de idei, de gânduri si de dorinţe duhovniceşti care îi hrăneau foarte 
mult pe ascultători. 

- Este adevărat că toţi cei care au participat la <Rugul Aprins> au fost închişi? 
Care a fost motivul ce s-a invocat pentru a fi băgaţi la închisoare? 

- Există un dicton: "Cine nu este cu noi este împotriva noastră". Cei care ne 
stăpâneau ne cereau tuturor să fim cu ei. Dar noi, fără să-i contrazicem, nu 
eram de acord cu marxiştii. Erau inteligenţi - pentru că diavolul este foarte 
inteligent - si erau conduşi de acest duh al răutăţii. Si-au dat seama că nu 
suntem cu ei, că suntem împotriva lor si atunci ne-au adunat de pe unde ne- 
au găsit si ne-au păzit cu străşnicie mai mulţi ani. Nu cumva să fim împotriva 



lor. Acesta a fost rezultatul acelor seri de lucru. 

- Părinte arhimandrit, care ar trebui să fie rânduiala zilnică de rugăciune în 
cazul unui student? 

- După cum Sfântul Vasile cel Mare si Sfântul Grigorie Teologul nu cunoşteau 
în anii studenţiei decât drumurile care duceau la scoală si la biserică, tot asa 
ar trebui să-si împletească viata si studenţii de astăzi: între studii si rugăciune. 
Nu ştiu cum îsi pot face programul, însă, pe lângă hrana trupească pe care, 
vrând-nevrând, căutăm să ne-o însuşim, avem nevoie si de hrană 
sufletească, fără de care murim; murim, deşi trăim. Murim sufleteşte, devenim 
sterpi, împietriţi, uscaţi, nesimţitori, răi, geloşi, mândri si asa mai departe. 

Rugăciunea - această legătură cu sfinţenia, cu izvorul vieţii si al înţelepciunii - 
ne ajută să învăţăm bine, să sfâsiem întunecimile de pe mintea noastră, 
pentru ca ea să devină luminoasă; ne ajută să sfâsiem învelişurile de pe inima 
noastră, învelişuri care ne fac nesimţitori în fata lui Dumnezeu. Asa încât să 
punem accentul pe această apropiere de Dumnezeu si celelalte vin aproape 
automat. Adică să nu fie goluri în viata noastră, rugăciuni la câte o zi sau câte 
o clipă si restul vieţii petrecut cu celalalte preocupări. Fiecare zi să fie marcată 
de rugăciune si de celelalte ascultări omeneşti, studenţeşti. Fără această 
alternantă, viata noastră schioapătă, este o viată bolnavă, o viată insuficientă, 
o viată ştirbită. 

- Cum ne dăm seama care este calea pe care trebuie să mergem: căsătorie 
sau călugărie? 

- Căsătoria este calea normală a vieţii. De la începuturile lumii a fost o 
pereche de oameni: strămoşii noştri, Adam si Eva. Chiar Dumnezeu Ie-a dat 
porunca să crească si să se înmulţească. Deci familia este în primul rând la 
temelia societăţii omeneşti. Prin căsătorie, bărbatul si femeia devin creatori, 
înmulţind neamul omenesc. Este o chemare generală pentru acest mod de 
viată, o chemare adresată tuturor oamenilor. 



Monahismul este sfat evanghelic si se cere o chemare vie la acest mod de 
viată. Trebuie o chemare, trebuie îndemn din miezul fiinţei tânărului pentru a 
veni la călugărie. Si de aceea este o mare deosebire între un mod si altul de 
viată; altă misiune are călugărul si altă misiune are familia. 

Pe familie se pune accentul într-o viată socială. Viata familiei cu grijile ei, cu 
problemele ei de fiecare zi, adeseori priveşte numai în jos sau pe orizontală, 
nu are prea mult timp să se uite si în sus. Fratele din mănăstire care are 
chemare pentru acest tel special - apropierea de Dumnezeu - poate interveni 
să atragă atenţia, să lumineze mintea si tendinţele oamenilor, spunându-le că 
mai există si o altă viată, o viată nesfârşită dincolo de lumea pământească. 
Aceasta cred că este misiunea pe care o are în special călugărul, fată de cel 
care duce o viată de familie. Căci agonisim si muncim din zori si până în 
noapte pentru pâinea de toate zilele si pentru adăpost si petreceri, dar uităm 
că vom muri într-o bună zi si că vom da seama de orice timp desert folosit în 
viată, după cum ne spune însuşi Mântuitorul. 



împărăţia lui Dumnezeu este în noi 

- Vorbiti-ne de lacrimile la rugăciune. La rugăciune pot veni lacrimi si de la 
diavol? 

- Foarte multe. De la diavol, dar si de la fire. Durerile mari pe care le avem în 
viata noastră cea de toate zilele se liniştesc prin plâns, prin lacrimi. Sunt însă 
si lacrimi ale isteriei, sau lacrimi de bucurie pentru un succes pământesc. 
Sunt si lacrimi duhovniceşti care mai greu vin în viata noastră, lacrimi de 
pocăinţă; ele sunt foarte bine primite de Dumnezeu si apar atunci când ne 
pare rău de unele fapte urâte făcute în viată, când ne căim din toată inima 
pentru ceea ce am făcut. Sunt si lacrimile rugăciunii noastre de credinţă. 
Lacrimile duhovniceşti sunt aduse de Dumnezeu. Lacrimile celelalte, 



omeneşti, ne scapă oarecum de această apăsare sufletească, dar sunt doar 
de folos imediat, nu ajută la rugăciune. 

- Ce este rugăciunea fără cuvinte? Dar rugăciunea ca focul, de care vorbeşte 
Sfântul loan Casian? 

- Rugăciunea ca focul sau rugăciunea fără cuvinte este rugăciunea inimii, de 
care am amintit. Ea apare atunci când inima noastră se roagă fără cuvinte, 
ziua si noaptea; atunci când harul lui Dumnezeu lucrează asupra noastră în 
asa măsură încât tot interiorul nostru arde cu un foc asemănător cu Sfânta 
Lumină de la Ierusalim. Stiti că de sute de ani apare în mod miraculos o 
lumină sfântă la Ierusalim în timpul învierii. Această lumină la început nu te 
arde; poţi umbla cu mâna prin ea, poţi să-ti dai cu ea pe fată si tot nu te arde. 
însă este lumină, este flacără, la fel ca flacăra rugului aprins din Sinai care nu 
mistuia rugul, pomul de acolo. Cam asa este si acest foc al inimii rugătoare 
despre care vorbeşte Sfântul loan Casian: un foc care nu mistuie, ci arde si 
luminează asa cum luminează Dumnezeu mintea si inima noastră când dorim 
ceva dumnezeiesc. 

- Rugăciunea poate suplini Sfânta împărtăşanie, asa cum citim în viata unor 
sihastri? 

- Nu poate suplini Sfânta împărtăşanie; aceasta are rolul ei, iar rugăciunea 
are un rol pregătitor pentru primirea Sfântului Trup si Sfântului Sânge ale lui 
lisus Hristos. 

Sfânta Măria Egipteanca numai prin rugăciune, fără Sfânta împărtăşanie, 
după 47 de ani de sihăstrie în pustiul Iordanului, ajunsese ca în timpul 
rugăciunii să se înalte la un cot mai sus de pământ. însă cu toţii avem nevoie 
de Sfânta împărtăşanie. Sfântul Zosima - care a venit la ea în pustiu si a 
împărtăsit-o - a pus sigiliu si confirmare pe această vrednicie adusă prin 
rugăciune, până la acest stadiu de înălţare a trupului; asa de uşoară a devenit 
materia din ea că se ridica prin rugăciune. însă avea nevoie numaidecât si de 



Sfânta Euharistie; ea a venit si după aceea sfânta s-a săvârşit. A doua oară 
când a sosit Sfântul Zosima cu Sfântul Trup si Sânge, nu a mai găsit-o în 
viată. îsi luase porţia ei de sfinţenie prin prima si ultima cuminecare, după 47 
de ani de viată pustnicească. Asa încât rugăciunea are rostul ei, iar Sfânta 
împărtăşanie este desăvârşirea acestui rost. 

- De ce este neapărat nevoie de un duhovnic când se practică rugăciunea 
inimii? 

- Este nevoie de un duhovnic pentru că această rugăciune spusă neîncetat - 
spusă foarte des, de-a lungul mai multor ani - aduce nişte stări speciale 
pentru cel care o practică. De pildă, apare o căldură aici, în dreptul inimii, mai 
sus de inima aceasta carnală. Apare un semn si cel care se roagă si nu ştie 
ce rost are această rugăciune, se poate mândri, cine ştie ce poate crede 
despre el însuşi. Si duhovnicul îi poate spune că această stare de încălzire 
este o stare firească: <Fii liniştit, mergi mai departe!>. Adică pot apărea, pe 
calea aceasta a rugăciunii inimii, nişte probleme noi pentru rugător. El nu le 
cunoaşte, nu ştie cum să le rezolve si duhovnicul care practică această 
rugăciune îi poate răspunde precis la frământările lui. 

- Ce rol are în deprinderea rugăciunii inimii, rugăciunea rostită cu gura? 

- Omul îmbrăcat în rostiri si psalmi, si acatiste, si canoane, îsi poate rosti cu 
gura această rugăciune scurtă de care am amintit. însă când rosteşti cu gura, 
adeseori mintea colindă pe alte coclauri, după cum am mai spus. Si de aceea 
este bine să facem un efort pentru a ne concentra mai mult. Dacă nu reuşim 
dintr-o dată, putem repeta rugăciunea. S-o repetăm si să ne căim pentru 
această rătăcire a mintii si să-L rugăm pe Dumnezeu să ne ajute să ne 
adunăm mintea în noi înşine. Asta pentru orice rugăciune am face: cititul 
psalmilor (psalmii sunt foarte frumoşi, foarte puternici), Paraclisul Maicii 
Domnului, Canonul îngerului Păzitor, Canonul de Pocăinţă, Canoanele Maicii 
Domnului, foarte frumoase lucruri □ Dacă am avea mintea concentrată 
asupra fiecărui cuvânt de acolo, folosul ar fi foarte mare pentru noi. 



Dar pentru că mintea rătăceşte, după ce ne rugăm suntem aceiaşi oameni ca 
si înainte de rugăciune; nu se întâmplă nimic înlăuntrul nostru! Mă uit în 
Biserică la noi: se fac rugăciuni în Biserică, se slujesc liturghii (sfânta liturghie 
este cea mai mare rugăciune dintre toate rugăciunile Bisericii). Apoi se tine un 
cuvânt de folos. După ce a încetat slujba si predica, e o hărmălaie, fiecare 
vorbeşte cu totul altceva decât ce a auzit până atunci în Biserică. Dovadă că 
n-a rămas aproape nimic în mintea si în inima celor care au ascultat, fiindcă 
au fost mereu distraţi, au fost risipiţi. 

De aceea este nevoie ca în rugăciunile noastre spuse cu glas tare, sau în 
taină, sau în şoaptă, să fie această concentrare la fiecare cuvânt. Dacă nu 
reuşim să fim atenţi, repetăm rugăciunea o dată, de două, de trei, de patru ori, 
pentru că rugăciunea spusă fără să fim atenţi este nulă, nu are răspuns din 
partea lui Dumnezeu, deoarece ea este făcută numai cu buzele, iar cu inima 
este "departe de Mine", după cum spune Mântuitorul. Concentrarea asupra 
cuvintelor rugăciunii trebuie să fie în asa fel încât să ne conducă spre noi 
înşine, spre acest centru unde Dumnezeu este ascuns în noi. 

Mântuitorul ne spune că în noi este împărăţia lui Dumnezeu; iar Sfântul Pavel 
ne atenţionează: "voi sunteţi temple ale Duhului Sfânt". 

în noi locuieşte Duhul Sfânt! împărăţia lui Dumnezeu e în noi! Aici trebuie să 
ţinem rugăciunile si toate invocările când le rostim către Dumnezeu, către 
Maica Domnului si către ceilalţi sfinţi. Si dacă mintea este în altă parte, aceste 
sfaturi si îndemnuri nu se întorc către noi, ci rămân plutind în văzduh, nu ne 
folosim deloc de ele. Este asa cum ne-am uita într-o vitrină încărcată cu toate 
bunătăţile, dar între noi si vitrină este un geam, nu putem pune mâna pe ele. 
Asa se întâmplă si cu neatenţia - acest geam - care se interpune între noi si 
rugăciunea noastră. Acest obstacol să nu fie! 

- Ce este de făcut când duhovnicul meu, care nu practică rugăciunea mintii, 
consideră că nu este necesar ca tinerii să o practice, îndemnându-i spre un 



creştinism social, nu spre un creştinism mistic? 

- Pentru mine nu există o viată creştină fără să fie în acelaşi timp si mistică, 
adică tainică, adică legată de Dumnezeu. Nu ştiu vreun creştin adevărat care 
să nu fie în acelaşi timp mistic. Mă refer la un creştin care este împărtăşit cu 
Tainele Bisericii si care se spovedeşte, care îsi sfinţeşte viata sa lăuntrică. 

Există o stare mistică, tainică, ascunsă: "Tu însă, când te rogi - ne spune 
Mântuitorul -, intră în cămara ta si, închizând usa, roagă-te Tatălui tău, Care 
este în ascuns". Cum poţi să te rogi fără să te gândeşti la acest Tată ceresc 
că e ascuns undeva si vede starea ta lăuntrică? Cum poţi fi laic, lumesc, 
numai pământesc, fără acest duh, fără suflet care, dacă nu este în noi, atunci 
această maşină foarte perfecţionată - trupul nostru - nu-i nimic, se topeşte si o 
mănâncă jivinele? 

Asa încât în fiecare dintre noi este un centru tainic, mistic. Din acest centru 
izvorăsc toate relaţiile noastre personale: dragostea, bunătatea, mila, 
smerenia noastră, bună-cuviinta, toate sunt legate de acest centru mistic din 
noi, unde locuieşte Dumnezeu si împărăţia Sa. 

Asa încât nu ştiu cum ar putea arăta o viată creştină fără rugăciune, fără 
acest centru mistic, fără acest loc al lui Dumnezeu din noi. 

Viată socială?! Si păgânii aveau o viată socială, se ocupau numai de această 
orizontală a existentei, lisus Hristos ne spune însă si acel cuvânt în predica 
de pe munte: "Căutaţi mai întâi împărăţia lui Dumnezeu si dreptatea Lui si 
toate acestea se vor adăuga vouă". Asa încât nu cred că este o piedică 
pentru a lucra în viata socială dacă ai înlăuntrul tău un izvor nesecat, datorat 
prezentei lui Dumnezeu. 

- Rugăciunile oamenilor care nu s-au spovedit de ani de zile sunt ascultate de 
Dumnezeu? De asemenea, celor care trăiesc în păcate mari li se ascultă 
rugăciunile? 



- Dacă rugăciunile sunt făcute la fel ca ale vameşului din Evanghelie - cu 
umilinţă, în durerile inimii, neosândind pe altul, cerându-si iertare pentru 
ticăloşiile de până atunci - Dumnezeu îl ascultă pe oricare dintre oameni. 
Pentru păcătoşi S-a întrupat Dumnezeu. Tâlharul de pe cruce a zis numai 
câteva cuvinte si s-a mântuit, a fost iertat. Spune Fericitul Augustin despre el 
si acel cuvânt, pe care poate-l stiti unii dintre dumneavoastră: <Fericit tâlhar! 
Toată viata a furat, iar la urmă a prădat si Raiul". 

Asa că Dumnezeu ascultă rugăciunea oricăruia făcută cu umilinţă, cu căinţă, 
cu regret pentru tot ce-a fost rău în viata lui de până atunci, până în clipa când 
s-a gândit că există un Dumnezeu si că are o răspundere pentru tot ce a făcut 
în viata pământească. 

- Există în rugăciune ispite de-a stânga si ispite de-a dreapta? Ce înseamnă 
acest lucru? 

- Da, sunt ispite de-a stânga si de-a dreapta. De-a stânga sunt foarte 
cunoscute: beţia, lenevia, desfrâul, furtul, răzbunarea, mânia, toate sunt ispite 
de-a stânga. De-a dreapta poate fi un post exagerat, adică obsedat de 
amănunte sau cu mult peste puterile trupeşti. 

De aceea este bună înţelepciunea pe care trebuie să o cerem de la 
Dumnezeu, ca să ne lumineze drumul vieţii pentru a putea fi echilibraţi, pentru 
a nu greşi si pentru a putea să mergem pe calea împărătească, cum o 
numesc Sfinţii Părinţi, pe această cale de aur - via aurea. Postul să fie post, 
cu înţelepciune făcut, abstinenta să fie abstinentă cu adevărat, paza aceasta 
a simţurilor să fie cu adevărat pază sinceră, căinţa să fie sinceră, rugăciunile 
să fie cât de multe, dar să fie atente, cu umilinţă si cu smerenie, si atunci 
toate merg bine. 

Oricât ar fi de lungi rugăciunile, dacă sunt făcute numai cu buzele, nu sunt 
primite de Dumnezeu. Sunt unii bieţi creştini care fac acatiste si psalmi - mulţi 



psalmi si multe acatiste - însă îsi dau seama târziu de tot că le-au făcut numai 
cu gura. Au fost absenţi cu inima si cu mintea de la ceea ce au spus. Aceste 
rugăciuni ajută foarte puţin. Dumnezeu este prezentă continuă, El ne ştie si 
ne vede, si ne aude în orice clipă am fi în viata noastră si de aceea si noi 
trebuie să fim la fel de prezenţi si de atenţi când vorbim cu El. 

- De ce se spune că rugăciunea este un dialog cu Dumnezeu, când în 
realitate vorbim numai noi? 

- Totuşi este un dialog întrucât Dumnezeu e Cel care ascultă rugăciunile 
noastre. Când vorbim cu cineva suntem doi, există si celălalt care ascultă, 
consimte, aprobă ceea ce spunem noi. Tot asa este si la rugăciune, când 
Mântuitorul ne ascultă. Poate să fie si un răspuns din partea lui Dumnezeu, 
sau Dumnezeu ne ascultă rugăciunea si atunci e totuşi un dialog, o 
comunicare, o comuniune cu El. 



"Unde este comoara voastră, acolo este si inima voastră" 

- Este bine ca un grup de credincioşi, de prieteni, să facă rugăciunile de seară 
si de dimineaţă împreună - sau un acatist, un paraclis? 

- Rugăciunea aceasta făcută în grup este foarte bine primită de Dumnezeu. 
Vă spuneam că, în momentul când Sfântul Petru a fost întemniţat, undeva în 
casă se făceau nişte rugăciuni de către mai mulţi credincioşi. Toţi erau 
îndreptaţi cu minţile ca nişte săgeţi, în sus - dacă am putea spune asa - către 
Dumnezeu. Toţi cereau acelaşi ajutor, toţi se rugau pentru aceeaşi năzuinţă: 
ca Sfântul Petru să fie scăpat de la moarte, întrucât a doua zi trebuia să fie 
scos din temniţă si să fie executat în văzul celor din Ierusalim. Se rugau toţi 
cu acelaşi dor, cu aceeaşi intenţie si Dumnezeu Ie-a ascultat rugăciunea. 
Când se roagă mai mulţi laolaltă, este un lucru frumos; dar cu această 
condiţie: să fie toţi atenţi la cuvântul rugăciunii. 



Rugăciunea particulară e mai bună, mi se pare mie, pentru că, atunci când 
rătăcesc cu mintea, mă întorc, repet rugăciunea, sunt atent si mă căiesc, si 
zăbovesc asupra unor pagini. Dacă sunt mai mulţi, nu pot să-i opresc pe toţi 
si să iau de la capăt rugăciunea de unde mi-au zburat gândurile. De aceea 
zic, rugăciunea în grup este foarte bună, când toţi sunt cu acelaşi gând de 
rugăciune si atenţi la ceea ce se spune, iar dacă se întâmplă cazuri de 
neatenţie, de rătăcire a mintii - cum am spus despre mine - e mai bună 
rugăciunea particulară, fiecare să se roage în parte, în taina vieţii lui. 

- Unii părinţi ne spun că singura rugăciune în comun acceptată de Biserică 
este cea din timpul slujbelor, altfel riscăm să devenim pietisti. Ce ne puteţi 
spune despre acest lucru si, legat de această problemă, ce este pietismul? 

- Pietismul este rugăciunea formală. Rugăciunea în public e foarte necesară 
în Biserică - slujba Vecerniei, slujba Utreniei, slujba Sfintei Liturghii, nu pot fi 
făcute de fiecare persoană în parte. Trebuie făcute undeva, într-un lăcaş 
anume, în casa lui Dumnezeu, în public. Unul slujeşte, iar ceilalţi sunt atenţi la 
ceea ce se spune la altar sau la strană. Si atunci e nevoie de această atenţie, 
pentru că si în timpul slujbelor unii credincioşi sunt deranjaţi de alţii. Chiar si 
atunci se găseşte cineva să pună o întrebare, când la Sfântul Altar se cântă 
"Pe Tine te lăudăm" - cel mai sfânt moment de rugăciune din Sfânta Liturghie. 
Pun o întrebare despre - ştiu eu - cum se pregăteşte magiunul sau altă 
întrebare din viata comună. Si, în acest fel, îl întrerupe pe cel de lângă el; 
acesta, la rândul lui, e atent la ce i se spune, însă pierde harul rugăciunii. 

- Sincer, eu mă poticnesc la rugăciunile către Maica Domnului, la expresii 
precum "singura grabnic folositoare". Cum să înţeleg? 

- Maica Domnului este Maica Mântuitorului nostru lisus Hristos. Mama 
întotdeauna este foarte sensibilă fată de fiul său, de copilul său. Orice i se 
întâmplă copilului, maica este foarte uşor sensibilizată. Dacă este într-o 
cumpănă grea fiul ei, chiar dacă s-a purtat mai rău până atunci cu ea, ea este 
foarte grabnic plină de griji si nu ştie cum l-ar putea ajuta ca să scape din acel 



impas. Mama pământească! Am întâlnit multe cazuri de acestea în viata mea 
de preot. 

Mama Mântuitorului este o mare excepţie, este mama lui Dumnezeu întrupat! 
Fiind lisus pe cruce, El a dat pe Maica Domnului în grija Sfântului loan, 
spunându-i: "aceasta este mama ta". Prin încredinţarea aceasta din timpul 
celui mai greu moment al vieţii pământeşti a Domnului lisus Hristos, Maica 
Domnului devine mama noastră, a pământenilor. Ea se roagă cu adevărat 
pentru noi si e mare mijlocitoare a noastră către Dumnezeu. 

Maica Domnului si Sfântul loan Botezătorul, aceşti doi martori ai lui lisus 
Hristos, au foarte multă trecere înaintea Mântuitorului. Adresându-ne Maicii 
Domnului - neavând curajul, din pricina faptelor noastre rele, ca să ne 
adresăm direct Mântuitorului -, ea atunci mijloceşte pentru noi: "Doamne, eu 
care Te-am purtat în braţele mele, care Te-am crescut în viata Ta 
pământească, ajută-mă în rugăciunea mea si ajută pe acest om care se roagă 
mie". în Acatistul Acoperământului Maicii Domnului Sfânta Fecioară spune: 
"împărate ceresc primeşte pe tot omul ce se roagă Tie si cheamă numele 
meu întru ajutor, ca să nu plece nimeni de la fata mea neajutat si neascultat". 
Dacă te rogi cu adevărat, rugăciunea Maicii este primită de Fiul său, căci Fiul 
său e Dumnezeu plin de dragoste. 

Mai ştiu o scurtă întâmplare de la cineva care a stat 20 de ani în închisoare, 
într-o anchetă extraordinar de grea, i s-a terminat răbdarea si el si-a pus în 
gând să găsească un mijloc ca să-si curme viata. Si-a adus însă aminte că, 
atunci când era liber, bunica îi spunea: Când dai de un necaz mare, să te rogi 
Maicii Domnului; si el nu înţelegea acest lucru. Si spunea el: <Către 
Mântuitorul nu aveam curajul să mă rog fiindcă nu ştiam dacă înţelegea 
greşelile mele. Pe când la Maica Domnului, care a fost si ea pământeană ca 
si noi, m-am rugat. Scurt, rugăciune la disperare: "Maica Domnului, nu mai 
pot suporta durerile si presiunile care mi se fac aici. Ajută-mă"! Se ruga în 
celulă. Si, peste câteva clipe, a văzut intrând pe usa înaltă a celulei o făptură 
în alb, cu un prunc în braţe care i-a spus cu dragoste: "M-ai chemat. O să te- 



ajut. Fii pe pace!". Si a plecat mai departe. După aceea, el nu a mai fost 
chemat la anchetă; a fost mutat în altă parte, la Polul Nord, undeva. Apoi 
toată viata lui - a trăit încă foarte mulţi ani în închisoare - a avut o linişte în 
suflet, deşi condiţiile din afară erau destul de grele, din când în când. Maica 
Domnului l-a ajutat în momentul următor după rugăciunea sa. Această 
întâmplare o ştiu de la cel care-a pătit-o, el mi-a spus-o. Si în închisoare nu se 
minte. în închisoare spune fiecare ce are curat în inima lui. Mi-a spus bietul 
om ce-a păţit si cum i s-a rezolvat problema lui. 

Asa face Maica Domnului, e grabnic ajutătoare. însă rugăciunea să fie cu tot 
dorul, cu toată fiinţa, cu toată puterea, cu toată încrederea, la disperare făcută 
si rugăciunea se împlineşte în momentul următor. Nu trebuie timp si rugăciuni 
prea lungi. Uneori e nevoie de rugăciuni lungi ca să ne potolim noi, să ne 
adunăm ca să ne putem concentra. Alteori, în astfel de momente foarte grele, 
pe loc, atunci îti răspunde Sfânta Fecioară. 

- Părinte arhimandrit, credeţi că ar fi necesar ca în calendarul Bisericii 
Ortodoxe Române să fie trecută o zi pentru pomenirea celor care au murit 
pentru Hristos în închisorile comuniste? Si legat de aceasta, dacă ati 
cunoscut în închisori oameni care au trăit rugăciunea, au mers cu adevărat pe 
calea sfinţeniei si dacă puteţi să ne descrieţi câteva din aceste personalităţi 
duhovniceşti. 

- Mai greu de spus. Mulţi dintre cei care au trăit o viată duhovnicească în 
închisori nu mai sunt printre noi, sunt acolo sus, undeva, în împărăţia lui 
Dumnezeu. Dar la cealaltă întrebare, dacă e bine să avem o rugăciune în 
calendar sau o rugăciune în sufletul nostru pentru cei care au murit în 
închisori, aceasta este o foarte bună faptă creştină. Pentru că nu toţi cei care 
au murit în închisori n-au nevoie de rugăciuni. Numai sfinţii n-au nevoie de 
rugăciunile noastre. Noi ne rugăm ca să mijlocească ei pentru noi în fata lui 
Dumnezeu. Dar ceilalţi, care au trecut prin viata aceasta si sunt acum dincolo, 
poate încărcaţi de nişte păcate grele si neiertate, rugăciunile Bisericii si ale 
noastre, personale, sunt foarte bune pentru ei. 



- Cum să facem ca, în timpul rugăciunii, să ne scoatem din minte toată grija 
cea lumească? Ce să fac dacă am inima împietrită si nu simt nimic când spun 
rugăciunea? 

- Să ne căim pentru acest pustiu în care ne aflăm; acolo fiind, în rugăciune. 
Să ne căim înaintea lui Dumnezeu: Doamne, sunt ca un pământ fără de apă, 
pustiu si nelucrat. Ajută-mă, coboară harul Tău peste inima mea însetată de 
Tine. O rugăciune particulară, personală, se poate face atunci, pe loc, în taina 
inimii tale. Este necesar si un examen de conştiinţă; sunt anumite necazuri, 
avem anumite motive pentru care suntem împietriţi. 

De obicei, păcatele noastre ne împietresc. Am făcut nişte lucruri rele, avem 
nişte oameni pe care nu-i putem ierta si astfel peste inima noastră este un 
înveliş gros de împietrire, din cauza acestei uri împotriva aproapelui nostru. 
Să ne rugăm să sfâşie Dumnezeu aceste văluri, să ne deschidă iarăşi inima 
pentru tot ceea ce este folositor în jurul nostru. Atunci vom putea să lepădăm 
toată grija cea lumească. Această căinţă pentru păcatele noastre si această 
rugăciune tainică către Dumnezeu pot să sfâşie vălul de împietrire si de 
nesimţire de care suntem cuprinşi. 

- La un moment dat spun rugăciunea mecanic, fără să ajungă la sufletul meu. 
Parcă ar avea loc o tocire a rugăciunii. Există rutină în rugăciune? 

- E bine s-o repetăm, atunci; să repetăm rugăciunea si să facem un efort ca 
să ne gândim la ceea ce spunem. Să cerem de la Dumnezeu această 
grabnică prospeţime a rugăciunii - atunci, pe loc. Si se va întâmpla ceva cu 
noi. 

- Părinte, ce spuneţi despre cei care practică rugăciunea inimii, dar 
împărtăşesc o învăţătură străină de cea ortodoxă, de pildă yoga sau 
parapsihologie? 



- Cred că Dumnezeu nu ascultă rugăciunile lor. Aceste practici sunt străine de 
neamul nostru, de mentalitatea noastră si nu sunt născute prin Hristos si 
pentru Hristos. E un fel de făţărnicie a rugăciunii sau o înşelare. Amestecă 
lucrurile ca să ne pară că yoga, de pildă, e cu ştirea lui lisus. Ca de la cer la 
pământ este deosebirea dintre acestea. 

Există de asemenea vrăjitoare care ghicesc folosindu-se de anumite icoane. 
Este o înşelare a noastră dacă cerem vreo consultaţie de la vrăjitoare. Nu se 
poate împăca Duhul lui Dumnezeu cu minciuna, cu această făţărnicie. După 
fapta lor îi veţi cunoaşte pe aceşti oameni care amestecă rugăciunea lui lisus 
cu yoga. Dacă ne uităm bine si atent la viata lor, vedem că, de obicei, calcă 
pe alăturea; viata lor e alta decât cea creştină. Chiar în yoga se întâmplă nişte 
lucruri foarte discutabile, multe necuviinţe. Cei care fac yoga ştiu la ce mă 
refer. 

- Căsătoria poate constitui în vreun fel o piedică în calea rugăciunii inimii? 

- Poate constitui o piedică, dar eu cunosc persoane căsătorite care se roagă 
foarte rodnic cu această rugăciune. Adică eu cred că totuşi este posibil ca o 
persoană să se poată ruga chiar dacă este căsătorită, dacă are familie. Dacă 
reuşeşte să-si convingă si restul familiei să meargă pe această cale, atunci 
viata lor va fi mult mai uşoară si mai frumoasă. 

- Si o ultimă întrebare: vă rugăm să comentaţi versetul biblic "Unde este 
comoara voastră, acolo este si inima voastră". 

- Cred că nu-i nevoie de un comentariu complicat în această privinţă, dacă ne 
gândim că, într-adevăr, ce ne pasionează mai mult aceea ne atrage si atenţia 
noastră. 

Comoara presupune în primul rând bănuţul sau dolarul. Sunt oameni care n- 
au altă grijă decât de a se îmbogăţi. în vremea noastră sunt vreo trei categorii 
de oameni: oameni săraci, mijlocii si foarte bogaţi. Cei foarte bogaţi cred că 



adeseori îsi au inima acolo unde le sunt banii; se gândesc cum să-i adune si 
să-i pună unul peste altul, ca să-si crească tot mai mult acest venit, această 
comoară. în timpul rugăciunii, în timpul citirii Sfintei Scripturi, a Filocaliei si a 
altor texte binecuvântate, atenţia lor se împarte între locul comorii si 
mijloacele de a o spori si ceea ce se spune în textele sfinte; iar adeseori 
mintea fuge mai mult acolo unde-i comoara materială, decât la locul unde-i 
comoara spirituală, adică ceea ce citesc pentru sufletul si pentru mântuirea 
lor. De aceea se spune: <unde este comoara voastră, acolo este si inima 
voastră>. Asta cred că o poate recunoaşte fiecare în propria sa viată. 

Sfinţii au avut însă o altă gândire: Sfântul Antonie, de pildă, s-a degajat, s-a 
desprins total de averea aceasta pământească după moartea părinţilor săi; a 
împărţit averea la săraci si singur, doar cu o desagă, a plecat la pustnicie. 
Avea un om care-i aducea din când în când nişte pesmeti si putină apă; iar de 
la toată cealaltă avere - căci era bogat, de pe urma părinţilor săi - si-a 
desprins inima. Si atunci nu avea cum să se mai gândească la această avere, 
la această comoară. Fiindcă nu mai exista, fusese împărţită la săraci, iar el 
avea alta în împărăţia lui Dumnezeu. De aceea, unde era adevărata lui 
comoară, la Dumnezeu - pentru care vânduse tot - acolo era si inima lui. 

Asa au făcut toţi aceşti lepădaţi de averi, oamenii lui Dumnezeu care tot 
timpul trăiau în rugăciune si în meditaţie, cu mintea lipită de această realitate, 
dincolo de viata pământească, în veşnicie. Aveau inima unde era comoara, 
unde era Dumnezeu, unde era harul, unde erau Tainele, unde era bucuria 
pentru veşnicia de după moarte. 

Conferinţă ţinută în 

Aula Universităţii din Bucureşti, 

14X1 1996 



Cuvinte la început de post 



Postul, în general, este înfrânare si cumpătare. Cumpătare la mâncare, la 
băutură, la vorba deşartă si de prisos; stăpânire de sine si înfrânare de la 
orice lucru vătămător. 

Atât Vechiul, cât si Noul Testament, profeţii, apostolii si toţi Sfinţii Părinţi pun 
foarte mare preţ pe practicarea postului trupesc si sufletesc, urmărind astfel 
stăpânirea răutăţilor din noi. 

Practic, nu este deloc uşor a te supraveghea mereu, a rezista ispitelor 
dinlăuntru si din afară, a-ti tăia voia, a-ti smeri trupul si sufletul, în dorinţa 
sinceră de a birui răul din tine si de a te modela după voia lui Dumnezeu. 

De aceea, truda postului este socotită ca o jertfă a sufletului si a trupului 
adusă lui Dumnezeu si în acelaşi timp este o dovadă că iubim pe Dumnezeu 
cu adevărat, împlinindu-l si această străveche poruncă dată strămoşilor noştri 
încă de la începuturile lumii. 

Postul deplin, postul creştin bine plăcut lui Dumnezeu este însoţit întotdeauna 
de rugăciune si de milostenie, acestea fiind socotite de Sfinţii Părinţi ca aripi 
ale postului. 

Accentul trebuie să cadă mai ales pe postul sufletesc. Dacă ne lăsăm robiţi de 
pofte urâte, de patimi, cu toate că postim cu trupul, alungăm de la noi harul lui 
Dumnezeu si pierdem răsplata postului. 

Căci iată: 

Unul posteşte, dar se ceartă si se judecă cu fratele său, ca să-i răpească pe 
nedrept bunurile. 



Altul posteşte cu trupul, dar se mânie, vorbeşte de rău, ocărăste si defăima pe 
aproapele său. 

Celălalt are stomacul gol de hrană, dar inima îi este plină de răutate, de 
egoism, de invidie si de gânduri spurcate. El nu mănâcă nici carne, nici lapte, 
dar ucide cinstea si numele bun al confratelui său, prin calomnii, prin minciuni 
si prin osândiri viclene. 

"Nu stiti voi postul care îmi place?" 

"Nu stiti voi postul care îmi place?", întreabă Domnul prin prorocul Isaia. 
"Rupeti lanţurile nedreptăţii, dezlegaţi legăturile jugului, daţi drumul celor 
asupriţi si sfărâmaţi jugul lor. împarte pâinea ta cu cel flămând, adăposteşte în 
casă pe cel sărman, pe cel gol îmbracă-l si nu te ascunde de cel de un neam 
cu tine. 

Atunci lumina ta va răsări ca zorile si tămăduirea ta se va grăbi. Dreptatea ta 
va merge înaintea ta, iar în urma ta slava lui Dumnezeu. Atunci vei striga si 
Domnul te va auzi; la strigătul tău El va zice: lată-Mă!" (Isaia 58, 6-9). 

Deci, dacă posteşti cu adevărat, deschide inima ta egoistă către cel nevoiaş 
si, precum înfrânezi gura ta de la bucate, tot asa înfrânează gura ta de la 
minciună, de la năpăstuire, de la osândire, de la clevetire si de la tot păcatul 
care intră prin cuvânt. 

Sfinţii Părinţi, marii învăţători si asceţi ai lumii laudă foarte mult postul si-l 
recomandă cu stăruinţă. 

lată câteva din cuvintele lor: 

"Postul este sănătate si pace a sufletului si a trupului." 



"Postul este stingerea aprinderilor trupeşti, eliberarea de vise urâte, curăţia 
rugăciunii, paza mintii, usa umilinţei, smerita suspinare pentru păcate, 
începutul si temeiul a toată lucrarea cea duhovnicească, bineplăcută lui 
Dumnezeu." 

Iar Sfântul Vasile cel Mare adaugă: 

"Dacă oamenii ar lua postul ca sfătuitor al faptelor lor, o pace adâncă ar 
domni în toată lumea. Nu s-ar mai răscula popoarele unele împotriva altora, 
nu s-ar mai făuri arme, n-ar mai fi tribunale si nici închisori. 

Pădurile si pustiurile n-ar mai avea tâlhari si viata oamenilor n-ar mai fi atât de 
plină de tristeţe si de lacrimi, pentru că postul i-ar învăţa pe oameni să se 
înfrâneze nu numai de la anumite mâncăruri si băuturi, ci i-ar învăţa să 
izgonească din viata lor: lăcomia, egoismul, destrăbălarea, viclenia, lenea si 
orice patimă." 

Acestea sunt numai o parte din binefacerile si din roadele postului, roade pe 
care le putem dobândi si noi cu ajutorul harului dumnezeiesc si cu strădania 
noastră statornică. 

Fericiţi sunt creştinii care respectă cu sârguintă rânduiala celor patru posturi 
de peste an, împreună cu miercurile si vinerile, cum făceau părinţii si bunicii 
noştri, spre înnoirea trupului, luminarea sufletului si schimbarea în bine a 
întregii noastre vieţi. Doamne ajută! 

Articol publicat în nr. 2 al revistei "Schimbarea la Fată", 
editată de ASCOR Bucureşti, în noiembrie 1997 



Dreapta socoteală 



- Experienţa rugăciunii inimii 

- Părintele loan Kulîghin în România. întâlnirile de la Rugul Aprins 

- Capcanele falsei credinţe - însuşirile trăirii ortodoxe 

- Discernământul. Cum va fi sub domnia Antihristului? 
-Importanta duhovnicului - Credinţa tinerilor - Esenţialul 

Vă rugăm să ne povestiţi câteva lucruri importante despre una sau două mari 
personalităţi duhovniceşti pe care le-ati cunoscut. 

- M-as referi pe scurt la părintele rus loan Kulîghin, despre care am mai vorbit 
cu altă ocazie. L-am cunoscut pe vremea când se retrăgea din Rusia, îndată 
după război, când rusii - ajutaţi de americani - au obligat armatele germane să 
se întoarcă din victoria lor. Părintele loan era în acea vreme duhovnicul 
mitropolitului Nicolae al Rostovului. Avea pe atunci aproximativ 60 de ani. 

Părintele a intrat de mic în mănăstirea Optina din nordul Moscovei. Ca frate - 
după cum spunea el - a trăit mai mult în schitul Optina, care era aproape de 
mănăstire, lipit de ea. 

După Revoluţie am avut dorinţa să văd unde a crescut părintele loan Kulîghin 
si am fost până la mănăstirea Optina. Este la marginea unei păduri. Biserica 
mare este astăzi restaurată, după ce comuniştii au ţinut în ea tractoare. Le- 
am povestit călugărilor de acolo despre părintele loan. Ei nu ştiau nimic 
despre el, deoarece părintele a fost luat la canal de comunişti când era doar 
frate de mănăstire. Le-am istorisit despre el, iar ei l-au scris în dipticele lor si 
acum părintele este din nou acolo, la locul lui. 

Experienţa rugăciunii inimii 

La schitul Optina erau doisprezece fraţi mai tineri si patru duhovnici. în fiecare 
zi aceşti fraţi se spovedeau, iar duhovnicii îi ajutau să-si simtă viata foarte 



luminoasă. Ca nişte păsări zburătoare se simţeau după spovedania zilnică, ca 
nişte păsărele uşoare. Acolo ei practicau si rugăciunea lui lisus; după un timp 
nu mai erau nişte începători, erau trăitori! 

în privinţa rugăciunii neîncetate - după cum se ştie - o problemă foarte 
importantă este coborârea mintii în inimă. Aceşti tineri, printre care era si 
părintele loan Kulîghin, îsi însuşiseră pentru început doar prima parte a 
rugăciunii. Se rugau zilnic. Stăruind, până la urmă părintele loan si-a însuşit 
această rugăciune cu tot ce are ea mai preţios: unirea mintii cu inima. 

Pentru că, până când mintea nu coboară în inimă, omul este dublu: una 
gândeşte si alta simte. Niciodată omul nu poate realiza în sufletul său o 
unitate adevărată. Când ajunge mintea în inimă, atunci omul ce gândeşte, 
aceea simte, aceea spune si aceea face. Abia atunci se poate numi omul 
sincer! Până să ajungă la această înaltă stare duhovnicească, el te poate 
lăuda cu cuvinte foarte frumoase, pe care le auzi, dar în acelaşi timp, pe la 
spate, te poate înjura sau te poate vorbi de rău. Când a intrat mintea în inimă, 
atunci omul devine cu adevărat unitar si sincer. Atunci inima devine curată. 
Cei curaţi cu inima - spune Fericirea a şasea - vor vedea pe Dumnezeu. 

Dumnezeu îsi are locaşul în inima de taină a omului. Acolo, în această inimă 
duhovnicească, este templul Duhului Sfânt din noi. Acolo stă Mântuitorul după 
botezul nostru. în acest lăcaş coboară si mintea rugătorului, care până atunci 
este de obicei foarte umblăreată si nestatornică. 

Părintele loan avea această experienţă care este greu de agonisit; el si-o 
însuşise deja si asa l-a apucat revoluţia rusească, pe când avea 17-18 ani. 
Atunci comuniştii i-au împuşcat sau i-au tăiat cu sabia pe toţi bătrânii din 
mănăstire, iar tineretul a fost arestat si trimis la muncă forţată. 

Cu această ocazie, părintele loan a fost scos din liniştea si din bucuria zilnică 
pe care o trăia la Optina si a fost dus într-un şantier revoluţionar bolşevic - la 
un fluviu - unde se făceau fel de fel de lucrări, cum s-au făcut si pe la noi. 



Acolo erau foarte mulţi tineri, lume obişnuită, care înjurau si blestemau toată 
această mişcare revoluţionară care era în Rusia. Părintele lucra atât de liniştit, 
încât a atras atenţia: "De ce eşti asa de vesel, ce-ai păţit? Eşti un om cu o 
viată foarte chinuită aici". Iar el răspundea simplu: "îl am pe Hristos, am totul. 
N-am nici un fel de tulburare". Hristos era în inima lui si-L simţea prezent 
acolo. Sigur că mulţi n-au înţeles, bieţii oameni, fiindcă erau oameni tineri pe 
vremea aceea, cu preocupări ca si cele ale multor tineri de astăzi. Asa a trăit 
părintele loan în acea viată foarte cruntă, foarte grea până când a fost băgat 
la închisoare. 

De la cei întemniţaţi comuniştii aveau prilejul să afle multe lucruri, pentru că 
omul constrâns în închisoare este silit să spună ce ştie si ce nu vrea să 
spună. Optina fusese un centru duhovnicesc foarte puternic; acolo veneau 
mulţi scriitori ruşi si, fără îndoială, aceştia deveniseră între timp duşmanii 
revoluţiei. De aceea comuniştii voiau să afle cât mai multe lucruri de la tinerii 
care au trăit în Optina. Asa că părintele loan a fost stors de tot ce ştia el, la 
vârsta aceea, despre alte persoane care interesau securitatea rusească. 
După aceea a fost scos afară la muncă, apoi iar băgat în temniţă, asa încât a 
cunoscut foarte bine închisoarea comunistă din acea perioadă. 

Când s-a mai slăbit această prigoană bolşevică si s-au folosit alte metode de 
supraveghere, s-a lăsat libertate mai multă si Bisericii, astfel că si mitropolitul 
Rostovului (de care se va lega destinul părintelui loan) a început să ducă o 
viată mai activă. între timp nu mai erau preoţi, deoarece majoritatea fuseseră 
executaţi; rămăseseră cei care mai ieşeau din închisoare. Si, fără îndoială, că 
părintele loan era unul dintre ei. El si-a păstrat această integritate pentru că, 
datorită rugăciunii lui lisus, nu s-a consumat prea mult, cu toate prigoanele si 
suferinţele pe care Ie-a îndurat cât a fost închis. 

Părintele Kulîghin era un om foarte integru si avea o memorie foarte bună. 
Deoarece era foarte greu ca cineva să scrie si să mai citească pe undeva 
câteva pagini creştine - maşinile de scris si tipăriturile fuseseră cenzurate si 
strânse, încât nu se găseau cărţi duhovniceşti - părintele a fost obligat să 



înmagazineze, să tină minte unele scrieri ale Sfinţilor Părinţi. Cum avea o 
minte foarte limpede, a reuşit să înveţe multe lucruri pe de rost. Cita - cum am 
auzit si pe părintele Cleopa de la noi - cu foarte multă precizie scrieri din 
Sfinţii Părinţi filocalici. Si, în acelaşi timp, stiti de ce era puternic cuvântul lui? 
Pentru că el trăia ce scriau Sfinţii Părinţi. Iar cuvântul lui era un cuvânt care 
impresiona si atrăgea si asta l-a convins si pe Prea Sfinţitul mitropolit Nicolae 
ca să-l ia ca protopop al lui, deşi era necăsătorit. Părintele loan era astfel si 
duhovnic, si protoiereu al mitropolitului. 

Părintele loan în România, 
întâlnirile de la Rugul Aprins 

După un timp, balanţa războiului părea să se încline spre partea Germaniei 
care înainta cu rapiditate pe teritoriile Uniunii Sovietice. însă până la urmă 
nemţii au fost obligaţi să se retragă, iar mitropolitul Nicolae a fugit din Rusia 
când a aflat că bolşevicii sunt din nou aproape de Rostov. Erau cu el părintele 
loan, un diacon, sora mitropolitului - care era maică - si o prietenă a acesteia. 
După ce au ajuns în Bucureşti, mitropolitul a mers la Patriarhie, cum era si 
normal. Pe vremea aceea era patriarh Prea Fericitul Nicodim Munteanul, care 
în tinereţe îsi făcuse studiile la Kiev, deci ştia foarte bine ruseşte; si s-a înţeles 
cu mitropolitul Rostovului ca tot acest grup să fie cazat la mănăstirea Cernica, 
în casa Nifon. 

între timp, părintele loan - care era un om duhovnicesc autentic - s-a interesat 
unde ar putea să mai găsească un loc ca să-si împrospăteze viata 
sufletească. Cineva l-a îndrumat către mănăstirea Antim (pe vremea aceea 
începuse deja Rugul Aprins). 

într-o bună zi a plecat singur de la Cernica spre Bucureşti. în oraş a întrebat, 
în tramvai, unde e mănăstirea Antim, iar un tânăr i-a răspuns în ruseşte: "Ştiu 
eu, vă conduc dacă aveţi nevoie, mă numesc Leontie, sunt basarabean, ştiu 
si ruseşte, si româneşte, asa încât pot să vă ajut". Acel tânăr era un fost 
soldat din armata sovietică (era îmbrăcat civil atunci, armata fiind în 



descompunere). în acest fel a apărut părintele loan în mănăstirea Antim, pe 
când eram si eu acolo, în anul 1945. 

A venit la Antim într-o duminică seară, înainte de vecernie; si atunci, după 
slujba vecerniei, se cânta ca si astăzi Paraclisul Maicii Domnului. L-am invitat 
mai întâi la slujbă în biserică, iar după aceea am început să ne cunoaştem. 
Era prezent si părintele Benedict Ghius, era si fratele Andrei Scrima, ucenicul 
lui Anton Dumitriu - profesor de logică si filosofie la facultate; era prezent si 
Sandu Tudor, care, mai târziu, va deveni părintele Daniil Teodorescu (el a fost 
de fapt iniţiatorul Rugului Aprins). Aşadar părintele loan, într-o duminică seară 
din octombrie, a făcut cunoştinţă cu acele persoane. A rămas noaptea la noi 
si după aceea, timp de doi ani, a venit în fiecare sâmbătă seara, ca să fie si la 
priveghere. Slujea cu noi împreună si, după Sfânta Liturghie de a doua zi, 
rămânea, iar seara participa la această şedinţă a Rugului Aprins. 

La aceste întâlniri era de obicei mai întâi o conferinţă despre Rugul Aprins - 
care este un simbol atât al Maicii Domnului, cât si al rugăciunii neîncetate -, 
iar după aceea, sub formă de seminar, erau întrebări si desigur răspunsuri. 
Părintele loan era si el prezent. 

Conferinţele se ţineau în biblioteca mănăstirii (în partea dreaptă a incintei); 
întotdeauna sala si scările erau ocupate cu auditoriu. 

Odată, când a început partea a doua cu întrebările, părintele loan a completat 
un răspuns cu câteva sfaturi referitoare la rugăciunea lui lisus. După aceea a 
devenit o persoană foarte importantă si aproape la fiecare şedinţă din 
duminicile care au urmat era si el întrebat în chip deosebit. Ştia foarte multe 
lucruri, povestea frumos, în limba rusă bineînţeles, iar fratele Leontie 
traducea. 

Astăzi unii scriu despre Rugul Aprins închipuindu-si fiecare cam ce am 
discutat, ce probleme au fost abordate la acele conferinţe. 



Adevărul este că principalele probleme despre care se vorbea - din punct de 
vedere practic, istoric si mistic - au fost Sfânta Liturghie si viata liturgică din 
Sfântul Altar, precum si rugăciunea lui lisus. Aşadar, de la Sfântul Altar la 
altarul inimii. Pentru că, asa cum se spune si în imnul-acatist al Rugului 
Aprins, "inima este liturghisitorul cel adevărat". Adică în fiecare din noi există 
si se săvârşeşte continuu o liturghie lăuntrică. Acesta este idealul. 



Un ideal uşor de împlinit dacă în inimă există râvnă pentru rugăciunea lui 
lisus. Miezul întâlnirilor Rugului Aprins a fost, de fapt, aprofundarea si 
explicitarea rugăciunii inimii. 

Despre Rugul Aprins, după cum ştim foarte bine, se istoriseşte în Sfânta 
Scriptură. Moise proorocul, fugit din Egipt, a ajuns la muntele Sinai si a văzut 
acolo, chiar în fata sa, un rug ca un pom, care ardea încontinuu, fără să se 
mistuie. Acest rug este simbolul Maicii Domnului. Deşi foc ceresc era lisus 
Hristos, Maica Domnului a rămas nearsă, însă îndumnezeită prin Pruncul 
Sfânt. Pentru noi, cei care după 1945 ne-am ales acest simbol drept patron 
sfânt al întâlnirilor de la Mănăstirea Antim, Rugul Aprins era si simbolul 
rugăciunii neîncetate. Cine se roagă neîncetat se aseamănă cu acel rug care 
ardea si nu se mistuia. Creştinii care practică cu adevărat rugăciunea inimii îsi 
păstrează propria identitate, deşi sunt uniţi cu Dumnezeu, sunt mereu uniţi cu 
El prin harul, prin focul Lui, prin acea nesfârşită vâlvătaie de lumină si putere. 
Cu cât aceşti rugători ard mai mult pentru rugăciunea lui lisus, cu atât devin 
mai luminoşi si mai apropiaţi de Dumnezeu. 

în ianuarie 1947 părintele loan a fost arestat de armata sovietică la 
mănăstirea Cernica - împreună cu fratele Leontie - si dus în Bucureşti la 
tribunal, judecat si băgat în închisoare. Cu el erau întemniţaţi si români. Prin 
aceştia părintele ţinea legătura cu noi. Unii se eliberau, veneau pe la noi si ne 
aduceau vesti sau anumite lucruri de la părintele Kulîghin. Atunci închisorile 
erau mai puţin severe decât în perioada ce a urmat; mai târziu, când am fost 



si noi anchetaţi si închişi, viata la puşcărie si la securitate a devenit foarte 
aspră. 

Părintele loan a fost condamnat să aleagă între închisoarea pe viată si 
pedeapsa cu moartea. Părintele a ales închisoarea pe viată. Spunea că în 
temniţele comuniste sunt foarte mulţi oameni descurajaţi care cred că totul se 
termină acolo, în puşcărie, iar el poate să-i ajute, să le ridice moralul. Si a 
preferat închisoarea pe viată. însă a fost transferat de la Bucureşti la Odessa, 
iar acolo, la un moment dat, pentru cuminţenia, bătrâneţea si trecutul lui, a 
fost scos din celulă în curtea închisorii, la aer (aerul a contat foarte mult 
pentru cei care au fost închişi). Era un fel de parc în acea curte si el se ocupa 
cu îngrijitul florilor. Părintele loan a murit în cele din urmă în temniţa de la 
Odessa. Dumnezeu ştie unde este înmormântat acolo, dacă mai există ceva 
din trupul lui. Aceasta este pe scurt viata unui mare duhovnic pe care l-am 
cunoscut, părintele loan Kulîghin. 

- Puteţi să mai adăugaţi si alte lucruri referitoare la portretul interior al 
părintelui loan? 

- Era un om foarte luminos la minte. Când îl vedeai, ti se părea că nu dai nici 
un ban pe el, nu-ti dădeai seama ce valoare duhovnicească are. Era micuţ, 
blond, cu ochii albaştri, purta o îmbrăcăminte simplă; era foarte modest. Dar 
când te apropiai de el si-l întrebai nişte lucruri, răspundea magistral, întrucât 
era plin de acest mare har al rugăciunii neîncetate. 

De mai mulţi ani la părintele loan chemarea Domnului coborâse din minte în 
inimă; el se ruga si când vorbea, si când mânca, si când mergea. Rugăciunea 
era pentru el ca si respiraţia. Si în somn se ruga... O ştiu chiar de la el; eu îl 
găzduiam în chilia mea de sâmbătă până luni si vorbeam cu el multe lucruri 
care mi-au fost cu adevărat de mare folos. 

Odată l-am ispitit: părintele vorbea foarte aprins cu cineva despre grozăviile 
pe care le întâlnise în temniţele comuniste din Rusia, iar eu i-am pus mâna pe 



umăr si l-am întrebat: "Părinte loan, acum te rogi?". Si mi-a răspuns simplu: 
"Da, părinte, mă rog". Până atunci nu întâlnisem un preot sau un mirean care 
să spună această rugăciune cu adevărat neîncetat. 

Cunoştea toate volumele din Filocalie, cita texte lungi din ele si, mai ales, era 
un rugător adevărat; avea această rugăciune neîncetată care se fixase în 
inima lui. Si nu există o bucurie mai mare pentru o persoană decât aceea pe 
care o simte atunci când rugăciunea lucrează în inima ei. 

- Părinte Sofian, v-ati născut si ati trăit mai mulţi ani în Basarabia si de aceea 
poate ne lămuriţi mai bine o problemă: din mijlocul poporului rus au ieşit mari 
personalităţi duhovniceşti, cum ar fi părintele loan Kulîghin pe care l-ati 
cunoscut. Nu mai vorbim de sfinţii apreciaţi astăzi în întreaga lume, precum 
Sfântul Serafim de Sarov, Sfinţii de la Lavra Pecerska sau Sfântul Siluan 
Athonitul. în acelaşi timp însă tot ruşi au fost si cei care ne-au furat Basarabia, 
nordul Bucovinei, tezaurul (iar acum nu vor să ni le mai dea înapoi); tot ruşi au 
fost si cei care au deportat sau au omorât mii de români. Cum se explică 
faptul că în mijlocul aceluiaşi popor există simultan aceste două extreme, 
oameni radical deosebiţi? 

- Poporul rus este un popor mare, un popor uriaş, asa încât au loc laolaltă si 
sfinţii, si oamenii fără suflet. 

- Puteţi să ne mai spuneţi câteva cuvinte si despre alţi mari duhovnici pe care 
i-ati cunoscut? 

- As mai spune câteva cuvinte despre părintele Gheorghe Rosca, la care m- 
am spovedit aproximativ zece ani. Si domnul profesor Virgil Cândea s-a 
spovedit la Prea Cucernicia sa. Părintele Rosca a fost un preot de mir foarte 
cult. Ştia bine ruseşte si a tradus în limba română mai multe scrieri cu 
adevărat folositoare, printre care as aminti în primul rând Sbornicul. Era tot 
basarabean. Cunoştea foarte multe lucruri practice si duhovniceşti. Si mai 
ales era un duhovnic foarte priceput, un bun îndrumător al rugăciunii inimii. 



Mai amintesc pe părintele Ghelasie (care era un fel de pustnic) si pe părintele 
Teodosie; la ei m-am spovedit cât timp am făcut seminarul la mănăstirea 
Cernica (între anii 1932-1940). înainte de 1945 la mănăstirea Sfântului Calinic 
a fost o viată duhovnicească înaltă, datorată în special monahilor bătrâni, 
printre care erau si aceşti doi sfătuitori foarte buni. Pentru noi, elevii de atunci, 
aceşti părinţi erau nişte oameni deosebiţi. 

Un alt mare duhovnic si un om cu un suflet foarte bun a fost părintele 
Benedict Ghius. Părintele Benedict a primit de la părintele loan Kulîghin o 
binecuvântare specială, egală cu o iniţiere în rugăciunea lui lisus. 

între cei 16 arestaţi (din noaptea de 13-14 iunie 1958) si condamnaţi la ani 
grei de temniţă (pentru "activităţi de uneltire" în cadrul organizaţiei Rugul 
Aprins), au fost, în primul rând, părintele Daniil Teodorescu si părintele 
Benedict Ghius - iniţiatorii acestei mişcări creştine, care întreţineau flacăra 
Rugului Aprins, ce ardea si nu se mistuia. 

Cu ocazia acestor sase ani de închisoare am reuşit să înţeleg mai bine 
suferinţa întregului popor românesc, deoarece în viata de temniţă am întâlnit 
oameni din toate categoriile sociale. 

Cei care am participat la conferinţele de la Antim ne-am revăzut cu toţii pentru 
prima dată de la arestare la proces, în sala de judecată a Tribunalului Militar 
Bucureşti, apoi la Jilava. La Aiud nu ne-am văzut decât parţial. Tot parţial ne- 
am reîntâlnit peste patru ani, în colonia de muncă silnică de la Salcia, 
aproape de Brăila. 

Cât am stat la Jilava - înghesuiţi într-o celulă mare, cu pereţii înnegriţi de 
păcură -, unde, în afară de noi, mai erau mulţi alţi oropsiţi, părintele Benedict, 
luminos la chip, s-a impus de la început, prin cuvântul său blând, convingător 
si înţelept, ca o mare mângâiere pentru toţi cei de fată - civili, ofiţeri, preoţi, 
medici, monahi, tineri si vârstnici - încât uitam cu totul de mizeria în care ne 



aflam. 



După cei patru ani de viată aspră si grea de la Aiud, viată statică, de celulă, în 
condiţii de mizerie si de exterminare, am fost scoşi la muncă silnică. în 
regimul de la Aiud era interzisă orice activitate, cât de neînsemnată. Trebuia 
să stai fără să faci nimic. Si era foarte greu să nu ai voie să lucrezi. în regimul 
de muncă silnică, dimpotrivă, trebuia să munceşti fără pic de odihnă. 

în colonia de muncă silnică de la Salcia ne-am revăzut cu părintele Benedict 
si cu alţi colegi de la Rugul Aprins, timp de mai bine de doi ani. Mai ales 
duminicile, se formau grupuri în curtea închisorii si în fiecare grup se afla 
măcar un preot (la Salcia eram în jur de o mie de deţinuţi, dintre care o sută 
eram preoţi ortodocşi). Grupul cel mai mare dintre toate era cel din jurul 
părintelui Benedict. 

Se ruga pentru toţi, apoi ne vorbea din Sfânta Scriptură, din Sfinţii Părinţi, din 
istorie si din propria sa viată. Ne vorbea din bogăţia inepuizabilă a 
cunoştinţelor sale si din plinătatea inimii sale stăpânite de har. Cuvintele 
părintelui pline de lumină si de îmbărbătare mergeau direct la inimă, ca o 
adevărată hrană duhovnicească, bucurându-ne si întărindu-ne, încât 
suferinţele închisorii le suportam mult mai uşor, sporindu-ne în acelaşi timp si 
încrederea în Dumnezeul părinţilor noştri. 

- Ce ne puteţi spune despre Sandu Tudor, cel care a fost principalul iniţiator al 
mişcării duhovniceşti a "Rugului Aprins"? 

- Era un om cu un suflet frumos si foarte dinamic, gândea mereu lucruri noi. 
Era curios, în sensul bun al cuvântului, adică era un veşnic căutător. Sandu 
Tudor avea un stil direct si nu prea puteai să faci compromisuri cu el. Ti-o 
spunea direct în fată, fără vreun ascunziş. După ce s-a călugărit a devenit si 
mai direct. 

Am fost la el acasă înainte de a se călugări. Avea o bibliotecă impresionantă - 



pe care i-au risipit-o comuniştii - si era foarte cult. Foarte cult! Dacă aveai vreo 
îndoială, după ce discutai cu el ti-o lămureai. Citea ultimele cărţi apărute în 
special din literatură, chiar si după ce a ajuns la mănăstirea Antim. 

Alexandru Mironescu îi spunea odată: "Mă, Sandule - erau prieteni vechi -, tu 
eşti un om de nesuferit, dar eşti extraordinar!". Asa era. Trebuia să-i înduri 
mai multe accente prin care îti spunea că eşti un prost si alte asemenea, dar, 
în acelaşi timp, avea un fel de a fi care te făcea să treci peste tot ce-ti 
spusese si ajungeai în cele din urmă să-l îndrăgeşti. 

După ce s-a călugărit a devenit foarte simplu, în mâncare, în toate. în 
închisoarea de la Aiud ne-am întâlnit o singură dată; ne-am zâmbit unul altuia, 
dar n-am putut să vorbim nimic. în cele din urmă, părintele Daniil - nume pe 
care si l-a luat atunci când a îmbrăcat schima cea mare - a devenit martir si s- 
a dus cu rugăciunea inimii în împărăţia lui Dumnezeu. El a fost ajutat si sfătuit 
foarte mult în această lucrare a rugăciunii neîncetate de către părintele loan. 
Atât Sandu Tudor, cât si Vasile Voiculescu au căpătat în mod autentic 
rugăciunea lui lisus, pentru că au căutat-o si si-au însusit-o din toată inima. 

Capcanele falsei credinţe 

- Părinte arhimandrit, cum să înţelegem cuvântul Sfântului Siluan Athonitul: 
"Tine mintea în iad si nu deznădăjdui"? 

- Sfântul Siluan a scris o carte care i s-a comandat de sus; i s-a poruncit să 
scrie ceva despre viata duhovnicească. în ea vorbeşte despre har, despre 
rugăciune, despre smerenie, despre Maica Domnului... Sunt nişte lucruri 
extraordinar de frumoase. Mi se pare că este o carte cu adevărat inspirată, de 
o înălţime spirituală aproape egală cu Sfânta Scriptură. 

Aici găsim si acest cuvânt despre care ati întrebat. E un cuvânt mai greu. 

Eu am aflat - si nu e deloc o noutate - că iadul nu este undeva în afară de 



pământ, ci este undeva chiar în pământ. Si aceasta am aflat-o din catavasia a 
şasea a învierii care spune asa: "Pogorâtu-Te-ai în cele mai de jos ale 
pământului". 

Mântuitorul, după ce trupul Său a fost răstignit pe cruce, a coborât sufletul 
Său în iad si i-a scos pe toţi drepţii care erau acolo, undeva în pământ. Trupul 
Său a fost prohodit si îngropat, pus sub peceti, iar sufletul Lui a coborât în iad. 
Există o rugăciune care explică foarte frumos ce s-a întâmplat atunci: "în 
mormânt cu trupul, în iad cu sufletul, ca un Dumnezeu, în Rai cu tâlharul si pe 
scaun împreună cu Tatăl si cu Duhul ai fost, Hristoase, toate umplându-le, Cel 
ce eşti necuprins". Adică Mântuitorul este prezent în aceste locuri după 
moartea Sa de pe cruce. 

Iadul este însă si pe pământ. Deci, există în pământ dar si pe pământ, încât 
noi suntem obişnuiţi cu el. Iadul si-l fac mulţi dintre trăitorii acestei lumi atunci 
când duc o viată fără frică de Dumnezeu, el devine astfel descurajant, devine 
nimicitor. Dar a suporta iadul pe pământ cu această încredere în Dumnezeu 
este un lucru foarte necesar pentru viata noastră. Trăim cu această încredere 
că iadul va avea un sfârşit (si astfel vom fi cu adevărat liberi si vom putea cu 
adevărat să ne ocupăm de viata noastră lăuntrică), în ciuda descurajării pe 
care ne-o aduce diavolul - pentru că el este în iad, dar este si în lume. Este 
prinţul lumii care a câştigat foarte mulţi pământeni pentru frăţia lui. 

Pe toţi cei care suntem încă în lume, diavolul ne vânează si încearcă să ne 
acapareze si să ne atragă în împărăţia lui, împărăţia întunericului si a morţii, 
pentru a se distra cu noi chinuindu-ne. însă, cerând ajutorul lui Dumnezeu, 
rezistăm si învingem această tendinţă lacomă a diavolului de a cuceri făptura 
lui Dumnezeu. 

- Părinte Sofian, pentru un tânăr care doreşte să se apropie de Biserică pot 
apărea diferite capcane spirituale si am dori să ne spuneţi câteva cuvinte 
despre trei dintre acestea. Prima ar fi pietismul. Unii definesc pietismul ca un 
amestec sentimentalist de superstiţii si de exagerări ale unor lucruri 



neimportante. Ce ne puteţi spune despre pietism si cum să ne ferim de el? 

- Noi urmărim în viată să ne menţinem pe calea ortodoxiei care este lumina 
credinţei noastre, lumina lui Hristos si care ştim sigur că ne conduce către 
împărăţia lui Dumnezeu. Celelalte surogate ale ortodoxiei nu le luăm în 
seamă si de aceea le recomand tinerilor să nu alunece în superstiţii si în 
astfel de mişcări cum este pietismul. Pietate, evlavie adevărată, aceasta e cu 
totul altceva, este calea pe care trebuie să o urmeze un tânăr ce-si doreşte 
mântuirea. Nu ne interesează pietismul, de aceea nici nu vorbesc despre el. 

- O altă ispită ar fi intelectualismul în care credinţa apare mai mult ca o 
problemă interesantă de cultură si nu, în primul rând, ca un act de trăire. 

- Si cultura aceasta, oricât ar fi ea de înaltă, este amestecată cu mândrie; iar 
mândria este aruncată în lume de duhul minciunii, adică de diavol. El este 
foarte savant. Diavolul ştie foarte multă filosofie, foarte multă teologie si 
impresionează cu ştiinţa lui, însă această ştiinţă îl tine mereu rece fată de 
Dumnezeu. Mintea lui este încremenită în cunoaşterea pe care o are; tot la fel 
se întâmplă si cu prietenii săi, intelectualii orgolioşi, mai ales ateii. Ştiu de 
toate si rămân mai departe închişi în ştiinţa lor, fără nici o deschidere către 
Dumnezeul cel adevărat, cel viu. Sunt morţi pentru Dumnezeu si pentru ei 
însisi. Rămân închişi în această ştiinţă si impresionează pe cei care au 
aceleaşi preocupări. 

Cu toată această filosofie a lor si cu toată această intelectualitate înaltă, sunt 
ca o trâmbiţă care sună puternic, dar lumea nu este atrasă de asemenea 
sunete. Nu este o melodie anume, ceva care să placă, este un strigăt 
adeseori uscat, încât, de multe ori, acest intelectualism - chiar când vine în 
contact direct cu credinţa si trăirea creştină - nu se împacă cu învăţătura lui 
Hristos, în general, si cu trăirea creştină, în special; le refuză. îi convine să 
rămână într-o uscăciune intelectuală; cei care sunt obişnuiţi cu ea sunt 
mulţumiţi să asculte această depanare de cunoştinţe si de probleme ale 
intelectului, ale mintii, dar rămân mereu uscaţi în această formă de 



cunoaştere seacă pentru suflet si pentru viata întru Hristos. 

Intelectualismul nu are valoare duhovnicească, pentru că cei care suferă de o 
asemenea insuficientă sunt mereu în afara comuniunii cu Dumnezeu, ca si 
diavolul, care este foarte savant, însă nu poate face niciodată parte dintre 
prietenii lui Hristos. Prietenii lui Hristos sunt sfinţii care aveau foarte multe 
cunoştinţe duhovniceşti, dar în acelaşi timp le trăiau si păstrau în suflet 
bucuria dumnezeiască a harului, care îi făcea fericiţi cu adevărat. 

- O altă capcană pentru tinerii care doresc să se apropie de Biserică, o 
capcană mai nouă, este criticismul. Unii susţin că trebuie să criticăm cât mai 
mult pentru ca lucrurile să fie mai dinamice, altfel ele pot să înlemnească; 
dacă vom critica, va apărea ceva nou, ceva viu. Cum vedeţi Sfinţia voastră 
această problemă? 

- Această problemă o văd mai simplu. Pentru mine această critică repetată se 
confundă adeseori cu judecarea aproapelui. Adică, criticismul este o pornire 
împotriva poruncii evanghelice de nu a judeca pe aproapele meu. 

între anumite limite poate fi necesară si această critică, însă ea trebuie să fie 
obiectivă, să fie cinstită. De obicei, judecarea aproapelui se face în lipsa celui 
judecat si de multe ori este greşită, falsă. Se judecă si se condamnă în lipsă si 
pentru asta este un păcat. Pentru că, ni se spune în Scriptură: "a Mea este 
judecata"; adică numai Dumnezeu are această putere si această calitate de a 
judeca pe fiecare dintre noi, iar judecată Lui este corectă cu adevărat. 
Dumnezeu este fără greşeală si este singurul care ştie tot ce se întâmplă cu 
fiecare persoană si cu toţi laolaltă. 

Când cineva critică pe altul care nu-i de fată, îi spune păcatele lui pe care le 
ştie; dar cel care e socotit vinovat si păcătos are si el conştiinţă si astfel se 
poate reabilita înaintea lui Dumnezeu prin pocăinţă. Cel care judecă nu poate 
pătrunde mai mult decât ceea ce vede sau aude si de aceea el poate să 
rămână în greşeala aceasta că l-a osândit, iar cel vinovat se poate îndrepta. 



Dumnezeu îl primeşte pe acesta din urmă, iar cel care a judecat este osândit 
pentru călcarea poruncii de a nu judeca pentru a nu fi judecaţi (Matei 7, 1). 

însă critica de care ati pomenit la început este si necesară, pentru că un om 
nu poate mereu să vadă totul în jurul lui. De aceea câteodată sunt necesare 
mai multe minţi pentru a rezolva o problemă, iar o critică cinstită, făcută cu 
dragoste si sinceritate, poate aduce ceva folositor. Poţi critica ce nu-i bun, dar 
trebuie să aduci în locul acestui element greşit ceva pozitiv. Si atunci se poate 
colabora pentru a se ajunge la un adevăr întreg, nu un adevăr ştirbit sau un 
adevăr insuficient. 

însuşirile trăirii ortodoxe 

- Părinte, cum îi convingem pe tineri să vină la Biserică? 

- Le propunem să facă o experienţă, dacă tinerii sunt sinceri si caută cu 
adevărat ceva. Pentru că viata obişnuită, viata de plăcere pe care o are un 
tânăr în jurul lui nu îi este suficientă si simte deseori un gol înlăuntrul lui; asta 
o simte si fără să-i spun eu. Cum îsi poate umple acest vid lăuntric? Trebuie 
să caute ceva. Dacă-i uşuratic, va rămâne cu golul acesta până în golul 
mormântului. Dar dacă este serios în ceea ce caută, va găsi ceva care să-i 
vindece această neputinţă sufletească. Deci sinceritatea îi trebuie în 
conştientizarea si rezolvarea acestei insuficiente personale. 

De obicei, pe noi ne interesează - conştient sau nu - mulţumirea sufletească, 
dar nu mulţumirea aceasta pe care o ai după ce mănânci si bei si petreci si te 
desfătezi în alte păcate, nu această mulţumire; tânjim după acea mulţumire 
sufletească care să ne însoţească permanent în viată. Căutăm ceva care să 
ne ajute să creştem sufleteşte. Spre exemplu, poţi să cunoşti toată ştiinţa care 
există în lume si nu eşti totuşi mulţumit si atunci cauţi altceva. 

Un loc unde se găseşte această împlinire sufletească este Biserica, pentru că 
acolo se spun si se cântă nişte adevăruri lăsate special în lume pentru a 



umple golul nostru lăuntric. De la altar sau de la strană nu se spun nişte idei 
oarecare, ci vorbesc aici trăitori creştini care au aflat această sursă, acest 
izvor de cunoaştere ce îi împlineşte, fiindcă le răspunde la problemele lor. 

După aceea, bineînţeles că Biserica te îndeamnă să citeşti cel puţin Noul 
Testament. Citeşti Evangheliile, scrierile Sfinţilor Apostoli. Citeşti că Sfântul 
Pavel a fost un rătăcit, a fost duşmanul lui Hristos si s-a întâlnit cu Hristos pe 
drumul Damascului. Dar anumite persoane care-L caută cu sinceritate pe 
Dumnezeu se pot întâlni cu El nu numai în Noul Testament, ci si pe un alt 
drum al Damascului. 

Sau tânărul se poate întâlni cu un duhovnic si poate îl îndeamnă Dumnezeu 
să se spovedească si atunci - tot în Biserică - găseşte calea cea mai profundă 
prin care poate afla pacea sufletească. 

- Cum să înţelegem cuvintele Mântuitorului "milă voiesc, iar nu jertfă>? 

- Jertfa este un act prin care dăruieşti din ceea ce ai. Pe vremea aceea, la 
temple, erau jertfele de animale. Omul avea oricând o pasăre sau un animal 
pentru jertfă. Mântuitorul ne spune însă că mai scumpă este înaintea lui 
Dumnezeu dragostea. 

Este si foarte greu să dobândeşti această dragoste, care este de fapt mila. 
Dumnezeu caută totdeauna ceva viu, ceva personal în jertfă, iar jertfa de 
animale era un lucru foarte cunoscut, uzat. în multe cazuri aceste jertfe 
ajunseseră să se facă nu din dragoste, ci din rutină; nu era ceva viu, nu era 
ceva din inimă, din sufletul credincioşilor. Jertfa în sine este ceva uscat, nu 
are mare valoare. Dacă jertfa însă este unită cu mila, atunci ea este bine 
primită de Dumnezeu. 

- Dacă ar fi să enumeraţi principalele însuşiri ale ortodoxiei, pe care dintre ele 
le-ati pune primele? 



- Smerenia si dragostea! Cele pe care le recomandă Mântuitorul: "învătati-vă 
de la Mine, că sunt blând si smerit cu inima si veţi găsi odihnă sufletelor 
voastre". Domnul nostru lisus Hristos ne îndeamnă aici să încercăm să 
dobândim smerenia si dragostea, care sunt atributele lui Dumnezeu. De 
aceea cred că cu aceste două virtuţi se poate începe descrierea ortodoxiei. 

Discernământul. 

Cum va fi sub domnia Antihristului? 

- întrucât trebuie să ne lămurim si să-i lămurim pe cei din jurul nostru asupra 
anumitor fenomene care au tangentă cu viata Bisericii, vă rugăm să ne sfătuiţi 
cum să ne raportăm la unele din acestea. De exemplu, cum să ne raportăm la 
mişcarea legionară? 

- Mişcarea legionară a apărut în perioada interbelică. Legionarii au arătat o 
măsură pe care puteau să o arate atunci, crezând în Dumnezeu si apărând 
credinţa creştină. Si făcând si fapte creştine. însă aveau nişte greşeli: această 
grabă de a sfinţi pe oameni si, dacă unii nu ascultau de acest imperativ al lor, 
atunci le curmau viata. Cam asa erau si asta a fost o greşeală capitală. 

Pentru întoarcerea omului la o viată creştină trebuie si timp, si exemplu. Dacă 
acestea două nu există, e foarte greu să converteşti pe un ateu sau pe un om 
indiferent. Si de aceea legionarii n-au putut schimba în bine prea multă lume. 
Au convertit nişte fiinţe adeseori cu inimi curate si i-au atras la mişcarea 
legionară; însă prea multă lume - cum ar fi o parte din oamenii cu spirit critic, 
care se gândeau la mai multe aspecte si la anumite adevăruri - nu au putut să 
convingă. 

De aceea trebuie să ai în această problemă o capacitate deosebită care - în 
limbajul nostru bisericesc - se cheamă dreapta socoteală. Dacă nu avem 
acest echilibru în gândirea si în viata noastră, facem lucrurile imperfect, adică 
nu vedem o anumită latură a problemei care poate să fie chiar cea esenţială. 
Dar dacă avem această dreaptă socoteală, vedem lucrurile în ansamblul lor. 



Si atunci mergem pe o linie pe care pot să meargă si alţii cu succes, pentru că 
e o linie deplină, care mulţumeşte pe om din toate punctele de vedere sau din 
majoritatea acestor puncte de vedere. Altfel, lucrurile grăbite nu prind. 

Deşi Căpitanul a fost un om echilibrat, după moartea sa au rămas în lume 
nişte principii nedefinite si netălmăcite. Apoi legionarii au ajuns pentru un timp 
foarte scurt la conducerea tării; însă atunci au intrat în această grupare nişte 
elemente negative, fără sinceritate, chiar elemente care au vrut să 
compromită mişcarea. Legionarismul a eşuat în cele din urmă si a ajuns la 
ceea ce se ştie că a ajuns: o mişcare teroristă si periculoasă. 

- Ati făcut parte din mişcarea legionară? 

- Nu! Erau lucruri diferite. în general, legionarii aveau un stil repezit si voiau să 
schimbe societatea din temelii, iar noi eram într-un cadru duhovnicesc si 
voiam, în primul rând, să ne schimbăm pe noi înşine. Nu se potrivea duhul 
nostru cu duhul lor. 

Mişcarea legionară a avut si părţi bune, dar si părţi discutabile. Din punct de 
vedere creştin, principala greşeală a legionarilor au fost, din păcate, cele 
câteva crime pe care le-au comis. Eu cred că spre sfârşitul vieţii chiar 
Codreanu si-a dat seama de acest lucru. El devenise tot mai îngândurat si tot 
mai spiritualizat. Dacă nu ar fi fost omorât, Căpitanul ar fi încercat să 
reorienteze mişcarea pe o direcţie mai smerită, mai creştinească. Cei care au 
venit după el nu au înţeles însă cu adevărat necesitatea unor asemenea 
schimbări; dimpotrivă, ei au mers cu violentele mai departe si le-au amplificat. 

- Părinte, unii spun că si voievodul Ştefan cel Mare, vrând să apere credinţa si 
neamul, a comis violente. Si totuşi a fost canonizat de Biserica Ortodoxă 
Română. 

- în primul rând Sfântul Ştefan a avut o căinţă foarte puternică pentru păcatele 
pe care Ie-a făcut. O asemenea căinţă îl poate conduce pe orice om la 



sfinţenie. Nu trebuie uitat că voievodul a avut un duhovnic sfânt (pe Cuviosul 
Daniil Sihastrul) la care se spovedea cu frică de Dumnezeu si cu care se 
sfătuia tot timpul. De asemenea, Sfântul Ştefan a ridicat multe biserici si 
mănăstiri care au rămas până astăzi. Un lucru foarte important este că el a 
reuşit să apere creştinătatea de pericolul musulman, cu smerenie, cu 
încredere si cu multe jertfe. 

- Cum să ne raportăm la ecumenism, mişcarea 
ecumenică? 

- Nu prea sunt eu convins de această problemă... 

Multă lume credincioasă nu este mulţumită de faptul că la noi în tară se 
recomandă să se facă slujbe religioase în comun cu neortodocsii, mai ales cu 
sectanţii. Si se întreabă credincioşii noştri cum se poate să se facă o Sfântă 
Liturghie sau o altă slujbă alături de sectanţi care exclud pe Maica Domnului 
din cultul creştin! Ei resping Sfânta Cruce, icoanele, sfinţii, martirii - toţi cei 
care au murit pentru Hristos, toţi cei care L-au slujit pe Hristos în viata 
aceasta si pe care-i numim prietenii lui Hristos, cum îi numeşte însuşi 
Mântuitorul. Cum se poate face o Sfântă Liturghie fără Maica Domnului, sau 
fără Sfânta Cruce, sau fără sfinţi, sau fără Taine, sau fără Sfânta Euharistie? 
Acesta este un aspect negativ. Suntem obligaţi să participăm la asemenea 
slujbe. 

Pe de altă parte, ni se spune că ecumenismul este de folos într-un fel pentru 
cunoaşterea ortodoxiei de către celelalte culte. 

Ortodoxia este viata integrală a creştinismului. Noi am păstrat si încercăm să 
respectăm de la început tot ceea ce recomandă Mântuitorul, Sfinţii Apostoli si 
Sfinţii Părinţi. 

Se poate însă si pe alte căi să fie cunoscută credinţa ortodoxă: prin conferinţe 



sau lucrări scrise. Dar asa, ca să slujeşti cu sinceritate lui Dumnezeu si să 
vezi în acelaşi timp că celălalt se scarpină în cap sau că îi este dor de o 
ţigară... 

De aceea în privinţa ecumenismului si a mişcărilor ecumenice sunt în această 
stare de nedumerire si aştept cu timpul să mă lămuresc... 

- Cum să ne raportăm la asa-zisa intrare în Europa, mai ales că acum ni se 
impune, ca o condiţie la această integrare, să legalizăm homosexualitatea? 

- Da, aceasta este o problemă foarte spinoasă pentru mine. Si pentru întreaga 
Europă. Desigur, de la Europa Occidentală avem de învăţat si nişte lucruri 
frumoase cu adevărat, dar nu atunci când este vorba să acceptăm nişte 
păcate. Mai ales când sunt în discuţie nişte patimi despre care Biblia de la 
început ne spune că sunt atât de periculoase încât, pentru a se pedepsi 
asemenea spurcăciuni, se coboară îngeri din cer ca să ardă, să desfiinţeze 
nişte oraşe împreună cu locuitorii lor si să se aleagă de ele numai fum de 
pucioasă... Am fost până la Marea Moartă, am băgat degetul în apă si l-am 
pus pe limbă; e o apă groasă, amară si pe acolo miroase a sulf. Atât a mai 
rămas din civilizaţia celor două oraşe (Sodoma si Gomora), despre care ni se 
povesteşte în Vechiul Testament. Vedem astfel cât dispreţ arată Dumnezeu 
pentru asemenea păcate. 

Pentru nici o altă patimă nu se coboară cineva din cer ca să aducă pedepse. 
Si tocmai cu astfel de păcate ne cere Europa "civilizată" si mândră ca să ne 
spurcăm neamul nostru. Au mai făcut oamenii asemenea greşeli (că 
homosexuali au fost si sunt la noi, fără să fie legiferaţi de Parlament), dar ele 
sunt probleme de spovedanie, de canon. Dacă însă sunt legalizate aceste 
patimi, le faci fără grijă, sub acoperirea <Sfântului Parlament>. Politicienii 
noştri sunt liberi să facă ce vor; iar ei, netinând seama de credinţa si 
spiritualitatea acestui neam, aprobă tot felul de fărădelegi, pentru a putea să 
fie prieteni cu asa-zisa Europă. 



în concluzie, nu sunt de acord ca pentru nişte bunuri pământeşti să primim o 
pedeapsă dumnezeiască. Dacă atunci s-au coborât îngeri din cer si-au ars 
Sodoma si Gomora, acum Dumnezeu va trimite din cer nişte pedepse asupra 
tării noastre, prin care să fie sancţionate asemenea păcate legiferate. Dar ai 
noştri nu sunt convinşi; ei spun: "astea sunt popeşti". 

Pe de altă parte, trebuie spus că creştinul este o personalitate bivalentă, care 
face parte dintr-un stat pământean, dar face parte si dintr-un stat ceresc, este 
si cetăţeanul lui Dumnezeu. El trebuie să pună accentul pe esenţial; trebuie 
să ştie că este alcătuit din două componente: omul material, pe care-l 
mănâncă viermii în mormânt si sufletul care merge la judecată după ce se 
termină viata pământească. Dacă omul cade în acest păcat calcă o poruncă 
veche, de la creaţia lumii si va da socoteală în fata lui Dumnezeu. Când îl 
face pe om, Dumnezeu îi spune: "Creşteţi si vă înmultiti>. Cu aprobarea 
homosexualităţii această poruncă fundamentală este încălcată, pentru că 
bărbatul nu poate naşte copii si nu se poate continua neamul omenesc asa 
cum a hotărât Dumnezeu de la început. Când omul se deprinde cu această 
patimă, ea nu-i dă copii, dar îi dă probleme. 

- Ce atitudine ar trebui să avem fată de masonerie? 

- Să ne facem datoria creştină până la capăt! Masoneria este o mişcare 
universală care are mijloace de a te obliga să taci. Si întrucât nu se mai pot 
lua măsuri împotriva ei, nu avem altceva de făcut decât să ne păstrăm 
credinţa si să-L mărturisim pe Dumnezeu până în ultima clipă a vieţii noastre. 

Căci va veni Antihrist si desigur că el va avea libertatea aceasta de a face fel 
de fel de minuni, de scamatorii ca să-i însele pe oameni. Multă lume va fi de 
acord cu el, încât majoritatea celor care vor lua măsuri împotriva acestei 
mişcări vor fi suprimaţi. Vor rămâne mai departe doar cei care trăiesc pentru 
viata aceasta. Căci nu toţi vor fi împotriva masoneriei, când va intra ea în 
acţiune. 



Asa încât eu nu mă pot lupta cu lumea ca să fie de acord cu mine. Eu îmi fac 
datoria de creştin. Că toată lumea ştie cum să facă un bine, dar nu-i convine 
totdeauna acest lucru pentru că asta obligă la nişte sacrificii, iar omul este 
dispus să rezolve cât mai simplu problemele vieţii. Dacă masoneria îti va da 
un număr cu care vei putea cumpăra orice, vei putea să mănânci, vei putea 
să te îmbraci, să petreci, să călătoreşti unde vrei, foarte multă lume va fi de 
acord: "Gata, dragă, mulţumesc!". 

Atunci lumea va fi împărţită: fiecare îsi va alege ceea ce-l va interesa. Cei 
care vor alege să sufere orice numai să fie alături de Hristos vor fi o turmă 
mică, asa cum spune Scriptura. Este un cuvânt în Evanghelie în care 
Mântuitorul se întreabă dacă va mai fi credinţă pe pământ... 

- <Când va veni Fiul Omului, va mai găsi credinţă pe pământ>? 

- Da, da... Toate aceste probleme vor fi, dar mântuirea, credinţa si 
ataşamentul fată de Mântuitorul vor rămâne la alegerea fiecăruia. 

- După 1990 au apărut în limba română două cărţi scrise de monahi atoniti: 
"La apusul libertăţii" si "Apocalipsa 13". în esenţă în ele se susţine că toate 
aceste procese de creare a Noii Ordini Mondiale sunt de fapt semnele 
evidente ale instalării treptate a unei dictaturi globale; iar această dictatură va 
culmina în cele din urmă cu întronarea Antihristului. Cei doi monahi atoniti ne 
atenţionează pe baza unor argumente în general pertinente că lucrurile 
evoluează spre un control deplin al întregii populaţii prin tehnicile moderne si 
sofisticate reţele de supraveghere. Adică ne îndreptăm spre cea mai cumplită 
si subtilă înrobire a oamenilor care a existat până acum în istorie. Vi se par 
exagerate asemenea afirmaţii? 

- Nu! Nu mi se par exagerate! 

Omenirea, prin felul cum gândeşte si se comportă astăzi, merge către un 
sfârşit. Dezordinea care există acum în lume îl supără pe Bunul Dumnezeu. 



Mă gândesc în primul rând la necredinţa, la lepădarea de Dumnezeu în care 
ne aflăm, ca si la faptele noastre, păcatele noastre înnoite, păcate pe care 
Biblia le condamnă total si pe care Guvernul le aprobă. 

Facem ceea ce nu-l place, sunt sigur că nu-l place lui Dumnezeu. De pildă, 
să-i spun pe nume unui păcat care acum este foarte întins (si protejat de legi) 
în mai multe ţări: homosexualitatea. Am amintit înainte de cele două cetăţi din 
Vechiul Testament unde acest groaznic păcat era la mare cinste; au fost arse, 
nu a mai rămas nimic din ele. De aceea, gândindu-mă si la un asemenea fapt 
istoric, cred că lumea se îndreaptă către acest sfârşit, poate inevitabil. 

S-ar mai putea amâna sfârşitul dacă ar începe o mare pocăinţă si îndreptare, 
ceea ce însă este mai greu, nu se vede asa ceva. 

Eu nu cunosc prea bine toate dedesubturile politice, dar fără îndoială că în 
lumea de acum, care merge pe calea cea largă a plăcerilor si a patimilor, 
trebuie să existe cineva, un fel de conducător, care îi antrenează pe oameni 
la această grabă spre autodistrugere. Există instituţii care nu spun pe fată că 
politica lor este distrugerea umanităţii, fiindcă atunci nu ar mai asculta nimeni 
de ele. Aceste instituţii conduc popoarele către dezastru, dar spun că le 
conduc spre libertate (o libertate asa cum o înţeleg unii oameni, nu asa cum 
este ea în realitate). 

încă o dată spun: lumea s-ar putea reînviora dacă am face un efort să ne pară 
rău cu adevărat pentru păcatele noastre; dacă ne-am pocăi cu toţii, de la rege 
până la ultima slugă, asa cum s-a întâmplat cu cetatea Ninive din Vechiul 
Testament. 

- Sunt si alte semne care să arate că vremurile de astăzi ar putea fi cele de pe 
urmă? 

- Nu mai este nevoie de alte semne din moment ce există în zilele noastre 
acest marş către rău. De aceea cred că au dreptate cei care au scris cărţile 



despre care ati întrebat. 

- Cu alte ocazii, la aceleaşi întrebări ati dat nişte răspunsuri mai rezervate... 

- între timp s-au schimbat mai multe lucruri. 

Eu cred că, cu cât vom înainta spre sfârşitul lumii, cu atât Dumnezeu va 
interveni mai mult în partea aceasta, unde vor rămâne putini cu El. La început 
or să fie mulţi habotnici si mulţi tineri care se vor apropia de El, dar până la 
urmă vor rămâne foarte putini de partea Domnului Hristos. Cei care vor 
rămâne creştini până la capăt vor fi putini, dar vor fi mai hotărâţi si mai 
statornici în credinţă. Va fi multă dispută, multă îndoială, multă nesiguranţă si 
lepădare de Dumnezeu. Mulţi vor da toate pentru una, adică vor renunţa la 
averi, la maşini pentru a-si păstra credinţa. Ei nu vor mai avea decât atât cât 
le va trebui ca să supravieţuiască, ca să nu moară de foame; iar alţii vor trăi în 
huzur. Creştinii vor fi scormoniţi, iscodiţi, ca să se ştie totul despre ei. O să fie 
multă intimidare si multă frică, dar în rândurile celor care-L vor mărturisi pe 
Hristos până la sfârşit va fi si optimism si mult curaj. 

Importanta duhovnicului 

- O problemă foarte importantă de care depinde schimbarea vieţii noastre 
lăuntrice este relaţia cu duhovnicul. Care sunt criteriile pentru alegerea unui 
preot la care să ne mărturisim? 

- N-as putea să vă spun. Aceasta este o problemă care revine celui ce-si 
caută duhovnic. 

- Să zicem că este la început si vrea să-si găsească un preot la care să se 
spovedească... 

- întreabă pe un cunoscut: <Ce duhovnic ai?>, "Cutare". <Esti multumit?>. 
întreabă pe altul care îi recomandă pe altcineva. Se duce la duhovnic. Nu 



este chiar atât de uşor să găseşti dintr-o dată un duhovnic care să 
corespundă cu starea ta, cu problemele tale. Si de aceea rămânem la 
recomandarea Evangheliei: "caută si vei afla". întrebând din om în om; 
bineînţeles că nu întrebi pe fiecare om de pe stradă, ci numai pe cel care este 
preocupat de viata în Biserică. Atunci când eşti la început te poţi spovedi o 
dată sau de două ori la câţiva părinţi pentru a putea să te hotărăşti asupra 
unuia singur. 

Am căutat si eu un duhovnic, dar nu am găsit pe unul de care să mă leg 
pentru toată viata. Părintele loan era insuficient pentru mine întrucât eu nu 
ştiam atâta limbă rusă încât să înţeleg sfatul unui duhovnic rus. Am căutat alt 
duhovnic pe vremea lui, folosindu-mă de toate mijloacele care pot să ducă la 
găsirea acestuia. De aceea vă sfătuiesc să întrebaţi din om în om si până la 
urmă o să-l găsiţi. 

- în ce condiţii ne putem schimba duhovnicul? 

- Există situaţiile acestea cunoscute care-ti permit să schimbi duhovnicul: 
când el este eretic sau te îndeamnă la păcat, când este foarte bolnav si nu 
mai poate spovedi sau când te muţi într-o altă localitate, ori este un duhovnic 
foarte aglomerat si tu - din cauza serviciului - nu mai ajungi să te spovedeşti 
decât foarte rar. 

Mai există însă si nişte cazuri de excepţie: se poate întâmpla să sporească o 
persoană si duhovnicul să nu-i mai fie suficient. Si atunci caută altul. Acestea 
sunt însă cazuri rare care apar la cei care vor să aibă un îndrumător pentru 
rugăciunea inimii. Mai ales în legătură cu problema aceasta a rugăciunii lui 
lisus, este greu să ai un povătuitor, este greu să găseşti un duhovnic care să 
fie si trăitor al acestei rugăciuni si să spună ceva adevărat si mulţumitor. 

însă mai întâi trebuie să fim atenţi ca nu cumva să existe în noi nişte 
probleme mari de orgoliu sau de judecare a aproapelui, si atunci, în loc să ne 
căim, noi să dăm vina pe duhovnic. De aceea este bine să strigăm la 



Dumnezeu cu sinceritate si insistentă, din tot sufletul, si atunci Dumnezeu ne 
va rândui duhovnicul de care avem nevoie. 

Trebuie, de asemenea, să conştientizăm foarte limpede că toţi preoţii au 
harul, venit de la Mântuitorul, pentru a ierta păcatele. 

Oricum, după ce te-ai mărturisit de cel puţin trei-patru ori consecutiv la acelaşi 
duhovnic, trebuie să-i ceri binecuvântare dacă te duci în altă parte la spovedit. 

Nu trebuie să fim prea pretenţioşi cu preotul la care ne mărturisim. Dacă el 
este sincer si cu frică de Dumnezeu, ne putem spovedi la el cu toată 
deschiderea. Este de mult folos pentru noi să avem părere de rău pentru 
păcatele pe care le-am făcut si le mărturisim. Nu este deloc bine să ne 
spovedim formal! 

Este de asemenea foarte folositor ca toată viata să avem căinţă pentru 
păcatele pe care le-am săvârşit, chiar dacă ele au fost iertate la spovedanie si 
chiar dacă nu le-am mai repetat. Este bine tot timpul să ne păstrăm căinţa 
înlăuntrul nostru fără a cădea în deznădejde, ci, dimpotrivă, trebuie să ne 
păstrăm si încrederea în bunătatea lui Dumnezeu. 

- Unii intelectuali sunt foarte pretenţioşi atunci când îsi caută un duhovnic... 

- Sunt si oameni pretenţioşi. Pe duhovnic îl întrebi sau îi spui problema ta si el 
îti răspunde deplin sau cât poate să răspundă si te mulţumeşte. A doua oară 
iarăşi îl întrebi alte probleme care apar prin mintea ta. Sau îi mărturiseşti 
greşelile tale. El se poate ruga pentru tine, te poate ajuta în felul acesta. 

Dacă este un intelectual pretenţios care caută un duhovnic deosebit, mai greu 
o să-l găsească; fiindcă el vrea să vorbească cu un preot care să fie filosof ca 
si el. Aşteaptă răspuns pe limba lui si atunci se poate să întâlnească un 
duhovnic care nu-i înţelege întrebările lui, vorbele lui, dar ştie foarte multă 
viată duhovnicească de care are nevoie filosoful sau intelectualul. Ei nu se pot 



înţelege pentru că acesta din urmă e prea pretenţios si, adeseori, îmbătat de 
mândrie datorită ştiinţei lui. Un asemenea om pretenţios e greu să găsească 
un duhovnic "duhovnicesc". Si rămâne să caute toată viata si în multe cazuri 
nici nu-l găseşte până la urmă. Rămâne cu filosofia lui si cu jumătate de 
măsură duhovnicească. 

- Cât de aspru trebuie să fie duhovnicul în aplicarea unor canoane, ţinând 
cont că în vremurile de astăzi există mulţi oameni care cad în păcate mari din 
ignorantă? 

- Dacă preotul duhovnic recomandă un canon cu autoritate sau cu nervi, 
trebuie să fie sigur de la început că nimeni nu-l va respecta. Este bine ca 
duhovnicul să fie blând, să fie liniştit si să încerce să-l convingă pe credincios, 
cu dragoste, că îi este de mult folos canonul pe care vrea să i-l dea. 

înainte de toate, penitentul trebuie pregătit pentru a-si da seama că năravul 
care este îndătinat în el este cel mai mare rău. Procedând astfel, credinciosul 
se va deprinde mai uşor să împlinească orice canon, oricât de greu. Dacă 
impunem direct canonul, oamenii nu-l vor respecta, pentru că de obicei 
aceştia nu conştientizează primejdia unui păcat si faptul că-si pot pierde 
veşnicia din cauza patimilor. Nici nu au o idee foarte clară despre ce 
înseamnă veşnicia. Sunt străini de asemenea lucruri. Asa că este foarte 
necesar să-i pregătim sufleteşte pentru a înţelege că patima lor e asa de 
mare încât trebuie să scape de ea cu orice preţ, cu orice preţ trebuie 
alungată. 

Este bine să ne purtăm frumos cu credincioşii care vin la spovedit. Dacă le 
poruncim si dacă este greu canonul si îi surprinde, nu-l vor face. Pleacă de la 
tine si îsi văd de treburile lor; se întâmplă si asa ceva. De aceea am spus că 
nu trebuie impus canonul; căci poate e un canon pe care nu-l poate face. 
Atunci penitentul va dori să scape de el si chiar dacă îi mai spunem noi nişte 
lucruri folositoare, el le va refuza interior. 



în concluzie, lucrul cel mai important este ca duhovnicul să se gândească 
foarte bine la penitent si să-l sfătuiască în asa fel încât acesta din urmă - dacă 
vrea cu adevărat să se schimbe - să conştientizeze gravitatea păcatului în 
care a căzut si să-si dorească sincer să scape de orice patimă. 

- Până unde merge ascultarea fată de duhovnic? Fiindcă pot exista două 
extreme: una prin care duhovnicul este văzut ca un fel de funcţionar care iartă 
la nesfârşit păcatele, iar alta în care duhovnicul este idolatrizat de către fiii săi 
duhovniceşti si nu mai încape în mintea lor nimic altceva în afară de ceea ce 
spune acesta în general, nu neapărat în timpul tainei Spovedaniei. 

- Aici, cred că si într-o parte, si în alta, sunt nişte greşeli. Ce nu ştie 
duhovnicul ştie Dumnezeu; un om care este duhovnic nu poate să ştie tot. De 
aceea, pentru ce nu ştim, îi trimitem pe credincioşi să citească din Sfântul 
loan Scărarul, Sfântul loan Gură de Aur (care a fost un mare duhovnic), 
Sfântul Vasile cel Mare si fiecare îsi poate culege ceea ce are nevoie de la 
aceşti Sfinţi Părinţi. 

Oamenii nu pot să cunoască în întregime toate problemele vieţii duhovniceşti; 
asa încât duhovnicul nu poate să spună ceva definitiv, nu poate spune totul. 
Sunt însă anumite lucruri pe care le poate zice: cum să te păzeşti de patimi, 
ce să faci ca să scapi de ele; să scapi, de pildă, de desfrânare, care este o 
patimă des întâlnită în rândul tinerilor. Sau cum să scapi de patima fumatului 
(că si asta este o patimă si aduce multe neplăceri si scandaluri în familie). 
Duhovnicul poate să-ti dea nişte sfaturi pe care, dacă le pui în aplicare, scapi 
de aceste păcate. Dar prea departe nu mergem si atunci îi trimitem pe 
asemenea credincioşi la anumite cărţi, să citească si să se documenteze si să 
înţeleagă mai mult decât se poate înţelege de la un om care este de obicei 
mărginit. 

- Un părinte contemporan spunea la un moment dat că vor veni vremuri de 
prigoană împotriva Bisericii si atunci mirenii vor avea un rol foarte important, 
iar preoţii nu vor mai putea face mare lucru. Cum apreciaţi această idee? 



- Se va întâmpla, probabil, cum s-a întâmplat în timpul revoluţiei sovietice, 
chiar de la începutul ei, când clerul si mai ales duhovnicii erau trecuţi prin 
ascuţişul săbiei. Si atunci nu se mai găseau duhovnici; pur si simplu nu mai 
existau preoţi la care să te spovedeşti. 

Să ne gândim la ce se întâmplă astăzi în America. Acolo nu există decât 
foarte putini duhovnici, în rest sunt psihiatri. Si un mare păcătos merge la 
psihiatru ca să fie ajutat. Psihiatrul de acolo, din America - ca si psihiatrii din 
vremea prigoanei care va veni - îi poate da sfaturi cu duiumul, dar nu-l poate 
ierta, căci nu are harul acesta. Nu noi, preoţii, iertăm păcatele, ci, la 
spovedanie, întotdeauna, în orice împrejurare, este si Hristos de fată si 
ascultă spovedania si El iartă; eu, ca preot, rostesc numai formula de 
dezlegare. 

Când se va ajunge să nu mai existe duhovnici si să fie numai laici care vor 
avea o foarte mare importantă - cum ati spus dumneavoastră - atunci oamenii 
se vor linişti, se vor mulţumi cu nişte sfaturi de la aceşti medici (pricepuţi 
oarecum în cele sufleteşti), dar vor rămâne încărcaţi de aceleaşi patimi pe 
care le-au avut până atunci. 

Păcatele mărturisite sunt iertate deplin dacă se respectă canonul pe care îl dă 
duhovnicul. Canonul este un fel de medicament, asemănător celui pe care îl 
dă doctorul unui bolnav. Dacă respecţi cu smerenie canonul si cu această 
convingere că ti se iartă păcatele, ele chiar se iartă si te vindeci treptat de 
bolile sufletului. Dar dacă, în timpul canonului, faci alte prostii, atunci păcatele 
vechi si cele noi nu sunt iertate si te încarci mereu. 

Prin urmare, duhovnicul, cu ajutorul harului preoţiei pe care l-a primit prin 
succesiunea apostolică, are această calitate de a ierta păcatele în numele lui 
lisus Hristos. Iar un psihiatru îti dă numai ceea ce are el personal, din ştiinţă. 

Medicul psihiatru care nu este un creştin practicant (prin asta înţeleg si faptul 



că nu dă prioritate învăţăturilor inspirate ale Scripturii si ale Sfinţilor Părinţi, în 
fata oricăror altor scrieri) îti poate oferi nişte îndrumări neîndestulătoare 
pentru suflet pe care le poţi lua în serios atunci când îti lipsesc sfaturile venite 
de la Dumnezeu prin duhovnic. Mai târziu, însă, uiţi aceste îndrumări si îti duci 
viata ta amărâtă mai departe. 

Credinţa tinerilor 

- Care credeţi că a fost rolul pe care l-a avut ASCOR-ul după 1990 până 
acum si ce le-ati recomanda să facă în continuare tinerilor care fac parte din 
această organizaţie? 

- ASCOR-ul a încercat după 1990 să împlinească o lucrare foarte necesară: 
să răspândească învăţătura lui Dumnezeu în facultăţi, printre studenţi. S-au 
făcut lucruri frumoase, însă insuficiente în comparaţie cu nevoile sufleteşti ale 
studenţilor. Poate că ascor-istii ar trebui ajutaţi mai mult pentru a-si putea 
îmbogăţi activităţile. Eu sunt tare bucuros că, în timpurile acestea atât de 
tulburi pe care le trăim, există si tineri cu preocupări creştineşti care s-au 
grupat într-o asemenea asociaţie. 

Este bine că tinerii din ASCOR au fost uniţi si porniţi să realizeze ceva atunci 
când Biserica a fost confruntată cu nişte probleme. ASCOR-ul a fost de 
părerea Bisericii si a apărat poziţia ei. 

în timp s-a mai maturizat această organizaţie. Ascor-istii capătă experienţă 
unii de la alţii; pe de o parte sunt cei care termină studiile si se retrag în viata 
lor, la posturile lor, iar pe de altă parte sunt ceilalţi, care vin si încep aceeaşi 
cale. Totuşi cei tineri beneficiază de experienţa celor mai vechi si pot astfel să 
facă si altceva mai îndrăzneţ. 

Sfatul meu este ca membrii ASCOR să se asocieze cât mai mult cu viata 
Bisericii, să colaboreze cu Biserica în problemele ei. 



De asemenea, trebuie să ne dăm seama că sunt o sumedenie de lucruri pe 
care poporul nu le ştie, iar ascor-istii sunt nişte tineri învăţaţi, abia iesiti de pe 
băncile universităţilor. Dacă un tânăr absolvent de facultate ar sta de vorbă, 
de pildă, cu un ţăran, i-ar putea transmite acestuia din urmă multe cunoştinţe. 
Că ASCOR-istii nu sunt numai teologi, sunt si de la alte facultăţi. Ar trebui să 
existe aceste dialoguri între un tânăr si unul sau mai mulţi cetăţeni simpli, 
întrucât este destulă neştiinţă în popor, nu numai în ceea ce priveşte religia. 

Apoi, aceşti studenţi care fac parte din organizaţie, fiecare dintre ei, 
bineînţeles că trebuie să aibă curaj si să fie puţin mai organizaţi. Sunt 
probleme sociale grave fată de care este bine să se ia atitudine, ca de pildă 
aceste noutăţi urâte - încercarea de a legaliza homosexualitatea si prostituţia. 
Ascor-istii nu trebuie să fie numaidecât teologi, ci oameni cu bun simt, tineri 
de la diverse facultăţi - psihologie de pildă - care ar putea să aibă un cuvânt 
împotriva acestor hotărâri, arătând că nu-i necesar să se legalizeze 
asemenea păcate. Există un imperiu al răului si un prinţ al răului care se 
cheamă si diavol; el oricum legiferează răul prin practica la care te îndeamnă 
cu foarte multe vicleşuguri, asa încât nu-i nevoie să se mai asocieze si 
autoritatea de stat la această lucrare malefică. 

- Cum ar trebui să fie relaţiile dintre tinerii care fac parte din ASCOR? Cum ar 
trebui să fie atmosfera în această asociaţie? 

- Ar trebui să fie o atmosferă creştină, o atmosferă de familie, de familie 
ideală. O familie în care toţi membri se respectă si trăiesc sub acest har al 
Duhului Sfânt. Chiar dacă sunt unii care se mai abat de la această cale 
dumnezeiască, majoritatea însă asa trebuie să fie. Să se ajute unul pe altul, 
să fie modeşti, să colaboreze în bine si - pe cât se poate - să fie uniţi în 
îndepărtarea răului, să nu-l încurajeze si să nu-l practice. 

- Cum trebuie să se poarte un student care este interesat de viata creştină, 
atunci când se află în mijlocul colegilor lui care nu sunt aproape deloc atraşi 
de Biserică? 



- Te orientezi după bunul simt; adică să nu se facă numaidecât caz de 
creştinism, de post si de alte practici religioase, care de obicei displac tinerilor 
si îi descurajează. Este bine ca studentul creştin să fie smerit, să fie un 
adevărat model; iar creştinismul să nu-l afirme ostentativ, ci el să apară de la 
sine prin tot ceea ce face si gândeşte tânărul respectiv. 

Deci îi trebuie bunul simt care îl îndeamnă să fie un om cuminte, conştiincios 
si cinstit sufleteşte. 

- O problemă actuală pentru tineri este cea a libertăţii. Suntem educaţi de mici 
că trebuie să fim liberi, că trebuie să ne cerem drepturi. în acest context, vă 
rugăm să ne învăţaţi cum să-i convingem pe colegii noştri de adevărul 
cuvintelor Scripturii: "Dacă Fiul vă va face liberi, liberi veţi fi într-adevăr>? 

- Răspunsul este greu de dat. E mai uşor să întrebi, cum întreabă copiii nişte 
lucruri la care se răspunde foarte greu. Hai să luăm tot de la Mântuitorul 
răspunsul: păcatul este cel care ne face robi si trebuie să luptăm împotriva lui 
ca să fim cu adevărat liberi. Căci omul a fost creat liber la început. 

Pe tineri îi putem sfătui să ducă o viată curată. în ce fel? De pildă, sunt mulţi 
tineri care, înainte de căsătorie, calcă o poruncă, porunca aceea foarte 
delicată; vor să facă nişte căsătorii de probă. Să trăiască el viata respectivă 
cu fata cu care se va căsători; să-si trăiască propria lui dorinţă, să-si satisfacă 
dorinţa trupească prin acest păcat al desfrânării. Dacă face asa, de la 
începutul vieţii lui mature devine rob, devine neliber, devine prietenul patimii si 
prietenul diavolului. Si apoi este foarte greu de convins cineva, care-i 
împătimit, să trăiască o viată curată. 

O viată curată înseamnă o viată luminoasă - mintea lui este luminoasă, 
cugetarea lui este corectă, adeseori si viata lui în totalitate este întreagă. Un 
flăcău sau o fată - în adevăratul înţeles al cuvântului - sunt nişte oameni 
întregi, oameni de omenie; un sfat, un cuvânt al lor poate să aibă putere. Un 



om care este ticăloşit în viata aceasta trupească are timiditate, nesiguranţă în 
ceea ce spune, iar cu Dumnezeu (Care este izvorul înţelepciunii si al 
sfinţeniei) este certat. De aceea, un tânăr care vrea să ajungă cineva trebuie 
să-si păstreze această curăţie trupească, să si-o păzească. 

Ca să vorbeşti astăzi despre propunerea mea, cred că mulţi ar râde, ar face 
semne cu ochii si ar spune: "Ăsta-i un prostănac!". Asemenea sfaturi să dai 
astăzi, când părintele îndeamnă pe copil: "Du-te, caută-ti o fată si fă asa...!"? 
Din păcate cunosc astfel de cazuri. De la păcat este foarte greu să-l opreşti 
pe tânăr astăzi. Asa încât eu rămân la această metodă de a-l îndruma pe 
tânăr - care este încă abia ajuns în pragul vieţii de majorat - să-si păstreze 
această stare trupească si sufletească, asa cum recomandă Dumnezeu. 

Sunt însă si mulţi tineri astăzi care vor să asculte acest sfat, chiar fără voia 
sau acordul părinţilor. Părintele îl îndeamnă să-si caute drum deschis, cum a 
trăit si el la vremea lui. Sunt persoane, oameni înaintaţi în vârstă, care încă nu 
s-au cununat si nu s-au spovedit de 20 sau 30 de ani. Si mor asa. Si atunci ce 
educaţie dă el tânărului care vrea să ducă o viată creştină? Tânărul (sau 
tânăra) se retrage într-o cameră si citeşte nişte rugăciuni de seară sau 
psalmii. Mama se uită pe gaura cheii si, când vede că citeşte o rugăciune, 
atunci deschide usa cu brutalitate si îi spune: "Nu mai citi, nu te mai ruga asa, 
că ai să înnebuneşti!". Ce să aleagă tânărul sau tânăra, care simte nişte 
bucurii când se roagă si îi spune mama asa ceva? Mama nu se roagă, 
trăieşte în păcat, necununată si cu fel de fel de avorturi si fel de fel de păcate 
care o covârşesc si o întunecă si este de acord cu diavolul, fără să-si dea 
seama. Si îndeamnă pe fiica sau pe fiul ei să fie la fel ca si ea. Atunci tânărul 
îsi ia libertatea să-si trăiască viata cum a înteles-o el acum, la vârsta lui. Se 
întâmplă astăzi multe cazuri de acestea, pe care le aflu si eu la spovedanie. 

Din păcate mulţi dintre bătrânii si adulţii de astăzi au un fel de împietrire în 
necredinţă. în schimb, există acum si mulţi tineri care se orientează după 
calea luminoasă a credinţei. Este regretabil că părinţii nu pot să sfătuiască pe 
copiii lor - care pot să ajungă sfinţi -, asa cum ne îndeamnă Dumnezeu. 



Viata este lăsată pentru fiecare dintre noi ca să ne străduim să adunăm un 
capital de fapte bune si de viată creştină care va fi foarte folositor pentru 
veşnicie, la lumină. Toţi trebuie să trăim în această perspectivă a vieţii 
viitoare; să nu trăim ca animalele doar pentru viata aceasta pământească. 
Mănânci, bei, te înmulţeşti si te distrezi cum se distrează animalele, în felul 
lor! Viata noastră omenească are un alt ideal si un alt scop mult mai înalt. De 
la Mântuitorul ştim că viata omenească are în viitor această perspectivă a 
veşniciei si a libertăţii totale întru Hristos; pentru ea trăim. 

în concluzie, pe linia aceasta, a neascultării de Dumnezeu, se poate spune că 
păcatul este o piedică împotriva libertăţii fiecărui om. 

- Pentru mulţi dintre tinerii credincioşi care trăiesc sau studiază în marile 
oraşe, o problemă importantă este că nu-si pot găsi pacea interioară, întrucât 
sunt risipiţi în prea multe probleme. Ce-i sfătuiţi să facă? 

- Să-si facă un program pentru suflet. Golul si această nemulţumire a lor este 
în ei însisi. Să-si facă deci program si să umplă acest gol sufletesc cu 
rugăciunea si cu viata în Dumnezeu. 

- Care sunt principalele motive pentru care se ajunge la certuri în cuplurile 
tinerilor si cum pot fi depăşite acestea? 

- Foarte greu pot fi depăşite, pentru că, de obicei, atracţiile între un tânăr si o 
tânără se mărginesc la formele anatomice si la plăcerile trupeşti. Rari sunt 
tinerii care se gândesc să discute înainte de căsătorie despre cum înţelege 
unul sau altul viata, scopul vieţii. Este important să se ştie dacă au amândoi 
un scop creştin în viată, adică să nu aibă în vedere numai îmbogăţirea. Dacă 
el sau ea au maşină, gata - li se pare unora - e un avantaj si un motiv de 
căsătorie; dacă are nişte bani puşi în bancă, atunci gata, s-a aranjat 
înţelegerea si căsătoria. Dacă însă tinerii se mărginesc numai la acest aspect 
material, atunci de le început este compromisă căsătoria. 



în afară de aceste probleme materiale, pământeşti - maşină, pământ, avere - 
mai sunt si nişte condiţii de ordin sufletesc. De pildă, dacă acestor tineri - care 
vor să se asocieze într-o familie - le place credinţa, dacă găsesc satisfacţie în 
credinţă, în problemele religioase. Căci, dacă unul este creştin si altul este 
ateu sau îi e scârbă de credinţă, recomand cu toată energia să nu 
îndrăznească să se căsătorească, pentru că el sau ea este frumos sau 
frumoasă si nu ştiu ce alte lucruri omeneşti; toate acestea la un moment dat 
se deteriorează si tinerii rămân într-o situaţie destul de tristă si îsi continuă 
viata în probleme, în durere. Asa încât credinţa si acordul în credinţă sunt 
condiţii foarte importante pentru întemeierea unei familii. 

Dacă părinţii sunt credincioşi, atunci îsi cresc copiii în credinţă si în 
cuminţenie, în această viată de respect si comuniune cu ceilalţi oameni. Dacă 
numai unul dintre părinţi este credincios, pentru el viata este un adevărat chin. 
Ea merge la biserică si el la petrecere, sau la teatru, sau la cinematograf, sau 
la alte distracţii. El ajunge beat acasă, iar ea vine de la Biserică. Si atunci ce 
asociere, ce comuniune, ce discuţii să aibă ei împreună? De aceea am spus 
că credinţa este un element esenţial într-o familie. Măcar aceste două lucruri 
să fie: un acord în sinceritate si credinţă. Pentru că unii promit la început ca 
să se vadă căsătoriţi, iar după aceea schimbă placa si încep o viată sinceră în 
rău, care duce la nefericirea si nenorocirea ambilor soţi pentru întreaga viată. 
Am cunoscut fel de fel de familii si de aceea o spun cu multă convingere. 

Mai sunt si alte aspecte. De pildă, se căsătoreşte un tânăr ortodox cu o 
catolică. Am întâlnit nişte cazuri de acestea. Ea, de pildă, îsi are cercul ei 
catolic, prietenele ei, colegii, colegele ei, sărbătorile lor, Pastele lor; cealaltă 
parte, bărbatul care este ortodox are si el prietenii lui, slujbele la biserică si 
celelalte. Ea merge la Biserică pentru a sărbători Pastele catolic (atunci când 
noi prăznuim Floriile) si mănâncă ouă roşii. El mănâncă de post si a doua zi 
începe Săptămâna Patimilor. El posteşte mai aspru, iar ea mănâncă de dulce. 
Parcă n-ar fi asa de important, dar este destul de tristă si o asemenea 



asociere. De la început e bine ca tinerii să fie prudenţi si să-si aranjeze un 
climat care să le fie de folos pentru toată viata. 

Esenţialul 

- în ce măsură monahismul este o chemare de la Dumnezeu si în ce măsură 
este un act al alegerii personale? 

- Bineînţeles când este o lucrare de la Dumnezeu, atunci este o chemare: 
cutare este chemat de Dumnezeu în monahism ca, prin acest mod de 
existentă, să-si pregătească o viată plăcută lui Dumnezeu. 

Există si cazuri când cineva pleacă la mănăstire asa, de la sine, fără să aibă o 
chemare de la Dumnezeu, spunând că îi place viata monahală. Cu mulţi ani 
în urmă, am cunoscut un astfel de caz, în viata femeilor. Unei tinere îi plăcea 
să ajungă călugărită, dar eu îi spuneam: <Domnisoară, termină-ti mai întâi 
studiile - era studentă la medicină - si după aceea ai să vezi ce mai gândesti>. 
Ea mă asculta, iar apoi făcea tot ce-i dicta inima ei. Ştiu că se îmbrăca în 
haine de călugărită, se uita în oglindă să vadă cum îi stă. Până la urmă eu am 
plecat din tară pentru un timp si când am revenit, am aflat că fata a fost pe la 
nişte mănăstiri si nu i-a plăcut acolo si s-a întors din nou în viata obişnuită. 
Medicina nu a făcut-o mai departe întrucât nu-i plăcea marxismul la care era 
obligată să asiste si să răspundă, bineînţeles. 

Mai târziu am aflat că a plecat undeva, prin Africa. S-a încurcat cu cineva de 
acolo si s-a căsătorit. După un alt timp am aflat că s-a întors în tară pentru 
părinţi. Tatăl ei era avocat si mama sa casnică. A plecat apoi într-o tară 
nordică, Suedia sau Norvegia, cu acest tânăr si aveau si o fetită. Asta mi-a 
dovedit că pentru viata călugărească trebuie să ai cât de cât o chemare de la 
Dumnezeu, altfel te încurci pe parcurs, cum s-a încurcat si ea, sărmana. Si, 
culmea culmilor, într-o bună zi vine ea cu soţul la mine, la mănăstirea Antim. 
Ce-a fost si ce-a ajuns ideala călugărită! 



Dacă nu este chemare de la Dumnezeu, să nu intri în această viată 
călugărească. Deşi păcatele sunt comune tuturor oamenilor, dacă eşti chemat 
de Dumnezeu în mănăstire, chiar dacă greşeşti cumva, ai această posibilitate 
de a te pocăi. Având biserica în curtea mănăstirii, având toaca, având 
clopotele care te trezesc în orice zi pentru a-ti întări dorul către Dumnezeu, 
dacă ai răbdare, cu toate patimile care te cercetează, la un moment dat 
reuşeşti să le biruiesti. Căci Dumnezeu ne ajută în mod sigur, mai ales atunci 
când ne rugăm. 

Cine însă nu are nici un fel de chemare sufletească pentru viata monahală si 
colcăie în el sângele - patima aceasta trupească sub diferitele ei forme -, 
acela trebuie să asculte glasul sângelui si să urmeze calea tradiţională a 
familiei; si îsi face o viată de familie. Cine are însă o înclinaţie către 
rugăciune, către nişte idealuri duhovniceşti mai înalte, către Sfinţii Părinţi, cine 
se simte impresionat de un cuvânt al Sfântului loan Damaschin sau al 
Sfântului Grigorie Palama sau al Sfântului Vasile, al Sfântului loan si suspină 
după nişte gânduri bune, Dumnezeu îl ajută si el progresează în viata 
monahală. 

Chiar când un gând de viată monahală apare fără să existe si o chemare 
specială, dacă fratele are cât de cât început bun, intră în problemele 
călugăreşti, dă de izvor, din când în când scade, dă în nişte patimi, 
Dumnezeu nu-l lasă, îngerul păzitor îl ajută si el sporeşte si se adânceşte în 
viata mănăstirească si poate să ajungă un om foarte util pentru ceilalţi. 

Dar, dacă este îndeosebi chemat, atunci are si mai mult succes, mai mult har. 
Pentru că harului îi place să găsească un teren curat. Acolo se adăposteşte 
harul lui Dumnezeu. Sfinţenia e ceva foarte fin, foarte delicat, foarte albăstriu, 
foarte greu de obţinut asa, într-o viată obişnuită. Sfinţenia are ceva 
dumnezeiesc în ea. Când harul cuprinde un asemenea trup omenesc, îl saltă, 
îl ajută să crească uimitor de frumos fată de ceilalţi oameni. 

- Care credeţi că este principalul lucru care ar trebui îndreptat în monahismul 



românesc de astăzi? 

- Să trăim călugăreşte, asa cum trăiau tinerii si bătrânii din trecut. învăţături 
sunt tare multe. Noi să trăim mai bine zis cele trei voturi: sărăcia 
necondiţionată, curăţia (fecioria) sufletească si trupească, precum si 
ascultarea. 

Este bine ca monahul să asculte de conducătorul mănăstirii. Pentru că tuturor 
stareţilor le place să fie ordine în mănăstire; ei vor ca monahii să trăiască o 
adevărată viată călugărească si să fie de folos atât lor însilor, cât si 
credincioşilor care vin la mănăstire ca să se învioreze sufleteşte. 

Pelerinii, atunci când poposesc într-o atmosferă călugărească, când participă 
la slujbe, când se spovedesc sau când prind putere de la exemplul 
monahului, atunci ei se îndreaptă sufleteşte si merg acasă mai întăriţi. Acesta 
este rolul mănăstirii: mântuirea vieţuitorilor ei si a celor care o vizitează. 

- Ne apropiem de sfârşitul acestui foarte folositor interviu. Părinte stareţ, din 
ce cauză cei mai mulţi dintre noi nu reuşim să practicăm rugăciunea inimii? 

- De ce? Pentru că rugăciunea inimii presupune stăruinţă în chemarea 
numelui Domnului. Stăruinţă cu multă luare-aminte si într-un duh smerit. Cei 
care se angajează la această rugăciune, auzind multe lucruri despre ea, vor 
să si-o însuşească, dar nu au cu ei si mijloacele ajutătoare. 

Adică, în primul rând nu au răbdare să o zică continuu. Se cheamă 
rugăciunea neîncetată, asa îi spune Sfântul Apostol Pavel. în viata noastră 
obişnuită sunt fel de fel de preocupări care ne atrag; suntem risipiţi si această 
rugăciune se întrerupe foarte des. Nu avem continuitate duhovnicească, nu 
putem să ne păstrăm în duh de rugăciune când chemăm numele Domnului. 
Mintea noastră zboară chiar în momentul când spunem: Doamne lisuse 
Hristoase, Fiul lui Dumnezeu, miluieste-mă pe mine păcătosul. Mintea noastră 
deseori rătăceşte, se întâlneşte cu fel de fel de alte probleme străine de 



rugăciune. Si, de fapt, nu ne rugăm încontinuu, iar asta dăunează foarte mult. 

Pe urmă, atunci când ne rugăm avem de obicei înlăuntrul nostru nişte 
rămăşiţe de ură. Suntem certaţi cu cineva, dar nu băgăm de seamă. însă, 
când suntem certaţi cu cineva, nu prinde rugăciunea; nu se prinde, ne rugăm 
ca la un obiect. E o trăncăneală din gură. Si desigur că în asemenea condiţii 
nici rugăciunea inimii nu o putem dobândi. 

Mai este această smerenie în care trebuie să fie rostită rugăciunea. 
Smerenia! Suntem străini de ea! Dacă prinde puţin rugăciunea în noi, avem 
un fel de felicitare proprie: <iată unde am ajuns eu!>. Si atunci o luăm din nou 
de la început si batem pasul pe loc. Dar în rugăciunea inimii, chiar dacă nu 
ajungem la punctul ei culminant, faptul că chemăm numele Domnului ne este 
de mare folos. Unde este Dumnezeu toate lucrurile se liniştesc si devin 
favorabile pentru interiorul nostru. Se strică mândria si toate relele se 
îndepărtează. 

Foarte importante sunt si raporturile noastre cu Maica Domnului. Sfânta 
Fecioară este cea mai mare mijlocitoare pentru rugăciunea aceasta si îi ajută 
pe cei care au cultul întreg si cinstirea întreagă pentru ea. Sfântul Siluan a 
dobândit rugăciunea inimii după nu ştiu câte săptămâni de cerere si mijlociri 
către Maica Domnului. Mântuitorul si Prea Sfânta Născătoare de Dumnezeu 
cunosc exact starea noastră lăuntrică si răspund exact la această cerere. 
Unde ştie Dumnezeu că smerenia va continua si cultul către Maica Domnului 
va fi păstrat în continuare, iar cinstirea către Mântuitorul, către Dumnezeu - că 
El este cel chemat - va dura, îi dăruieşte rugăciunea inimii mai repede. Altora 
foarte greu sau niciodată nu li se dă acest dar; că, oricum, acesta rugăciune 
este un dar. Oamenii caută să-si însuşească rugăciunea inimii si sunt 
multişori care o spun cu bucurie si cu folos, însă nu atât de mulţi cât ar trebui, 
din cauza nestatorniciei noastre. 

- Părinte Sofian, ati cunoscut de-a lungul timpului diverşi credincioşi care 
practicau rugăciunea inimii. Unii s-au format în liniştea schiturilor, alţii trăiau în 



aglomeraţia marilor oraşe. De aceea vă întrebăm care este legătura între 
mediul în care trăim si practica rugăciunii neîncetate? 

- Mediul pentru rugăciunea inimii este stăruinţa cu care ne angajăm într-o 
asemenea lucrare. Acesta este "mediul" cel mai prielnic. Trebuie să stăruim 
în a rosti rugăciunea lui lisus cu seriozitate, adică cu atenţie si cu multă 
pocăinţă. 

- în încheiere, vă rugăm să ne explicaţi afirmaţia Sfântului Apostol Pavel: "Si 
acum rămân acestea trei: credinţa, nădejdea, dragostea. Iar mai mare dintre 
acestea este dragostea". 

- Dragostea este mai mare pentru că Dumnezeu este însăşi dragostea. De 
aceea iubirea adevărată e mai mare si de aceea rămâne în veşnicie. 

De o anume credinţă si o anume nădejde este nevoie si pentru a rezolva nişte 
lucruri practice. Pentru o asemenea credinţă trebuie numaidecât ca să te 
agăti de ceva aici, pe pământ. Dacă vrei, spre exemplu, să-ti construieşti un 
bloc si să faci acolo un garaj, nişte magazine, trebuie să ai credinţa că asa 
cum eşti tu - cu averile si puterile pe care le ai - poţi să duci la bun sfârşit 
această lucrare. Trebuie să ai si nădejde, adică statornicie în credinţă si 
încredere în ce te aşteaptă. 

Dragostea însă este nevoie să o ai în special pentru ca să te poţi apropia de 
Dumnezeu. Trăind în dragoste, trăieşti în Dumnezeu. Atunci le ai pe toate, cu 
ajutorul lui Dumnezeu. Dar dacă nu ai dragoste, nici credinţa si nici nădejdea 
nu au statornicie în tine. Căci le lipseşte esenţa: însuşi Dumnezeu. Să ne 
străduim să avem această dragoste si după aceea o să mai vorbim. 

- Vă mulţumim foarte mult si să vă dea Dumnezeu putere si sănătate în 
continuare. 

- La întrebările care mi s-au pus, eu am răspuns în felul meu. însă, dacă vreţi 



să vă însuşiţi mai multe daruri decât v-ati imaginat, osteniti-vă, faceţi propria 
experienţă! Numai din ascultarea unor vorbe nu iese nimic. Căci noi ştim deja 
foarte multe lucruri pentru viata noastră. 

De aceea vă îndemn, pe cei care citiţi aceste cuvinte (spuse cu neputinţele 
care sunt si se văd în ele): dacă vreţi să aveţi folos dintr-un cuvânt 
duhovnicesc, trăiti-l. Fără a-l trăi, nu puteţi gusta cu adevărat din miezul lui si 
nu puteţi aduce rod. Ca să rodească, trebuie să fie trăit. Domnul nostru lisus 
Hristos spune si aceste cuvinte: "Cel ce va face si va învăţa, acesta mare se 
va chema în împărăţia Cerurilor". Faceţi si Dumnezeu vă va ajuta să crească 
în sufletul vostru toate învăţăturile mântuitoare. Amin. 

Interviul a fost realizat în primăvara anului 2000 

si a fost revizuit si completat în perioada martie-aprilie 2002 



Prezenta Sfântului Duh 

în capitolul doi din Faptele Apostolilor ni se istoriseşte că Pogorârea Duhului 
Sfânt a fost precedată de un "vuiet" si de apariţia unor "limbi ca de foc" care 
au şezut pe fiecare dintre apostoli. Aceste semne nu constituie însă 
Coborârea Duhului Sfânt, ci ele sunt numai nişte simboluri. Momentul 
Cincizecimii este un mister, ca tot ceea ce este divin. Dumnezeu este cea mai 
mare Taină si acţiunile Lui sunt tot tainice. 

După felul cum se raportează la acest fapt biblic, credincioşii se pot împărţi în 
trei categorii: 

1) Unii creştini se îndoiesc de asemenea evenimente istorice si le socotesc 
invenţii sau mituri. 



2) Alţii sunt formaliştii religioşi, care reduc întreaga credinţă la forme si care 
afirmă că în viata lor n-au simţit vreodată cum se pogoară Duhul Sfânt. 

3) Alţii cred si afirmă cu putere adevărul relatat în Sfânta Scriptură, însă nu 
toţi cunosc si învăţătura Sfinţilor Părinţi care ne ajută foarte mult la 
înţelegerea Bibliei. 

De la început trebuie să spunem un mare adevăr: nu este posibilă o viată 
creştină complet lipsită de Duhul Sfânt. Fiecare creştin a primit măcar o dată 
Duhul Sfânt, la Botez. 

Trebuie de asemenea spus că o bună parte din minunile si semnele văzute 
de la începuturile creştinismului s-au produs atunci si au fost necesare pentru 
acele vremuri. Unii sectanţi (penticostalii) încearcă si azi să reproducă - exact 
ca atunci - anumite manifestări materiale. Felul cum acţionează este o 
blasfemie, denaturându-se adevărul, căci o singură dată în istorie s-au produs 
semnele materiale de la Rusalii. 

Substanţa evenimentului Cincizecimii - adică Pogorârea Sfântului Duh în fiinţa 
umană - există dintotdeauna în Biserică, iar creştinii au datoria de a fi 
căutători si păstrători ai Duhului Sfânt, însă nu toţi reuşesc acest lucru. 

în istoria Bisericii există perioade când Duhul Sfânt se revarsă în viata 
oamenilor mai mult sau mai puţin. în zilele noastre, se resimte o criză a 
Duhului Sfânt în viata creştinilor. A avea Duh Sfânt înseamnă a trăi în 
Dumnezeu, a fi unit cu Dumnezeu, a avea dragostea lui Dumnezeu. în 
Biserica văzută, în comunitatea socială, se resimte lipsa Duhului Sfânt. 

Mărturia pentru Hristos 

Problema este următoarea: ce atitudine avem fată de Duhul Sfânt? Suntem 
plini sau nu de puterea Lui? 



Ca să putem răspunde corect la aceste întrebări, este bine să cercetăm cu 
atenţie ce s-a întâmplat cu Sfântul Apostol Petru la zece zile după înălţarea 
Domnului. 

După Coborârea Duhului Sfânt Apostolul Petru a ţinut prima predică. îl 
cunoaştem pe Sfântul Petru în diferite ipostaze: curajos, uneori iluminat 
făcând mărturisiri fundamentale, alteori şovăitor, plin de gânduri omeneşti, 
înfricosându-se si lepădându-se de Hristos în curtea arhiereului. 

După Pogorârea Sfântului Duh, Apostolul Petru este un om cu totul nou, cu 
un curaj infinit, este ca un monolit de granit, cu o puternică lumină interioară. 
El predică Evanghelia simplu, fără talent oratoric, face numai unele mustrări 
cu scopul de a îndrepta pe cei păcătoşi. Predica lui însă are un efect 
formidabil, căci se convertesc 3000 de suflete. 

Datorită Duhului Sfânt, Apostolul Petru este dispus la orice sacrificiu. La fel au 
fost toţi sfinţii, căci prezenta Duhului Sfânt se vădeşte în roade. Predica 
Sfântului Petru a trezit conştiinţele si a trezit credinţa puternică (ce se naşte 
din pocăinţă). în fond nu este o predică, ci o mărturie pentru Domnul lisus 
Hristos. 

De 2000 de ani în lume se dezbate procesul deschis de satana împotriva 
Mântuitorului lisus. Stăpânitorul acestei lumi (loan 12, 31) nu vrea să se 
lipsească de supuşii săi. 

De 2000 de ani Biserica este prigonită pe pământ, adeseori chiar de cei 
dinlăuntrul ei. Fiecare generaţie si fiecare membru al Bisericii trebuie să 
depună mărturie în acest proces care depăşeşte orice timp si orice spaţiu. Pe 
cei care îl mărturisesc pe Hristos, Domnul lisus îi va recunoaşte în fata Tatălui 
Său. 

La capătul acestui proces se va învedera tuturor cum L-am cunoscut pe 
Domnul si cât de mult am simţit puterea Duhului Sfânt în viata noastră, cât de 



mult ne-am căit de păcate, cât de mult Duhul Sfânt a străpuns inimile noastre. 
Aşadar, ne sunt de neapărată trebuinţă pocăinţa, spovedania si apoi - ca 
rezultat - viata nouă în această lume, viată trăită în Dumnezeu. 

Adevărul că Dumnezeu există, că Dumnezeu este Iubire, nu trebuie mărturisit 
prin tomuri de predici, ci prin viata celor care cred. Credinţa este viată. 

Nu de rău să ne plângem, ci de lipsa binelui. Lipsesc martorii lui Hristos în 
lume! Lipseşte Duhul Sfânt în viata noastră. Nu bomba atomică trebuie să ne 
înspăimânte, ci bomba mâniei lui Dumnezeu care apare pentru păcatele 
noastre grele si pentru lipsa noastră de pocăinţă! 

Să ne întoarcem la viata în Dumnezeu, ceea ce depinde numai de noi. Să 
chemăm Duhul Sfânt în toate împrejurările, în orice gând sau faptă, si atunci 
când El va fi prezent în viata noastră vom merita să ne chemăm creştini. 

1958, înainte de arestare 



SCHIMBAREA 

Mai poate fi schimbată societatea? - Treptele rugăciunii inimii 

Ne puteţi spune un cuvânt de folos? 

- Sunteţi lacomi să strângeţi de la mine ceva foarte preţios, dar eu - asa cum 
sunt acum, bolnav - sunt mai puţin darnic cu asemenea sfaturi. Vă arunc câte 
o vorbă, câte un îndemn care nu sunt atât preţioase, darfăceti-le măcar pe 
acestea. 

Să vă rugaţi! Să nu rămâneţi fără rugăciune! Dumnezeu este prezent în 



fiecare clipă, la îndemâna noastră, e prezent pretutindeni. Oricând, în orice zi, 
măcar cât de puţin, rugati-vă cu mare atenţie, nu asa, cu superficialitate. 
Rugati-vă de pildă cu un Tatăl nostru, spus încet, concentrat, măcar o dată, 
de două ori pe zi. 

Chiar dacă sunteţi studenţi si aveţi de învăţat, este totuşi bine să fiţi activi, să 
faceţi ceva pentru aproapele vostru. Ne putem mântui si ne putem valorifica 
numai prin ceea ce lucrăm pentru cel de lângă noi. în fiecare zi este bine să 
facem măcar o faptă de milostenie. 

Sfântul Ierarh Mucenic Antim Ivireanul, 

icoană pe lemn de la Sfânta Mănăstire Antim (1991-1992) 

Uitati-vă la Sfântul Antim Ivireanul care lăuda foarte mult fapta bună; deşi era 
un străin pentru noi, a făcut multe lucruri bune în cei peste douăzeci si cinci 
de ani cât a trăit în Tara Românească. 

Pe lângă alte îndatoriri pe care le împliniţi, nu uitaţi să cercetaţi si bolnavii; 
ajutati-i cum si cât puteţi. Un bolnav are nevoie întotdeauna de un ban sau de 
un medicament. 

în concluzie, să încercăm să facem în fiecare zi o faptă bună, cât de mică. 
Mântuitorul ne spune că si pentru un pahar de apă pe care l-am dat unui 
însetat, nu ne vom pierde plata. 



Mai poate fi schimbată societatea? 

- După 1990 până astăzi cum vi se pare că a evoluat la români raportul dintre 
situaţia materială si starea spirituală? 

- Omul progresează din punctul de vedere al credinţei atunci când este mai 



strâmtorat material. 

După Revoluţie foarte mulţi au sperat că o să fie mult mai bine, cel puţin din 
punct de vedere material. însă, în general, cei care au avut posibilităţi s-au 
îmbogăţit în continuare, iar cei care au fost mai puţin şmecheri si poate mai 
cinstiţi au rămas în starea lor de mai înainte si au continuat să fie săraci mai 
departe. 

Unii săraci s-au apropiat de Dumnezeu, alţii înjură si blestemă pe cei bogaţi. 

Observăm cu toţii că există mai multă libertate exterioară decât în comunism; 
dar din păcate există si chemările sectante care vin tot de la cei bogaţi si care 
îi nenorocesc, le strică credinţa creştinilor noştri. 

După 1990 era de aşteptat să fie o întoarcere la credinţă, la o viată bună, 
armonioasă si, dimpotrivă, vedem că este un fel de viată amară. Unii 
huzuresc, nu au ce face cu banii, iar alţii, săracii, aproape că mor de foame. 
Vin la poartă aici si cer o pâine. Această cerseală nu este normală pentru că 
tara este bogată, pământul produce ca si până acum, numai că gospodarii nu 
sunt cinstiţi. Cei care au parte de avere nu sunt mai deschişi, mai darnici, mai 
credincioşi cu adevărat. 

în privinţa aceasta, Mântuitorul, Care este Stăpânul universului si este prezent 
în viata noastră, a fiecăruia, coboară până acolo încât apare în persoana unui 
sărac si îti cere să-L ajuţi. Iar tu, dacă-l vezi mai tânăr, îi strigi: "La muncă!"; 
nu-ti dai seama că de fapt nu L-ai ajutat pe Hristos. Sunt oameni care termină 
totul si nu mai au ce să mănânce. Este foarte greu de rezistat în asemenea 
condiţii, mai ales când trebuie să aibă grijă si de nişte copii. Atunci, dacă noi îi 
ajutăm, ei ne rămân recunoscători si ne ajută apoi chiar ei când devin mai 
avuţi; si astfel viata merge normal. 

Este bine ca cel sărac să se spovedească cu maximă sinceritate si să ierte 
din inimă pe toţi cei cu care este în supărare, de multe ori din cauza unor 



simple mofturi (sau măcar să se roage zilnic pentru ei); iar dacă el nu cârteşte 
si nu se revoltă împotriva celor care au si nu vor să-i dea, la timpul critic, când 
nu mai poate cu adevărat, este ajutat de Dumnezeu. Dacă în loc să se roage 
lui Dumnezeu, el înjură si blestemă pe cei care au, atunci pe lângă sărăcia 
materială, o are si pe cea duhovnicească si este pierdut si el pentru 
Dumnezeu. Nu toţi săracii se mântuiesc, ci doar cei care au bunătate, care au 
o trăire duhovnicească. 

Există de asemenea milionari si miliardari. Aceştia trebuie să fie conştienţi de 
faptul că, dacă nu sunt milostivi în această viată, se vor duce acolo unde nu 
vor avea nimic. Iar cei care nu au nimic aici, dar respectă rânduiala creştină, 
vor avea dincolo totul. Dacă eu strâng bani si nu-i dau la nimeni, asta arată că 
trăiesc într-o minciună continuă. Când însă îl ajut pe aproapele meu să ducă 
o viată decentă, ne putem mântui mai uşor cu toţii. 

- Părinte, unii ne spun că, întrucât suntem o asociaţie studenţească, trebuie 
să luptăm pentru schimbarea societăţii. Ce să le răspundem? 

- Vă sfătuiesc să nu luaţi niciodată în serios asemenea îndemnuri: că voi, 
tinerii din ASCOR, sunteţi chemaţi să schimbaţi societatea. O să fiţi desfiinţaţi 
cu totul. Trebuie doar ca noi să ne facem nişte creştini buni, nişte oameni 
sociabili. Declamatori si organizatori de paradă sunt sectanţii. 

Este foarte greu acum să schimbi societatea. Ea merge înainte pe drumul pe 
care a apucat-o. Ceea ce putem face astăzi este să ne schimbăm pe noi 
înşine si să devenim o lumină pentru cei din jur, fie că suntem acasă, fie că 
suntem la serviciu. 

Apoi gânditi-vă si la faptul că exista securitate chiar pe vremea Mântuitorului, 
ca si astăzi. Si atunci - ca si acum - erau unii care notau fiecare cuvânt pe 
care îl spunea Domnul lisus Hristos pentru ca să-L poată prinde cu ceva. Iar 
bieţii credincioşi - ca în toate vremurile ce au urmat până acum - alergau după 
Cuvântul lui Dumnezeu, după Adevăr... 



Asa încât ASCOR-ul să-si propună să fie în pace cu Dumnezeu, iar fiecare 
membru din asociaţie să fie un fiu al lui Dumnezeu; acestea sunt lucrurile 
plăcute cu adevărat lui Dumnezeu. Pentru asta S-a întrupat Fiul Cel Veşnic, 
pentru asta a murit pe cruce, ca să ne apropie, să ne împace cu Dumnezeu. 

Foarte important pentru voi este să nu vă mândriţi. Dacă vă trufiti, nu aveţi nici 
un spor duhovnicesc. Fiţi cuviincioşi, fiţi modeşti. Nu te mândri, pentru că tot 
ceea ce avem noi ne este dat ori de la Dumnezeu, ori de la profesorii noştri, 
ori de la oamenii mai vechi decât noi. Totul ne este dat. 

Eu vă urez ca Dumnezeu să vă ajute să sporiţi în tot ceea ce este bun si 
valoros si să terminaţi examenele si studiile universitare în care sunteţi 
angajaţi. Când le veţi termina să vă spuneţi cuvintele pe care i le spunea un 
tată fiului său ce tocmai luase bacalaureatul: <Dragul meu, abia de acum 
încep studiile tale>. Si eu am urmat două facultăţi: pictura si teologia. Iar după 
ce le-am terminat am învăţat în continuare. încât... vă urez să învăţaţi bine, 
fiindcă lumea pune preţ pe un licenţiat, pe un cărturar. 

Stiti că Sfântul Pavel spune că în împărăţia lui Dumnezeu nu intră nimic 
necurat. De aceea este bine să păstraţi această sfinţenie a vieţii. Să spui 
adevărul! Dumnezeu este Adevăr! 

Să căutaţi deci apropierea de Dumnezeu si de voi înşivă, si de cinstea 
sufletească. Păstraţi această sinceritate în inimă, curăţia aceasta, cinstea fată 
de ceilalţi, că mincinoşi avem destui. Să fiţi curaţi! Dumnezeu să vă dea 
sănătate! 

- Un tânăr care a lucrat mai mulţi ani în mass-media spunea că, pe zi ce 
trece, televizorul devine cel mai mare duşman văzut al vieţii spirituale a 
omului. Cum vi se pare această afirmaţie? 

- Foarte adevărată! Din ceea ce aud si eu în special de la tineri, cred că 



afirmaţia este foarte adevărată. Aceştia îmi povestesc despre dezgustul, 
despre golul pe care îl lasă în sufletul lor televizorul. Si nu este vorba numai 
de acest gol, ci de nişte spurcăciuni care pătrund în minţile lor. Mai ales sunt 
unele programe de după miezul nopţii care pur si simplu îi pervertesc pe 
tineri, îi mânjesc, îi spurcă! 

Eu nu am televizor, dar aud si eu cum se plânge lumea. De aceea nici n-am 
vrut să-mi cumpăr. Odată cineva mi-a dăruit un televizor, însă l-am refuzat. 
Televizorul îti ia ochii, e un fel de a te orbi, iar apoi îti transmite nişte lucruri 
care te spurcă. Apoi televizorul îti fură timpul în care ai putea să citeşti o 
carte, să te rogi, să meditezi, să te odihneşti. Dar tu, dacă te concentrezi să fii 
atent la emisiune ca să nu scapi ceva si să pierzi legătura cu restul filmului, 
atunci televizorul ajunge în cele din urmă să te prelucreze în asa fel încât ieşi 
păgubit sufleteşte. 



Treptele rugăciunii inimii 

- Lucrarea specifică a ASCOR-ului este propovăduirea credinţei în mediul 
studenţesc. Ce sfaturi ne puteţi da, ca să putem îndeplini cât mai bine 
această misiune? 

- Accentul trebuie pus pe rugăciune, având conştiinţa faptului că nu noi facem 
o lucrare pozitivă, ci Dumnezeu însuşi. 

- Părinte stareţ, eu sunt student la Teologie. Aici ni se predau multe lucruri, 
însă este greu să cuprinzi totul. Ce ar trebui să punem pe primul plan? 

- Concentrati-vă în primul rând asupra Sfintei Scripturi. Aici este principalul 
izvor al învăţăturii lui Dumnezeu. 

- Ce sfaturi doriţi să le daţi profesorilor si studenţilor din facultăţile de 
teologie? 



- Nu pot să le dau sfaturi acestor profesori întrucât ei sunt mai pregătiţi decât 
mine. Cum să-i sfătuiesc eu pe doctorii în teologie? Eu nu sunt doctor. Ei 
cunosc deja aceste sfaturi pe care le-as putea da eu. încât să facă ei însisi 
ceea ce ştiu că cere Domnul lisus Hristos de la dânşii. 

Eu o să amintesc doar de această virtute a dragostei. Mântuitorul ne-a învăţat 
să ne iubim între noi, să iubim adevărul si pe Dumnezeu. 

Apoi accentul trebuie întotdeauna pus pe faptă. Domnul lisus Hristos spune: 
"Cel ce va face si va învăţa, acesta mare se va chema în împărăţia Cerurilor" 
(Matei 5, 19). Profesorii îi învaţă pe tinerii care intră în şcolile teologice să 
ducă o viată creştină. Iar viata creştină este o viată dumnezeiască. 
Creştinismul s-a impus prin practica vieţii, nu prin abstracţiuni. Aceasta lipsea 
în lumea păgână. Creştinismul a adus modelul sfinţeniei după chipul lui 
Dumnezeu. 

Toţi aceşti profesori ştiu mai bine decât mine ce înseamnă sfinţenia, ce 
înseamnă o viată trăită în sfinţenie... 

- De unde îsi dă seama un credincios că în el este harul dumnezeiesc si că nu 
este o înşelăciune? 

- îsi dă seama după acea linişte interioară pe care o are cel în care se 
sălăşluieşte harul dumnezeiesc. Omul care nu are har în primul rând este 
frământat, nu are pace, orice ar spune, nu are pace. Lumea de astăzi este 
războită, este tulburată din cauza patimilor si de aceea avem cu toţii nevoie 
de această pace - pacea lăuntrică; ea se poate obţine atunci când cerem 
ajutorul lui Dumnezeu si când facem eforturi pentru a birui îndemnurile la 
păcat. 

- La ce se referă Mântuitorul atunci când spune: "Foc am venit să aduc pe 
pământ si cât as vrea să fie aprins!"? 



- Acest foc este râvna pentru Dumnezeu. Mântuitorul doreşte ca toţi să avem 
o râvnă puternică pentru cele dumnezeieşti, asa cum aveau creştinii primelor 
veacuri. 

- Care sunt treptele rugăciunii inimii? 

- Prima treaptă este rugăciunea făcută cu buzele. O spunem (atunci când 
suntem singuri), asa cum vorbim, simplu sau în ritmul unei respiraţii 
prelungite. 

Treapta a doua este rugăciunea mentală. Adică o rostim nu numai cu buzele, 
ci si cu mintea. Cu multă atenţie, în primul rând. Aici intervine lupta noastră cu 
mintea. Când vezi că mintea ti-a alunecat în altă parte, nu te laşi. Te umileşti 
si te lupţi să te rogi cu multă luare-aminte. Ne mustram pe noi înşine, căci 
deşi ne aflăm în fata lui Dumnezeu, gândurile noastre sunt spurcate sau 
mintea noastră este departe de El. Si ne silim pe noi înşine, până când mintea 
se umileşte si se îndreaptă, curată, către Dumnezeu. 

Mai ales să-l cerem Mântuitorului să ne scape El de bântuiala vrăjmaşului 
diavol care vine asupra noastră în timpul rugăciunii. Dacă mintea umblă pe la 
birou în timp ce te rogi sau se ceartă cu duşmanii, te osteneşti în zadar; 
mintea nu se poate hrăni atunci cu Duhul Sfânt. 

Iar vrăjmaşul asa face: tocmai în timpul rugăciunii te bântuie cu gânduri 
necurate si imagini care îti spurcă inima si mintea si îti spurcă astfel 
rugăciunea. Sau îti trimite altfel de gânduri: <ai de spălat cămăsi>, <ai uitat să 
uzi florile> si câte si mai câte. Dar dacă te sileşti pe tine si strigi cu mare dor 
către Dumnezeu, atunci slăbesc sau chiar se sting aceste puteri ale 
întunericului; si atunci ne putem ruga cu mintea curată, adică toată luarea- 
aminte a noastră se îndreaptă către Dumnezeu. 

Treapta a treia este rugăciunea inimii. Mintea si inima se unesc laolaltă si 



atenţia noastră este concentrată înlăuntrul inimii. Acolo se săvârşeşte 
rugăciunea. Mintea coboară în inimă si acolo, în adâncul inimii, începe să se 
roage. Este ceea ce spune psalmistul: <Dintru adâncuri am strigat către Tine: 
Doamne, Doamne, auzi glasul meu>. La această treaptă rugăciunea noastră 
ţâşneşte dintru adâncul inimii. Nu este vorba de inima aceasta carnală, ci de 
inima duhovnicească, centrul fiinţei omeneşti, care este detectat de Sfinţii 
Părinţi puţin mai sus - cu două degete - de sânul stâng. 

Când se uneşte mintea cu inima duhovnicească, abia atunci devenim integri, 
fiinţe curate. Pentru că noi, de obicei, una gândim si alta spunem... De câte 
ori nu ne-am surprins pe noi înşine în această stare de falsitate profundă. 
Spui cuiva <te iert>, dar n-ai vindecat rana dinlăuntrul tău, n-ai şters vina lui 
din inima ta, îti aduci mereu aminte de ea. Nu ne putem pune de acord cu noi 
înşine. Rugăciunea lui lisus este singura rugăciune care are acest dar, 
această putere de a uni cele două centre ale fiinţei noastre într-unui singur, 
făcându-ne oameni integri, duhovniceşti. 

Celor care practică rugăciunea inimii li se întâmplă adeseori, trezindu-se din 
somn, să simtă cum rugăciunea se rosteşte singură înlăuntrul lor, asa cum 
auzim bătăile inimii, fără controlul sau comanda noastră. La fel se săvârşeşte 
această rugăciune neîncetat când mintea coboară în inimă... Si se produce 
acolo o mare bucurie, o năvală de lumină duhovnicească si se trezec creştinii 
cântând Sfinte Dumnezeule sau Apărătoare Doamnă si încep să se nască în 
ei gânduri frumoase, gânduri cu adevărat dumnezeieşti si simt pe deplin harul 
care se revarsă în ei. Iar pe ultima treaptă a rugăciunii, această stare este 
însoţită de vederea luminii dumnezeieşti. 

Roadele acestei rugăciuni sunt de necrezut. Dar aceste lucruri cu adevărat 
dumnezeieşti rămân ca un ideal, ca o zare foarte îndepărtată. Noi, pentru 
început, să chemăm simplu numele lui lisus, rostind de multe ori această 
rugăciune, cu multă atenţie asupra fiecărui cuvânt. Este foarte folositor să 
avem conştiinţa că invocăm pe Cineva, că ne adresăm Cuiva. Este bine să ne 
dăm seama că suntem slăbănogi si neajutoraţi, iar acest "miluieste-mă" 



cuprinde într-un singur cuvânt toate rugăciunile Bisericii si tot strigătul nostru 
după Dumnezeu. Să începem simplu, rostind aceste cuvinte peste tot, 
oriunde ne aflăm, dar cu foarte multă atenţie. Si, în acelaşi timp, cu grijă să 
lepădăm de la noi toate patimile si gândurile cele spurcate. 

Si încet-încet, pe măsura umilinţei noastre, se luminează acest lăuntru al 
nostru si simţim că nu suntem singuri, simţim că este Cineva cu noi în fiecare 
clipă si ne poartă de grijă. Totodată creste râvna noastră pentru cele sfinte 
(fată de care în mod obişnuit suntem foarte îndărătnici si nepăsători). Poate 
ati observat si dumneavoastră că seara, când vrei să te rogi, adormi cu capul 
pe ceaslov - din oboseală sau din plictiseală; dacă însă ar trebui să faci ceva 
care îti place (în afară de rugăciune), ai putea să veghezi uşor toată 
noaptea... 

Părinţii Bisericii ne spun că atunci când rugăciunea se lipeşte de noi (cu 
ajutorul lui Dumnezeu si prin chemarea numelui lui lisus), atunci lăsăm toate 
celelalte si este o adevărată bucurie numai gândul la rugăciune. Parcă ne 
mistuie dorul de rugăciune. Simţim ca un glas, ca o mustrare înlăuntrul nostru; 
e ceva care ne îndeamnă mereu: Nu te rogi? Roagă-te! însăşi rugăciunea ne 
învaţă să ne rugăm si mai apoi ea se rosteşte singură în inima noastră, chiar 
noaptea. Dar, pentru ca să ajungem la aceste roade, trebuie multă strădanie, 
multă stăruinţă, multă răbdare si mai ales multă smerenie. Si încet-încet, cu 
mila lui Dumnezeu, rugăciunea începe să curgă în noi. 

La început e greu, mintea fuge peste tot, dar ne ajută harul lui Dumnezeu. 
Asa spun Sfinţii Părinţi: <Dă-i pe Doamne lisuse acestei minţi nestatornicei 
Rugăciunea inimii este o adevărată hrană duhovnicească. Uneori este 
scurtată la două cuvinte: <lisuse, miluieste-mă!> Din rugăciunea lui lisus a 
izvorât acest <Doamne, miluieste> cu care ne rugăm de obicei la slujbe; din 
această chemare a numelui Domnului, cel plin de putere... 

Rugăciunea mintii ne ajută foarte mult să ne curăţim pe dinăuntru, să 
însămânţăm în noi dragostea pentru ceea ce este cu adevărat frumos si 



înălţător în viată, nu pentru lucrurile acestea mărunte, în care ne încurcăm cu 
atâta nechibzuintă. 

De aceea, dimineaţa, dacă n-ai avut timp să te rogi cu răgaz în fata icoanei, 
spune măcar pe stradă, pe drumul pe care mergi, spune <Doamne lisuse> în 
taina inimii tale. Pentru că mintea noastră, oricum, nu stă degeaba. Se ceartă, 
ameninţă... Asa că mai bine să chemăm numele Domnului, care ne poate 
ocroti si sfinţi cu adevărat. Mântuitorul spune: <Cereti si vi se va da>. Prin 
toate faptele bune putem câştiga dragostea pentru Dumnezeu, dar prin nici 
una ca prin rugăciune. De aceea trebuie spusă cât mai des si cu cât mai 
multă atenţie. 

De altfel este si o mare jignire, o adevărată blasfemie adusă lui Dumnezeu, 
această lipsă a atenţiei atunci când stăm în fata Lui. Dumnezeu este foarte 
bun si foarte atent cu viata fiecăruia dintre noi. Dacă nici firul de păr si nici 
gâza cea mai neînsemnată nu sunt trecute cu vederea în ochii Lui, cu atât 
mai mult se îndreaptă această atenţie a lui Dumnezeu spre fiinţa omenească. 
Numai noi suntem absenţi de la această întâlnire cu El. De aceea Dumnezeu 
aşteaptă de la noi nu o rugăciune formală, ci o rugăciune conştientă, vie. Să 
ai conştiinţa aceasta că îl chemi pe Dumnezeu în viata ta si că El îti răspunde 
si te poate ajuta... Rugăciunea atrage această ocrotire din partea lui 
Dumnezeu asupra ta si cu atât mai mult se întâmplă acest lucru atunci când 
spui rugăciunea inimii. 

Există si acea rugăciune numită mai mult vedere duhovnicească sau 
rugăciune contemplativă; când creştinul ajunge la această treaptă, el este 
pătruns de Duhul Sfânt si vede si înţelege nişte lucruri care îl umplu de uimire, 
acea uimire de care vorbeşte Sfântul Pavel: <Si-l ştiu pe un astfel de om - fie 
în trup, fie în afară de trup, nu ştiu, Dumnezeu ştie - că a fost răpit în Rai si a 
auzit cuvinte de nespus, pe care nu se cuvine omului să le grăiască> (II Cor. 
12, 3-4). 

Noi nu am ajuns până acolo. Să o luăm însă de jos. Să începem prin această 



luptă cu gândurile care ne vin în timpul rugăciunii si cu grijile vieţii care ne 
ocupă mintea zi si noapte. Să răpim cât mai multe clipe din timpul nostru si să 
le închinăm lui Dumnezeu rugându-ne. Să ne ţinem tari, cu toată energia, 
împotriva vrăjmaşului care vrea să ne fure această picătură de timp închinată 
lui Dumnezeu. Si încet-încet, cu ajutorul Bunului Dumnezeu, vom urca si noi 
spre rugăciunea cea curată. 

Decembrie 2001 



Iubirea duhovnicească 

Pune în sufletul meu sporirea dragostei către Tine. 
Fă-mă să înţeleg smerenia Ta, în care ai trăit pe pământ. 

Există o iubire duhovnicească. După cum este o hrană trupească si una 
duhovnicească, o băutură după trup si alta după duh, asa există o dragoste a 
cărnii care vine de la Satan si o altă dragoste a Duhului, la Dumnezeu 
avându-si începutul; nimeni nu poate fi stăpânit de amândouă aceste iubiri. 
Dacă eşti iubitor al trupului, dragostea Duhului nu o poţi cuprinde. 

Dacă pe toate cele trupeşti le-ai dispreţuit - nu spun numai carnea si sângele, 
argintul si averile, dar si pământul însuşi si chiar cerul, pentru că toate 
acestea vor trece - si dacă de nici una din ele nu-i legat sufletul tău, dacă nu 
eşti robit de nici o iubire de patimi, vei putea atunci si iubirea duhovnicească 
să o înţelegi. 

Sfântul Apostol loan, Teologul Iubirii 

2. Cine se abţine de la vorbăria deşartă si de la patimile de tot felul, de la 
plăcerile trecătoare - nu din dispreţ fată de oameni si de viată, ci din focul unei 



prea mari iubiri fată de Dumnezeu -, un asemenea om, dacă nu fuge el după 
oameni, fug aceştia după el. Unde e flacăra mare în suflet, acolo se adună 
oamenii să-si încălzească sufletele lor reci. 

3. Gânditi-vă la "Tatăl nostru". Dacă eşti certat cu cineva, chemarea acestui 
Tată sfânt se preface în blestem: "nu mă ierta, Doamne, precum nici eu nu 
pot să iert". Contradicţia dintre ceea ce spunem si ceea ce facem anulează 
rugăciunile noastre. 

Iertarea noastră de către Dumnezeu depinde de iertarea noastră fată de 
aproapele. Aici nu e vorbă goală, e nenorocire. Cine nu iartă nu iubeşte. Cine 
nu iartă si cine nu-l iubeşte pe om nici pe Dumnezeu nu-L iubeşte. 

în viata de toate zilele ne înţepăm unul pe altul, ne mâhnim si fără îndoială ne 
tulburăm, ne răzvrătim. Vin aici, la noi, cei care au nişte duşmani si încep să 
se roage: "să-i trăsnească Dumnezeu", "să-i facă praf si pulbere"... Uităm că 
avem de împlinit nişte porunci dumnezeieşti, că trebuie să ne rugăm pentru 
duşmanii noştri. 

Poate că cea mai mare virtute este iubirea de vrăjmaşi; sau măcar să te rogi 
pentru ei, sau măcar să nu te răzbuni pe ei. Lasă-L pe Dumnezeu să facă 
dreptate. Nu judeca, slugă străină! "A Mea este răzbunarea" - zice Domnul. 
Este bine să fim conştienţi că există o pronie dumnezeiască si că nimic nu se 
întâmplă în lumea aceasta fără ca să nu ştie Dumnezeu. 

4. Cea mai importantă armă împotriva răului care vine asupra noastră este 
smerita cugetare. Să-L rugăm cu umilinţă pe Dumnezeu să potolească acest 
rău si să ne acopere cu harul si iubirea Sa. 

5. Fiecare are relaţia lui personală cu Dumnezeu. Nu există un şablon prin 
care să se mântuiască toţi oamenii. 

Este necesar să avem din când în când această întoarcere către sine, pentru 
că toţi suntem în lipsă fată de ceea ce ar trebui să fim. Să ne căim cu această 



constatare sinceră că suntem nevrednici. Iar Dumnezeu Care nu ne face 
procese - asa cum ne fac oamenii -, ne va primi cu toată dragostea Lui. 
Dragostea lui Dumnezeu este mai presus de orice dragoste omenească. în 
orice stadiu de viată am fi, să ne cerem în mod profund iertare, cu lacrimi, cu 
căinţă. 

6. Niciodată nu suntem singuri, totdeauna suntem cu Dumnezeu. El este cu 
atât mai prezent în viata ta cu cât îl chemi mai des. 

Există o rugăciune pe care trebuie să o spună monahul, o rugăciune de 
invocare a numelui lui Dumnezeu: Doamne lisuse Hristoase, Fiul lui 
Dumnezeu, miluieste-mă pe mine păcătosul. Această rugăciune suntem 
datori - după rânduială - să o spunem mereu. Si încet-încet, această datorie 
se transformă într-o chemare de dragoste. 

Dacă această rugăciune e făcută stăruitor, mai mult timp, rezultatele ei sunt 
deosebite. Se produce o căldură duhovnicească în inima rugătorului, îi 
sporeşte credinţa si dragostea pentru Dumnezeu, pentru oameni si pentru 
întreaga creaţie. Este pătruns de acest sentiment de trăire în Dumnezeu. Asa 
cum trăieşte pestele în apă, asa trăieşte monahul în Dumnezeu, în această 
atmosferă în care te simţi deplin în Dumnezeu. 

Mă refer la monahii care vieţuiesc după rânduială lui Dumnezeu. Căci si peste 
noi năpădesc tot felul de curente ale vieţii pământeşti; practic nu suntem 
deloc fiinţe cereşti, deşi am vrea să fim. Ne străduim ca prin chemarea lui 
Dumnezeu în viata noastră să devenim fiinţe nesingure. Dacă reuşim să-l 
facem loc lui Dumnezeu în noi, cu atât mai bine pentru noi, dar si pentru alţii... 

7. Sfinţenia sau desăvârşirea nu presupune numaidecât semne si minuni, asa 
cum suntem obişnuiţi să credem. Nu toţi sfinţii au făcut minuni în viata 
aceasta. 

Mântuitorul ne-a spus nişte cuvinte care pe mulţi ar trebui să-i pună pe 
gânduri: "Mulţi îmi vor zice în ziua aceea: Doamne, Doamne, au nu în numele 



Tău am proorocit si nu în numele Tău am scos demoni si nu în numele Tău 
minuni multe am făcut? Si atunci voi mărturisi lor: Niciodată nu v-am cunoscut 
pe voi. Depărtati-vă de la Mine cei ce lucraţi fărădelegea" (Matei 7, 22-23). 
Minuni care pot să uimească pe oameni ajung să facă si vrăjitorii, ajutaţi de 
puterile întunericului; dar sfinţenia nu pot să o dobândească decât cei blânzi 
si smeriţi cu inima, cei plini de dragoste pentru Dumnezeu si pentru aproapele 
lor. 

8. Unii oameni se nasc cu o putere mai mare de a primi si a dărui iubire. Alţii 
primesc darul dragostei după ce se ostenesc mai mult timp pentru a duce o 
viată deplină în Dumnezeu. Căci ascultarea si supunerea fată de Dumnezeu îl 
ajută pe om să intre întru bucuria iubirii dumnezeieşti. 

9. Iubirea de Mamă a Sfintei Fecioare o îndeamnă să sară imediat în ajutor 
acolo unde este chemat si cinstit Prea Sfântul Nume al Fiului ei Cel Unul 
Născut si acolo unde fiii ei după har - credincioşii râvnitori - o cinstesc si pe ea 
ca pe o adevărată Maică a Domnului. 

Aşadar, când suntem tulburaţi de necazuri, bântuiţi si arşi de patimi, să ne 
îndreptăm cu încredere mai ales către Maica Domnului, care este si Mama 
noastră, a pământenilor, ştiind că rugăciunea mamei mult poate înaintea 
Fiului ei. Să ne rugăm cu umilinţă, zicând către Dânsa asa: 

Prea Sfântă Născătoare de Dumnezeu, care ai adus pe pământ Lumina 
întregii zidiri, luminează întunericul mintii si al inimilor noastre, ca să ne 
cunoaştem păcatele, să ne căim pentru ele si ca să nu le mai săvârşim. 

Maica Domnului - simbolul Bisericii 

Tu, care ai născut cu trup pe împăratul păcii, sădeşte în noi pacea Fiului tău si 
goneşte din sufletele noastre viforul patimilor. 

Tu, care eşti izvor nesecat de vindecări, tămăduieşte neputinţele noastre si ne 



alină durerile, că toate le poţi câte le voiesti, ca o Maică a Celui Atotputernic. 
Amin. 

10. Nu cunosc un cuvânt mai dulce, auzit din gura Domnului, decât acela pe 
care îl adresează poporului Său prin profetul Maleahi: 

"lubitu-v-am pe voi..." 

Si în acelaşi timp nu ştiu un cuvânt mai aspru si mai nedrept, decât răspunsul 
acestui popor: 

"Cum ne-ai iubit Tu?..." 

Dumnezeul lui Avraam, al lui Isaac si al lui lacov îi scosese din robia Egiptului, 
îi adusese într-o tară bogată unde curgea miere si lapte, îi călăuzise prin 
profeţii Săi; iar El rezuma toate acestea prin: "lubitu-v-am pe voi..." 

11. Nu te măsura cu cei mai slabi dintre oameni, ci mai degrabă cu cei 
înaintaţi în iubire, adică în virtute. 

12. Cununia este Taina Dragostei pentru că la temelia ei stă Dumnezeu, Care 
este dragoste. într-o căsnicie adevărată există mai ales iubirea jertfelnică, 
despre care vorbeşte Sfântul Apostol Pavel în imnul de la I Corinteni 13. 
Dragostea jertfelnică este singura care nu se stinge dincolo de moarte. 

Nu există un obstacol între ascultare si dragoste în viata de familie. Dragostea 
sfărâmă toate piedicile si atunci soţii se ascultă unul pe altul si ascultă unul de 
altul, dar capul familiei rămâne bărbatul. Este bine ca cei doi tineri căsătoriţi 
să aibă un acelaşi duhovnic la care să se mărturisească. 

Si în viata de mănăstire, atunci când există iubire te deschizi si asculţi, iar 
ceea ce faci în ascultare este bine primit înaintea lui Dumnezeu. Dacă 
monahul simte că nu are dragoste fată de stareţ sau în general fată de 



oameni, atunci trebuie să-L roage pe Dumnezeu cu stăruinţă să-i dăruiască 
smerenia si dragostea, asa cum făcea Sfântul Siluan. 



Călugărul în fata Dreptei Judecăţi 

Suntem cu adevărat conştienţi de Ziua Judecăţii? - Cum apare călugărul în 
fata Judecăţii Viitoare? - "Acum este Judecata acestei lumi" 

Nu fără un simţământ de îngrijorare îmi rostesc cuvântul din seara aceasta. 
Cu toţii cred că ne dăm seama de puterea cu care ne angajează propriile 
cuvinte - rostite sau scrise -, precum si de răspunderea ce o avem fată de ele. 
E atât de adevărat lucrul acesta, încât însuşi Cuvântul lui Dumnezeu, făcut 
trup, a ţinut să-l arate cu desăvârşită limpezime, atunci când a zis: "Vă spun 
că pentru orice cuvânt desert, pe care-l vor rosti, oamenii vor da socoteală în 
Ziua Judecăţii. Căci din cuvintele tale vei fi găsit drept, si din cuvintele tale vei 
fi osândit" (Matei 12,36-37). 

Gândindu-ne numai la aceste spuse ale Mântuitorului, înţelegem cât de mult 
se expune unei îndoite judecăţi - din partea lui Dumnezeu si a ascultătorilor 
săi - cel care îndrăzneşte să vorbească despre ceea ce ştie foarte bine că stă 
deasupra oricăror cuvinte, adică despre Dreapta Judecată a Domnului nostru 
lisus Hristos. în fata Acestuia ne vom găsi la un moment dat fiecare dintre noi 
pentru a ne câştiga dreptul la veşnicie, în funcţie si de felul cum am ştiut să ne 
chivernisim propriile cuvinte în cursul vieţii pământeşti. 

Să realizăm, aşadar, cu câtă atenţie va fi judecat un cuvânt pe care l-am spus 
despre Judecata Universală. Cu ce grijă trebuie să ne apropiem de 
înţelesurile acestei înfricoşate clipe de taină, ce va pecetlui pentru totdeauna 
viata noastră si asa destul de tainică! Unei evidente nevrednicii personale 



vine să i se adauge în acest caz si o anumită dificultate în sine a subiectului 
anunţat. 

A vorbi despre "Călugărul în fata Dreptei Judecăţi" înseamnă mai puţin a 
rezolva o problemă, cât mai ales a o formula just. Căci descoperirea deplină a 
adevăratei aşezări sufleteşti pe care a avut-o monahul fată de realitatea 
Judecăţii Viitoare nu se va săvârşi - obsteste - decât numai la sfârşitul acestui 
veac. Până atunci simţirea prezentei aievea, vii, a Zilei Judecăţii este păstrată 
doar câtorva aleşi, numai acelor uriaşi ai Duhului, care - chiar în măsurile 
acestui veac fiind - se învrednicesc totuşi să vadă împărăţia lui Dumnezeu 
venind cu putere în taina inimii lor, celei mai dinlăuntru, după însăşi 
făgăduinţa Domnului. 

Oprindu-ne aşadar asupra temei anunţate, putem desluşi trei idei esenţiale. 
Mai întâi este firesc să zăbovim o clipă asupra înţelesului noţiunii de Dreapta 
Judecată si a rostului ei în viata noastră. în al doilea rând va trebui să 
cercetăm poziţia aparte pe care o va avea călugărul în fata acestei supreme 
instanţe. în sfârşit, într-un al treilea moment, vom încerca să desprindem 
unele concluzii practice (valabile în condiţiile concrete ale vieţii noastre de 
toate zilele), care ne descoperă faptul că noi suntem încă de pe acum într-o 
legătură efectivă - si de cele mai multe ori nebănuită - cu Dreapta Judecată a 
lui Dumnezeu. 

Suntem cu adevărat conştienţi de Ziua Judecăţii? 

Ne găsim, prin urmare, în fata acestei prime întrebări. Ce înţeles si ce rost se 
cuvine să desluşim pentru noi înşine în noţiunea de Dreaptă Judecată a lui 
Dumnezeu? Nu e vorba să analizăm aici învăţătura dogmatică a Bisericii, ci - 
întemeiaţi pe descoperirile neclintite ale Scripturii si ale Sfinţilor Părinţi - vom 
încerca să limpezim funcţiunea pe care trebuie să o aibă pentru noi, fiinţe 
trăitoare încă înlăuntrul acestui veac, gândul si realitatea Judecăţii Viitoare. 

Trebuie să recunoaştem încă de la început că rare sunt lucrurile care să se 



bucure mai puţin de atenţia noastră serioasă si trează, decât gândul la 
Judecata ce va să fie. 

S-a înrădăcinat în deprinderile noastre de făpturi zămislite în păcat obişnuinţa 
să ne gândim aproape tot timpul la scopurile imediate ale vieţii acesteia. 
Fiecare căutăm să ne orânduim existenta pe intervale mici dar sigure (credem 
noi) si pentru aceasta luptăm din toate puterile spre a dobândi nişte mijloace 
de trai care devin ele însele - printr-o vinovată răsturnare de adevăr - 
scopurile vieţuirii noastre pe pământ. în felul acesta telurile mărunte ne leagă 
de ele. Pe nesimţite ne plecăm din ce în ce mai jos si cădem - fără să ne dăm 
seama - afară din viata autentică; uităm cu desăvârşire că preţul adevărat al 
vieţii acesteia este dincolo de ea si nu înlăuntrul ei. într-o asemenea situaţie 
gândul sfârşitului se şterge din cugetarea noastră; cel mult dacă mai stăruie 
ca o amintire vagă si neputincioasă, când în realitate el este chemat să fie 
una din pârghiile principale ale înnoirii continue din noi înşine. 

Când omul pierde din vedere finalitatea spre care se îndreaptă vremelnica sa 
petrecere în această lume, el îsi organizează o viată plată, cenuşie, o viată 
doar cu doar două dimensiuni. El nu mai ştie să privească spre înălţimi sau 
spre adâncuri, ci se interesează doar de ceea ce este imediat în jurul său, 
întocmai ca o vietate care se mişcă doar pe lungime si pe lăţime. Dar 
existenta duhovnicească ne cere, după cuvântul Apostolului Pavel, să 
înţelegem "împreună cu toţi sfinţii care este lărgimea si lungimea si înălţimea 
si adâncimea" (Efeseni 3, 18). 

Datorită faptului că există un sfârşit al sălăsuirii noastre pe pământ si o 
Judecată care va măsura, va cântări si va preţui până si cele mai mici fapte 
petrecute în cursul vieţii de aici, întreaga existentă dobândeşte înţelesuri 
nebănuit de adânci. 

Pentru cel care-si luminează traiul cu gândul la piscurile Dreptei Judecăţi, 
lumea se schimbă la fată: ea nu mai este întâmplătoare, nu mai este supusă 
nimicirii veşnice sau bunului nostru plac, ci într-însa se manifestă intenţiile si 



hotărârile lui Dumnezeu ce se vor vădi la un timp anume. Cugetarea la 
Dreapta Judecată transformă de pe acum lumea într-un loc sfânt. Faptul că 
Stăpânul întregii zidiri îti va cere la un moment dat socoteală de felul cum te- 
ai comportat în ea te obligă să te porţi cu atenţie, să-ti dai si mai bine seama 
de valoarea lucrului mâinilor lui Dumnezeu. Realitatea Judecăţii Viitoare 
devine astfel cel mai puternic temei pentru o justă apreciere, pentru o 
revalorificare a lumii în perspectiva dimensiunii eternităţii. 

Gândul la Judecata Universală rodeşte în viata noastră si în alt chip. Pentru a 
înţelege despre ce este vorba, să medităm asupra următorului fapt biblic: 
căderea omului s-a produs sub pomul cunoştinţei binelui si răului, atunci când 
protopărintii noştri au uitat că nu le este permis totul. Si astăzi rădăcina 
păcatului continuă să stea pentru om în acelaşi gând: nu cumva ne este 
permis totul? Nu cumva ne este îngăduit orice? Chiar dacă legile omeneşti din 
afară îmi pun oarecare piedici, nu pot eu, oare, ştiut numai de mine însumi, să 
fac ce-mi place? 

Dacă fiecare am zăbovi cu sinceritate asupra vieţii personale, ar trebui să 
recunoaştem că toate căderile noastre duhovniceşti vin din faptul că ne 
transformăm în propriii noştri judecători (si bineînţeles în nişte judecători 
foarte îngăduitori), lată însă că realitatea de netăgăduit a Judecăţii vine si ne 
spune: Nu, nu ne este permis totul! 

Există limite pentru cele îngăduite omului, limite puse nu din bunul plac al lui 
Dumnezeu, ci ele există chiar prin legile profunde ale vieţii; trecând peste 
acestea devenim propriii noştri călăi. 

Faptul că vom trece printr-o Judecată Finală ne ajută de pe acum să 
înţelegem că omul e încadrat într-o ordine, într-o rânduială, de păstrarea 
căreia este răspunzător. Eu sunt dator să mă port cu cei din jurul meu nu 
după voia mea, adesea rătăcită datorită păcatelor, ci după o rânduială de 
peste noi ce mă ocroteşte deopotrivă si pe mine, si pe ei. 



Dreapta Judecată devine astfel - pentru cel care îi înţelege rostul - un 
adevărat temei de comuniune socială. în numele ei suntem chemaţi să 
realizăm încă de pe acum o nemincinoasă împreună-trăire, o vieţuire 
obştească într-un duh de dragoste si de îngăduinţă. Omenirea în ceasul 
Judecăţii va apărea ca un singur trup de obşte si atunci ni se va cere fiecăruia 
socoteală de ceea ce am făcut cu fratele nostru, care este un mădular al 
aceluiaşi trup obştesc. De aceea, frica si cutremurul pe care în mod firesc 
trebuie să le trezească în noi amintirea Judecăţii din urmă nu sunt nicidecum 
nişte simţăminte josnice si oarbe, ci ele se nasc, dimpotrivă, din înaltul 
sentiment al responsabilităţii fată de cei din jur si fată de mine însumi. 

Prin faptul că vom fi chemaţi să răspundem de noi înşine în fata lui Dumnezeu 
se vădeşte pentru mine încredinţarea că eu am o misiune de îndeplinit pe 
acest pământ, sunt răspunzător de mine însumi, reprezint deci o valoare în 
ochii Domnului meu. De aceea, trebuie să mă port cu grijă duhovnicească nu 
numai fată de cei din jur, ci si fată de mine însumi (aceasta însemnând cu 
totul altceva decât egoismul). 

în sfârşit, o altă împlinire de sine, prilejuită în acest veac de aşteptarea 
trezvitoare a Judecăţii Viitoare, este îndepărtarea credinciosului de la 
judecăţile dinainte de vreme, adică de la clevetirea si osândirea aproapelui. 
De-abia la confruntarea finală a lumii cu Dumnezeu se va descoperi cu 
adevărat distincţia dintre bine si rău. Binele si răul nu sunt cu adevărat 
limpede deosebite decât în ochii Celui Atoatestiutor; de aceea, Lui singur I se 
cuvine să facă despărţirea absolută, definitivă, între ele, la sfârşitul veacului. 
Căci numai Dumnezeu singur cunoaşte planul de ansamblu si intenţia ultimă 
a întregii Sale Creaţii. 

Noi, făpturile Lui mărginite, trăind o existentă limitată, având posibilităţi 
restrânse de cunoaştere, nu putem să ne dăm seama de adevăratele urmări 
si semnificaţii ale actelor semenilor noştri. Pentru aceasta, oricine judecă pe 
aproapele său se substituie lui Dumnezeu si se asază singur sub osânda 
Judecăţii care este nemilostivă celor ce judecă. în virtutea marii întrebări de la 



sfârşitul veacului, viata noastră se cere trăită în duhul osândirii de sine si nu 
de aproapele, singura cale prin care nu avem nimic de pierdut, ci numai de 
câştigat. 

Cum apare călugărul în fata Judecăţii Viitoare? 

Am spus mai înainte că, ştiut sau neştiut de noi, adevăratul sens al lumii 
acesteia stă dincolo de ea, anume la capătul său, în Ziua Judecăţii. Atunci va 
fi ceasul deplinelor si surprinzătoarelor descoperiri de noi înşine si de alţii, în 
fata întregii zidiri adunate laolaltă. Până atunci nimeni dintre noi nu apare cu 
adevărat asa cum este: căci în această viată putem înşela pe alţii, ne putem 
înşela pe noi înşine, dar nu vom putea înşela Dreapta Judecată a lui 
Dumnezeu. în fata ei fiecare dintre noi va sta conform propriei aşezări 
sufleteşti pentru care s-a ostenit. 

Care va fi deci poziţia specifică a călugărului la Judecata din urmă? Ce i se va 
cere si ce va răspunde el atunci, deosebit de ceilalţi semeni ai săi? Căci într- 
adevăr starea monahului la acest prag al veşniciei va fi cu totul aparte fată de 
starea celorlalţi oameni. 

Este îngăduit pentru alţii să se îndeletnicească - desigur, în chip cuviincios - 
cu treburile acestei lumi si să-si pregătească, indirect, răspunsul la Dreapta 
Judecată si după felul cum îsi chivernisesc viata pământească. De la călugăr 
însă se aşteaptă să-si aşeze conştient si organizat întreaga sa trăire, sub 
lumina Judecăţii din urmă. 

Este firesc pentru credincioşii din lume ca să poarte grijă de înfăţişările si 
problemele felurite pe care le pune această viată. Călugărului însă, ca unuia 
ce a murit lumii acesteia, îi este firesc să poarte grija, în primul rând, de 
problemele vieţii celeilalte si să se ferească de ispitele celei de aici. Altfel 
spus, în măsura în care un vieţuitor din lume este dator să nu uite că trăieşte 
în ea si de aceea trebuie să se poarte cuviincios, după întocmirile ei, în 
aceeaşi măsură un călugăr este obligat să-si amintească pururi că el este 



chemat să trăiască (încă de pe acum) viata veacului viitor, adică el are 
menirea să se poarte după rânduielile acesteia. Aici stă taina si preţul de 
nespus al vieţii călugăreşti. 

Cinul monahicesc a fost lăsat de Dumnezeu în mijlocul acestui veac ca o 
solie, o înainte-vestire a împărăţiei Cereşti ce va să fie. Asa au înţeles si au 
trăit Părinţii viata călugărească: ca o pârghie de transformare a lumii după 
chipul vieţii nestricăcioase de după Judecata Universală, astfel ca oamenii - 
după chiar cuvântul Mântuitorului - să nu vină la Judecată, ci să se mute din 
moarte la viată. 

Adevăratul monah trăieşte, se mişcă si respiră mereu în văzduhul clipei celei 
înfricoşate a Dreptei Judecăţi si în acest fel - după cuvântul Sfântului Isaac 
Şirul - poate pune pe pământ "început împărăţiei Cerurilor". Gândul la 
înfricosătoarea Judecată îi devine temeiul cel mai puternic al biruinţei si al 
desăvârşirii de sine. 

"Biserică a harului - spune Sfântul Grigorie Teologul - este cel care s-a pierdut 
pe sine în Dumnezeu si trăieşte cu grijă de Judecata Lui. 

Dar cum este cel care s-a pierdut în Dumnezeu? Si ce este grija de 
Judecată? Ce alta decât să cauţi pururi odihna Lui, să fii mereu cu grijă si să 
te întristezi în tot timpul întrucât nu poţi să ajungi la desăvârşire din pricina 
neputinţei firii tale?! Si astfel se sălăşluieşte Dumnezeu în suflet, căci îl ai 
mereu prezent în tine prin aducerea-aminte". 

Faptul că monahul realizează prin viata lui o anticipare, o înainte-săvârsire a 
Dreptei Judecăţi, are un neasemuit preţ duhovnicesc pentru întreaga 
umanitate. Monahismul devine astfel centrul spiritual al lumii acesteia, dincolo 
de conştiinţa sau vrednicia călugărilor. Aceştia - ca unii ce trăiesc în lume, dar 
sunt încă de pe acum dincolo de ea - pun în fata omenirii modelul bun de 
urmat al întregii vieţuiri creştineşti. Fără îndoială, nu toţi oamenii sunt chemaţi 
să devină călugări. Viata monahală dăruieşte însă tuturor celor din afara ei un 



criteriu, un semn veşnic si neclintit al desăvârşirii creştine. "Cele trei lepădări - 
spune Sfântul loan Scărarul - sunt semnele de biruinţă ale călugărilor si 
lumea nu le poate cuprinde pe acestea; căci dacă le-ar cuprinde, atunci n-ar 
mai fi nevoie de monahism si de fuga din lume". 

Trebuie subliniat si faptul că răspunderea cu care monahul va veni încărcat în 
fata Dreptei Judecăţi va fi nespus mai mare decât a oricărui alt om! Cel care 
nu avea pe pământ nimic deasupra lui care să-l depăşească - fiindcă monahul 
este un înger în trup - va trebui atunci să dea socoteală în fata Celui 
Atoatestiutor de felul cum si-a chivernisit viata spre a fi un îndreptar pentru cei 
din jurul său. O sarcină uriaşă apasă pe umerii monahului ce se înfăţişează 
înaintea Nefătarnicului Judecător. Ne spune Sfântul loan în "Scara": "Lumini 
pentru monahi sunt îngerii, iar lumina pentru toţi oamenii este vieţuirea 
monahală. De aceea, monahii să se nevoiască să fie pildă bună întru toate, 
fără să dea poticnire cuiva în ceva, nici prin fapte, nici prin cuvinte. Iar dacă 
lumina aceasta e întuneric, apoi întunericul acela - adică cele ce se petrec în 
lume - cu atât mai mult se întunecă". 

în fata Judecăţii de Apoi călugărul va descoperi un lucru poate nebănuit 
adesea în această viată: deşi lepădat de lume, deşi ieşit din ea - sau mai bine 
zis tocmai de aceea -, el nu rămâne rupt de soarta duhovnicească a omenirii. 
Dimpotrivă, am putea spune că de-abia acum el intră mai adânc în viată si 
într-o legătură vie cu semenii săi. 

De grumajii celui mai umil dintre monahi, de felul cum înţelege si se 
străduieşte să-si poarte crucea răscumpărătoare a făgăduinţelor lui, atârnă 
mântuirea unei părţi a semenilor săi. în fata Dreptei Judecăţi, călugărul îsi va 
da seama cât de apropiată trebuia să fie viata lui de a Apostolilor si de a 
Mântuitorului, Care a purtat în chip pilduitor jugul păcatelor omenirii. Este 
adevărat că nu poate fi pentru un om o chemare mai grea decât călugăria, dar 
nici nu există o altă chemare mai înaltă. 

"Un monah neagonisitor - ne spune tot Sfântul loan Scărarul - este stăpânul 



lumii care a încredinţat lui Dumnezeu grija despre sine, iar prin credinţă îi are 
robi (duhovniceşti) pe toţi". Călugărul se leapădă de grija lumii si de grija sa 
proprie, nu printr-o tăgăduire a vieţii, ci, dimpotrivă, din dragoste fată de ea. El 
fuge nu de lume, ci de lumesc, adică de aspectul păcătos, corupt al creaturii, 
aspect care îl împiedică să se apropie duhovniceste de ea. Depărtându-se de 
lume si de sine însuşi (adică de omul vechi), monahul rămâne liber pentru 
slujirea lui Dumnezeu si a vicarului Său: aproapele nostru (căci, într-un 
anume fel, aproapele nostru este locţiitorul permanent al lui Dumnezeu pe 
pământ). 

în Ziua înfricoşatei Judecăţi Fiul Omului va împărţi neamul omenesc în două 
cete, după cum a fost sau nu slujit cu dragoste într-unui din fraţii săi mai mici. 
Călugărul va fi în chip deosebit chemat să dea socoteală atât pentru cele trei 
jurăminte pe care Ie-a făcut, cât si pentru felul cum a îngrijit - prin faptă, 
rugăciune si întreaga sa viată - de cei lipsiţi duhovniceste ai lumii acesteia, 
sub chipul cărora se ascundea însuşi Hristos. 

Pentru că el este un stăpân duhovnicesc al vieţii de aici, va fi întrebat pentru a 
răspunde dacă a hrănit cu cuvântul lui Dumnezeu pe cel flămând si dacă a 
dat de băut din apa vieţii (a darurilor Duhului Sfânt) celui însetat. Va fi întrebat 
dacă a primit cu dragoste pe cel străin de Hristos, dacă a îmbrăcat cu puterea 
credinţei pe cel gol de ea, dacă a căutat cu leacul iubirii de aproape pe cel 
bolnav sufleteşte si dacă a cercetat cu răbdare si pogorământ pe cel aflat în 
temniţa păcatului (Matei 25, 35-36). 

în măsura în care monahul va căuta cu seriozitate la propria sa mântuire, în 
aceeaşi măsură va fi pus în situaţia de a avea grijă, într-un fel sau altul, de 
mântuirea aproapelui. 

Este într-adevăr un lucru cutremurător să fii chemat să răspunzi în fata lui 
Dumnezeu, ca unul ce ai îmbrăţişat de bunăvoie, total, cauza Lui si ai făgăduit 
să întemeiezi în mijlocul lumii o vieţuire după chipul Său. A trăi după chipul lui 
Dumnezeu înseamnă să trăieşti în primul rând pentru altul si nu pentru tine; 



înseamnă să trăieşti pentru lucrurile mari si serioase ale vieţii, iar nu pentru 
cele neimportante, cât si pentru înţelegerea celor veşnice si nestricăcioase, 
iar nu pentru stăpânirea celor pământeşti si stricăcioase. 

Pentru călugărul ce si-a orânduit întreaga sa viată cu temere fată de Ziua 
Judecăţii, se vor împlini aievea spusele Mântuitorului: "Adevărat, adevărat zic 
vouă: Cel ce ascultă cuvântul Meu si crede în Cel ce M-a trimis are viată 
veşnică si la Judecată nu va veni, ci s-a mutat din moarte la viată" (loan 5, 
24). 

Poate că nimeni nu este mai întemeiat decât adevăratul monah să înţeleagă 
frica sfântă - nu oarbă - ce trebuie s-o avem cu toţii în fata realităţii Judecăţii. 
Făptura omenească e mai mult sau mai puţin pregătită pentru o mulţime de 
nenorociri care pot veni asupra ei. Cutremur, foc, revărsare de ape, boli, 
năvăliri de popoare, diferite alte necazuri sunt intrate de mult timp în gândirea 
umanităţii si de aceea ni le putem reprezenta cu destulă uşurinţă. Pentru cele 
ce vor fi la Dreapta Judecată, ca si pentru stările sufleteşti prin care vom trece 
atunci, nu putem însă avea cu adevărat cunoştinţă culegând date din lumea 
de aici. Pentru aceasta viata monahală cere de la cel care o îmbrăţişează să- 
si facă o îndeletnicire de căpetenie din crearea unei sensibilităţi, a unei putinţe 
de a simţi lăuntric - încă de pe acum - teama suprafirească ce ne va stăpâni 
atunci. 

în istoria Bisericii au existat chipuri de călugări care îsi umpleau întreaga lor 
viată cu meditaţii asupra Judecăţii, vădite si prin suspinurile: "Ce-o să fie! Ce- 
o să fie!"; acestea îi fereau de păcat si îi păstrau curaţi pentru ceasul din 
urmă, care într-un fel ajunsese pentru ei familiar. 

Tocmai intimitatea lui cu Judecata din urmă îl face pe monahul râvnitor să-si 
dea seama de gravitatea cumplită a acelei clipe si să-si simtă sufletul împărţit 
între teamă si bucurie, între duhovnicească deznădăjduire si încredere, între 
cutremur si fericire. în fata Dreptei Judecăţi, călugărul - fie el cel mai sfânt si 
cel mai iscusit - va apărea cu fiinţa sfâşiată de aceste stări, ca răstignit pururi 



pe o cruce de gând. Si poate că acesta nu va fi cel mai mic temei al învierii 
sale, biruitoare, la viata veşnică, de către Cel care a frânt cu răstignirea Sa pe 
cruce, puterea morţii. 

"Acum este Judecata acestei lumi" 

Ajunşi aici, este momentul să încercăm ca să desprindem - din cele spuse 
până acum - unele înţelesuri cât mai apropiate de trăirea noastră concretă si 
să culegem astfel eventuale îndemnuri valabile pentru viata practică în care 
ne găsim. 

Un gând care ne-a călăuzit de la început a fost evidenta adevărului că noi 
suntem încă de pe acum într-o legătură reală si vie cu Judecata Finală. 
Rămâne numai să devenim conştienţi de acest fapt. Desigur, în iconomia 
istoriei lumii Ziua Judecăţii de Apoi are un rost deosebit, un rost unic, pe care 
nimic nu-l poate înlocui. însă aceasta nu înseamnă că până atunci faptele 
noastre nu sunt mereu prezente înaintea divanului Dreptului si Veşnicului 
Judecător, că nu sunt nepărtinitor cântărite de El. însuşi Cuvântul întrupat al 
lui Dumnezeu face să răsune în urechile noastre pururea: "Acum este 
Judecata acestei lumi; acum stăpânitorul lumii acesteia va fi aruncat afară" 
(loan12, 31). 

în orice timp creştinul - si cu atât mai mult călugărul - este dator să se simtă 
cu adevărat sub Judecata scrutătoare si nemincinoasă a Domnului său si să 
izgonească din inima lui pe stăpânitorul acestui veac. Iar la momentul 
Judecăţii de Obşte vom înţelege cu toţii limpede că de fapt noi am stat mereu 
în fata tronului dumnezeirii ascuns în adâncul inimii noastre; iar atunci când 
am uitat acest lucru, ne-am osândit singuri. 

Devenind conştienţi de Ziua Judecăţii, ne facem vrednici de cuvântul atât de 
frumos al Sfinţilor Părinţi: "Nu te teme de moarte, căci iată Dumnezeu poate 
să te ridice mai presus de ea". 



Dacă toate cele care s-au spus până aici nu ar fi de ajuns ca să ne 
pecetluiască cugetul nostru, însăşi Biserica vine să ne aducă aminte de 
Dreapta Judecată, prin rânduiala anului liturgic. Ne găsim în săptămâna 
premergătoare marelui post. Intrăm într-un timp mai sfânt, mai duhovnicesc 
decât cel obişnuit. Această săptămână de răscruce este cuprinsă între 
Duminica înfricoşatei Judecăţi si Duminica Izgonirii lui Adam din Rai. 

Se ascunde fără îndoială în această rânduire un înţeles duhovnicesc, asupra 
căruia se cade să zăbovim o clipă. Judecata din urmă va fi cea mai mare si 
ultima sărbătoare duhovnicească a lumii noastre. Ea va fi cu adevărat si de-a 
dreptul praznicul lui Dumnezeu, ziua Fiului Omului, cu care se va sfârşi 
istoria. 

Dimpotrivă, duminica ce vine pomeneşte izgonirea lui Adam din Rai, prima zi 
a omenirii de sub păcat, începutul istoriei ce ne cuprinde încă. întâi ni se pune 
înainte sfârşitul lumii, pentru că stă în firea vieţii duhovniceşti să se 
îngrijească mai mult de acest capăt al vremilor, de unde începe odihna 
veşnică în Dumnezeu. Apoi ni se aminteşte începutul nostru, păcatul si 
neascultarea ce ne-a izgonit din Rai, ca să ne aducem aminte că cele pe care 
le vedem sunt trecătoare si că rostul omului este să răscumpere păcatul firii si 
să lupte pentru restabilirea zidirii în prima ei stare, paradisiacă. 

între aceste două stări duhovniceşti - pedeapsa izgonirii din Rai si înfăţişarea 
la înfricosătoarea Judecată - se desfăşoară toată lupta pentru izbăvirea 
noastră. Timpul dintre ele ne-a fost dat ca să ne ridicăm iarăşi de unde am 
căzut si să ne reîntoarcem în Dumnezeu, de unde ne-am desprins. Chezăşia 
acestor adevăruri este tocmai învierea Domnului, ce ne aşteaptă la capătul 
Păresimilor. 

Vremea sfântului si marelui post ni se deschide astfel ca o suprafirească 
prescurtare a celor mai înalte înţelesuri si fapte duhovniceşti. Gândul la 
Judecata Viitoare ca si semnificaţia următoarelor duminici ale Triodului ne 
aduc aminte de singura cale a mântuirii: de la căderea celui dintâi Adam, 



părintele omului, trebuie să ne ridicăm la învierea Celui de-al doilea Adam, 
Hristos Dumnezeu, Fiul Omului. 

Dacă orice creştin este dator să urmeze Mântuitorului în toată viata lui, cu atât 
mai mult monahul - si mai cu seamă în acest timp al Păresimilor - e obligat să 
înţeleagă si să ia asupră-si crucea mântuitoare a Domnului lisus Hristos. Este 
obligat să înţeleagă că întreg sensul creştinismului si toată slujirea 
monahismului constă în aceste trei fapte: să iei asupra ta răul care este în 
lume, să mori cu acest rău prin despătimirea de sine si să reînviezi în curăţie. 
Pentru toate aceste slujiri este cu deosebire prielnic răstimpul de pocăinţă si 
de cunoaştere de sine al marelului post. 

Toate învăţăturile prezentate în seara aceasta - pe care cu nevrednicie le-am 
adunat din scrierile Bisericii - sunt foarte greu de împlinit pentru noi, monahii 
vremurilor de acum. Să-I cerem însă cu umilinţă ajutorul Bunului Dumnezeu, 
iar El ne va întări ca să putem fi cât mai aproape de trăirea acestor frumoase 
învăţăminte si ca să ne putem însuşi chemarea de foc - înfricoşată si 
mântuitoare - cu care fiul tunetului pecetluieşte deopotrivă Sfânta Scriptură si 
inimile noastre: 

"Amin! Vino, Doamne lisuse!". 

1946, conferinţă ţinută la întâlnirile Rugului Aprins 



Şapte îndemnuri pentru a găsi calea adevărului 

Mai întâi suntem datori a ne aminti pururea de Domnul Dumnezeu, ca să ne 
bucurăm de nădejdea în El, urmând fericitului David care zicea despre sine: 
"Adusu-mi-am aminte de Dumnezeu si m-am cutre- murat" (Psalmi 76, 3). 

Al doilea lucru la care suntem chemaţi să medităm sunt patimile lui Hristos, 
pentru ca si noi să suferim toate cu bunăvoinţă pentru El. Este bine să ne 



gândim cu seriozitate cum Fiul cel veşnic al lui Dumnezeu S-a coborât din 
înălţimile cereşti, S-a întrupat, iar în cele din urmă a fost înălţat pe cruce în 
acest Trup Sfânt. Prin toate acestea ne-a deschis cu pace împărăţia de Sus. 
Si-a vărsat prea scump Sângele Său pe pământ si ne-a deschis prin această 
jertfă cale spre Muntele lui Dumnezeu, spre a fi acolo împreună-locuitori cu 
îngerii. 

Este foarte important de asemenea să avem o cugetare smerită si să ne 
recunoaştem propriile patimi. în acest fel vom dobândi ajutorul lui Dumnezeu 
pentru a ne putea îndrepta. 

Căci, după cuvântul Părinţilor Bisericii, "cine îsi simte păcatele este mai bun 
decât unul care, prin arătarea sa, este de folos lumii întregi. Si cine s-a 
învrednicit să se vadă pe sine asa cum este, e mai bun decât unul care s-a 
învrednicit să vadă îngeri". 

în al patrulea rând, este bine să cugetăm la ceasul sfârşitului nostru, ca să fim 
totdeauna pregătiţi pentru el. Toată înţelepciunea omului stă în gândul la 
moarte. De această zi s-au cutremurat si se cutremură chiar si marii învăţaţi ai 
tuturor timpurilor. 

Apoi, este folositor să avem tot timpul în fată Ziua Judecăţii. Atunci cerul si 
acest pământ vor trece si vor ieşi morţii din morminte si toate faptele 
oamenilor se vor învedera. Toţi vor sta la fel înaintea judecăţii lui Hristos, 
"căci nimic nu este acoperit care să nu iasă la iveală si nimic ascuns care să 
nu ajungă cunoscut" (Matei 10, 26). Numai păcatele curăţite mai înainte prin 
pocăinţă si spovedanie le va acoperi Domnul la această judecată. 



Al şaselea cuget pe care îl găsim des exprimat în Sfânta Scriptură si în 
scrierile Sfinţilor Părinţi este teama de chinurile iadului. Despre acestea 
proorocul Isaia spune: "viermele lor nu va muri si focul lor nu se va stinge" 



(Isaia 66, 24). Viermele este conştiinţa celor ajunşi în iad, căci cei osândiţi în 
acest loc vor cunoaşte că suferă asemenea chinuri pentru faptele lor. 



în al şaptelea rând este bine să avem pururea în minte viata veşnică, ca să 
dorim a ajunge acolo unde sfinţii moştenesc bucuria întru Hristos, fericirea de 
unde a fugit suferinţa si frica. 



Cu aceste şapte cugetări sufletul celui drept se apără de diavol si cu ele poate 
să-l învingă pe vrăjmaşul mântuirii noastre. Necontenita amintire a acestora si 
mai ales cugetarea la Dumnezeu ne fac să-L iubim mai mult decât toate. Iar 
prin ajutorul si puterea Sa, după veacul acesta, îl vom putea iubi în veci cu 
îngerii, cu arhanghelii si cu toţi sfinţii. Amin. 



învierea 

într-un an, de Paşti, fiind în închisoare am simţit bucuria învierii si a rugăciunii 
mai profund decât în libertate. 

La sărbătoarea învierii timpul parcă se opreşte si credincioşii au alte chipuri, 
sunt mai luminoşi. Atunci poţi trăi aproape deplin această năvală a dragostei. 
Toată natura este plină de harul învierii. Dacă suntem cu adevărat pregătiţi 
pentru acest praznic al praznicelor, firea noastră se deschide si simţim cum 
Dumnezeu este deschis total către noi prin iubirea Sa. 

"//sus Hristos, Fiul lui Dumnezeu, 
Cel ale Cărui urme se văd pe plaja 
stelelor 



La ţărmul lui Dumnezeu 

A venit într-un grăunte si acolo 

între pustiul mic si pustiul apei sub 

măslini 

a fost răstignit. 

Lumea nu are decât o singură justificare - învierea!" 

Fragment din învierea, de Daniel Turcea 



Prima grupare studenţească creştină 

(...) Gruparea studenţilor creştini din Atena s-a făcut cunoscută nu numai în 
Atena si Grecia, ci în tot Imperiul Roman. Faima lor se răspândise 
pretutindeni. Studenţii care veneau aici din toate părţile Imperiului vorbeau, 
mergând în locurile lor natale, despre activitatea grupării. 

Desigur, gruparea studenţilor creştini s-a făcut atât de cunoscută datorită lui 
Vasile si Grigorie (este vorba de Sfântul Vasile cel Mare si Sfântul Grigorie de 
Nazianz în anii de studenţie din a doua jumătate a secolului al I V-lea - n.red.). 
Aceştia i-au dat putere spirituală si strălucire. Datorită celor doi, toţi si-au 
întors privirile asupra grupării, unii pentru a o admira - creştinii -, alţii pentru a 
o invidia - păgânii. 

Atât de mult i-au impresionat Grigorie si Vasile pe profesorii si colegii lor, încât 
cei doi au dobândit în lume o faimă asemănătoare celor mai vestiţi profesori 
din Atena. 

Constituirea grupării studenţilor creştini a avut efecte binefăcătoare asupra 
membrilor acesteia. Tinerii studenţi creştini ajunseseră într-un oraş care 
rămăsese centrul idolatriei. Nici un oraş nu mai păstra atât de puternică viata 



idolatră ca Atena. Oriunde ar fi ieşit cineva în Atena, se afla într-o pădure de 
statui ale zeilor si demonilor. Orice grupare socială ar fi cunoscut, întâlnea 
distracţii si desfătări materiale. 

Viata aceasta îsi găsea sprijinul si în profesorii păgâni, care adeseori se aflau 
în primele locuri la ritualurile păgâne în temple sau în locuri deschise, chiar si 
pe drumuri. Cu alte cuvinte, mulţi profesori erau iniţiaţi ai zeilor si ai religiilor 
păgâne. Viata socială constituia iarăşi, pentru studenţii noi, o permanentă 
provocare spre libertinaj, spre o viată uşoară. Studenţii creştini încercau să se 
opună atracţiei păgânismului si a imoralităţii. Se întruneau, discutau si 
înaintau în cele duhovniceşti. Pentru a evita modul de viată imoral, trebuia să 
cultive un alt mod de viată, plăcut si virtuos. (...) 

Prietenia dintre Vasile si Grigorie era admirată de întreaga comunitate 
academică ateniană. Drumurile lor erau două: cel care conducea la putinele 
biserici creştine si cel care ducea la scoală. 

Stelianos Papadopoulos, 

Vulturul rănit - Viata Sfântului Grigorie Teologul 



Postfaţă 

<Să nu uitaţi, oameni buni, că am plecat cu sufletul curat si că am murit din 
prea multă dragoste! Să nu credeţi cumva că 

n-am ştiut ce fac; toţi am ştiut! Si, câteodată, când călcaţi mai apăsat, amintiti- 
vă că pământul acesta se sprijină pe piepturile noastre. > 

- sora martirului Dragos Mladinovici 



(20 de ani, omorât în decembrie 1989) , 

vorbind în numele lui - 

în toamna anului 2001, câţiva tineri i-am făcut o vizită domnului academician 
Virgil Cândea. Cu această ocazie i-am relatat despre intenţia noastră de a 
edita o carte care să reunească o bună parte din cuvintele de folos pe care 
părintele arhimandrit Sofian Boghiu Ie-a adresat tinerilor în cadrul întâlnirilor 
organizate de Asociaţia Studenţilor Creştini Ortodocşi Români (ASCOR). 
Domnul profesor ne-a sfătuit atunci să adăugăm la cuprinsul acestei scrieri si 
o mărturie referitoare la experienţa pe care au acumulat-o în acest mediu 
misionar studenţesc unii dintre membrii reprezentativi ai asociaţiei. 

Domnia sa a accentuat faptul că o astfel de mărturie nu trebuie să se piardă, 
ea putând să devină - peste mulţi ani - foarte utilă. Părintele Sofian, aflând 
despre o asemenea propunere, a încuviinţat să scriem o postfaţă care, 
plecând de la problemele cu care ne-am confruntat în ASCOR, să prezinte 
nişte concluzii cât mai practice pentru tinerii ce doresc să se apropie de 
Biserică. 

Vă întrebaţi, probabil, care este legătura dintre sfaturile părintelui stareţ si 
frământările ascor-istilor. Răspunsul este simplu: părintele Sofian Boghiu a 
fost până în 1998 unul dintre cei mai importanţi povătuitori duhovniceşti ai 
tinerilor din ASCOR Bucureşti. în această postfaţă vom prezenta felul în care 
am încercat să aplicăm în viata asociaţiei îndemnurile părintelui, precum si 
problemele de care ne-am lovit în acest demers. 

Putem spune că această carte ne prezintă, poate, cel mai bine calea pe care 
au dorit să se menţină tinerii din ASCOR, după 1990. 

în acea stare de har, de efervescentă spirituală care predomina în societatea 
românească imediat după 1989, năzuiam cu toţii să continuăm, într-un duh de 
sinceritate si jertfă, lucrarea începută de tinerii martiri din decembrie. Fără 



sfatul permanent al părintelui Sofian, credem că nu am fi încercat să ne 
asumăm - la nivelul nostru, studenţesc - această linie de echilibru si 
deschidere duhovnicească, ce îmbină armonios credinţa practică cu 
aprofundarea învăţăturii bisericeşti, fapta cu rugăciunea si care îsi are 
originea în <veacul de aur al ortodoxiei românesti>, cum numea Nichifor 
Crainic epoca Sfântului Paisie Velicikovski. 

Ca un fir neîntrerupt, influenta paisiană a ajuns la mănăstirea Optina din 
Rusia, iar de aici s-a reîntors pe pământul românesc prin ieromonahul loan 
Kulîghin, duhovnicul atât de iubit al părintelui Sofian. în acest fel ne-am 
împărtăşit si noi, după putinţă, din duhul care a însufleţit reînnoirea isihastă 
românească din secolul al XVIII-lea. Abia mult mai târziu însă aveam să 
conştientizăm importanta acestei filiaţii duhovniceşti. 

Filocalia în mediul studenţesc 

Una dintre problemele foarte importante care s-au pus în ASCOR, începând 
cu 1994 - când au avut loc primele întâlniri la nivel naţional -, a fost cum s-ar 
putea sintetiza cel mai bine orientarea spirituală pe care trebuie să o aibă 
studenţii creştini care doresc să facă misiune în cadrul acestei organizaţii. 
După multe discuţii, am căzut cu toţii de acord să înscriem în statut ceea ce 
am considerat a fi mesajul cel mai actual si mai necesar al generaţiei noastre: 
scopul asociaţiei este promovarea în mediul universitar a credinţei ortodoxe, 
în duhul filocalic redescoperit de părintele profesor Dumitru Stăniloae. 

S-a înţeles atunci că încercarea de a ne asuma învăţătura Bisericii, având ca 
model viata si scrierile Părinţilor filocalici, este calea renaşterii duhovniceşti a 
neamului românesc. 

Această încercare de a merge pe calea filocalică, legăturile statornice cu marii 
duhovnici, precum si lucrarea mărturisitoare (fără nici un interes personal) a 
celor care s-au implicat cu dragoste si hotărâre în asociaţie, toate acestea au 
făcut ca ASCOR-ul să rămână - prin purtarea de grijă a lui Dumnezeu - o 



prezentă vie, cu un mesaj aparte pentru studenţii din mai multe centre 
universitare. 

Cum s-a oglindit orientarea filocalică în viata lăuntrică a organizaţiei? 

Este foarte greu să descrii starea de har, comuniunea si vioiciunea spirituală 
pe care au simtit-o în ASCOR mulţi dintre cei care au avut răbdarea si 
puterea să se implice câţiva ani cu seriozitate în activităţile asociaţiei. Simţeai 
în permanentă ajutorul lui Dumnezeu dacă dăruiai totul. Simţeai firescul, 
bucuria si frumuseţea nebănuită a relaţiilor personale. Simţeai că te-ai 
implicat într-o experienţă spirituală (puţin cam neobişnuită pentru unii colegi 
de generaţie) în care se împletesc armonios sinceritatea tinerilor cu 
îndrumările duhovnicilor si în care eşti foarte liber fiind în ascultare. 

O şansă cu totul deosebită pentru membrii organizaţiei a fost (si este) faptul 
că în ASCOR se întâlneau tineri de la toate facultăţile, care erau preocupaţi 
de problemele credinţei. Schimburile de experienţă apărute cu aceste ocazii, 
dialogurile, mărturisirea propriilor frământări, toate alcătuiau un univers 
dinamic din care ieseai foarte îmbogăţit. 

Calea filocalică s-a concretizat pentru noi si în concluziile directe privitoare la 
viata sufletească la care ajungeam în urma misiunii practice făcute cu 
binecuvântare. Vom da un singur exemplu: din experienţă am observat că 
biruinţa cea mai grea (dar si cea mai folositoare) a credinciosului este aceea 
de a recunoaşte - în primul rând în fata lui Dumnezeu si a propriei conştiinţe - 
că a greşit. Acest lucru este afirmat de către Părinţii Patericului atunci când ne 
arată că cea mai sigură cale a mântuirii pentru tot omul este "a se prihăni si a 
se defăima pe sine totdeauna". 

în mod inerent, drumul căutărilor ascor-iste a fost presărat si cu greşeli, 
deziluzii, căderi si ispite. Chiar si din acestea însă puteai să ieşi întremat 
sufleteşte, dacă îti asumai deficientele, dacă renunţai la propriul tău orgoliu si 
te lăsai purtat de mâna lui Dumnezeu. Atunci realizai că fără astfel de 



încercări nu se poate ajunge pe calea Adevărului si a vieţii veşnice. 

Pentru cei din exterior ASCOR-ul putea părea o poezie, însă când începeai 
să pătrunzi în frământările cotidiene ale organizaţiei, îti dădeai seama că era 
vorba de o lucrare misionară care se îndeplinea foarte greu, cu multe 
sacrificii. Realizai că numai cerând stăruitor si permanent ajutorul lui 
Dumnezeu, puteai merge mai departe. 

Prin iconomie dumnezeiască, prindeai putere văzându-i pe tinerii care 
mărturiseau că pelerinajele noastre, colindele în spitale sau conferinţele de la 
<Serile filocalice> i-au ajutat să descopere seninătatea vieţii creştine si să 
scape de anumite patimi. 



Ne întâlneam uneori cu foşti studenţi pe care nu-i remarcaserăm până atunci, 
dar care ne spuneau că unele din acţiunile ASCOR-ului au fost pentru ei o 
adevărată scoală duhovnicească care Ie-a schimbat cursul vieţii, 
determinându-i să se spovedească pentru prima dată, să se înscrie la 
Facultatea de Teologie, să renunţe la yoga, la secte sau la muzica rock etc. 

Ar mai fi multe de istorisit... Adăugăm doar mulţumirea noastră adresată 
ierarhilor si duhovnicilor care au sprijinit cu adevărat organizaţiile de tineret 
ale Bisericii. Contactul direct cu aceşti părinţi a însemnat pentru mulţi tineri o 
limpezire decisivă a propriei lor existente. 

De s-a pierdut entuziasmul de la Revoluţie? 

Pentru un tânăr care se află în anii studenţiei la începutul mileniului al treilea, 
cele spuse până aici îi pot părea nişte relatări de acum cel puţin patru-cinci 
decenii. în doar 10-12 ani lucrurile s-au schimbat mult în întreaga societate. 
De la an la an misiunea creştină în mediul studenţesc se face parcă tot mai 
greu, fiindcă la nivel general românii si-au pierdut mult din entuziasmul si 
suflul tineresc care îi anima în primii ani de după 1990. 



Cauzele acestei scăderi spirituale se pot găsi si în plan politic, economic sau 
social. însă cele mai importante explicaţii ale acestei neîmpliniri româneşti 
sunt cele de ordin duhovnicesc. într-o discuţie avută cu părintele Sofian, Prea 
Cuviosia sa ne-a atras atenţia asupra faptului că lipsa de smerenie si de 
pocăinţă autentică care există astăzi la întregul popor, ne-a adus pe toţi în 
această stare. Să ne amintim numai de absenta căinţei fată de milioanele de 
crime făcute prin avorturi imediat după Revoluţie. Sau să ne gândim la totala 
împietrire a multora dintre cei care - în ultimul deceniu - au participat (sau 
participă) la jafurile uriaşe din economia românească. 

în contextul descris mai sus lucrarea ASCOR-ului este mult mai anevoios de 
împlinit acum în comparaţie cu perioada anilor 1990-1995. Totuşi nu trebuie 
uitate cuvintele Domnului nostru lisus Hristos, Care ne îndeamnă să-l cerem 
ajutor, pentru a depăşi necazurile si greutăţile ce par de neînvins: <La oameni 
aceasta este cu neputinţă, la Dumnezeu însă toate sunt cu putintă> (Matei 19, 
26). 

Revenind la încercarea asumării practice de către tinerii din ASCOR a 
mesajului Filocaliei, trebuie spus că în acest demers ne-am văzut confruntaţi - 
în special la nivelul mentalităţilor - cu tot felul de ispite pe care a trebuit să le 
depăşim, învăţând din sfaturile duhovnicilor încercaţi si din propriile greşeli. 
Despre aceste tendinţe deviante de la învăţătura creştină pe care le-am 
întâlnit (pietismul, zelotismul, intelectualismul, ecumenismul rău înţeles), ca si 
despre alte sase probleme pe care a trebuit să le luăm în considerare, vom 
vorbi în continuare, fără să avem pretenţia că dăm lecţii cuiva. Dorim doar să 
împărtăşim si altor tineri câte ceva din propria noastră experienţă, având 
nădejdea că rândurile următoare îi vor interesa pe toţi cititorii. 

Pietismul 

în cartea <Ortodoxie si Occident>, teologul si filosoful grec Christos Yannaras 
afirmă că <pietismul este răsturnarea adevărului Bisericii. Dacă adevărul 
Bisericii reprezintă un mod de existentă în comuniune, înseamnă a fi în 



comuniune de iubire, atunci antipodul acestui mod de existentă este acela de 
a trăi ca individ, a fi ca individ. Din acest punct de vedere, pietismul, care dă 
prioritate virtuţilor individuale, se situează la antipodul vieţii si realităţii Bisericii 
(...). Trăim un mod de viată occidental si, în acelaşi timp, vrem să fim 
ortodocşi. Adică, trăim cu civilizaţia pe care pietismul a produs-o si vrem, în 
acelaşi timp, să fim fiinţe ecleziale, adică să vieţuim în comunitatea de iubire a 
Bisericii. 

Acesta e motivul pentru care am vorbit de schizofrenie. Dacă ajungem să 
avem conştiinţa acestei schizofrenii, cred că se întrezăreşte o speranţă. Acum 
situaţia este foarte dificilă, pentru că pietismul domneşte aproape peste tot>. 
Am dat acest citat pentru a ne da seama că noţiunea de pietism cuprinde mai 
multe semnificaţii decât pare a avea la prima vedere. 

Mai departe ne vom referi doar la felul cum am perceput noi această ispită, 
fiind în contact direct cu tineri de la diferite facultăţi. La început am respins 
doar sentimentalismul ieftin - echivalat de obicei cu pietismul - prin care se 
promova tabloul religios în locul icoanei si corala în locul muzicii psaltice. 

Apoi din lucrarea practică misionară am observat că pietismul se mai 
caracterizează prin cel puţin una din următoarele trei însuşiri: individualism, 
incapacitatea de a sesiza esenţialul si risipirea într-un sentimentalism 
nerealist, ignorant, superstiţios si dulceag. 

Putem spune că suntem pietisti si atunci când observăm în viata noastră 
religioasă alte simptome, precum: încăpăţânare orgolioasă, ifose de trăire 
<autentică>, mimarea comuniunii, duhul contrazicerii, obsesia amănuntelor, 
confuzia valorilor si a planurilor (în sensul de neîncadrare corectă a unei 
probleme), artificialitate spirituală datorată si abuzului de termeni sau sfaturi 
duhovniceşti, bănuială cronică, formalism al gesturilor bisericeşti, zăpăceală si 
lipsă de coerentă, nesinceritate bine camuflată, instabilitate duhovnicească 
(ce ne face uşor manipulabili tocmai de către cei care nu trăiesc în duh 
ortodox), activism misionar - sau dimpotrivă pasivitate - fără discernământ, 



superficialitate, stilul contradictoriu si sucit, dulcegării si superstiţii de orice 
nuanţă, ignorantă suficientă sieşi unită cu părerea de sine, neînţelegere a 
felului cum trebuie împletită dragostea cu fermitatea si neputinţă de a vedea o 
problemă în ansamblul ei. De obicei pietistii rămân cu o idee fixă, pe care nu 
o pot schimba ani de-a rândul. 

Ne-am oprit cu stăruinţă asupra unora dintre trăsăturile pietismului din cauza 
nocivităţii pe care acesta o are asupra vieţii creştine de astăzi, nu numai în 
cadrul unor organizaţii misionare. Gândirea pietistă poate fi si un revers la 
dimensiunea ideologică si impersonală a societăţii moderne, fiind boala 
sufletească a omului ce-si doreşte să aibă o viată religioasă, dar căruia nu-i 
este încă clar ce înseamnă acest lucru. 

Dintr-o perspectivă realistă, putem spune că majoritatea persoanelor care 
descoperă Biserica si doresc să se apropie de ea trec, în devenirea lor 
spirituală, printr-o etapă caracterizată de pietism; el poate îmbrăca diverse 
forme, de la cele uşor sesizabile, până la cele profund patologice, de tip 
sectar. 

într-o asociaţie formată în general din tineri fără experienţă duhovnicească, 
care se deosebeau de ceilalţi colegi ai lor printr-un anumit gen de lucrare 
mărturisitoare, această rătăcire putea foarte uşor să ia amploare. Datorită 
însă sfaturilor părinţilor duhovnici, a ascultării de ierarhie si mai cu seamă prin 
iconomia lui Dumnezeu - vădită si în mustrările pe care le primeam, cu sau 
fără dreptate, de la cei din jur - credem că am reuşit, cel puţin la nivelul 
majorităţii acţiunilor asociaţiei, să fim păziţi de această ispită. La nivelul vieţii 
duhovniceşti personale, sperăm că Bunul Dumnezeu ne va ajuta mereu 
pentru a putea vedea unde greşim si pentru a ne putea îndrepta. 

Zelotismul 

Referitor la problema zelotismului este necesar să rememorăm puţin 
momentul în care s-a decis răstignirea Mântuitorului. Pontiu Pilat a pus în fata 



mulţimii iudeilor următoarea alternativă: să elibereze pe Domnul lisus Hristos 
sau pe Baraba, cel ce fusese închis împreună cu o seamă de răzvrătiţi <care 
în răscoală săvârşiseră ucidere> (Marcu 15, 7). Evreii dezlănţuiţi au preferat 
să fie liber zelotul Baraba - cel care, în aşteptarea lui Mesia, apăra Legea 
veche cu arma în mână - în locul Celui care era chiar <împlinirea legii> 
(Romani 13, 10). Orbirea zelotistă i-a împins atunci pe iudei atât de departe 
încât au strigat cu acele înfricoşătoare cuvinte: "Sângele Lui asupra noastră si 
asupra copiilor noştri!". 

De ce am dat acest exemplu? întrucât există o categorie de creştini care merg 
pe această linie zelotistă a unui puritanism militant, însă, neavând dreaptă 
socoteală, pun înaintea dragostei sabia legii si a dreptăţii, făcând astfel ca 
râvna lor pentru credinţă să fie confiscată de diavol, care o îndreaptă în cele 
din urmă împotriva Domnului lisus Hristos. Tot la fel s-a întâmplat în cazul lui 
Baraba si a altor conaţionali de ai săi, care - mergând după litera legii, iar nu 
după duhul dragostei - nu L-au recunoscut pe Mesia, pe care îl aşteptau cu 
înfrigurare de atâta timp. 

Zelotistii sunt activi si bine intenţionaţi. Ei vor să apere creştinismul, însă, din 
cauza stilului lor exaltat, răzvrătit, încrâncenat, repezit si încremenit în clişee, 
mai rău încurcă lucrurile. Prin acţiunile lor nechibzuite trezesc reacţii adverse 
foarte categorice si astfel ajung să facă deservicii Bisericii pe care vor să o 
slujească. 

Aceştia promovează în general o atitudine care favorizează concentrarea pe 
exterioritate în detrimentul interioritătii, o asemenea stare fiind vizibilă în 
dorinţa lor de a face în primul rând schimbări pozitive în jur, iar nu în propriul 
suflet. Credincioşii cu o gândire zelotistă sunt oricând gata să tină lecţii celor 
cu care se întâlnesc, fiindcă ei oricum "se pricep" să abordeze aproape orice 
temă. 

Zelotistii observă foarte uşor unde greşesc ceilalţi, dar mai greu unde greşesc 
ei. De asemenea, ei nu conştientizează faptul că exagerarea si orice fel de 



teribilism sunt o formă de a (te) minţi (de altfel, aceştia sunt fermi convinşi că 
toate verdictele pe care le dau în aproape orice problemă sunt "foarte sigure", 
"definitive" si "în deplină cunoştinţă"). Deşi pot să susţină cu îndârjire unele 
adevăruri teologice, istorice sau de altă natură, nefiind însă atenţi la 
dimensiunea duhovnicească a vieţii, ajung totuşi să producă dezbinare sau 
certuri. 

Zelotistii, de obicei, nu înţeleg si mai ales nu simt în profunzime faptul că pe 
un creştin trebuie să-l intereseze în primul rând dreptatea prin iubirea si voia 
lui Dumnezeu, iar nu dreptatea după mintea omenească sau reforma socială 
ori bisericească. în unele cazuri, aceştia nu analizează cu atenţie dacă jertfa 
pe care sunt dispuşi să o facă pentru binele obştesc este cu adevărat 
întemeiată pe ascultarea de Dumnezeu, dacă este cu adevărat plăcută lui 
Dumnezeu. 

Zelotismul este o reacţie superficială (dar care poate prinde uşor la tineri), 
apărută în urma constatării creşterii vizibile a lucrărilor malefice în lumea 
contemporană. Problema la care trebuie să medităm se rezuma însă la 
următoarea întrebare: militantismul ortodox este acelaşi lucru cu calea 
duhovnicească a Sfinţilor Părinţi? Cu alte cuvinte, demascarea agitată a 
racilelor social-bisericesti este acelaşi lucru cu asumarea răului din lume ca 
avându-si izvorul principal în propriile mele păcate? 

în concluzie, putem depista în noi înşine tendinţe zelotiste în cel puţin trei 
cazuri: 

1. atunci când ne propunem cu o înfumurare zgomotoasă lucruri mult mai 
mari decât putem duce; 

2. atunci când facem confuzia între a fi activ si foarte hotărât în virtutea unor 
principii moral-civice, si a avea o lucrare fermă pentru si întru Hristos; 

3. atunci când abordăm ostentativ problemele credinţei, dar ne lipsesc 



blândeţea si modestia, care îsi au izvorul în rugăciunea curată. 

Este foarte greu, atunci când eşti tânăr, când eşti plin de ardoare si dinamism, 
dar eşti lipsit de frâna dreptei măsuri, să nu aluneci în această ispită. Ceea ce 
ştim însă cu siguranţă este că rugăciunea sinceră si bunăvoinţa, smerenia si 
dragostea, călăuzite de duhovnic prin spovedanie, sunt paveze sigure în 
biruirea acestui vrăjmaş al mântuirii. 

Intelectualismul 

Cu toate că din ASCOR fac parte studenţi de la diverse facultăţi, care au prin 
urmare un orizont cultural mai larg decât cel religios, ispita aceasta a 
intelectualismului - a unui creştinism livresc, raţional, abstract, suficient sieşi - 
a marcat puţin viata asociaţiei noastre. 

Acest lucru s-a datorat, poate, faptului că majoritatea tinerilor care s-au 
apropiat de Biserică după 1990 si au intrat în ASCOR au făcut aceasta nu în 
urma unui demers intelectual, pur raţional, ci ca un răspuns la o chemare 
tainică a lui Dumnezeu, manifestată într-o sete neostoită de religios, de sens 
si adevăr. Si dintre noi am fost totuşi câţiva care am avut la început tendinţe 
intelectualiste si o viziune pur culturalistă asupra creştinismului. Odată însă cu 
integrarea noastră în ASCOR, s-a produs simultan si o îmbrăţişare treptată a 
teologiei practice ce presupune în primul rând participarea la slujbele Bisericii, 
menţinerea legăturii cu mănăstirile si cu marii duhovnici, spovedania regulată 
si conştientizarea propriilor neputinţe în lucrarea de mărturisire a adevărului 
creştin în fata colegilor de generaţie. 

Au existat de asemenea influente intelectualiste mai ales la filialele care erau 
în contact direct cu creştinismul apusean, prin întâlnirile ecumenice. 

Vorbind în general despre intelectualism gândul ne duce în primul rând la 
intelectualii care nu doresc să cunoască până la capăt învăţătura si trăirea 
creştină, în multe situaţii aceştia având o viziune formalistă, abstractă si 



criticistă în ceea ce priveşte viata Bisericii. Pentru asemenea creştini se 
potrivesc foarte bine cuvintele Mântuitorului: "Cum puteţi voi să credeţi, când 
primiţi slavă unii de la alţii, si slava care vine de la unicul Dumnezeu nu o 
căutaţi?" (loan 5, 44). 

Totuşi, prin intermediul ASCOR-ului s-a putut observa destul de uşor că 
există si mulţi intelectuali tineri care, atunci când simt că în fata lor se află un 
interlocutor sincer si serios, manifestă în mod firesc o deschidere foarte mare 
fată de trăirea creştină. 

De aceea trebuie să recunoaştem că, în unele cazuri, asa cum remarca 
părintele Dumitru Stăniloae, <nu densitatea în elementele proprii face teologia 
neagreată de intelectuali, ci prezentarea ei în clişee stereotipe, fără adâncire 
personală, fără trecerea ei prin intimitatea sufletească a teologului, de unde 
să se îmbrace în dogoarea convingerilor». 

Din experienţă putem si noi spune că cele mai subtile influente intelectualiste 
asupra tinerilor din ASCOR au venit, într-un mod oarecum neaşteptat, chiar 
din partea unora dintre cei care, studiind teologia (fără a fi anume interesaţi 
de"dogoarea" vieţii duhovniceşti), o priveau mai mult ca o filosofie captivantă 
decât ca o învăţătură mântuitoare. 

Pentru asemenea persoane a prezenta teologia fără clişee înseamnă să ai un 
limbaj cât mai căutat, dar lipsit de duh, si idei moderniste, pentru a te face 
înţeles de oamenii de acum; înseamnă să foloseşti din plin informaţii filosofice 
sau ştiinţifice; înseamnă să fii la curent cu ceea ce au spus teologi catolici sau 
protestanţi. Iar în cele din urmă, făcând o sinteză între toate acestea si 
învăţătura tradiţională a Bisericii - utilizându-se expresii specializate si 
concepte înalte -, să le arăţi intelectualilor cât de actuală este ortodoxia. Cu 
alte cuvinte, teologia devine în acest fel o depanare perpetuă de cunoştinţe, 
iar nu o lucrare vie de trăire si vorbire sub puterea harului. 

Fără să tăgăduim necesitatea unei pregătiri culturale a studentului teolog, 



totuşi această viziune rationalistă ce-si propune să cunoască învăţătura 
creştină, dar nu are ca punct de plecare conlucrarea directă a credinciosului 
cu harul dumnezeiesc, ci doar nişte informaţii, poate fi numită intelectualism 
teologic. Aceasta este o tendinţă care apare inevitabil la toţi cei care 
dobândim multe cunoştinţe duhovniceşti, dar, din păcate, ele rămân la un 
nivel pur cerebral deoarece nu încercăm să ni le asimilăm pe toate prin trăire. 

Intelectualismul teologic este o ispită - foarte greu de ocolit - a însuşi 
sistemului teologiei academice din aproape toate timpurile si de aceea el 
poate influenta negativ viata tinerilor din Biserică. 

Ecumenismul rău înţeles 

Problema implicării în mişcările internaţionale ecumenice a frământat câţiva 
ani ASCOR-ul, la nivel naţional. Ştiam că cei mai mari dogmatisti ortodocşi ai 
secolului XX - părintele Dumitru Stăniloae si părintele Justin Popovici - au 
numit ecumenismul <pan-erezia timpului nostru>. Desigur, aceştia nu s-au 
referit la ecumenismul înţeles ca dialog sincer, de frăţietate si iubire, ce 
trebuie să existe la nivel local si personal între membrii diferitelor religii sau 
confesiuni, fără a fi nevoie de un cadru special finanţat de interesele politice. 
Nu s-au referit în vreun fel nici la încărcătura semantică pe care o moştenesc 
din primul mileniu creştin expresiile "ortodoxie ecumenică" (adică universală, 
sobornicească) si "sinod ecumenic" (a toată Biserica). Distinşii părinţi 
profesori au vizat prin această afirmaţie în special <nevinovatele> si mai ales 
<apoliticele> mişcări internaţionale ecumenice care îsi desfăşoară activitatea 
sub umbrela sincretistă a directivelor politico-masonice. 

Fără să existe o hotărâre sau măcar o dezbatere a membrilor ori a conducerii 
ASCOR, printr-o iniţiativă individuală, mânată de anumite interese, asociaţia 
noastră a devenit membră afiliată la Federaţia Mondială a Studenţilor Creştini 
(WSCF) prin anii 1990-1991. Această organizaţie cuprindea peste 90% 
asociaţii protestante si reprezentanţi de tineret ai câtorva culte 
neoprotestante. 



Ispita întâlnirilor ecumenice organizate de WSCF consta în faptul că tinerilor 
din ASCOR li se propuneau călătorii în străinătate, mese festive si alte 
avantaje materiale; astfel că începuseră deja să apară câţiva oportunişti care 
voiau să facă <misiune> în Occident si care ar fi putut schimba orientarea 
asociaţiei, transformând-o într-o agenţie ortodoxă de turism. 

Dincolo de faptul că majoritatea ascor-istilor nu aveau vârsta si pregătirea 
necesară pentru a reprezenta Biserica Ortodoxă la acest tip de întâlniri 
politico-ecumenice, însăşi participarea lor la asemenea manifestări, 
compromisurile, experienţele pe care le aveau îi schimbau mult, până la 
pierderea aproape cu desăvârşire a duhului ortodox. Prin urmare, la sfârşitul 
anului 1993, ASCOR Bucureşti, pentru a înlătura riscurile pe care le 
presupuneau legăturile cu WSCF, a întrerupt orice contact cu această 
asociaţie. După această dată, la întâlnirile pe tară, o singură filială (care 
derula multe activităţi peste hotare) susţinea, în mod constant, implicarea în 
WSCF. 

în toamna anului 1995, la Bucureşti, a avut loc o Consfătuire Naţională în care 
s-a hotărât să se discute oportunitatea rămânerii noastre în această 
internaţională ecumenică studenţească. ASCOR Bucureşti a adunat o serie 
de materiale prin care demonstra că WSCF este o organizaţie politică cu 
puternice tendinţe sincretiste si apostate. Discuţiile au fost încinse, 
reprosându-ni-se că nu acceptăm dialogul între confesiuni. Răspunsul firesc a 
fost că este normal ca, mai întâi, noi, ortodocşii, să ne cunoaştem unii pe alţii, 
să dialogăm si să aflăm problemele cu care se confruntă fraţii noştri ortodocşi 
din alte ţări. Iar după aceea putem să depunem eforturi pentru a-i recupera - 
atât cât este posibil - pe cei care au ieşit din sânul Bisericii Ortodoxe Române 
si au trecut la alte confesiuni sau chiar la alte religii. 

Printre cele mai importante argumente împotriva menţinerii legăturii cu 
această federaţie a fost faptul că în broşurile editate sau răspândite de WSCF 
se găseau tot felul de ciudăţenii. De exemplu, la un moment dat, în <liturghia> 



femeilor, se spunea: <Doamne, nu mai vreau să mi te închipui ca un bărbat, 
vreau să mi te închipui ca o femeie si să mă rog Tie>; în altă parte Mântuitorul 
apărea cu coroana de spini si cu o ţigară în gură, iar dedesubt scria: <o nouă 
viziune asupra lui Hristos>; într-una din broşurile răspândite de WSCF chiar în 
România si intitulată <Teologia homosexualilor si a lesbienelor>, li se 
propunea tinerilor să ia legătura cu diverşi homosexuali si lesbiene din 
întreaga lume... 

Până la urmă s-a votat, în unanimitate - eram aproximativ 50 de reprezentanţi 
din majoritatea centrelor universitare - pentru ieşirea din WSCF. 

ASCOR-ul si unele ispite de-a dreapta 

Dorinţa noastră de a respecta întru totul predania ortodoxă a fost pândită în 
unele cazuri de pericolul ispitelor de-a dreapta. 

De pildă, exista riscul de a fi elitisti; adică există pericolul de a ne considera 
mai buni decât cei care nu încearcă si ei să urmeze linia filocalică. 

Sau, încercând să facem activităţi cu caracter duhovnicesc care aveau o 
desfăşurare si o finalitate bine calculate, se ajungea uneori la o 
institutionalizare de tip occidental, ce dizolva tocmai vioiciunea tinerească si 
relaţiile personale. Adică se tindea spre o organizare perfectă în ceea ce 
priveşte lucrarea misionară în mediul studenţesc, dar câteodată neglijam 
involuntar tocmai problemele sufleteşti ale celui de lângă noi. 

Institutionalizarea este una dintre cele mai profunde amăgiri care poate 
îmbolnăvi aproape orice aspiraţie de propovăduire a credinţei la nivel colectiv. 
Ea îmbracă multiple faţete, dintre care mai amintim doar promovarea cantităţii 
în defavoarea calităţii duhovniceşti, precum si folosirea cu precădere pentru 
combaterea răului din jur a gândirii si mijloacelor lumeşti, atunci când, în cele 
mai multe cazuri, prioritatea (sau chiar exclusivitatea) trebuie să o aibă armele 
Duhului. 



Pe de altă parte, pentru a se păstraîn viata asociaţiei spontaneitatea si pentru 
a se evita institutionalizarea si activismul, se aluneca în unele situaţii într-o 
altă extremă: dezorganizare enervantă, lipsă de iniţiativă si de responsabilităţi 
precise. 

Cei care au pus suflet pentru realizarea comunităţii ASCOR speră ca pe viitor 
noile generaţii să aibă discernământul necesar pentru a ocoli orice ispită si 
pentru a merge pe calea de mijloc, calea împărătească recomandată de Sfinţii 
Părinţi. 

Ar mai trebui făcute câteva precizări necesare: capcanele spirituale descrise 
în această postfaţă nu sunt prezentate de pe o poziţie elitistă, a unor 
credincioşi adevăraţi care nu au greşit, iar acum dau sfaturi. Dimpotrivă! 

De asemenea, este foarte important să înţelegem din aceste rânduri că 
trebuie să ne ferim de anumite boli sufleteşti si nu că trebuie să judecăm 
anumiţi oameni. 

Oricare dintre aceste tendinţe deviante de la învăţătura creştină ne pot 
influenta fără să ne dăm seama. Uitându-ne cu maximă sinceritate în noi 
înşine si dându-ne seama că avem asemenea deficiente, ne putem însă 
îndrepta cu ajutorul lui Dumnezeu, iar aceasta este - asa cum remarca 
părintele Nicolae Steinhardt - cea mai mare minune care i se poate întâmpla 
unui om; putem oricând să ne (re)venim în fire, ajungând la dreapta 
socoteală. 

Criticismul - o soluţie? 

Criticismul este una dintre bolile grave ale societăţii româneşti. Nu am înţeles 
niciodată cum au reuşit unii să scape atât de repede de propriile patimi, încât 
să le rămână timp si energie pentru a-i critica obsesiv pe alţii si a produce 
dezbinare la nesfârşit. De mai multe ori l-am întrebat pe părintele Sofian din 



ce cauză suntem un popor atât de dezbinat. Sub diferite forme, părintele ne-a 
dat acelaşi răspuns: din mândrie! 

Unele persoane îsi întemeiază stilul de a critica încontinuu pe ideea că, 
procedând în acest fel, lucrurile sunt mai dinamice si putem depăşi 
mentalitatea comunistă, unde nu era voie să critici pe nimeni, întrucât totul era 
considerat perfect. 

Pentru a ne da însă seama dacă critica noastră este sau nu plăcută lui 
Dumnezeu este necesar, în primul rând, să vedem roadele acesteia. Când 
critica noastră insistentă produce tulburare (în jur sau înlăuntrul nostru) si nu 
îndreptare, este foarte posibil ca ea să nu fie după voia lui Dumnezeu, ci să-si 
aibă izvorul în propriul nostru orgoliu. 

Câteodată este firesc să dezbaţi critic o problemă, oferind cu dragoste si 
soluţii. Criticismul însă produce o tulburare inutilă, dacă prin el înţelegem o 
atitudine încrâncenată prin care depistăm milimetric răul din jurul nostru, din 
societate sau din viata Bisericii, dar nu-l punem în legătură cu neajunsurile din 
sufletul nostru. Adică nu conştientizăm faptul că principalele cauze ale 
existentei răului care ne apasă sunt propriile noastre păcate. 

Sfânta Biserică ne reaminteşte mereu că, pentru a scăpa de boala criticii 
delirante, ne stau la îndemână si următoarele medicamente ale spiritualităţii 
ortodoxe: a vedea partea bună si frumoasă a oamenilor, a ne frământa numai 
pentru problemele care sunt în puterea si răspunderea noastră, a ne 
concentra asupra propriilor greşeli, precum si asupra împlinirii unei lucrări 
pozitive, în duhul Evangheliei. Aceste modalităţi de gândire si acţiune - 
binecuvântate prin experienţa Sfinţilor Părinţi - constituie de fapt temelia 
oricărei schimbări (făcută în duh ortodox) a vieţii bisericeşti. O astfel de 
schimbare are marele avantaj de a nu produce sminteală, căci Mântuitorul ne 
avertizează foarte limpede: "Iar cine va sminti pe unul dintre aceştia mici care 
cred în Mine, mai bine i-ar fi lui să i se atârne de gât o piatră de moară si să 
fie afundat în adâncul mării". Aceste ultime consideraţii reprezintă motivaţii 



importante pentru ca tinerii din ASCOR să încerce să adopte o atitudine 
inspirată din "reţeta prescrisă" mai sus, ori de câte ori ei observă nereguli în 
interiorul Bisericii. 

Trebuie spus faptul că în organizaţia noastră nu prea se luau în seamă 
criticile nesincere (privitoare la problemele asociaţiei), adică cele care 
ascundeau o altă motivaţie decât cea afişată. De exemplu, unii erau supăraţi 
pe noi fiindcă nu îi invitasem niciodată să conferenţieze, dar, când ne criticau, 
invocau cu totul alte motive; alţii păstrau ceva resentimente de pe vremea 
când li se tăiase avântul prin ASCOR, datorită oportunismului, trufiei 
exagerate sau vicleniei de care dăduseră dovadă. 

Cei care puneam umărul să realizăm o acţiune făceam si greşeli sau nu eram 
tot timpul de acord între noi. însă prin discuţii, polemici, diferite întâmplări, se 
rezolvau problemele apărute, fiindcă aproape nimeni nu se supăra când era 
criticat, cu dragoste si simplitate, de un coleg, mai ales că lucrul cel mai 
important care ne-a interesat dintotdeauna a fost să facem lucrurile după voia 
lui Dumnezeu si nu după voia noastră. 

întrucât ştim că nu am reuşit întotdeauna să facem ceea ce trebuie, ne cerem 
iertare fată de toţi cei care sunt supăraţi pe noi într-un fel sau altul, fie din 
cauza unor acţiuni ale asociaţiei, fie din cauza felului nostru de a fi. 

Viata cetăţii 

Foarte criticate au fost manifestările organizaţiei în arena social-politică (deşi 
ele nu au constituit nici pe departe centrul preocupărilor noastre asa cum li se 
poate părea unora). Una dintre acuzele care ni se aduceau era ideea 
nerealistă - si în acelaşi timp foarte comodă - conform căreia nu există vreo 
legătură între filocalie, duhovnicie si faptul de a lua atitudine fată de o gravă 
incorectitudine politică sau socială, care vine într-o contradicţie flagrantă cu 
învăţătura Mântuitorului. Ca si cum cel care este preocupat de rugăciune nu 
se mai implică deloc în viata cetăţii, atunci când, lângă el, se întâmplă ceva 



foarte important, care pune într-un mare pericol viata sufletească a semenilor 
săi. 

Bineînţeles că în această implicare este foarte necesar ca valorile si 
exigentele duhovniceşti să primeze; adică în primul rând punctul de pornire al 
unor asemenea manifestări să fie convingerea că Fiul lui Dumnezeu S-a 
întrupat pentru a-l ajuta pe om să se schimbe si nu pentru ca să reformeze 
societatea. 

La temelia unor astfel de atitudini este necesar să existe în acelaşi timp un 
anumit simt al proporţiilor si discernământ, pentru a nu te arunca orbeşte cu 
capul înainte. Aceasta mai ales în zilele noastre, când ipocrizia si cinismul 
politic au atins poate, la nivel global, cotele cele mai rafinate din întreaga 
istorie a umanităţii, iar majoritatea creştinilor - fiind intoxicaţi cu atâtea 
informaţii false - nu mai înţeleg aproape nimic din adevărata fată a 
propagandei politice (iar câteodată nici măcar nu mai pot bănui existenta 
nenumăratelor metamorfoze ale intruziunii politicului). 

în ceea ce ne priveşte, se vede foarte clar acum că aproape toate 
manifestările noastre publice de după 1992 - cu privire la anumite probleme 
social-politice - au fost perfect justificate. Vom da un singur exemplu: lupta 
împotriva legalizării homosexualităţii. 

Criticile adresate cu această ocazie ascor-istilor din partea societăţii <curat> 
civile au fost foarte virulente, iar unora (chiar dintre cei care, în mod normal, 
ar fi trebuit să ne sprijine) li s-a părut că am exagerat cu acţiunile noastre în 
această privinţă. însă broşura pe care am editat-o cu această ocazie si am 
înmânat-o oamenilor politici - ca si alte iniţiative - a avut un impact destul de 
puternic, contribuind în mod semnificativ la amânarea cu câţiva ani a 
oficializării sodomiei, după cum au lăsat să se înţeleagă unii parlamentari si 
reprezentanţii de la Comisia Internaţională a Drepturilor Homosexualilor si 
Lesbienelor. România a fost astfel, pentru câtva timp, printre foarte putinele 
state europene unde se mai sancţiona penal homosexualitatea, acest lucru 



fiind atunci pentru noi o speranţă că nu ne va părăsi ajutorul lui Dumnezeu. 
Acţiunile noastre nu au fost însă suficiente pentru a se putea stopa răul. 

Pentru a ne da mai bine seama cât de "exageraţi" am fost în această 
problemă, vom prezenta pe scurt situaţia la care s-a ajuns în momentul de 
fată (iunie 2002). 

în privinţa legiferării inversiunilor sexuale, lucrurile au avansat nepermis de 
mult, într-un sens negativ. Aleşii noştri, după ce s-au văzut cu sacii în căruţă 
(parlament), au şters cu totul din Codul Penal referirea la sodomie, nelăsând- 
o nici măcar la perversiuni (ca să nu mai vorbim si de o altă iniţiativă la fel de 
"benefică": oficializarea prostituţiei). Cu alte cuvinte, pentru prima dată în 
istorie statul român - prins acum între ciocan si nicovală - încearcă prin 
presiunea legilor să prezinte anormalitatea ca normalitate, să modifice 
conştiinţa poporului care de două mii de ani consideră homosexualitatea un 
păcat strigător la cer. 

Odată lăsată deschisă poarta răului, au început deja să apară primele 
complicaţii evidente. în toamna anului 2001 am reuşit cu toţii să ne dăm mai 
bine seama cât de "mărinimos" reacţionează stăpânii acestei lumi atunci când 
sunt contrazişi în privinţa unor legi pe care vor să le impună în toate ţările. 
Astfel, românilor li s-a adus la cunoştinţă că Statele Unite au trimis în 
România un ambasador homosexual, cu tot cu amantul său. Interesant este 
faptul că, deşi majoritatea populaţiei României nu a fost, nu este si nu va fi de 
acord cu o asemenea anomalie, aproape nimeni nu a avut curajul să ia 
atitudine în mod public. Trăim o epocă înfloritoare, de libertate si democraţie, 
nu-i asa? 

Continuitatea 

AScor a continuat după 1990, în mediul studenţesc, lucrarea spirituală 
începută de Asociaţia Studenţilor Creştini din România (A.S.C.R.), înfiinţată la 
Bucureşti în 1921. Ca un arc peste timp între cele două organizaţii studenţeşti 



se pot găsi mai multe trăsături importante în comun, dintre care amintim: 
apolitismul si încercarea de a promova ortodoxia autentică prin manifestări 
culturale (conferinţe, reviste etc). 

Din A.s.c.R. au făcut parte diverse personalităţi care se vor impune peste ani 
în cultura românească sau chiar universală, printre care se numără: Mircea 
Vulcănescu, Gheorghe Racoveanu, Arsavir Acterian, Eugen lonescu, Sergiu 
Condrea, Măria Droc sau Constantin Noica. 

Ceea ce se ştie mai puţin este faptul că iniţiatorul întâlnirilor de la "Rugul 
Aprins", poetul Sandu Tudor, a fost unul dintre membrii marcanţi ai asociaţiei; 
de altfel, la acele conferinţe duhovniceşti din incinta mănăstirii Antim s-au 
reîntâlnit după 1945 o parte dintre vechii A.s.c.R.-isti, cum ar fi scriitorul Paul 
Sterian, cunoscutul bizantinist Alexandru Elian sau arhitectul Constantin Joja. 
Este impresionant si faptul că cei doi tineri care au condus câtva timp 
întâlnirile A.s.c.R.-iste - Mircea Vulcănescu si Sandu Tudor - aveau să 
împărtăşească, în cele din urmă, un acelaşi sfârşit mucenicesc în temniţele 
comuniste. 

La rândul său, "Rugul Aprins" a constituit una dintre cele mai profunde forme 
de rezistentă spirituală pe care Ie-a dat poporul român în fata agresiunii 
bolşevice, atât prin tematica duhovnicească abordată la aceste întâlniri, cât si 
prin importanta participanţilor. Aici au conlucrat, sub acoperământul 
mănăstiresc, trei categorii sociale care au avut întotdeauna un rol cheie în 
perpetuarea valorilor româneşti: clericii (dimpreună cu monahii), cărturarii si 
studenţii. în acest sens, părintele arhimandrit Roman Braga - unul dintre foştii 
studenţi care s-au format în acele timpuri la conferinţele de la mănăstirea 
Antim - observa în 1991: "Guvernul comunist de la Bucureşti intrase în 
panică. S-a speriat de "Rugul Aprins" mai mult decât de toate centrele de 
rezistentă din Carpati. Pentru partizani exista pedeapsa cu închisoarea si 
moartea. Dar ce te faci cu acel "centru" din om pe care nimeni nu-l poate 
controla si despre care Lunacearski îi spunea lui Lenin într-o scrisoare: "Dacă 
vrei să-l stăpâneşti pe om, ucide-i intimitatea!">. 



Luând în considerare toate cele spuse mai sus, cât si noul tip de război care 
se duce - cel puţin la nivel cultural si informaţional - împotriva poporului 
român, începând cu anul 1990, se poate înţelege într-o altă lumină importanta 
pe care au avut-o si o au multe din acţiunile ASCOR-ului; acestea vizează 
tocmai construirea unor punţi de legătură între mediile universitare si slujitorii 
sfinţiţi ai Bisericii, ele situându-se în prelungirea nu numai a râvnei a.s.c.R.- 
iste, ci si - la o altă dimensiune - a problematicii si fervoarei duhovniceşti 
prezente la "Rugul Aprins". 

într-o discuţie pe care am avut-o cu părintele Sofian, referitoare la perioada 
de dinainte de 1945, Prea Cuviosia sa ne-a atras atenţia că, pentru a fi cu 
adevărat în continuitatea celor de atunci, trebuie să aprofundam atât viata 
duhovnicească, cât si pregătirea culturală; după care, a adăugat: 

"Pe vremea aceea românii erau liberi; acum, după ce s-au amestecat 
comuniştii (care au fost duşmanii credinţei), lucrurile sunt foarte schimbate. 
Mulţi dintre tinerii din perioada interbelică aveau o râvnă duhovnicească 
aproape naturală, cum este a copiilor; parcă Dumnezeu i-a ridicat asa si 
parcă El se ocupa direct de ei, mai mult decât părinţii lor. Parcă Dumnezeu îi 
pregătea si le dădea înţelepciune, ca si unor tineri din vremea noastră. Tinerii 
de atunci au fost pregătiţi pentru această grea încercare - comunismul; s-ar 
putea ca, într-un fel, lucrurile să se repete si în zilele noastre. 

Lucrul cel mai important pe care ar fi bine să-l învăţăm din aceşti peste 40 de 
ani de ocupaţie comunistă este că trebuie să încercăm tot timpul să fim buni 
creştini, să încercăm să avem mai multă dragoste". 

România Reală 

Am observat că de multe ori criticismul se împleteşte cu o viziune pesimistă si 
dezarmantă privitoare la verticalitatea poporului nostru, la societatea în care 
trăim, la viitorul care ne aşteaptă. Niciodată nu am aderat la o asemenea 



stare de spirit; dar nici nu am susţinut în schimb neaoşismul sau vreo altă 
variantă a naţionalismului demagogic. 

Poate că motivul principal al apropierii noastre de firescul creştin si naţional 
românesc a fost tocmai cunoaşterea - în special prin intermediul ASCOR-ului 
- a unor români adevăraţi, din toate categoriile sociale. Cu purtarea de grijă a 
dragostei lui Dumnezeu, am reuşit ca prin aceşti oameni - de o calitate 
sufletească excepţională - să descoperim o cu totul altă lume decât România 
oficială sau România manualelor alternative. Pentru noi, aceştia reprezintă 
România Reală si nu bâlciul care ni se oferă zilnic, cu cinism si 
<obiectivitate>, la posturile de televiziune sau în ziare. De aceea ne dor 
văicărelile dezgustătoare ale unor oameni care cred că, lovind în poporul din 
care s-au născut, îsi rezolvă propriile complexe de inferioritate. 

Adevărata Românie am întâlnit-o si în atmosfera foarte vie, realistă, plină de 
sensibilitate, comuniune si căldură sufletească din ASCOR si din paraclisul 
studenţesc ocrotit de Sfântul Nicolae. în aceste două medii prielnice creşterii 
duhovniceşti, s-au legat prietenii pentru întreaga Viată, care ne-au ajutat să 
depăşim multe obstacole. 

Tot aici am descoperit cu bucurie, la unii studenţi din domenii diferite, o 
dorinţă puternică si oarecum instinctivă de a avea, laolaltă cu alţi tineri, o 
împreună-lucrare misionară în duhul ortodoxiei autentice promovate de către 
Marii Apostoli si Părinţi ai Bisericii, precum: Sfântul Apostol Andrei, Sfântul 
Grigorie Palama, Sfântul Paisie Velicikovski, Sfântul Serafim de Sarov, 
Sfântul Ierarh Calinic de la Cernica, Părintele Dumitru Stăniloae, Părintele 
Justin Popovici, Cuviosul Serafim Rose sau Sfântul Siluan Athonitul. 
Interesant este că unii dintre tinerii pe care i-am cunoscut simţeau mai întâi o 
chemare tainică spre aceşti Sfinţi sau Părinţi si de abia după aceea le citeau 
scrierile. 

Ţinând cont si de toate aceste realităţi, gândindu-ne si la rugăciunile pe care 
le fac pentru poporul nostru martirii de la Revoluţie, mucenicii din închisorile 



comuniste si toţii sfinţii acestui pământ binecuvântat, nu înţelegem de ce ar 
trebui să fim pesimişti, atunci când sensul vieţii noastre este dobândirea 
împărăţiei lui Dumnezeu, după cum ne spune însuşi Mântuitorul: <căutati mai 
întâi împărăţia lui Dumnezeu si dreptatea Lui>! 

Omul duhovnicesc 

Majoritatea tinerilor preocupaţi cu adevărat de credinţă nu mai sunt acum 
impresionaţi de discursurile frumoase. După atâtea deziluzii apărute în ultimii 
ani în societatea românească, dar si pe fondul unei febrile căutări spirituale în 
întreaga lume creştină, aceşti tineri îsi orientează tot mai mult viata după 
oamenii duhovniceşti. Fără prezenta acestora din urmă, creştinismul ar 
deveni o simplă ideologie colorată religios, fariseică, activistă social si 
moralizatoare. 

Ce să facem pentru a deveni oameni duhovniceşti? 

Sfântul Siluan Athonitul - ale cărui scrieri părintele Sofian le recomandă 
imediat după Sfânta Scriptură si Vieţile Sfinţilor - ne îndeamnă să ascultăm de 
preotul la care ne spovedim, arătându-ne că "ascultătorul care crede 
duhovnicului său si nu crede sieşi se va tămădui degrab de orice vătămare 
sufletească", scăpând mai ales de amăgirea trufiei care ne secătuieste 
spiritual. 

Sfântul athonit ne atenţionează de asemenea că în tot războiul pe care-l 
ducem pentru a ne înduhovnici - adică pentru a fi conştienţi si pentru a ne 
elibera de patimile care zac în noi - ne sunt necesare în primul rând două 
arme: ascultarea si smerenia. 

Ce înseamnă a te smeri? 

Sfântul Siluan ne lămureşte, uimitor de frumos: "Sunt multe feluri de 
smerenie. Unul este ascultător si se învinuieşte pe sine însuşi întru toate; si 



aceasta este smerenie. Un altul se căieste pentru păcatele sale si se 
socoteşte un nemernic înaintea lui Dumnezeu; si aceasta este smerenie. Dar 
alta este smerenia celui care a cunoscut pe Domnul prin Duhul Sfânt; 
cunoaşterea si gustul celui ce a cunoscut pe Domnul prin Duhul Sfânt sunt 
altele. 

Când, în Duhul Sfânt, sufletul vede cât de blând si smerit este Domnul, atunci 
se smereşte pe sine până la capăt. Si această smerenie e cu totul deosebită 
si nimeni nu o poate descrie. Dacă oamenii ar cunoaşte prin Duhul Sfânt ce 
fel de Domn avem, s-ar schimba cu toţii: bogaţii ar dispretui bogăţiile lor, 
savanţii ştiinţa lor, ocârmuitorii slava si puterea lor, si toţi ar trăi în mare pace 
si iubire si mare bucurie ar fi pe pământ". 

în numele mai multor foşti membri ASCOR 

Tudor Popescu, Preşedinte ASCOR Bucureşti între anii 1995-1999 

iunie 2002, Sărbătoarea Pogorârii Duhului Sfânt 



Simbolismul Crucii 

<Mă bucur, iubiţi tineri, că preţuiţi atât de mult Sfânta Cruce si vreţi să ridicaţi 
aceste cruci ca un simbol al orientării voastre în viată si ca o cinstire a 
memoriei celor care si-au însuşit crucea, primind moartea pentru neamul 
acesta. Crucea reprezintă pentru noi - pentru creştini, pentru poporul care îsi 
face semnul înainte de orice faptă si la toate rugăciunile - suprema iubire a 
unuia pentru altul si suprema iubire a fiilor pentru neamul lor. 

Crucea însemnează că mergi până la moarte, de bunăvoie, pentru ceilalţi. 
Hristos, prin cruce, a mers de bunăvoie până la moarte pentru noi, ca să 
învingă moartea. Numai primind crucea de bunăvoie, nu silit, ci din iubirea 



supremă pentru celălalt, numai asa capeţi si tu viată veşnică si te înalţi spre 
desăvârşire, prin unirea cu Hristos, ajutându-i si pe ceilalţi să facă aceasta. 

Crucea este semnul iubirii dintre noi si semnul iubirii lui Dumnezeu pentru noi. 
Ridicând aceste cruci, manifestaţi hotărârea de a vă iubi neamul, de a vă iubi 
unul pe altul, de a lupta pentru unitatea poporului nostru până la moarte. > 

Cuvânt adresat de părintele Dumitru Stăniloae 
tinerilor din ASCOR care au ridicat în 1993 
crucile din Piaţa Universităţii 

